
MOTUTĖ KORALI 


Prieš išmušant pusę septintos, jau temstant, du kareiviai atėjo 
į medžiais apsodintą gatvių kertę, kurią sudaro priešais Gallie- 
ros muziejus -Chaillot ir Pierre Charron gatvių susikirtimas. 

Vienas jų vilkėjo šviesiai mėlynu pėstininkų švarku, antrasis, 
senegalietis, ta šiurkščios „vilnos, plačiomis kelnėmis uniforma, 
kuria vilkėdavo zuavai ir Afrikos kariuomenės dalys. Pirmasis 
vieną teturėjo koją, kairę, antrasis — tiktai vieną ranką, dešinę. 

Pasisukinėjo po aikštę, kurios viduryje augo puiki medžių 
grupė, ir sustojo. Pėstininkas numetė papirosą, o senegalietis jį 
pasiėmė, staigiai užtraukė kelis dūmus, suspaudė jį tarp smiliaus 
ir nykščio, kad užgęstų, ir įsidėjo į kišenę. Vis nė žodžio netar- 
damas. 

Tuo tarpu iš Gallieros gatvės išėjo kiti du kareiviai, nepasa- 
kytum, kurios ginklų rūšies, nes jų uniformos buvo mišrios. Ta- 
čiau vienas turėjo zuavų kepurę, kitas — artileristo kepę. Pirmas 
ėjo ant kriukių, antras — su dviem.lazdom.: | 

Šiuodu sustojo prie kiosko, ant šaligatvio krašto. 

Iš Pierre Charron, Brignoles ir Chaillot išėjo kiti trys: vie- 
nam trūko kojos, antras buvo raišas, trečias su visai susukta 
„šlaunim. Kiekvienas nuėjo tiesiai atsiremti medžio. 

Jie tarp savęs netarė nė žodžio. Nė vienas iš tų septynių luo- 
šųjų neatrodė pažįstas savo draugus. 

Už medžių ar už kiosko jie nejudėjo. Ir įvairūs praeiviai, 
tą 1915 metų balandžio mėnesio vakarą praėję pro tą mažai lan- 
komą gatvių kertę, kurią apšvietė tik apgaubtos lempos, žinoma, 
greitai pastebėjo jų nejudančias statulas. 

Išmušė pusę septintos. 

Tada atsidarė vienų aikštės namų durys. Išėjo žmogus, per- 
ėjo Chaillot gatvę ir apsuko aplink aikštę. 

Tai buvo Chaki uniformos karininkas. Po raudona trimis auk- 
siniais galionais papuošta kepure matėsi plačiu raiščiu apvyniota 
galva, paslepiant kaktą ir sprandą. Žmogus buvo aukštas ir laibas. 
Jo dešinioji koja buvo medinė, su kaučiuko galūnė. Ėjo pasirams- 
tydamas lazda. 

Palikęs aikštę jis nuėjo Pierre Charron gatve; ūmai atsi- 
gręžė ir įdėmiai apsidairė. 

Ta mažutė žvalgyba nuvedė įį prie vieno aikštės medžio, kur 

lazdos galu jis švelniai palietė išsikišusį už medžio linijos pilvą; 
pilvas pasitraukė atgal. 

Karininkas nuėjo sau atgal. 

Šį kartą nuėjo Pierre Charron gatve, Paryžiaus vidurio link. 
Taip priėjo Champs Elysee alėją ir nuėjo kairiuoju šaligatviu. 

Už dviejų šimtų žingsnių buvo dideli rūmai, paversti — tai 
rodė vėliavėlė — karo ligonine. 

Karininkas atsistojo kiek nuošaliau, kad nepamatytų tie, kurie 
išėjo ir laukė. 

Išmušė šešias ir tris ketvirčius, paskum septynias. Praėjo dar 
kelios minutės. 

Iš rūmų išėjo penki žmonės ir nuėjo sau, paskum vėl du. Pa- 
galiau ant prieangio slenksčio pasirodė moteris slaugytoja, ap- 
sirengus dideliu mėlynu pažymėtu raudonu kryžiumi apsiaustu. 

— Štai ji? — sušnibždėjo karininkas. | 

Ji pasileido tuo pačiu keliu, kūriuo jis pats ėjo, tiesiog Chail- 
lot gatvių susikryžiavimo linkui. | 

Ėjo -pamažu, lengvais žingsniais. Priešinis vėjas išpūtė. jos 
mėlyną šydą, kuris plevėsavo apie pečius. Kad ji ir buvo su pla- 
čiu apsiaustu, matėsi šlaunų ritmingas judėjimas ir jauna eisena. 

Karininkas pasiliko užpakaly ir ėjo išsiblaškęs, sukaliodamas 
lazda kaip koks dykūnas. 

Tuo metu toje gatvės pusėje, be jų, nebuvo matyti daugiau 
žmonių. | 

Bet vos tik ji perėjo Marceau alėją, automobilis, stovėjęs 
alėjoje, pajudėjo ir ėmė važiuoti ta pačia linkme, kuria jo jaunoji 
moteris, tačiau palaikydamas tam tikrą tarpą, kuris nesikeitė. 

Tai buvo aikštės automobilis. Karininkas pastebėjo du daly- 
kus: pirma, kad viduje buvo du žmonės, antra, kad vienas iš tų 
žmonių, kurio galėjo pastebėti veidą su dideliais ūsais ir kurį 
dengė pilka skrybėlė, buvo beveik nuolatos išlindęs pro dureles, 
kalbėdamasis su vairuotoju. 

Tuo tarpu slaugytoja ėjo neatsigręždama. 

Karininkas pakeitė šaligatvį ir pagreitino žingsnius, juo 1a- 
biau, kad automobilis, artinantis moteriai prie gatvių sankryžos, 
didino greitį. | 

Karininkas apžvelgė beveik visą mažąją aikštę, ir nors jis 
buvo akylas, nieko neįžiūrėjo šešėly, kas galėtų išduoti septynių 
luošųjų buvimą. Be to, jokio praeivio, jokio vežimo. Tiktai labai 
1 pac alėjų, kurios kryžiavosi, tamsoje du tramvajai trik- 

ė tylą. 

Moteris, jei ji atkreipė dėmesį į visa tai, kas dėjosi aplinkui, 
rodėsi nematanti nieko nepaprasto. Ji nerodė mažiausios abejo- 
nės ženklo. Ir automobilio, kuris ją sekė, turėjo nepastebėti, nes 
neatsigręžė nė karto. 

Artinantis prie aikštės, automobilis buvo per dešimtį ar, dau- 
giausia, per penkiolika metrų nuo slaugytojos, ir kai ši vis su- 
simąsčiusi priėjo pirmuosius medžius, automobilis prisiartino 1a- 

biau ir, išeidamas iš vidurio kelio, ėmė važiuoti pagal šaligatvį, 
tuo tarpu tas iš tų dviejų Žmonių, kuris buvo prie durelių, ati- 
darė jas iš kitos pusės ir atsistojo ant pastovo. 

Karininkas vėl perėjo skersai gatvę staigiai, nebijodamas būti 
pastebėtas: taip tie žmonės dabar atrodė niekuo, išskyrus jų ma- 
nevrus, nesirūpiną. Jis įsikišo į burną švilpuką neabejodamas, 
kad tai, kas numatyta, įvyks. 

Iš tikro, automobilis staiga sustojo. 

Du žmonės iš abiejų durų puolė ant šaligatvio, už kelių met- 
rų nuo kiosko. 

Vienu metu pasigirdo išgąstingas moters riksmas ir spiegia- 
mas karininko švilpimas. Du žmonės puolė ir nutvėrė savo auką, 
kurią tuojau ėmė vilkti prie automobilio, tuo tarpu septyni luo- 
šieji, kurie lyg išlindo už-juos slėpusių medžių kamienų, šoko ant 
užpuolikų. | 

Kova“ neilgai truko. Arba, geriau pasakius, nebuvo kovos. Iš 
pat pradžių vairuotojas, patyręs, kad jis atsako už užpuolimą, 
pasisuko ir smarkiai nuvažiavo. Kai dėl tų dviejų Žmonių, tai 
matydami nesėkmę ir atsidūrę prieš daugybę grasančių lazdų ir 
kriukių ir prieš revolverio vamzdį, kurį karininkas taikė į juos, 
paleido suimtinę ir pabėgo dingdami Brignoles gatvės patam- 
sėse. 
+— Vykis, Ya-Bon,— paliepė karininkas senegaliečiui su nu- 
kirsta ranka,— ir atvesk man vieną už apykaklės. 

Tuo tarpu prilaikė ranka visą drebančią merginą, kuri rodėsi 
jau alpstanti. 

— Nieko nebijokit, motute Korali! — švelniai tarė jis.— Esu 
aš kapitonas Belval... Patricijus Belval. .. 

Ji šnibždėjo: 

— Ak, tai jūs, kapitone.'.. 

— Taip, aš, ir visi jūsų draugai pasirengę jus ginti, visi jūsų 
sužeistieji, kuriuos radau sanatorijoje. 

— Dėkui... dėkui... 

Ir pridūrė drebančiu balsu: 

— O kiti?... tie du vyrai? 

— Pabėgo. Bet Ya-Bon juos vejasi. 

— Bet ko norėjo iš manęs? Ir per kokį stebuklą buvot čia? 

— Pasikalbėsim vėliau, motute Korali. Pirmiau kalbėsim apie 
jus. Kur reikia nuvest? Ziūrėkit, turėtumėt nueiti ligi ten... rei- 
kia jums atsigauti ir truputį pailsėti. 

Vieno savo kareivio padedamas, jis ją švelniai prilaikydamas 
vedė į namus, iš kurių jis pats prieš tris ketvirčius valandos 
buvo išėjęs. Mergina pakluso jo valiai. 

Įėjo visi į Žemutinį aukštą, paskui į salonėlį, kur kapitonas 
uždegė elektros lempas ir kur kūrenosi ugnis. 

— Sėskit,— tarė jis. | 

Ji parkrito ant vieno krėslo ir tuojau karininkas ėmė įsakinėti: 

— Tu, Paulard, eik rask valgomajame stiklinę, o tu, Ribrac, 

virtuvėje šviežio vandens grafiną... Chatelain, tu rasi valgoma- 
jame spintoj butelį romo... Ne, ne, romas jai netinka... Tada... 

— Tada,— tarė ji nusišypsodama,— tiktai vieną stiklinę van- 
dens. 

Skruostai ėmė kaisti, nors buvo išblyškę; kraujas nudažė lū- 
pas ir pasitikėjimo šypsena atgaivino veidą. 

Tas veidas, pilnas švelnumo ir malonumo, turėjo skaistų pa- 
vidalą, be galo taisyklingus bruožus, tamsią odą ir naivią, kaip 
vaiko išraišką, kuris stebisi ir žiūri į daiktus visą laiką išplė- 
tes akis. | 

— Nal — linksmai suriko kapitonas, kai ji išgėrė stiklinę van- 
dens,— man rodos, kad bus geriau, argi ne, motute Korali? 

— Daug geriau. 

— Puiku! Bet kokia avantiūra! Reikės gerai išsiaiškinti tą da- 
lyką... Tuo tarpu, vaikai, pasveikinkite motutę Korali. Aa! kas 
būtų galėjęs pasakyti, kaip mus. slaugė ir taisė priegalvį, kad 
galva geriau gulėtų, kad vėliau jos vaikai slaugys savo motutę? 

Trypinėjo visi aplink ją: raiši, luoši ir ligoti, visi patenkinti 
ją matydami. 

— Na, Ribrac, o koja? 

——- Jau neskauda, motute Korali. 

— O jūsų pečiai, Vatinel? 

— Nėra jokio ženklo, motute Korali. 

— Ojūs Paulard? O jūs, Jorise? .. 

Ji susijaudino pažinusi tuos, kuriuos vadino savo sūneliais. 

Kapitonas sušuko: 

— Jūs norit mums gera, ir mes taip pat, nėra ko sielvartauti. 
Na, motute Korali, nusišypsokit.. . Žiūrėkit, štai pareina Ya-Bon, 
o Ya-Bon juokiasi visada... 

Ji staiga atsistojo: 

— Manote, kad galėjo pavyti vieną iš tų žmonių? 

— Manau! Pasakiau Ya-Bon atvesti man vieną už apykaklės, 
ir ištęsės. .. Tiktai bijau... 

Tuo tarpu senegalietis jau lipo laiptais, laikydamas stropiai 
suspaudęs dešine ranka už sprando žmogų ar greičiau skudurą, 
kuris, atrodė, laikosi ant ištiestos rankos kaip lėlė. Kapitonas 
tuojau paliepė: 

— Paleisk! 

Ya-Bon atleido pirštus, ir žmogus susmuko ant laiptų. 

— Štai ko bijau,— sumurmėjo karininkas: — Ya-Bon teturi tik 
dešiniąją ranką, bet kai ta ranka nutveria ką nors už kaklo, tai 
stebuklas, jei nepasmaugia. 

Ya-Bon buvo milžinas, žvilgančios anglies spalvos, garbiniuo- 
ta galva ir keliais po smakru susiraičiusiais plaukais, nuo kai- 
riojo peties kabojo tuščia rankovė ir prie švarko buvo prisegti 
du medaliai. Vienas žandas, žiauna, pusė burnos ir gomurys buvo 
sutriuškinti granatos sprogimo. Kita tos burnos pusė išsižiojo 
ligi pat ausies nuo tokio juoko, kuris, rodės, niekad nepasibaigs; 

ir tai juo labiau stebino, kad sužeistoji veido pusė buvo bejausmė. 

Be to, Ya-Bon buvo netekęs kalbos. Galėjo tik neaiškiai mur- 
mėti; jo murmėjimuose girdėti buvo amžinai kartojama pravardė 
Ya-Bon. | 

Jis dar kartą su pasitenkinimu ją sumurmėjo, žiūrėdamas čia 
į savo šeimininką, čia į savo auką, kaip geras medžioklės žiio 
atnešęs žvėrelį. | | 

—-. Puiku! — tarė karininkas,— bet kitą kartą elkis truputį ai- 
sargiau. | 

Pašilenkė į žmogų, patyrė, jog tikrai apalpęs, ir paklausė slau- 
gytoją: 
J — Jį pažįstat? 

— Ne. 

— Tikrai? Niekur nesat mačiusi to veido? 

Tai buvo labai didelė galva, juodais plaukais ir žilsvais ūsais. 
Mėlyni gerai pasiūti drabužiai rodė žmogų buvus pasiturintį. 

— Niekad... Niekad... — atsakė moteris. 

Kapitonas iškratė kišenes, bet nerado jokio dokumento. 

— Palaukite, kol pabus,— tarė jis.— Ya-Bon, surišk jam ran- 
kas ir kojas ir pasilik čia prieangy. Kai dėl jūsų, vaikai, metas 
eiti namo. Aš turiu raktą. Atsisveikinkite su motute ir eikit. 

Ir kai jie atsisveikino, išleido juos, sugrįžo prie merginos, įsi- 
vedė įą į salonėlį ir tarė: 

— Dabar, motute Korali, kalbėkim. Pirmiausia vienas paaiš- 
kinimas. Klausykit, kalbėsiu trumpai. | 

Atsisėdo prie židinio, kur linksmai liepsnojo ugnis. Belval 
pakišo po Korali kojomis priegalvį, užgesino vieną elektros lem- 
pą, kuri, rodėsi, kliudė, paskum, įsitikinęs, kad motutė jautėsi 
patogiai, tuojau pradėjo: | 

— Kaip jau žinot, motute Korali, prieš aštuonias dienas iš- 
ėjau iš ligoninės ir įstojau į sanatoriją Neully, Maillet bulvare; 
ten aš gydausi kiekvieną rytą ir nakvoju. Kitu metu veikiu, ką no- 
riu: vaikščioju, valgau, draugus lankau. Dabar, šįryt, kaip til 
laukiau viename bulvaro restorane draugo ir išgirdau vieno po- 
kalbio pabaigą... Bet reikia pasakyti, kad salė yra perdaryta 
žmogaus aukštumo sienele; vienoje pusėje esti kavinės lankyto- 
jai, antroje — restorano. Buvau vierias restorano pusėje, ir du 
svečiai, kurie buvo kavinėje ir kurių nemačiau, tikrai manė, jog 
nieko nėra, nes kalbėjo truputį per garsiai, pasakė sakinius, ku- 
m nugirdau... ir kuriuos paskum pažymėjau savo užrašų kny- 
gutėje. | 

Išėmė iš kišenės ir kalbėjo toliau: 

— Prieš tuos sakinius, kurie patraukė mano dėmesį dėl tam 
tikros priežasties, kurią jūs suprasit, buvo keli kiti, kur buvo 
kalbama apie kažkokį kibirkščių lietų, tam tikrą naktinį signalą, 
sa AdEjo sekti ir paskum veikti... Visa tai jums nieko nepa- 
sako: 

— Ne... Kodėl? 


— Dabar pamatysit... Beje, užmiršau jums pasakyti, kad juo- 
du kalbėjosi angliškai ir taisyklingai, bet tokia tarme, jog gali- 
ma tvirtinti, kad nei vienas, nei antras nebuvo anglas. Stai jų 
tiksliai išversti Žodžiai: 

„— Na, baikim,— kalbėjo vienas iš jų,— viskas sutvarkyta. Jūs 
ir jis būsit šį vakarą kiek prieš septynias nurodytoje vietoje. | 

— Būsim, pulkininke. Mūsų automobilis užsakytas. 

— Atsiminkit, kad mažytė išeina iš ligoninės septintą. 

— Nebijokit. Jokios klaidos negali būti, nes ji eina tuo; pačiu 
keliu, Pierre Charron gatve. / 

— Ar visas jūsų planas yra numatytas? | 

— Nuo a iki z. Smūgis įvyks aikštelėje, kur baigiasi Čhaillot 
gatvė. Netgi jei bus koks praeivis, veiksime taip greitai, jog ne- 
suspės atbėgti į pagalbą poniai. 

— Ar neabejojate savo vairuotoju? 

— Jam mokam tiek, jog neabejoju, kad tinkamai patarnaus. 
To užtenka. 

— Puiku. Aš jūsų lauksiu kur žinot, automobily. Jūs man įduo- 
sit mažytę. Nuo to laiko būsime ponai. | 

— O jūs ir poniutės savininkas, pulkininke,— geras daiktas, 
nes yra velniškai graži. į 

— Tai teisybė. Jau seniai ją pažįstu iš matymo, bet niekad 
neturėjau progos arčiau susipažinti... Taigi noriu ta proga pa- 
greitinti įvykių eigą... Gal bus ir ašarų... Tuo geriau. Man labai 
patinka. moterų priešinimasis... kai jos yra mano valioj“. 

— Ėmė garsiai juoktis, antrasis jam pritarė. Jiems mokant 
sąskaitą, aš išėjau pro duris į bulvarą; vienas iš jų, vyras 
dideliais ūsais ir pilka skrybėle, išėjo pro ten. Antras išėjo pro 
kitą pusę. Tuo metu bulvare buvo tik vienas automobilis; jis įsė- 
do į jį, ir turėjau atsisakyti jį sekti. Tiktai kad žinojau jus išei- 
nant kiekvieną vakarą septintą valandą ir kad einate Pierre 
Charron gatve, tada, suprasite, tikrai pamaniau... 

Kapitonas nutilo, o mergina galvojo susimąsčiusi. Po valan- 
dėlės tarė: 

— Dėl ko man nepranešėt? 

— Pranešti jums? O jei vis dėlto ne apie jus kalbėjo? Kam 
jus jaudinti? O jei tikrai apie jus buvo kalbama, tad kam jus 
įspėti? Nepavykus pirmą kartą, jūsų priešai būtų pastatę naujas 
žabangas, ir aš, jų nežinodamas, nebūčiau galėjęs jūsų įspėti. Ne, 
buvo geriau laimėti susirėmimą. Subūriau mažą jūsų senų ligonių 
būrį, kurie dabar yra sanatorijoje, ir kadangi draugas, kurio lau- 
kiau, kaip tik gyvena šioje aikštėje, dėl visa ko paprašiau jį pa- 
likti savo butą mano reikalams nuo šeštos iki devintos. Štai ką 
padariau, motute Korali. O dabar, kai žinot tiek, kiek aš, ką 
manot? | | | | 

"Ji jam ištiesė ranką. | 0 

— Manau, jog jūs mane išgelbėjote nuo nežinomo pavojaus, 

bet kuris atrodo baisus; jums dėkoju. 

— Ne, nel — tarė jis,— nepriimu padėkų. Zinotumėt, a al 
džiaugiuosi, kad pavyko. Ne, jus klausiu jūsų nuomonės apie tą 
dalyką. 

Ti Nė valandėlės neabejojus atsakė: 

— Neturiu jokios. Nė vienas žodis iš to, ką jūs man pasako- 
jot, nesukelia many jokios minties. 

— Nežinot, ar neturit priešų? 

— Asmeninių, ne. 

— O tas žmogus, kuriam du užpuolikai turėjo jus įduoti ir 
kuris nori su jumis susipažinti? 

"Ji truputį paraudo ir tarė: 

— Žinote gerai, kiekviena moteris sutinka per gyvenimą kokį 
žmogų, kuris ją daugiau ar mažiau atvirai persekioja. Negaliu 
pasakyti, kas tai buvo. 

Kapitonas ilgai tylėjo, paskum tarė: 

— Ir viso matyti, jog negalime gauti jokios Žinios iš kitur, 
kaip tik apklausinėję mūsų belaisvę. Jei atsisakys atsakinėti, tuo 
jam riesčiau... jį atiduosiu policijai, kuri mokės išnarplioti pai- 
niavą. : 

Moteris pašoko. 

— Policijai! 

„— Aišku. Ką norit kad padaryčiau su tuo žmogum? Ne man 
priklauso: priklauso policijai, 

— Ne! ne! — sušuko ji.— Visai ne. Kaip! Įsibrautų į mano 
gyvenimą!.. Būtų tardymas... mano vardas būtų įtrauktas 
į visas tas istorijas... 

-— Tačiau, motute Korali, aš negaliu... 

— Ak! prašau, maldauju, mano drauge, sugalvokit ką nors, 
bet kad nekalbėtų apie mane! nenoriu, kad apie mane kalbėtų! 

Kapitonas žiūrėjo į ją nustebęs, matydamas ją taip susijaudi- 
nusią, bet pasiskubino pareikšti: 

— Nebus kalbų apie jus, motute Korali, aš apsiimu. 

— Tai ką darysit tam žmogui? 

Jis atsistojo. 

— Nal!-— tarė jis juokaudamas,— pirmų pirmiausiai einu jo nu- 
sižeminęs paklausti, ar teiksis atsakyti į mano klausimus, pas- 
kum padėkoti jam už veiksmus prieš jus ir, pagaliau, paprašyti, 
kad teiktųsi išsinešdinti... Norit jį pamatyti, motute Korali? 

— Ne,— atsakė ji, — esu taip nuvarginta! Jei nesu reikalinga, 
apklausinėkit įį vienas. Paskum man pasakysit... | 

Iš tiesų atrodė nusikamavus nuo to naujo susijaudinimo ir 
nuo to naujo nuovargio, prisidėjusio prie jos skaudaus slaugyto- 
jos gyvenimo. Kapitonas nekalbėjo daugiau ir išėjo uždarydamas 
salonėlio duris. | | 

Ir ji girdėjo jį kalbant: | 

— Na, Ya-Bon, ar gerai saugojai? Nieko naujo? O tavo be- 
laisvis? Aal štai, drauge, pradedat kvėpuot?.. Taip, taip, žinau, 

Ya-Bon ranka yra truputį per kieta... Al neatsakot?.. Bet.... 
kas gi yr? .. Nejuda... Po velniais... tarytum.. 

Suriko, ir moteris atbėgo į prieangį. Bet kapitonas Ds jai 
kelią: 

— Neikit. Ką padės? 

— Bet jūs esat sužeistas, — tarė ji. 

— Aš? 

— Čia, rankovė jūsų kruvina. 

— Teisybė, bet tai to žmogaus kraujas. 

— Tad jis sužeistas? 

— Taip, ar bent bėga kraujas iš burnos. Nutrūko kokia gys- 
la... 
Kaip? Bet Ya-Bon tiek nespaudė. 
Tai ne Ya-Bon. 
O kas gi? 
Sąjungininkai. 
Sugrįžo? 

— Taip, ir jį pasmaugė. 

— Jį pasmaugė? Bet ne, tai neįtikėtina. 
- Priėjo prie belaisvio. 

Tas nejudėjo, ir jo veidas buvo išbalęs. Aplink jo kaklą buvo 
aprišta laiba raudono šilko virvutė. 


DEšINIOJI RANKA IR KAIRIOJI KOJA 


— Vienu niekšu mažiau, motute Korali! — sušuko Patricijus 
Belval, įvedęs moterį į salonėlį ir viską ištyrinėjęs drauge su Ya- 
Bon,— atsiminkit jo vardą, kurį radau įrašytą jo laikrody: Musta- 
fal Rovlaiofi, niekšo vardas. 


Ištarė tuos žodžius linksmu balsu, kuriame nebuvo susijaudi- 
nimo, ir tarė: 

— Mes esame dalyvavę tiekoje katastrofų ir matę mirštant 
tiek gerų Žmonių, motute Korali, jog neverksim Mustafal Rov- 
laioif'o, savo sąjungininkų nužudyto. Ar ne teisybė: Ya-Bon jį 
paėmė už rankos ir nunešė Brignoles gatvės linkui, įsakytas per- 
mesti žmogų per tvorą į Gallieros Muziejaus sodą. Tvora aukšta, 
bet vikri Ya-Bon ranka nesutinka kliūčių. Taigi taip, motute Ko- 
rali, dalykas baigtas. Niekas SERNĖES apie jus, ir šį kartą pra- 
šau padėkoti. 

Ėmė juoktis. 

— Padėkoti, bet ne girti. Po šimts pypkių, koks netikęs kalin- 
tojas esu! Kaip vikriai anie pasmaugė mano belaisvį! Kaip galėjau 
nenumatyti, kad kitas jūsų užpuolikas, žmogus su pilka skrybėle, 
nueis pranešti trečiam žmogui, kuris laukė automobily, ir kad abu 
drauge ateis savo draugui į pagalbą? Ir štai. atėjo. Mums besi- 
kalbant, išlaužė užpakalines duris, įėjo pro virtuvę, atėjo prie ma- 

žųjų durų, kurios skiria ją nuo prieangio, ir jas atidarė. Ten ne- 
toli jų guli draugas, išsitiesęs sofoje, vis apalpęs ir tvirtai suriš- 
tas. Ką daryti? Negalima jo išgabenti iš prieangio, neatkreipus 
Ya-Bon dėmesio, o jeigu jo neišvaduos, jis kalbės, išduos savo 
sąjungininkus ir sukliudys įvykdyti gerai paruoštą planą. O tada? 
Tada vienas iš draugų įeina slapčiomis, ištiesia ranką, apriša 
virvute kaklą, kurį Ya-Bon jau šiurkščiai sužeidė, ir smaugia ra- 
miai, pamažu, ligi pasmaugia. Jokio triukšmo, viskas padaryta 
tylomis. Ateina, nužudo ir nueina sau. Labanakt. Dalykas atlik- 
tas, draugas nekalbės. 

Kapitonas dar labiau pralinksmėjo: 

— Draugas nekalbės, ir policija, kuri ras rytoj lavoną viena- 
me aptvertame sodė, nieko nesupras apie dalyką. Taip pat nė 
mes, motute Korali, nė mes niekada nežinosim, dėl ko tie niekšai 
norėjo jus pagrobti. Iš tikro, jei menkas esu kalintojas, tad poli- 
cininkas esu dar netikesnis. | 

Kalbėdamas vaikščiojo šen ir ten po kambarį. Jo kojos ar, ge- 
riau, blauzdos nupjovimas, rodės jam nekliudė, nebent kiek trikdė 
tam tikrą ritmą tarp šlaunų ir pečių. 

Buvo atviro, labai raudono, nudegusio nuo saulės ir sukietė- 
jusio nuo bjauraus oro, laisvo, linksmo, dažnai juokingo veido. 
Turėjo nuo. dvidešimt aštuonerių iki trisdešimties metų. 

"Sustojo pažiūrėti Korali, kurios gražus protilis išryškėjo nuo 
židinio liepsnų: paskum sugrįžo, atsisėdo šalia jos ir maloniai 
tarė: 

— Aš nieko nežinau apie jus. Ligoninėje slaugytojos ir dak- 
tarai jus vadina ponia Korali. Jūsų slaugomi sužeistieji jus vadi- 
na motute. Koks yra ponios ar panelės vardas? Esat ištekėjusi 
ar našlė? Kur gyvenat? Nežinia. Kiekvieną dieną tą pačią valan- 
dą ateinate ir ta pačia gatve nueinate. Kartais kažkoks senas tar- 
nas Žžilais plaukais ir susivėlusia barzda, su šerpe ant kaklo ir 
geltonais akiniais jus palydi ar ateina parsivesti. Klausiamas 
niekam neatsako. 

Taigi nieko nežinau apie jus, išskyrus vienui vieną dalyką, 
kad esat nematytai gera ir gailestinga ir kad esat, galiu pasaky- 
ti teisybę, neregėtai graži. Ir gal kaip tik dėl to, motute Korali, 
kad jūsų gyvenimas man nežinomas, aš jį įsivaizduoju tokį slap- 
tingą ir skausmingą; taip, taip, skausmingą. Jūs tarytum gyve- 
nate skausme ir neramume. Jaučiu, jog esate viena. Niekas ne- 
pasiaukojo jūsų laimei ir saugumui. Tada pamaniau... jau seniai 
manau apie tą dalyką ir laukiu progos jums tai pasakyti... ma- 
niau, jog reikia draugo, brolio, kuris jus vestų ir jus gintų. Ar 
aš apsirikau, motute Korali? 

Jam kalbant jaunoji moteris lyg užsidarė savyje ir padarė 
tarp jų dviejų didesnį tarpą it nenorėdama, kad jis įeitų į tą 
slaptą pasaulį, į kurį rodė noro eit. 

— Taip,— ji šnibždėjo,— taip, jūs apsirikote. Mano gyvenimas 
yra labai paprastas, mano gyvenimo nereikia ginti. 

-— Jūsų nereikia ginti?! — su augančiu įkarščiu sušuko kapito- 
nas.— O tie žmonės, kurie mėgino jus pagrobti? O tas suruoštas 
prieš jus sąmokslas? Tas sąmokslas, kurio dalyviai, jūsų užpuo- 
likai, taip demaskavo, jog ateina nužudyti savo sąjungininko, 
kuris davėsi suimamas? Visa tai niekniekis. Tada aš klystu tvir- 
tindamas, jog jūs esate pavojų apsupta? Jog turite nepaprastos 
drąsos priešų? Juk reikia jus apginti nuo jų pasikėsinimų? Ir 
jei jūs nepriimat mano apsaugos pasiūlymo... gerai... gerai... 

Ji vis tylėjo. | 

Karininkas trenkė kumščiu į židinio marmurą ir pasilenkda- 
mas į ją: 

Genai iais griežtu balsu, baigdamas sakinį — jei jūs ne- 
priimat mano apsaugos, aš ją primetu. 

Ji pakratė galvą. 

— Aš ją primetu,— pakartojo ramiu balsu.— Tai mano parei- 
ga ir mano teisė. , 

— Ne,— tarė ji pusbalsiu. 

— Teisė,— pridūrė kapitonas Belval,— pagrįsta tuo, kas ma- 
ne įgalina net su jumis nepasitarti, motute .Korali. 

— Kuo gi? — paklausė mergina, žiūrėdama į jį. 

— Jūsų meile. | 

Jis pasakė tuos žodžius aiškiai, ne kaip koks įsimylėjėlis, ku- 
ris drovisi prisipažinti, bet kaip žmogus, kuris didžiuojasi savo 
jausmu ir yra laimingas jį pareikšti. 

Ji raudonuodama nuleido akis, tuo tarpu jis kalbėjo linksmu 
balsu toliau: 

— Nereikia liepsnojančių kalbų, nereikia dūsavimų, nereikia 
didelių gestų, nereikia suimtų rankų. Ne, tik du žodeliai, kuriuos 
aš tariu neatsiklaupdamas. Taigi, motute Korali, jūs žinot gerai, 
kad jus myliu. Matėm drauge gimstant tą jausmą, kada jūsų 
mažos, malonios rankos lytėjo mano sukruvintą galvą. Kitos 
mane kankino, jūsų buvo vienas malonumas. Ir jūsų gailesčio 
žvilgsniai man buvo malonūs. Malonios buvo jūsų ašaros, rie- 
dėjusios dėl to, kad aš kentėjau. Bet argi galima jus matyti ir 
nemylėti? Visi jūsų septyni ligonys yra įsimylėję jus, motute 
Korali. Ya-Bon jus garbina. Tik jie yra paprasti kareiviai ir tyli. 
Aš esu karininkas ir, tikėkit, kalbu nesidrovėdamas. 

(E užsidengė kaistantį veidą rankomis ir pasilenkusi 
ylėjo. 

Jis vėl kalbėjo, vis aiškiau: 

— Suprantat, ką noriu pasakyti, pareikšdamas, jog kalbu ne- 
sidrovėdamas? Jei būčiau buvęs prieš karą toks, koks esu. šian- 
dien, luošas, nebūčiau turėjęs to pasitikėjimo ir savo meilę jums 
būčiau išreiškęs nužemintai, prašydamas dovanoti už mano drą- 
są. Bet dabar... Ak, tikėkit manim, motute Korali, aš nė nepa- 
maniau apie savo nesveikumą; nė vieną akimirką neateina man 
į galvą, kad galiu atrodyti juokingas. 

Sustojo, lyg norėdamas atsidusti, paskum atsistodamas vėl 
tarė: 

— Ir turi būti taip. Turi gerai visi žinoti, jog šio karo luo- 
šieji nelaikytini niekšais ir nelaimingaisiais, bet visiškai norma- 
liais žmonėmis. Taip, normaliais! Viena koja mažiau? O paskum? 
Gal dėl to'nustojama ir proto ar širdies? Vadinasi, kad karas 
man atėmė vieną koją ar vieną ranką, turėsiu teisę mylėti tik 
su pavojum likti atstumtas arba pasigailėtas? Pasigailėtas? Bet 
mes nenorim, kad mus iš pasigailėjimo mylėtų. Mes reikalaujam, 
ir iš moterų, ir iš visuomenės, kuriai priklausome, kad būtume 
visiškai sulyginti su tais, kuriuos jų geroji žvaigždė ar bailumas 
išgelbėjo. 

Sudavė vėl į židinį. 

— Kaip? Tie, kurie prikišo savo kojas puldami priešą bus 
atskirti nuo tų, kurie šildė savo letenas prie židinio ugnies? Ne, 
turi būti mums vietos, kaip ir kitiems. Ir tikėkit manim, kad vietą, 
kuri mums priklausė, mokėsim atgauti ir išlaikyti. Nėra laimės, 
kurios mes neturėtume teisės siekti, ir jokio darbo, kurio nega- 
lėtume, kiek pasiruošę, nudirbti. Dešinioji Ya-Bon ranka yra ver- 
ta visų pasaulio rankų porų ir kairioji kapitono Belval koja jam 
leidžia, jei norit, nueiti dvi mylias per valandą. 

Ir ėmė juoktis: | 

— Dešinioji ranka ir kairioji koja... Ar svarbu tai, kas lieka, 
jei jau mokame tuo naudotis? Kuo esam sumenkėję? Jei reikia 
eiti tokią tarnybą ar palaikyti rasę, gal gi nesame mes tie patys, 
kokie buvom pirmiau? Ir dar manau galįs pasakyti, kad sūnūs, 
kuriuos duosime tėvynei, bus taip pat su rankomis bei kojomis, 
kaip ir kitų. Štai mūsų reikalavimai, motute Korali. Mes nema- 
nom, kad mūsų mediniai prietaisai kliudo žengti tolyn. Nėma- 
nom, kad yra pasiaukojimas atsiduoti mums ir kad reikia ap- 
šaukti didžiadvasę mergaitę, kuri turėjo garbės ištekėti už aklo 
kareivio. 

Kartoju, nesame būtybės su kliaudomis. Joks nuslydimas 
mūsų nepalietė; tai tiesa, prieš kurią lenksis visi per dvi ar tris 
kartas. Suprasit, kad didelėje tautoje, kur luošų bus šimtai tūks- 
tančių, sveiko Žmogaus sąvoka nebus tokia griežta. Bus naujoje 
žmonijoje, kuri kuriasi, žmonių su dviem rankom ir žmonių su 
viena ranka, kaip yra Žmonių tamsių ir šviesių, su barzdomis 
ir be. Ir visa tai atrodys visiškai natūralu. Ir kiekvienas gyvens, 
kaip jam patiks. Ir kadangi mano gyvenimas ir mano laimė pa- 
reina nuo jūsų, motute Korali, nenorėjau ilgiau laukti ir pasa- 
kiau savo mažą kalbą. Baigta. Turėčiau dar daug kitų dalykų 
pasakyti, bet tai ne ta diena, kada galima... 

Nutraukė susigėdęs dėl merginos tylėjimo. 

Ji nejudėjo nuo pat pirmų meilės žodžių. Rankos nuslinko 
per veidą; mažas drebulys krėtė jos pečius. 

Jis pasilenkė ir su begaliniu malonumu, atimdamas švelnius 
pirštus, atidengė gražų veidą. 

— Ko verki, motute Korali? 

Kreipimasis įvardžiu ,tu“ nepasirodė jam nepatogus. Sužeis- 
tojo ir moters, kuri pasilenkusi prie jo žaizdų, esti savotiški san- 
tykiai, ir kapitonas elgėsi draugiškai, bet pagarbiai. 

— Ar tai aš,— jis paklausė,— ar tai aš ištraukiau tas ašaras? 

— Ne,— tarė ji tylomis,— jūs visi, kurie mane graudinat. Tai 
jūsų linksmumas, jūsų nusistatymas nenusilenkti prieš likimą, 
bet viešpatauti jam iš visos savo aukštumos. Labiausiai nusiže- 
minęs iš jūsų pasikelia be pastangų aukščiausios savo prigimties, 
ir aš nežinau nieko gražesnio ir graudesnio už jūsų nerūpestin- 
gumą. 

Belval vėl atsisėdo šalia jos. 

— Tada jūs nesmerkiat manęs, jei jums pasakiau... Tai, ką 
pasakiau? 

— Smerkti? — atsakė mergina. — Visos moterys sutinka su 
jumis. Jei jų meilė turi pasirinkti iš tų, kurie grįš iš karo, tikrai 
bus pirmoje vietoje tie, kurie nuožmiausiai kentėjo. 

Jis pakratė galvą. 

— Bet aš klausiu apie kitką, ne apie meilę... ir prašau tikro 
atsakymo į tam tikrus mano žodžius. Ar turiu juos pakartot? 

— Ne. 

— Na? atsakymas... 

— Atsakymas, mano drauge, kad neturit daugiau sakyti tų 
žodžių. 

Jis padarė iškilmingą veidą. 

— Jūs man tai uždraudžiat? 

— Tai jums uždraudžiu. 

— Tad jums prisiekiu tylėti iki kito karto, kai jus pamatysiu. 

Ji sumurmėjo: 

— Manęs nebematysit. 

Tas tvirtinimas, rodės, labai linksmino kapitoną. 

— O dėl ko gi aš jūsų daugiau nebematysiu, motute Korali? 

— Dėl to, kad nenoriu. 

— O priežastis to nenoro? 

— Priežastis?... 

Ji atkreipė į jį akis ir pamažu tarė: 

— Aš esu ištekėjusi. | 

Tas tvirtinimas, rodės, visai nesutrikdė kapitono, kuris visai 
ramiai patvirtino: 

— Gerai, jūs ištekėsit antrą kartą. Turbūt jūsų vyras yra 
senas ir jūs jo nemylit. Taigi jis supras puikiausiai, kad būdama 
mylima... 

— Nejuokaukit, drauge... 

Jis staiga nutvėrė jos ranką, kai ji kėlėsi eiti. 

— Jūsų teisybė, motute Korali. Ir prašau dovanoti, kad ne- 
paieškojau rimtesnio tono rimtiems dalykams pasakyti. Tai jūsų 
ir mano gyvenimo dalykas. Esu giliai įsitikinęs, jog jie eina link 
vienas antro, nors ir jūsų nusistatymas galėtų pastatyti kliūtį; 

tam jūsų atsakymo nereikia. Nieko jūsų neprašau. Visko laukiu 
iš likimo: likimas mus sujungs. 

— Ne,— tarė ji. 

— Taip,— patvirtino jis, — dalykai taip eis. 

— Dalykai neis taip. Jie neturi taip eiti. Jūs man pažadėsit 
savo garbe neieškot manęs pamatyti, nė sužinoti mano vardą. 
Būčiau galėjus daugiau pritarti jūsų draugystei; jūsų pasisaky- 
mas mus atitolino nuo vienas kito. Nenoriu nieko savo gyveni- 
me. .. nieko. 

Kalbėjo su tam tikru įkarščiu, traukdama savo ranką iš jo 
rankos. 

Patricijus Belval pasipriešino: 

— Klystat... Prašau, pagalvokit. .. 

Ji atstūmė jį. Ir tada atsitiko keistas dalykas. 

Iš netyčių ji pastūmė savo rankinuką, kurį buvo padėjusi ant 
židinio ir numetė ant patiesalo. Nesandariai uždarytas rankinu- 
kas atsidarė, ir iškrito du ar trys daiktai, kuriuos ji paėmė, tuo 
tarpu staiga ir Belval pasilenkė. 

— Imkit,— tarė jis, — štai dar šis. 

Tai buvo dėžutė, maža šiaudinė dėžutė, kuri nuo kritimo irgi 
atsidarė ir iš kurios išbyrėjo rožančiaus karoliai. 

Abudu stovėdami tylėjo. Kapitonas tyrinėjo rožančių. 

— Įdomus sutapimas! — sumurmėjo. — Tie ametisto karoliai... 
tas senas aukso grandinėlės išdirbimas... Keista rasti tą patį dar- 
bą ir tą pačią medžiagą... 

„Mergina paklausė: 

— Kas gi yra? 

Jis laikė tarp pirštų vieną karolį, didesnį už kitus, šalia kurio 
iš vienos pusės ėjo kiti karoliai, o iš kitos trumpa maldos gran- 
dinėlė. Dabar tas karolis buvo pertrūkęs pusiau beveik prie pat 
auksinių vąšelių, kurie jį laikė. 

— Yra, — tarė jis, — yra sutapimas toks nesuprantamas, jog 
vos drįstu... Tačiau galėčiau tuojau patvirtinti dalyką... Bet pir- 
ma vieną žodį: kas jums davė tą rožančių? 

— Niekas man jo nedavė: jį visada turėjau. 

— Tačiau prieš patekdamas į jūsų rankas jis priklausė kam 
nors. 

— Turbūt mano motinai. 

— Aa! jis kilęs iš jūsų motinos? 

— Taip spėju, kad jis man teko iš jos drauge su kitais daik- 
tais, kuriuos ji man paliko. 

— Jau nebeturit savo motinos? 

— Ne. Man buvo ketveri, kai ji mirė. Labai neaiškiai ją te- 
atsimenu. Bet kodėl mane klausiate viso to, kalbėdamas apie 
rožančiaus karolius? 

— Jus klausiu todėl, kad šis ametisto karolis yra pertrūkęs 
pusiau. 

Surado laikrodį, prie kurio buvo prikabinti keli dalykėliai va- 
rine ir sidabrine grandinėle. 

Vienas iš tų dalykėlių buvo pusė ametisto karolėlio, lygiai 
iš vidaus pertrūkusio, lygiai laikomo auksinių vąšelių. Dviejų 
karolių didumas atrodė lygus. Ametistai buvo tos pačios spalvos, 
to paties darbo. 

Baimingai pažiūrėjo. Paskium mergina sušnibždėjo: 

— Tai atsitiktinumas, daugiau nieko kaip atsitiktinumas... 

— Žinoma! —tarė jis. — Bet tos dvi karolio pusės sutaps 
lygiai. . 

— Negali būti, — tarė ji, pabūgusi to mažo judesio, kurį rei- 
kėjo padaryti, norint gauti neginčytiną įrodymą. 

Karininkas nusprendė. Suglaudė dvi puseles... derino... 
rankos judėjo ir čiupinėjo; paskum nebejudėjo. Sutapo. 

Trūkimo nelygumai visiškai sutapo: pakilumai atitiko lygius 
įdubimus. Dvi karolio pusės buyo dvi vieno pertrūkusio karolio 
dalys. Sujungtos sudarė aiškią vienybę. 

Buvo ilga, pilna susijaudinimo ir paslaptingumo tyla. Kapi- 
tonas patylomis tarė: 

— Nė aš tikrai nežinau, iš kur ta ametisto pusė. Ją turėjau 
nuo pat vaikystės, sumaišytą su mažos vertės daiktais, kuriuos 
laikiau vienoje dėžutėje, iš kurių prieš kelis vakarus išrinkau 
du ar tris daiktelius nis prie laikrodžio. Iš kur jis atsira- 
do? Nežinau. Bet tik žinau. 

Išskyrė du gabalėlius ir, juos atidžiai ištyrinėjęs, baigė: 

— Tik žinau, ir visai neabejotinai, kad didysis to rožančiaus 
karolis nukrito vieną kartą ir pertrūko, kad abi pusės buvo suras- 
tos ir kad viena sugrįžo į savo vietą, o kita buvo čia pakabinta. 
Taigi mes, jūs ir aš, turime dvi vieno dalyko puses, kurį turėjo 
kažkas prieš dvidešimt metų... 

Priėjo prie jos kalbėdamas toliau rimtu balsu: 

— Neseniai jūs prieštaravot, kai aš tikrinau mano pasitikė- 
jimą likimu ir įsitikinimą, jog įvykiai neš mus į vienas antrą. 
Mūsų abiejų gyvenimai jau yra praeityje kokiu nors paslaptin- 
gu būdu paliesti ir kurie ateityje nebegalės išsiskirti. Dėl to ne- 
laukdamas tos gal tolimos ateities, aš jums siūlau šiandien, kai 
esate persekiojama, savo draugystę. Pastebėkit, kad aš įums ne- 
kalbu apie meilę, bet tiktai apie draugystę. Sutinkat? 

Ji buvo sumišusi nuo stebuklingo dviejų ametisto gabalėlių 
sutapimo, ji lyg negirdėjo kapitono balso. 

— Ar sutinkat? — pakartojo jisai. 

Po valandėlės ji atsakė: 

— Ne. | 

— Tad įrodymo, kurį likimas duoda, jums neužtenka? 

Ji pareiškė: 

— Mes neturim daugiau pasimatyti. 

— Tegu. Aš. pasiduodu aplinkybėms. Ir netruks ilgai. Tuo 
tarpu jums prisiekiu nieko nedaryti, kad jus pamatyčiau. 

— Ir taip pat nieko nedaryti, kad sužinotumėt mano vardą. 

— Nieko. Jums prisiekiu. 

Ji ištiesė jam ranką. 

— Sudiev! 

Jis atsakė: 

— Iki pasimatymo. 

Ir nuėjo. Ant slenksčio atsigręžė ir, rodės, abejojo. Jis stovėjo 
nejudėdamas prie židinio. 

Moteris dar tarė: 

— Sudiev! 

Ir jis vėl atsakė: 

— Iki pasimatymo, motute Korali. 

Viskas šiuo tarpu tarp jų buvo pasakyta. Jis nemėgino jos su- 
laikyti. 

Ir ji išėjo. | 

Kai lauko durys užsidarė, tiktai tada kapitonas Belval pri- 
ėjo prie lango. : 

Pamatė mergaitę, einančią tarp medžių. Ir suspaudė jam širdį. 

Ar jos niekada nepamatys? 

— Pamatysiu! — sušuko jis. — Gal rytoj. Ar aš nesu dievų 
mylimasis? 

Paėmė lazdą ir išėjo. 

Vakare pavalgęs viename artimame restorane, kapitonas nu- 
ėjo į Neuilly. Sanatorija, graži vila, kuri yra Maillot bulvaro 
pradžioje, atkreipta į Boulognės mišką. Drausmė buvo negriežta, 
kapitonas galėdavo pareiti bet kurią valandą naktį, ir Žmonės 
lengvai gaudavo leidimą išeiti. 

— Ar čia yra Ya-Bon? — paklausė jis. 

— Taip, pone kapitone. Žaidžia kortomis su savo mylimąja. 

— Turi teisės mylėti ir būti mylimas. Ar yra man laiškų? 

— Ne, pone kapitone. Tik vienas ryšulėlis. 

— Nuo ko? 

— Jį atnešė vienas aikštės pasiuntinys, kuris tiktai pasakė: 
„Šis ponui kapitonui Belval“. Jį padėjau jūsų kambaryje. 
 Karininkas užlipo į savo kambarį, kuris buvo paskutiniame 
aukšte, ir pamatė ryšulėlį ant stalo. 

Atrišo. Buvo dėžė. Ir toje dėžėje raktas, didelis, surūdijęs, ma- 
tyti, senas raktas. 

Kurį velnią reiškia tas raktas? Dėžėje nebuvo jokio adreso, 
jokio ženklo. Jis spėjo, „kad tai klaida, kuri paaiškės, ir įsidėjo 
raktą į kišenę. 

— Užtenka šiai dienai paslapčių, — tarė.— Gulsiu. 

Bet, užtraukdamas lango užuolaidas, pamatė pro stiklą ties 
Boulognės mišku kibirkščių srovę, kurios. plito labai toli nakties 
tamsumoj. 

Ir prisiminė pasikalbėjimą, kurį nugirdo restorane, ir kibirkš- 
čių lietų, apie kurį kalbėjo tie patys, kurie. cuošė-metutės Korali 
pagrobimą. 

SURŪDIJĘS RAKTAS 


Aštuonerių metų amžiaus Patricijus Belval, kuris ligi tol gy- 
veno Paryžiuje su savo tėvu, buvo pasiųstas į vieną prancūzų 
mokyklą Londone, iš kurios išėjo tik po dvidešimties metų. 

Pirmaisiais metais gaudavo kiekvieną savaitę žinių apie sa- 
vo tėvą. Paskum vieną dieną kolegijos direktorius įam pasakė, 
jog jis liko našlaitis, jog jo auklėjimo išlaidos esančios patik- 
rintos ir jog subrendęs gausiąs per vieną anglų advokatą dvie- 
jų šimtų tūkstančių frankų sumą, kuri buvo tėvų palikimas. 

Dviejų šimtų tūkstančių frankų negalėjo pakakti jaunikai- 
čiui, kurio skonis rodėsi išlaidus ir kuris, pasiųstas į Alžyro ka- 
riuomenę tarnauti, sugebėjo padaryti dvidešimt tūkstančių fran- 
kų skolos. 

Taigi pradėjo eikvoti palikimą, paskum ėmėsi darbo. Išmin- 
tingas, veiklus, be ypatingo pašaukimo, pilnas minčių, mokėda- 
mas norėti ir padaryti, įgijo pasitikėjimą ir pradėjo biznius. Ir 
po keletą metų padarė pustuzinį biznių, kurie visi gerai pa- 
vyko. . 

Karas jam buvo nuostabi avantiūra. Puolė į jį galvotrūkčiais. 
Kolonijų pėstininkų seržantas nusipelnė Marnoj viršilos galio- 
nus. Sužeistam į blauzdą rugsėjo 15 d. nupjovė koją. Po dviejų 
mėnesių nežinia dėl ko jis be kojos įsėdo kaip karininkas žval- 
gas į vieną aeroplaną. Šarpnelis sausio 10 baigė mūsų dviejų 
didvyrių žygius. Šį kartą kapitonas Belval, labai sužeistas į gal- 
vą, buvo pasiųstas į karo ligoninę Champs-Elysees alėjoje. Be- 
veik tuo pat metu ta, kurią paskum turėjo jis vadinti motute 
Korali, įstojo į ligoninę slaugytoja. | 

Operacija, kufią reikėjo padaryti, pavyko. Bet buvo kompli- 
kacijų. Jis labai kentėjo niekada nedejuodamas, netgi savo nuo- 
taika palaikė nelaimės draugus, kurie visi tikrai jį mylėjo. Juos 
juokino, guodė, kėlė jų dvasią savo gyvumu ir nenusiminimu 
net ir sunkiausioje būsenoje. 

Niekas iš jų niekada neužmirš, kaip jis priėmė vieną fabri- 
kantą, kuris siūlė jam dirbtinę koją. 

— Aal dirbtinę koją! O kam, jei galima paklausti? Žinoma, 
žmonėms apgauti, kad niekas nežinotų, jog aš esu be kojos, tei- 
sybė? Tad jūs, brangusis pone, laikote yda buvimą be kojos ir 
manote, jog aš, prancūzų karininkas, turiu ją slėpti kaip gėdin- 
gą dalyką? | 

— Visai ne, pone kapitone. Tačiau... 

— O kiek atsieina jūsų dirbtinė koja? 

— Penki šimtai frankų. 

— Penki šimtai frankų! Ir jūs manot, kad aš galiu išleisti 
penkis šimtus frankų dėl dirbtinės kojos, kai bus šimtas tūks- 
tančių vargšų taip pat, kaip ir aš, be kojos, kurie bus priversti 
rodyti savo medinius galus? 

Žmonės, kurie klausėsi, trūko juoku. Ir motutė Korali klau: 

sėsi šypsodamasi. O ką būtų atidavęs Patricijus Belval už vie- 
ną motutės Korali šyyseną? 

Kaip jai sakė aną vakarą, iš pat pirmųjų dienų įsimylėjo 
ją, jos gražumą, jos grakštumą, jos meilias akis, jos malonią 
sielą, kuri lenkėsi į ligonius ir, atrodė, juos palytės palaiminta 
meile. Iš pat pirmųjų dienų jis liko sužavėtas. Ji žavėjo savo 
balsu, savo žvilgsniu, savo kvapu. Pasiduodamas meilės viešpa- 
tavimui jautė begalinį reikalą jai atsiduoti, tarnauti savo jėga 
tai mažai ir maloniai būtybei, kurią jis jautė pavojų apsuptą. 

Ir štai įvykiai jam davė laimės išplėšti merginą iš jos prie- 
šų užpuolimo. Pirmosios kovos sėkmė jį linksmino, bet negalėjo 
manyti, jog ji baigta. Puolimai prasidės. Ir jau pats save klau- 
sė, ar nėra ryšio tarp ryto pasikėsinimo prieš motutę Korali ir 
to kibirkščių lietaus signalo. Du dalykai, pranešti tų pačių pa- 
šnekovų ar nepriklausė toms pačioms tamsioms machinacijoms? 

Kibirkštys vis ten tebežibėjo. 

Belval tik galėjo spręsti, kad jos kilo tarp Trocadero ir Passy. 

— Vadinasi,— tarė pats sau,— tiesiog už dviejų ar trijų ki- 
lometrų. Eikim. Pažiūrėsim. .. 

Antrajame aukšte pro vienų durų rakto skylutę veržėsi švie- 
sos spindulys. Tai buvo Ya-Bon kambarys, ir karininkas jau Ži- 
iš budėtojo, jog Ya-Bon lošė kortomis su savo meiluže.. 
ėjo 

Ya-Bon jau nebelošė. Buvo užmigęs sotoje su išskleistomis 
kortomis, ir ant tuščios rankovės, kūri kabojo nuo kairiojo pe- 
ties, ilsėjosi moters galva — galva iš pačių baisiųjų, pro ku- 
rios lūpas, mėsingas kaip ir Ya-Bon, matėsi pajuodę dantys ir 
kurios taukuota ir geltona oda buvo lyg ištepta aliejum. Buvo 
Angelė, virtuvės tarnaitė, Ya-Bon mylimoji. Ji knarkė. 


Patricijus žiūrėjo į juos patenkintas. Tas reginys patvirtino 
jo išvadų teisingumą. Jei Ya-Bon susirado mylimąją, ar labiau 
sužeisti negalėjo norėti visų meilės džiaugsmų? 


Palietė senegaliečio pesas; SUnIS nubudo ir nusišypsojo. 


Ya-Bon suniurnėjo iš pasitėn nimo ir atstūmė Angelę, kuri 
atsirėmusi stalo toliau knarkė. 

Lauke Belval nebematė kibirkščių: jas slėpė medžiai. Ėjo 
bulvaru ir, kad greičiau nuvyktų, įsėdo į miesto traukinį ir nu- 
važiavo iki Henri Martin alėjos. Paskum ėjo Le Tour gatve, ku- 
ri baigiasi Passy. 

Kely nesiliovė kalbėjęs su Ya-Bon apie savo rūpesčius, nors 
ir Žinojo negrą negalintį daug ko suprasti. Bet toks buvo jo pa- 
protys. Ya-Bon, jo ginklo draugas, paskum jo saugotojas, jam 
buvo ištikimas kaip šuo. Amputuotas tą pačią dieną, kaip ir jo 
kapitonas, sužeistas tą pačią dieną į galvą, Ya-Bon manė, jog 
jam lemta tą patį patirti, kaip ir jo kapitonui, džiaugėsi, kad 

buvo ir jis du kartus sužeistas, kaip džiaugtųsi mirdamas tą pa- 
čią dieną, kaip kapitonas Belval. Kapitonas atsakydavo į tą iš- 
tikimo gyvulio meilę maloniu, dažnai ir šiurkščiu elgesiu. Ya- 
Bon vaidino ištikimo draugo rolę, su kuriuo tariasi jo neklausy- 
damas, ir ant kurio išlieja savo apmaudą. 

— Ką manai apie visa tai, pone Ya-Bon? — kalbėjo eidamas 
susitvėręs su juo.— Man rodos, kad visi tie patys dalykai. To- 
kia ir tavo nuomonė, a? 

Ya-Bon suniurnėjo du skirtingus garsus, kurių vienas reiškė 
taip, antras — ne. | 

Jis suniurnėjo: 

— Taip. 

— Vadinasi, nėra abejonės,—vėl tarė karininkas,— kad mo- 
tutei Korali gresia naujas pavojus, ar ne taip? 

— Taip,—sumurmėjo Ya-Bon, kuris iš pradžių visada tvir- 
tino. , 

— Gerai. Dabar lieka sužinoti, ką reiškia tas kibirkščių lie- 
tus. Pirmiau, kadangi cepelinai pirmą kartą apsilankė prieš aš- 
La aj maniau... Bet ar tu manęs klausai? 

— Taip. 

— Maniau, kad tai bus signalas dėl kito apsilankymo... 

— Taip. 

— Negi, kvaily! kaip gali būti cepelinams signalas, jei gir- 
dėjai, jog tas signalas jau buvo du kartus prieš karą matytas. 
O paskum, pagaliau, ar tai tikrai yra signalas? 

— Ne. 

— Kaip ne? Tai kas gi bus tada, kvaily? Geriau darytum ty- 
lėdamas ir klausydamas, juo labiau, kad nieko neišmanai... Nė 
aš, pagaliau, nieko nesuprantu. Viešpatie! Koks painus dalykas! 
Ir kaip menkai tenusimanau apie tokių uždavinių sprendimą! 

Patricijus Belval buvo dar labiau sumišęs, kai išėjo iš Le 
Tour alėjos. Kokią išsirinkti iš tų įvairių gatvių, kurios buvo 
priešais? Be to, nors ir buvo pačiame Passy vidury, jokia ki- 
birkštis nežibėjo tamsiame danguje. 

— Žinoma, pasibaigė, — tarė jis, —ir mes pasiliksime kaip 
musę kandę. Tai buvo kaltė,+Ya-Bon. Jei aš nebūčiau sugaišęs 
kelių brangių minučių, kol tave išplėšiau iš tavo mylimosios ran- 
kų, būtume laiku atvykę. Bet galų gale... | 

Dairėsi vis labiau abejodamas. Atsitiktinai pradėtas žygis ir 
be pakankamų žinių, aišku, nuėjo niekais, ir jis jau manė grįžti, 
kai iš Franklino gatvės išlindo -automobilis, važiuodamas nuo 
Trocadero, ir žmogus, kuris buvo viduje, sušuko: 

— Pasukit į kairę, paskum tiesiai. 

Dabar kapitonui Belval pasirodė, kad tas balsas yra svetim- 
šalio, kaip vienas iš tą rytą restorane nugirstų balsų. | 
 — Ar tik nebus žmogus su pilkąja skrybėle? — sumurmėjo.— 
Vadinasi, vienas iš tų, kurie mėgino pagrobti motutę Korali. 

— Taip,— suniurnėjo Ya-Bon. 

— Teisybė? Kibirkščių signalas reiškia jos čia kur nors bu- 
vimą. Reikia nepalikti pėdsakų. Bėk, Ya-Bon. 

Bet nereikėjo Ya-Bon bėgti. Puikus automobilis įvažiavo į 
Raynouard gatvę, ir kapitonas pats galėjo ateiti tuo laiku, kai 
jis sustojo už trijų ar keturių šimtų metrų nuo gatvių sankryžos 
prieš didelius vartus, kairėje pusėje. 

Išlipo penki žmonės. 

Vienas iš jų paskambino. 

Praslinko trisdešimt ar keturiasdešimt sekundžių. Paskum 
žmogus vėl paskambino. Penki žmonės, susibūrę šaligatvy, lau- 
kė. Pagaliau po trečio paskambinimo durelės, padarytos vartuo- 
se, atsidarė. 

Kalbėjosi. Žmogus, kuris atidarė, turėjo klausti paaiškinimų. 
Bet ūmai du iš jų pastūmė dureles, kurios atsidarė ir padarė ke- 
lią visai gaujai. 

Smarkus bildesys. Durys užsidarė. Tuojau kapitonas ėmė stu- 
dijuoti vietą. ' 

Raynouard gatvė buvo senas kaimo takas, kuris kitą kartą 
vingiavosi tarp kaimo Passy namų ir gatvių šalia Senos drėki- 
namų kalvų. Ji dar buvo išlaikiusi tam tikras provincijos žymes. 
Seni namai slėpėsi tarp medžių. Dar yra išlikęs namas, kuriame 
gyveno Balzakas. Ir ten yra paslaptingas sodas, kur Arsenijus 
Lupenas žeminio skliauto plyšy surado vyriausio prievaizdo 
turtus. 

Namas, kurį penki žmonės užplūdo ir šalia kurio dar stovė- 
jo automobilis, kuris kapitonui kliudė prisiartinti, buvo prie mū- 
rinės tvoros ir turėjo senoviškų, seniai statytų rūmų pavidalą. 
Su apskritais langais, kurie žemutiniame aukšte buvo su gele- 
žinėmis grotomis, turėjo labai platų fasadą. Šalia buvo prijung- 
tas kitas trobesys. 

— Nė ką daryti iš tos pusės,— tarė Belval.— Uždaryta kaip 
feodališka tvirtovė. Ieškokim kitur. 

„ — Duok man ranką, Ya-Bon. Tvora yra per daug aukšta. Bet 
gal lempos stulpu... 

Negro padedamas užlipo ligi lempos ir jau tiesė rankas į mū- 
rą, bet patyrė, kad viršus iš tos pusės buvo apsagstytas stiklo 
gabalėliais, kurie visiškai neleido pasiremti. 

Nulipo įnirtęs. 

— Po velniais, Ya-Bon, galėjai mane įspėti. Vos nesusi- 
pjausčiau rankų. O kokį velnią manai? Tikrai nesuprantu, dėl ko 
norėjai būtinai mane lydėti. 

Gatvelėje buvo posūkis, kuris negalėjo būti taip apšviestas; 
kapitonas turėjo eiti apgraibomis. 

Ūmai.senegaliečio ranka palietė jo pečius. 

— Ko nori, Ya-Bon? 

Ranka jį stūmė į sieną. Toje vietoje buvo durų įdubimas. 

— Aišku, yra durys. Manai, kad aš jų nemačiau? Ar kad tik 
ponas Ya-Bon teturi akis? 


21 


Ya-Bon jam padavė degtukų dėžutę, ir kapitonas uždegė ke- 
lis vieną po kito, norėdamas ištyrinėti duris. 

— Ką tau sakiau? — murmėjo.— Nėra ką daryti. Medis sto- 
ras, sutvirtintas įžambiai lentomis ir vinimis. .. Ziūrėk, nėra ran- 
kenos iš tos pusės... štai bs skylė... Po pypkiais! reikėtų 
tam tyčia padaryto rakto!... tos rūšies, kokį man atnešė šį va- 
karą 

Nūtilo. Kvaila mintis dingtelėjo galvoje, tačiau, nors ir kvai- 
la buvo, įautėsi negalėsiąs atsispirti prieš ją. 

Tą raktą jis turėjo prie savęs; išsiėmė jį iš kišenės. 

Durys vėl buvo apšviestos. Užrakto skylė pasirodė. Kapito- 
nas pamėgino raktą: įlindo. Pasuko į kairę — raktas pasisuko. 
Pastūmė — durys atsidarė. 

— Eikim,— tarė. 

Negras nejudėjo. Belval suprato jo nustebimą, taip pat ir 
jis nebuvo mažiau nustebęs. Per kokį negirdėtą stebuklą raktas 
buvo tikrai tų durų? Per kokį stebuklą nepažįstamas žmogus, ku- 
ris jį jam atsiuntė, galėjo atspėti, kad jis be jokio kito praneši- 
mo jį panaudotų? Per kokį stebuklą? 

Bet Patricijus buvo nusprendęs veikti nespėliodamas. 

— Eikim,— narsiai pakartojo jis. 

Medžių šakos kapojo jam veidą, ir jis patyrė, jog eina žole 
ir jog prieš juos turi būti sodas. Buvo taip tamsu, jog nebuvo 
matyti takų, ir po keleto minučių ėjimo atsimušė į uolas, nuo ku- 
rių varvėjo vanduo. 

— Po velniais? — murmėjo,— štai visas sušlapęs. Prakeiktas 
Ya-Bon! 

Nebuvo baigęs kalbėti, kai sodo gilumoj pasigirdo įnirtęs 
šuns lojimas, kurs greitai artinosi. Patricijus suprato, kad šuo, 
pajutęs juos, puolė jų linkui, ir nors gana drąsus buvo, ėmė 
drebėti; taip tas vidurnakčio užpuolimas turėjo kažką įspūdinga. 
Kaip apsiginti? Revolverio šūvis jį būtų išdavęs, o kito Binido 
neturėjo. 

Smarkaus didelio gyvulio bėgimas priminė šerno bėgimą per 
krūmus. Buvo nutraukęs grandinę, nes jį lydėjo geležų tarškėji- 
mas. 

Patricijus atsistojo pasitikti užpuolimo. Bet per tamsą pama- 
tė Ya-Bon, kuris ėjo priešais, norėdamas jį apginti, ir beveik tuo- 
jau susitiko. 

— Drąsos, Ya-Bon! Kodėl manęs neleidai į pryšakį? Drąsos, 
mano brangusai. . „Štai aš! 

Du priešai raičiojosi po žolę. Patricijus pasilenkė, norėdamas 
negrui padėti. Palietė gyvulio plaukus, paskum Ya-Bon rūbus. 
Bet abudu raičiojosi ant žemės vienoje tylioje krūvoje ir kovo- 
jo su tokiu įniršiu, jog jo įsikišimas nieko negalėjo padėti. 

Pagaliau kova buvo trumpa. Po kelių minučių priešai jau 
nebejudėjo. Sumišęs kriokimas sklido nuo krūvos. 

— Na? na, Ya-Bon? — baimingai sumurmėjo kapitonas. 

Negras murmėdamas atsistojo. Degtuko šviesoje Patricijus 
matė, kaip ranka, vienintelė ranka, kuria turėjo gintis, spaudė 
baisaus šuns kaklą, kuris rangėsi, suspaustas tų nepermaldau- 
jamų penkių pirštų, 

— Dėkui, Ya-Bon, puikiai išsigelbėjau. Dabar gali palikt; 
turbūt jau nepavojinga. 

Ya-Bon paklausė. Bet buvo per stipriai suspaudęs. Šuo va- 
landėlę susitraukė žolėje, suvaitojo ir daugiau nebejudėjo. 

— Vargšas gyvulys! — tarė Belval.— O tačiau tik ėjo savo 
pareigas, puldamas ant dviejų vagių. Dabar eikim savąsias, Ya- 
Bon, kurios yra daug neaiškesnės. 

Kažkas žibėjo kaip lango stiklas, į ką jie pasuko in nuėjo, 
kopdami uolose iškaltomis pakopomis į terasą, ant kurios buvo 
pastatytas namas. Iš tos pusės buvo visi langai su langinėmis. 
Bet pro vieną veržėsi šviesa, kurią jis pastebėjo iš apačios. 

Paliepęs Ya-Bon'ui „pasislėpti augalų tankumynėj, priėjo prie 
namo, pasiklausė, išgirdo neaiškius balsų garsus, patyrė, kad 
langinės sandariai uždarytos ir negalima nei matyti, nei girdėti. 
Tada priėjo prie durų. 

— Kadangi,— manė jis,— man atsiuntė sodo raktą, nėra jo- 
kio pagrindo manyti, kad durys į sodą bus uždarytos. 

Durys buvo atdaros. 

Viduje balsų triukšmas buvo aiškesnis, ir kapitonas patyrė, 
kad tie garsai eina nuo laiptų ir kad tie laiptai, kurie ėjo lyg 
į AEEEamĄ namų dalį, buvo neaiškiai viršuje apšviesti. 

žlipo. 

Iš tikro, pirmajame aukšte vienos durys buvo praviros. Jis 
įkišo galvą į vidų, paskum susilenkęs įėjo. 

Tada atsidūrė ankštoje galerijoje, kuri ėjo pagal vienos erd- 
vios salės sienas. 

Galerijoje buvo pristatyta knygų pilnos spintos. Abiejuose 
galuose geležiniai laiptai. 

Taip pat krūvos knygų buvo sukrautos prie terasos tvorelės, 
kuri slėpė galeriją taip, kad Patricijaus negalėjo pamatyti žemai 
susirinkę Žmones už trijų ar keturių metrų nuo jo. 

Pamažu pakėlė dvi knygų krūvas. Tuo tarpu balsai staiga 
pavirto smarkiu šūkavimu. Zvilgterėjęs pamatė penkis Žmones, 
L puolė ant vieno žmogaus ir parvertė niurnėdami, tarytum 
ĮDYKĘ. 

Pirmas kapitono judesys buvo pulti aukai į pagalbą. Su Ya- 
Bon, kuris atbėgtų jam pašaukus, būtų tikrai tuos žmones nu- 
galėjęs. Bet tai nepadarė dėl to, kad pamatė, jog jie nesinaudoja 
jokiu ginklu ir lyg nesiruošia žudyti. Tenkinosi laikydami savo 
auką už gerklės, už pečių ir už kojų. Kas atsitiks? 

Staiga vienas žmogus atsistojo ir paliepė viršininko tonu: 

— Suriškit jį!.. užriškit burną... Pagaliau gali šaukti, kiek 
tik nori. Niekas jo neišgirs. 

Tuoj Patricijus pažino vieną iš dviejų balsų, kuriuos girdėjo 

rytą restorane. Žmogus buvo mažas, lieknas, rusvos spalvos, 
nuožmiu veidu. 

— Pagaliau, — tarė, — yra mūsų valioje, niekšas! Ir manau, 
kad šį kartą prabils. Esat pasiruošę viskam, draugai? 

Vienas iš keturių sumurmėjo pilnu neapykantos balsu. 

— Viskam ir nevilkinant! 

Tas turėjo didelius juodus ūsus, ir Patricijus pažino antrą 
Žmogų, kalbėjusį restorane, tai yra vieną iš motutės Korali užpuo- 
likų, tą, kuris pabėgo. Jo pilka skrybėlė buvo padėta ant krėslo. 

— Viskam, a, Bournet, ir vis tiek kas atsitiks? — tarė virši- 
ninkas pašiepiamu balsu.— Gerąi, pradėkim puotą! Ak, mano 
senasai Essares, tu atsisakai pasakyti savo paslaptį... Gerai, 
dabar juoksimės! 

Visi judesiai turėjo būti taip sutarti ir darbas griežtai ap- 
svarstytas, nes jų veiksmai buvo atlikti nepaprastai apgalvotai 
ir tiksliai. Ž 

Pakėlė surištą žmogų ir metė | minkštą, labai atsilošusiu at- 
ramu krėslą, prie kurio jį pririšo už pečių ir liemens. 

Kojos vis tebebuvo surištos ir padėtos ant tokio pat aukštu- 
mo kito krėslo taip, kad jos prasikišo. Paskum nuo kojų numo- 
vė batus ir kojines. 

Viršininkas tarė: 

— Pristumkit! | 

Tarp dviejų langų, išeinančių į sodą, buvo didelis židinys, 
kuriame kaitriai kūrenosi ugnis. - 

Žmonės „pastūmė abu krėslus, ant kurių buvo auka basomis 
kojomis, arčiau prie ugnies. 

Kad ir buvo užrišta burna, pasigirdo žiaurus riksmas, ir ko- 
jos, kad ir surištos, susitraukė ir susirietė. 

— Stumkit! stumkit! arčiau! — šaukė įnirtęs viršininkas, 

Patricijus Belval nutvėrė revolverį. 


— Ak! eisiu. ir aš, — tarė pats sau,— neapleisiu to nelaimin- 


S E tą patį akimojų, kai jau buvo besistojąs, atsitiktinio ju- 
desio dėka pamatė nepaprastą, netikėtiną reginį. 

Priešais jį galerijoje, antroj salės pusėje, buvo moters gal- 
va, atsirėmus galerijos stulpo, išblyškus, išsigandus, kurios iš 
išgąsčio išplėstos akys beviltiškai žiūrėjo į baisią sceną, kuri 
vyko žemai, prieš liepsnojantį židinį. 


PRIES LIEPSNAS 


Motutė Koralil Motutė Korali pasislėpus tame name, kurį jos 
užpuolikai užplūdo, ir kur jis pats EDGE SLS nesupran- 
tamoms aplinkybėms. 

Staiga jam kilo mintis,— ir taip bent viena mįslė išsispren- 
dė,— kad ir ji įėjo į namus pro terasą ir taip jam padarė, kelią. 

Bet tokiu atveju kaip ji galėjo pasirūpinti tai avantiūrai prie- 
monių? O svarbiausia, ko ji atėjo į tą vietą? 

Pagaliau tos visos mintys kilo kapitono galvoje jam visai 
nesistengiant rasti į jas atsakymą: taip jį užbūrė šviesus Korali 
veidas. 

Be to, antras, žiauresnis, riksmas pasigirdo iš apačios, ir jis 
pamatė raitantis prie ugnies dvi aukos kojas. 

Bet šį kartą Patricijus neturėjo jokio noro gelbėti kenčiantį. 
Jau buvo nusistatęs prisitaikyti savo elgesiu prie josios, nejudė- 
ti ir nieko nedaryti, kas galėtų atkreipti jos dėmesį. 

— Poilsis! — paliepė viršininkas. — Traukit jį atgal. Bandy- 
mo tikrai užteks. 

"Ir, prieidamas prie jo, tarė: | 

— Na, mano brangusis Essares, ką sakai? Tau patinka tas 
dalykas? O, žinai, dar tik pradžioje esam... Jei nekalbėsi, eisim 
ligi galo... Na, ką sakai, kalbi? | 

Viršininkas sukeikė. į 

— A? ką nori pasakyti? Atsisakai? Bet, kvailasis mule, ne- 
supranti būsenos. Gal tau lieka kiek vilties? Vilties? Esi bepro- 
tis! Kas galėtų ateiti tau į pagalbą? Tavo tarnai? Sargas, tar- 
nas, namų prievaizdas yra mano žmonės... Jau išėjo. Tarnaitė? 
Virėja? Miega anam gale namų, ir tu pats man sakei, kad nieko 
negirdėti iš čia. O paskum? Tavo žmona? Ir ji miega toli nuo 
šios salės. Simeonas, tavo senasis sekretorius? Surišom, kai tik 
atidarė duris. Pagaliau geriau baigti... Bournei! 

Žmogus dideliais ūsais, kuris tuo laiku laikė krėslą, išsi- 
tiesė ir atsakė: 

— Kas yra? 

— Bournef, kur uždarei sekretorių? 

— Durų sargo būdoj. 

—- Ar žinai ponios kambarį? 

— Žinoma, iš nurodymų, kuriuos man davėte, 

— Eikit visi keturi ir atveskit ponią ir sekretorių. 

Keturi žmonės išėjo pro duris, kurios buvo po ta vieta, kur 
buvo motutė Korali. Tik jiems pradingus, viršininkas staiga pa- 
pasilenkė prie aukos ir tarė: 

— Stai vieni, Essares. Tai, ko norėjau. Pasinaudokime. 

Pasilenkė labiau ir sumurmėjo taip, kad Patricijus vos su- 
prato: | 

— Tie keturi yra kvailiai, kuriuos aš vedžioju kaip man pa- 
tinka ir kuriems atskleidžiu kuo mažiau savo projektų. Tuo tar- 
pu mes, Essares, galime susitarti. Tu norėjai sutikti su tuo ir 
štai ko susilaukei... Na, Essares, nebūk kvailas ir gudrus su ma- 
nimi. Esi paimtas, bejėgis, mano valioje. Gerai, užuot leidęs 
sunaikinti save kankinimais, kurie tikrai pergalėtų tavo valią, 
priimk susitarimą. Pasidalykim perpus, nori? Padarykim taiką 
"ir padarykim sutartį lygaus pasidalijimo pagrindu. Ir sujunkim 
savo veikšmus:. Susijungus pergalė bus mūsų. Jei liksim prie- 

šais, kas Žino, ar nugalėtojas galės peržengti visas kliūtis, ku- 
rios bus jam pastatytos. Dėl to tau kartoju: pasidalykim. Atsa- 
kyk: taip ar ne? 

Jis kiek atleido burnos raištį ir pastatė ausį. Šį kartą Patri- 
cijus negirdėjo tų kelių žodžių, kuriuos ištarė auka. Bet beveik 
tuojau viršininkas perpykęs išsitiesė. | 

— Ką? ką man siūlai? Tikrai tau netrūksta begėdiškumo! 
Tokį pasiūlymą man? Pasiūlyk jį Bournef'ui ir įo draugams... 
Bet man! man! pulkininkui Fakhi! Ak, mano vaike, aš esu go- 
desnis! Sutinku pasidalyti, bet priimti išmaldą — niekada! 

Patricijus godžiai klausėsi ir kartu nepaleido iš akių motulės 
Korali, kurios baimės perkreiptas veidas buvo taip pat įdėmus. 

Jis žiūrėjo ir į auką, kuri iš dalies atsispindėjo židinio veid- 
rody. Apsivilkęs naminiu aksominiu švarku, mūvėjo rudos ila- 
nelės kelnėmis, buvo apie penkiasdešimties metų žmogus, visiš- 
kai plikas, riebiu veidu, tvirta ir pakumpusia nosim, po tankiais 
antakiais — gilios akys, išsipūtę žandai apžėlę tankia žilsva 
barzda. Pagaliau Patricijus galėjo geriau ištyrinėti kairėje ži- 
dinio pusėj tarp antro ir pirmo lango pakabintame veidrodyje 
energingą, galingą ir griežtą veidą. 

— Rytietiškas veidas,— manė Patricijus.— Egipte ir Turkijoj 
mačiau tokių galvų. 

Visų tų Žmonių vardai, pagaliau pulkininkas Fakhi, Mustap- 
ha, Bournef, Essares, jų akcentas, jų judesiai, išvaizda, profilis, 
viskas priminė patirtą įspūdį ten, Aleksandrijos viešbučiuose ar 
ant Bosioro krantų, Adrianopolio rinkose ar graikų laiveliuose, 
kurie plauko po Egėją. Rytiečių tipai, bet rytiečių jau Paryžiuj 
apsitrynusių. Essares bey buvo vieno finansininko vardas, kurį 
Patricijus jau buvo girdėjęs, kaip ir pulkininko Fakhi, kurį bal- 
sas ir kalba rodė esant pagyvenusį paryžietį. 

Bet balsų triukšmas pasigirdo durų pusėje, kurios smarkiai 
atsidarė, ir įėjo keturi žmonės, vilkdami surištą žmogų. 

— Štai senasis Simeonas,— tarė tas, kuris vadinosi Bournef. 


— O moteris? — staiga paklausė viršininkas. — Manau, kad 
ją būsit nutvėrę. | 

— Ne, 

— A? Kaip? Pabėgo? 

— Pro langą. 


— Reikia vytis! Negali būti kitur, kaip sode... Atsiminkit. .. 
neseniai šuo lojo... 

— O jei pabėgo? 

— Kaip? 

— Pro skersgatvio duris. 

— Negalimas daiktas! 

— Kodėl? 

L Tai durys, pro kurias jau seniai nebevaikštoma. Nėra nė 
rakto. 

— Tegu,— atsakė Bournei. — Tačiau juk nenorėsim organi- 

zuoti medžioklės su švyturiais... ir sukelti kvartalą, kad rastu- 
me vieną moterį. 

— Taip, bet ta moteris... 

Pulkininkas atrodė įnirtęs. Atsigręžė į belaisvį. 

— Esi laimingas, senasis niekše. Jau antrą kartą šiandien 
man ištrūksta iš rankų tavo balandėlė. Tau pasakojo šio vaka- 
ro įvykį? Ak! jei ne tas prakeiktas karininkas... kurį, pagaliau, 
atrasim... ir tada man užmokės už savo įsikišimą.. . 

Patricijus piktai spaudė kumščius. Viską suprato. Motutė 
Korali slėpėsi savo namuose. Patyrus penkių žmonių įsiveržimą, 
galėjo nežinia kokiomis pastangomis išlipti pro langą, ateiti prie 
terasos ir pasislėpti galerijos bibliotekoj, iš kur galėjo dalyvauti 
kovoje su vyru. 

— Jos vyras! jos vyras! — drebėdamas manė Patricijus. 

Ir jei dar būtų abejojęs, įvykiai tai būtų patvirtinę, nes vir- 
šininkas pašiepiančiai pradėjo: 

— Taip, mano senasis Eesares, galiu tau prisipažinti, jog 
tavo Žmona man be galo patinka, ir kadangi šiandien nepavyko 
smūgis, manau šį vakarą, kai tik sutvarkysiu sąskaitas su tavi- 
mi, sutvarkysiu kitas, malonesnes, su ja. Neskaitant to, kad kar- 
tą atsidūrus mano valioje mažytė bus man kaip įkaitas, ir nebi- 
jok, tau įį grąžinsiu, tik kai mes visai susitarsime. Ir tu eisi 
tiesiai, Essares, nes tu aistringai myli savo Korali, ir aš tai tau 
tvirtinu. | 

Paėjėjo į dešinę nuo židinio ir, pasukdamas jungtuką, užde- 
gė kitą elektros lempą. 

Ten buvo paveikslas, kuris buvo „pendant“ Essares paveiks- 
lui. Buvo uždengtas. Viršininkas patraukė užuolaidą: Korali pa- 
sirodė visoje šviesoje. 

— Šių vietų karalienė! burtininkė! dievaitė! perlų perlas! 
brangiausias bankininko Essares bey deimantas! Tikrai puiki! 
Stebiuosi veido švelnumu, tuo žavingu kaklu ir grakščiais pe- 
čiais, Essares, nėra tokios ten, mūsų krašte, kuri būtų verta ta- 
vo Korali, netrukus, mano... nes aš mokėsiu greitai ją atras- 
ti... Ak! Korali! Korali! 

„Patricijus žiūrėjo į merginą ir jam pasirodė, kad raudonumas 
nudažė jos veidą. 

Jis pats sulig kiekvienu žodžiu drebėjo iš pykčio. Jau jam 
buvo didis skausmas, kad Korali yra kito žmona; bet prie to 
skausmo prisidėjo pyktis, matant ją taip stovinčią prieš tų žmo- 
nių akis ir giriamą kaip didžiausią grobį. 

Kartu klausė pats save, dėl ko Korali pasiliko toje salėje. 
Jei negalėjo išeiti iš sodo, galėjo, būdama toje namų dalyje, 
laisvai atidaryti langą ir šaukti pagalbos. Kas jai neleido taip 
daryti? Zinoma, ji nemylėjo savo vyro; jei jį mylėtų, būtų sto- 
jusi prieš visus pavojus, kad apgintų. Bet kaip ji galėjo leisti 
dar kankinti tą žmogų, žiūrėti į jo kančias, regėti tą nuožmų 
vaizdą ir klausyti nelaimingojo dejavimų? 

— Užtenka kvailysčių — suriko viršininkas, užtraukdamas 
uždangalėlį.— Korali, tu būsi mano didžiausias atlyginimas, bet 
reikia jį nusipelnyti. Prie darbo, draugai, ir baikim su mūsų 
draugu. Pradžiai prikiškit jį per dešimtį centimetrų. Degina a, 
E Bet dar yra pakenčiama. Palauk, mano drauge, pa- 
lauk... 

Atrišo dešinę belaisvio ranką, pristūmė prie įo mažą stalelį, 
ant kurio padėjo lakštą popieriaus bei pieštuką, ir vėl tarė: 

— Visa, ko rašymui reikia. Kadangi tau burnos raištis kliu- 
do kalbėti, rašyk. Zinai, koks reikalas. Kelias raides čia pakrei- 
zok, ir būsi laisvas. Sutinki? Ne? Draugai, dar dešimtį centi- 
metrų. 

Nuėjo ir, pasilenkdamas prie sekretoriaus, kurį Patricijus 
aiškiai pažino esant senį, kartais lydėjusį Korali į ligoninę, tarė: 

— Tau Simeonai, nieko pikta nedarysim. Žinau, jog esi iš- 
tikimas savo šeimininkui, bet kuris tau nepraneša apie savo ypa- 
tingus dalykus. Antra vertus, neabejoju, kad tylėsi apie visa tai, 
ką matai ir girdi šį vakarą, nes vienas išdavimo žodis būtų ta- 
vo pono pražūtis, ne mūsų. Supratai, teisybė? -Na, kas yra? ne- 
atsakai? Gal tau per stipriai suveržė kaklą virvėmis? Palauk, aš 
truputį atleisiu... 

Tuo tarpu prie židinio vyko keistas dalykas. Per dvi iš karš- 
čio paraudusias kojas, galima sakyti, matėsi liepsnų spindėji- 
mas. Visomis savo jėgomis kenčiantysis stengėsi sulenkti ir su- 
traukti kojas ir nuolatinis kurčias vaitojimas ėjo per burnos raištį. 

— Ak, po paibeliais! —tarė pats sau Patricijus.— Ar iš tik- 
ro turėsiu leisti jam iškepti kaip viščiukui? 

Pažiūrėjo į Korali. Ji nejudėjo iškreiptu nepažįstamu veidu, 
baisaus reginio užburtomis akimis. 

— Dar penkis centimetrus,— rėkė viršininkas, rišdamas Si- 
meono raiščius. | 

Įsakymas buvo įvykdytas, ir auka taip suvaitojo, jog Patrici- 
jus sumišo. Bet tuo tarpu jis patyrė dalyką, kuris ligi šiol jam 
nekrito į akis ar bent jam neteikė jokios reikšmės. Kenčiančio- 
jo ranka daugybe mažų judesių, kurie atrodė kyla iš nervingų 
trūkčiojimų, nutvėrė priešingą stalelio kraštą, tuo tarpu, kai al- 
kūnė rėmėsi į marmurą. Ir pamažu ta ranka, pasislėpdama nuo 
budelių, kurie laikė kojas, pasislėpdama nuo viršininko, kuris vis 
tebesirūpino Simeonu, ta ranka ištraukė stalelio stalčių, įlindo į 
iį, išėmė revolverį ir staigiai paslėpė ginklą tarp savęs ir krėslo. 

Veiksmas ar geriau, planas buvo kilęs tik iš pasiutusio karš- 
čio, nes pagaliau būdamas bejėgis, negalėjo tikėtis nugalėsiąs 
penkis laisvus ir ginkluotus priešus. Tačiau veidrody, kuriame 
jį matė Patricijus, pastebėjo Žvėrišką nusistatymą. 

— Dar penkis centimetrus! — paliepė pulkininkas, grįždamas 
prie židinio. 

Pažiūrėjęs į kojas, tarė įjuokdamasis: | 

— Oda vietomis išsipučia, venos greitai trūks. Essares bey, 

tu turi suprasti, ir aš neabejoju tavo zera valia. Pažiūrėsim, ar 
pradėjai rašyti? Ne? Ir nenori? Tad dar vilies? Gal savo žmo- 
nos pagalbos? Na, tu gerai žinai, kad jei dar negalėjo išbėgti, 
nieko nesakys. O tada? Na... tu juokiesi iš manęs. 

Apimtas netikėto įniršio suriko: 

— „Kiškit kojas į ugnį! tegul iškepa iš karto! .. Ak, tu spjau- 
ni ant manęs? Gerai, palauk valandėlę, brangusai, pirmiausia 
aš pridėsiu rankas ir tau nukirsiu vieną ar abi ausis... kaip 
kad mūsų krašte yra daroma. 

Išėmė durklą, kuris blizgėjo šviesoj. Jo veidas buvo pilnas 
žvėriško žiaurumo. Surikęs pakėlė ranką ir atsistojo nepermal- 
daujamas. 

Bet nors ir staigus buvo jo judesys, Essares jį pralenkė. Ne- 
tikėtai atstatė revolverį ir iššovė. Iš pulkininko rankos iškrito 
durklas. Jis stovėjo kelias sekundes toje grasomoje pozoje pa- 
kelta ranka, nuožmiomis akimis, lyg gerai nesuprasdamas, kas 
atsitiko... Paskum ūmai pūolė ant aukos visu savo sunkumu, 
sulaikydamas ranką tuo metu, kai Essares ėmė taikyti į kitą są- 
jungininką. 

Pulkininkas dar alsavo. .. Šnibždėjo: 

— Ak, biaurybe!l.. mane nužudei... bet esi pražuvęs, Es- 
sares... Numačiau tą atsitikimą. Jei aš nesugrįšiu šią naktį na- 
mo, policijos prefektas gaus laišką... sužinos tavo. išdavystę, 
Essares... visą tavo istoriją... visus tavo planus... Ak, niek- 
še!.. Galėjom abudu susitarti... 

Sumurmėjo dar kelis neaiškius žodžius ir nusirito ant grin- 
dų. Buvo galas. 

Gal daugiau negu tas įvykis viršininko prieš mirtį pasakyti 
žodžiai ir tas laiškas, kuris „tikrai kaltino užpuolikus ir jų auką, 
juos minutę nustebino. Bournet nuginklavo Essares, kuris, pa- 
sinaudodamas tuo momentu galėjo sulenkti kojas, ir niekas ne- 
judėjo. 

Tuo tarpu baimė, kurią sukėlė ši scena, rodės, didėjo. Zemė- 
je išsitiesęs lavonas, iš kurio tekėjo kraujas ant patiesalo. Kiek 
toliau nejudąs Simeonas, paskum kankinamasis, vis surištas 
prieš liepsnas. Ir šalia jo stati keturi budeliai, kurie gal abejojo 
dėl tolimesnio darbo, bet kurių veidai rodė nepermaldaujamą 
nusistatymą bet kokiomis priemonėmis pergalėti priešą. 

Bournei, su kuriuo tarėsi žvilgsniu kiti, rodėsi viskam nu- 
sistatęs. Tai buvo neaukštas ir tvirtas žmogus dideliais jau Bel- 
val pastebėtais ūsais. Pažiūrėti ne toks nuožmus, kaip jo virši- 
ninkas, ne toks puikus, ne toks autoritetingas, rodė didesnį ra- 
mumą ir šaltumą. 

Kai dėl pulkininko, jo sąjungininkai, rodės, juo nesirūpino. 
Jo vaidinamas vaidmuo Ji atleido nuo bet kokios užuojautos. 

Pagaliau Bournef ryžosi kaip žmogus, kuris turėjo savo pla- 
ną. Nuėjo paimti padėtos ant krėslo savo pilkos skrybėlės ir iš- 
ėmė iš po jos kaspino mažą sruogelę, kurią pamatęs Patricijus 

pašoko. Tai buvo plona, raudona virvutė, tokia kaip ta, kurią ra- 
do ant Mustaial Rovalaiofio, pirmojo Ya-Bon suimto sąjungi- 
ninko, kaklo. 

Bournet ištiesė virvutę, paėmė ją už abiejų galų, ant kelio 
pamėgino tvirtumą: paskum sugrįžęs prie Essares, aprišo ja 
kaklą, nuėmęs nuo burnos raištį. 

— Essares, — tarė ramiai, tai buvo įspūdingiau už pulkinin- 
ko pyktį ir pašaipas.— Essares, aš tavęs nekankinsiu. Kankini- 
mas man nepatinka ir nenoriu juo naudotis. Tu žinai, ką turi pa- 
daryti, ir aš žinau, ką turiu padaryti. Vienas tavo žodis, vienas 
mano judesys — ir viskas bus baigta. Tavo žodis turi būti taip 
arba ne. Veiksmas, kurį aš turiu atlikti po tavo atsakymo taip 
arba ne, bus tavo paleidimas. .. 

Sustojo kokią sekundę, paskum pridėjo: 

— Arba tavo mirtis. 

Trumpas sakinys buvo ištartas labai paprastai, bet tvirtai. Bu- 
vo aišku, kad Essares buvo prieš sprendimą, kurio negalėjo iš- 
vengti. Turėjo kalbėti arba mirti. 

Patricijys vėl žiūrėjo į motutę Korali, pasiruošęs įsikišti, jei 
pastebėtų ką nors kita, ne vien pasyvią baimę. Bet merginos iš- 
vaizda nepasikeitė. Vadinasi, ji turėjo galvoje baisiausius įvy- 
kius ir tą, kuris grėsė jos vyrui. Patricijus susitvardė. 

— Visi sutinkam? — paklausė Bourneft savo sąjungininkus. 

— Visiškai sutinkam,— atsakė vienas iš jų. | 

— Jūs prisiimat savo atsakomybės dalį? 

— Prisiimam! 

Bournei suveržė virvutę, kad veržimas būtų jaučiamas, ir 
griežtai paklausė: 

— Taip ar ne? 

— Taip. 

Pasigirdo džiaugsmo šnabždesiai. Sąjungininkai atsiduso, ir 
Bournetf patvirtino galvos linktelėjimu. 

— Sutinki? .. Gerai, jau metas... 

Nepaleisdamas virvutės pridūrė: 

— Na, kalbėk... Bet aš tave pažįstu, ir tavo atsakymas mane 
stebina; sakiau pulkininkui, kad ir tikrai matytum mirtį — neat- 
skleistum savo paslapties. Ar aš apsirikau? 

Essares atsakė: 

— Ne, nė mirtis, nė kankinimai... 

— Tada vadinasi, turi ką kita pasiūlyt? 

— Taip. p 

— Ką kita, kas verta? 

— Taip, tai pasiūliau neseniai pulkininkui; kai jūs buvot iš- 
ėję. Bet tuo tarpu jis buvo linkęs išduoti jus ir su manimi drau- 
ge pasinaudoti paslaptimi, ir atmetė tą pasiūlymą. 

— O kodėl aš turėčiau jį priimti? 

— Todėl, kad belieka arba paimti, arba palikti, ir todėl, kad 
tu supranti tai, ko jis nesuprato. | 

— Vadinasi, koks susitarimas? 

— Taip. | 

— Piniginis? 

— Taip. 

Bournei patraukė pečius. 

— Turbūt kokia tūkstantinė. Ir tu įsivaizduoji, kad Bournei 
ir jo draugai bus*mulkiai?.. Na, Essares, kaip nori, kad susi- 
tartume? Tavo paslaptį beveik žinom... 

— Jūs žinot, kas ji yra, bet nežinot būdo, kaip ja pasinau- 
doti. Nežinot paslapties „būklės“. O tai yra svarbiausia. 

— Atrasim tai. 

— Niekada. 

— Tavo mirtis palengvins ieškojimus... 

— Mano mirtis? Po kelių valandų pulkininko išdavystės dė- 
ka jums bus surengta medžioklė ir gal būsit nutverti, šiaip ar 
taip, negalėsit ieškoti. Kaip tik ir jūs negalit išsirinkti. Arba pi- 
nigai, kuriuos jums siūlau, arba kalėjimas. 

— O jei sutiksim,— tarė Bournef, kuriam įsmigo į galvą tie 
žodžiai, — kada bus sumokėti? 

— Tuojau. 

— Tai suma yra čia? 

— Taip. 

— Menka suma turbūt. 

— Ne... daug didesnė negu tu manai... 

— Kiek? 

— Keturi milijonai. 


VYRAS IR ŽMONA 


Sąjungininkai pašoko, lyg elektros kibirkšties nukrėsti. Bour- 
nei pripuolė prie jo: 

— Ką sakai? 

— Sakau — keturi milijonai. Vadinasi, jums kiekvienam po 
milijoną. 

— Pažiūrėsim... ar tikrai? ... keturi milijonai? 

— Keturi milijonai. 

Suma buvo tokia didelė ir pasiūlymas toks netikėtas, jog są- 
įjungininkams kilo mintis, kuri ir Patricijui buvo dingtelėjus. 
Manė, jog tai žabangai, ir Bourneif tik pasakė: 

— Iš tikro, pasiūlymas viršija mūsų lūkesčius... 

— Tu būtum patenkintas mažesniu pasiūlymu? 

— Taip,— laisvai atsakė šis. 

— Deja, negaliu kitaip padaryti. Išvengti mirties galiu tik 
vienu būdu: atidaryti seifą, kur yra keturi pundeliai, kiekviena- 
„me po tūkstantį tūkstantinių. 

Bourneit nebuvo įsitikinęs, netgi vis labiau netikėjo. - 

— Kas tave užtikrino, kad, paėmę keturis milijonus, mes 
nereikalausim daugiau? 

— Reikalausit ko? paslapties? 

— Taip. | 

— Ne, nes žinot, jog greičiau sutikčiau mirti. Keturi mili- 
jonai yra daugiausia. Nori jų? Nereikalauju už tai jokio paža- 
dėjimo, jokios priesaikos. Žinau, kad kai turėsit pilnas kišenes, 
teturėsit tik vieną mintį, —tai bėgti nesitrukdydami žmogžudy- 
be, kuri galėtų juos pražudyti. 

„Argumentas buvo toks aiškus, jog Bourneft daugiau nesigin- 
čijo. 

— Seifas yra šioje salėje? 

— Taip, tarp pirmojo ir antrojo lango, už mano paveikslo. 

Bournef nukabino paveikslą ir tarė: 

— Nieko nematau. 

— Palauk. Stai vidury yra rožė, ne medžio, bet geležies, ir 
keturios kitos rėminio pagražinimo kampuose. Tos keturios su- 
kasi į dešinę sulig vienu žodžiu, kuris yra užrakto kodas: Kora. 

— Keturios pirmosios raidės Korali,— tarė Bournef, kuris pil- 
dė Essares nurodymus. 

— Ne,— atsakė šis,— keturios pirmosios raidės žodžio Ko- 
ranas. Ar jau? 

Po valandėlės Bournef atsakė: 

— Jau. O raktas? 

= Nėra rakto. Penktoji žodžio raidė n yra vidurinės rožės 
raidė. 

Bournei pasuko vidurinę rožę ir tuojau pasigirdo ratuko 
trakšėjimas. 

— Lieka tik patraukti,— paliepė Essares.— Gerai. Dėžė nėra 
gili: iškalta viename sienos akmenyje. Įkišk ranką. Rasi keturis 
portielius. 

Tiesą pasakius, tuo momentu Belval laukė, kad toks nepa- 
prastas įvykis nutrauktų Bournet ieškojimus ir jis netikėtai nu- 
garmėtų į požemius Essares įrengtu prietaisu. Ir trys sąjungi- 
ninkai turėjo laukti tos pačios mirties, nes buvo išblyškę: ir 
Bournei veikė atsargiai ir su nepasitikėjimu. 

Pagaliau atsigręžė ir sugrįžęs atsisėdo prie Essares. Turėjo 
rankose keturių nosinaite surištų portielių ryšulį; buvo trumpi, 
bet labai išsipūtę. Atrišęs nosinaitę, Bournei vieną atidarė. 

Jo keliai, ant kurių buvo padėjęs brangų ryšulį, drebėjo ir, 
kai atidaręs vieną portielį, išėmė pilną saują banknotų, sumur- 
mėjo: | 

— Tūkstantinės... dešimt pundelių tūkstantinių. 

Ir tuojau vienas iš jų pridūrė dusliu balsu: 

— Eikim... eikim... | 

Pajuto staigią baimę. Negalėjo tikėti, kad Essares jiems įtei- 
kė tą turtą, neturėdamas plano, kuris jį įgalintų atsiimt jį ne- 
suspėjus jiems išeiti iš to kambario. Tai jiems buvo tikra. Gal 

lubos kris ir sienos susiglaus, ir juos sutraiškys, tačiau palikda- 
mos sveiką jų nesuprantamą priešą. 

Nė Patricijus Belval neabejojo. Turėjo būti neišvengiama ka- 
tastrofa, staigus Essares atkeršijimas. Toks kovotojas kaip jis 
nepaleidžia taip lengvai keturių milijonų, jei galvoj neturi ko- 
kios minties. Patricijus jautėsi slegiamas, neatgaunąs kvapo, 
Nuo pat tragiškųjų scenų, kurias matė, pradžios nejautė tokio 
smarkaus susijaudinimo ir patyrė, jog Korali veidas rodo tokią 
pat baimę. 

Tačiau Bourneft atgavo šiek tiek drąsos ir tarė draugams: 

— Nedarykim paikysčių. Galėtų senio Simeono padedamas 
atsirišti ir mus vytis. 

Visi keturi pririšo prie krėslo laisvą Essares ranką; tuo tar- 
pu šis murmėjo: | 

— Kvailiai! Atėjot išplėšti iš manęs paslapties, kurios ne- 
girdėtą svarbumą žinojot, ir netenkant galvos dėl to keturių mi- 
lijonų menkniekio. Pulkininkas buvo protingesnis. 

Vėl jam užrišo burną, ir Bournet jam smogė į galvą tokį 
baisų smūgį, jog jis apkvaišo. 

— Taip,— tarė, — mūsų atsitraukimas yra tikras. 

Vienas sąjungininkas paklausė: 

— O pulkininką paliksim? 

— Dėl ko ne? 

Bet nutarimas jam turėjo pasirodyti netikęs, nes tarė: 

— Ne, mums nesvarbu labiau įklampinti Essares. Mums 
svarbu dingti kiek galint greičiau, ligi prakeiktasai pulkininko 
laiškas ateis į prefektūrą, vadinasi, prieš vidurdienį. 

— Na? 

— Neškim jį į automobilį: išmesim bet kur. Paskum policija 
tesižino. 

— O jo dokumentai? 

— Jį iškrėsim važiuodami. Padėkit man. 

Užrišo jo žaizdą, kad nevarvėtų kraujas, paskum visi pakė- 
lė lavoną ir išėjo, kiekvienas su portieliu. 

Patricijus girdėjo juos skubiai einant kita sale, o paskum per 
prieangį. 

— Tai momentas! — manė, — Essares ar Simeonas paspaus 
dar sagutę, ir keturi niekšai bus suimti. 

Essares nejudėjo. 

Simeonas irgi ne. 

Kapitonas girdėjo visą išvykimo triukšmą: įėjimo duris už- 
darant, motorą dūzgiant ir pagaliau nuvažiuojant automobilį. 

Tai buvo viskas. Nieko neįvyko. Sąjungininkai pabėgo su ke- 
turiais milijonais. 

Stojo ilga tyla, per kurią kamavo Patricijų baimė. Jis buvo 
įsitikinęs, kad drama dar nepasibaigusi, ir taip bijojo netikėtų 
dalykų, kurie galėjo dar įvykti, jog norėjo parodyti Korali savo 
buvimą. - 

Bet nauja aplinkybė jam sukliudė. Korali atsistojo. 

Merginos veidas nerodė išgąsčio ir baimės, bet Patricijus gal 
dar labiau išsigando, matydamas ją atgijusią, pilną piktos ener- 
gijos, jos akys nepaprastai spindėjo, lūpos sučiauptos. Suprato, 
kad motutė Korali nusprendė veikti. 

Kaip? Gal dabar bus dramos atomazga? 

Ji pasuko į laiptelius kurie buvo jos pusėj, ir pamažu, bet 
nesistengdama slopinti žingsnių bildesio, nulipo. 

Nusileidusi sustojo. 

Nebuvo jokios abejonės jos elgesyje. Jos planas turėjo būti 
labai tikras; žinoma, galvojo, kaip geriau jį įvykdyti. 

— Ak! — tarė pats sau Patricijus drebėdamas. — Ką norite 
daryti, motute Korali? 

Sudrebėjo. Moters žvilgsnis išdavė slaptą jos mintį. Korali 
pamatė ant žemės iš pulkininko rankų iškritus; durklą. 

Nė sekundės. Patricijus neabejojo, kad ji nori nutverti tą 
durklą ir nudurti savo vyrą. Nužudymo valia taip buvo aiški jos 
išbalusiame veide, jog jai dar nepakrutėjus, krūptelėjo Essares, 
kuris įtempęs visus raumenis stengėsi sutraukyti jį rišančius 
pančius. | 

Ji žengė, vėl sustojo; paskum staigiai nutvėrė durklą. 

Beveik tuojau žengė dar du žingsnius ir atsidūrė dešinėj Es- 
sares pusėj, kuris truputį pasuko galvą, kad ją matytų. Praėjo 
baisi valandėlė. Vyras ir žmona žiūrėjo į vienas antrą. 

Baimės, pykčio, sumišusių ir priešingų geismų virimas, ku- 
ris maišė smegenis tų dviejų būtybių, palietė ir giliausias Pat- 
ricijaus Belval sąžinės kerteles. Ką turėjo daryt? Koks vaidmuo 
turėjo tekti dramoj, kuri vyko prieš jį? Ar turėjo įsikišti, su- 
trukdyti Korali nepataisomą veiksmą, ar turėjo jis pats nužudyti 
revolverio šūviu? 

Bet, tiesą pasakius, Patricijus jautė jausmą, kuris sumaišė vi- 
sus kitus, kuris pamažu ėmė viešpatauti ir padarė nereikalingą 
bet kokią vidujinę kovą: tai didelis smalsumo jausmas. Ne pa- 
prastas smalsumas sužinoti tamsios dramos scenos užkulisius, 
bet daug aukštesnis: pažinti paslaptingą mylimos moters sielą, 
kuri sprendė baisiausią sprendimą. Ir tada kilo kiti klausimai. 
Dėl ko ji sprendė tą baisųjį sprendimą? Ar tai buvo kerštas, 
bausmė, neapykantos patenkinimas? 

Patricijus Belval nejudėjo. 

Korali pakėlė ranką. Priešais ją jos vyras nebesistengė. Ne- 
buvo jo akyse nei maldos, nei grasymo. Pasidavė. Laukė.. 

Netoli senasis Simeonas vis surištas stengėsi pasikelti ant 
alkūnių ir sumišęs žiūrėjo į juos. 

Korali vėl pakėlė ranką. Visas jos kūnas išsitiesė. Jau rengė- 
si smeigti. Jos žvilgsnis rinkosi vietą, kur smeigti. 

Tačiau tas žvilgsnis pasidarė ne toks kietas ir tamsus. Patri- 
cijui pasirodė lyg maža abejonė, lyg Korali atgavo truputį mo- 
teriškos malonės. 

— Ak, motute Korali,— manė Patricijus,— štai jau. sugrįžai. 
Tave pažįstu dabar. Nors ir .kažin kokia būtų teisė, kuria tu 
manai turinti tą žmogų nužudyti, tu jo nenužudysi... taip 
geriau. 

Pamažu merginos ranka nusviro. Veido bruožai atsileido. 
Patricijus jautė, kokį ji patyrė lengvumą atsisakius minties nu- 
žudyti. Ji stebėdamasi apžiūrinėjo durklą, tarytum ištrūkusi iš bai- 
sių burtų. Paskum pasilenkusi prie savo vyro ėmė pjaustyti vir- 
ves. 

Tai darė su matomu pasišlykštėjimu, vengdama jį paleisti, 
išsisukdama jo žvilgsnio... Essares liko laisvas. 

Tada įvyko keisčiausias dalykas. Be jokio padėkos ar pykčio 
žodžio Žmonai, tas žmogus, kuris iškentė nuožmų kankinimą ir 
kurio kūnas dar turbūt tebekentėjo, tas žmogus puolė krypuoda- 
mas basomis kojomis prie padėto ant stalo telefono. 

Tarytum peralkęs žmogus, kuris pamato duonos gabalėlį ir 
jį godžiai nutveria, Essares paėmė ragelį ir sušuko: 

— Centrinę, 39—40). 

Paskum tuojau atsigręžė į savo žmoną. 

— Eik sau! 

Ji atrodė negirdinti. Buvo pasilenkusi prie senojo Simeono ir 
jį taip pat vadavo. 

Essares prie telefono nekantravo: 

— Alio!.. Panele, neprašau rytojui, bet šiai dienai, ir tuo- 
jau .39— 40.. „tuojau... 

Ir atsigręžęs į Korali, pakartojo įsakmiu balsu; 

— Eik sau! 

Ji davė ženklą, kad nenori išeiti ir kad nori klausytis. 

Jis jai parodė kumštį ir pakartojo: 

— Eik sau! eik sau!... Tau liepiu eiti sau... Tu taip pat, 
Simeonai, eik sau! . 

Senasis Simeonas atsistojo ir žengė į Essares. Rodės, norėjo 
jam kalbėti, protestuoti. Bet jo gestas liko nepastebėtas, ir va- 
landėlę pagalvojęs, pasuko į duris ir, netaręs nė vieno žodžio, 
išėjo. 

— Eik sau! Eik sau! — vis aštriau kalbėjo Essares. 

Bet Korali priėjo ir sunėrė rankas su užsispyrimu, kuriame 
buvo šaukimas į kovą. 

Tuo tarpu sujungė, nes Essares sakė: 

— 39—40?.. A, gerai... 

Abejojo. Aišku, Korali buvimas jam buvo labai nemalonus; 
reikėjo sakyti tokie dalykai, kurių ji neturėtų girdėti. Bet laikas 
ėjo. Atsigręežė staiga ir tarė angliškai: 

— Tai tu, Gregorijau?.. Taip, aš, Essares... Alio!.. Taip, 
taip, skambinu iš Raynourd gatvės... Negaiškim... Klausyk... 

Atsisėdo ir kalbėjo toliau. 

— Stai Mustapha negyvas. Pulkininkas taip pat... Bet, po 

velniais, nekliudyk man, šiaip esam pražuvę... Taip, pražuvę... 
ir tu taip pat... Klausyk, prieš dvidešimt minučių mane apvogė 
per prievartą... Peršoviau pulkininką. Tiktai jis parašė į preiek- 
tūrą, visus mus išduodamas. Laiškas ateis netrukus. Tada supran- 
ti... Bournef ir jo trys banditai išsigelbės. Metas eiti į jų namus 
ir surinkti jų dokumentus... Manau, kad bus pas tave po valan- 
dos, po dviejų — daugiausia. Tai jiems tikra prieglauda — ją 
paruošė nežinodami, kad tu ir aš pažįstami. Taigi jokios klai- 
dos. Ateis.. 

Essares nutilo. Pagalvojęs pridūrė: 

— Ar tebeturi kiekvieno jų kambarių atskirą raktą? Taip?. 
Gerai. Ir taip pat atskirą raktą kiekvienos kambarių sieninės 
spintos? Taip?.. Puiku. Gerai, kai tik įmigs, įeik pas juos ir 
paieškok spintos. Neišvengiamai kiekvienas iš jų ten bus paslė- 
pęs savo grobio dalį. Tad rasi lengvai. Yra keturi portieliai, ku- 
riuos žinai. Įsidėk juos į savo -valizėlį, kuo greičiausiai išbėk ir 
ateik pas mane. 

Vėl pauzė. Dabar Essares klausėsi. Staiga vėl pradėjo: 

— Ką sakai? Raynouard gatvėj? Čia? Pas mane ateit, čia? 
Ar esi beprotis? Manai, kad aš galiu dabar pasilikti, pulkininkui 
įskundus? Ne, eik palaukt manęs viešbuty prie stoties. Būsiu 
ten apie dvyliktą ar pirmą, gal vėliau. Nesirūpink... Alio! Supra- 
tai? Iki pasimatymo. 

Pasikalbėjimas pasibaigė, ir galima būtų buvę manyti, kad 
Essares, viską padaręs, kad atgautų keturis milijonus, neturės 
jokio pagrindo neramumui. Padėjo ragelį, priėjo prie krėslo, kur 
skausmingai raukdamasis apsiavė kojinėmis ir batais ramiai, 
kaip žmogus, kuris neturi reikalo skubėti. 

Korali nenuleido nuo jo akių. 

— Turėčiau išeiti sau,— manė kapitonas kiek sumišęs, kad 
išgirs žodžius, kuriais pasikeis vyras ir žmona. 

Tačiau pasiliko. Kažko bijojo dėl motutės Korali. 

Essares pradėjo kovą. 

— Na,—tarė,— ko žiūri taip į mane? 

Ji, sulaikydama jo šėlimą, sumurmėjo: 

— Vadinasi, teisybė? Neturiu teisės abejoti? 

Jis pašiepiamai atsakė: 

— Dėl ko turėčiau meluot? Nebūčiau skambinęs prie tavęs, 
jei nebūčiau gerai žinojęs, kad tu buvai čia nuo pat pirmo mo- 
mento. 

— Buvau viršuje. 

— Tad girdėjai viską? 

— Taip. 

— Matei viską? 

— Taip. 

— Ir matydama mano kankinimą, girdėdama mano riksinus, 
nieko nepadarei man apginti nuo kankinimų, nuo mirties? 

— Nieko, nes žinojau tiesą. 

— Kokią tiesą? 

— Tą, kurią spėjau. 

— Kokią tiesą? 

— Tiesą apie įūsų išdavimą. 

— Tu esi beprotė. Aš neišduodu. 

— Ak! Nežaiskite žodžiais. Iš tiesų, viena tos tiesos dalis 
man nežinoma, nesupratau visko, ką tie Žmonės sakė ir ko rei- 
kalavo iš jūsų. Bet ta paslaptis, kurią norėjo iš jūsų išplėšti, 
buvo išdavimo paslaptis. 

Jis patraukė pečius. 

— Išduodamas tiktai savas kraštas, o aš nesu prancūzas. 

— Esat prancūzas,— ramiai ji atsakė.— Norėjot juo būti ir 
pasidarėt. Mane vedėt Prancūzijoje. Prancūzijoj gyvenate ir čia 
sukrovėt savo turtą... Tad įūs išduodate Prancūziją. 

— Eikit! Ir kieno gi naudai? 

— To kaip tik nesuprantu. Jau mėnesiai, jau gal metai, kai 
pulkininkas Bournei, visi jūsų seni sąjungininkai ir jūs atlikot 
milžinišką darbą, taip, milžinišką, tai sakė jie, ir dabar, rodos, 
jūs ginčijatės dėl bendro darbo vaisių, ir kiti jus kaltina, kad jūs 
suglemžėt viską vienas, laikot paslaptį, kuri jums nepriklauso... 
Matau dalyką, gal dar bjauresnį ir dar šlykštesnį už išdavimą... 
nežinau, koks darbas, vagies ar bandito. 

— Užteks. 

Žmogus trenkė kumščiu į krėslo atramą. Bet Korali neišsigan- 
do. Vėl tarė: 

— Užtenka, jūsų teisybė. Užtenka žodžių tarp mūsų. Paga- 
liau yra vienas dalykas, kuris viršija visus: jūsų pabėgimas. Tai 
išpažintis. Jūs bijot policijos. 

Jis vėl patraukė pečiais. 

— Nieko nebijau. 

— Bet tuo tarpu išeinat. 

— Taip. 

— Tada baikim. Kurią valandą išeinat? 

— Tuojau, apie vidurdienį. 

— O jei jus suims? 

— Nesuims manęs. 

— Tačiau jei jus suims? 

— Paleis. 

— Bet bus tardymas, teismas. .. 

— Ne, dalykas bus nuslopintas. 

— Manot... 

— Esu įsitikinęs. | 

— Tegu Dievas jus išklauso! Ir turbūt paliksit Prancūziją? 

— Kai tik galėsiu. 

— Vadinasi? 

— Po dviejų ar trijų savaičių. 

— Praneškit man tą dieną, kad aš galėčiau pagaliau atsi- 
kvėpt. 

— Tau pranešiu, Korali, bet dėl kitko. 

— Dėl ko? 

— Kad tu galėtum pas mane atvykti. 

— Atvykti pas. jus? 

Jis piktai nusišypsojo. 

— Tu esi mano žmona, o žmona turi sekti paskui savo vy- 
rą... Žinai, kad mano tikybos vyras turi visas teises žmonai, 
net ir mirties teisę. 

Korali pakratė galvą ir neapsakomos paniekos tonu pasakė: 

— Nesu jūsų Žmona. Teturiu jums neapykantos ir pasibaisė- 
jimo. Nenoriu jūsų daugiau matyti ir, nors kažin kas atsitiktų, 
nors kažin kokie būtų jūsų grūmojimai,— jūsų daugiau nebe- 
matysiu. r 

Jis atsistojo ir, eidamas į ją susilenkęs, drebančiomis kojo- 
mis, tarė vėl suspaudęs kumščius: 

— -Ką sakai? Ką drįsti sakyt?.. Aš, aš, šeimininkas, tau 
įsakau atvažiuoti pas mane pirmą kartą pašaukus. | 

— Neatvažiuosiu. Tai prisiekiu prieš Dievą... Prisiekiu savo 
amžinuoju gyvenimu. 

Jis kandžiojo rankas iš pykčio; veidas pasidarė nuožmus: 

— Tad nori čia pasilikt? Taip, tu turi sumetimų, kurių neži- 
nau, bet kurie lengva įspėt... Sirdies sumetimai, argi ne? .. 
Yra kažkas, žinoma, paslaptis tavo gyvenime... Tylėk! tylėk!.. 
Tavo neapykanta ne nuo šiandien,— nuo pirmos minutės, netgi 
prieš mūsų vedybas... Gyvenom visada kaip mirtini priešai. Aš 
tave mylėjau, tave gerbiau... Vienas tavo žodis, ir būčiau par- 
kritęs po tavo kojų. Vien tik tavo žingsnių čiukšėjimas man kėlė 
sumišimą iki pat širdies. .. Bet tu jauti tik pasibaisėjimą. .. Ir tu 
įsivaizduoji galėsianti atstatyti savo gyvenimą be manęs? Bet 
geriau nužudyti tave, mano mažyte... 

Išskėstomis rankomis, suriestais pirštais grabaliojo apie Ko- 
rali galvą, kaip apie auką, kurią rengėsi sutriuškint. Nervingai 
drebėjo žandai, aprasojo kakta. 

Priešais jį maža ir grakšti Korali buvo bejausmė, ir Belval, 
apimtas baimės, pasiruošęs veikti, negalėjo pastebėti jos veide 
kitko, kaip pyktį ir pasipriešinimą. 

Pagaliau Essares susivaldydamas tarė: 

— Tu atvyksi pas mane, Korali. Ar tu nori ar ne — esu tavo 
vyras. Tu tai neseniai jautei, kai, norėdami nužudyti, tave apgink- 
lavo prieš mane, ir neturėjai drąsos įvykdyti savo plano. Taip 
bus visada. Tavo pasipriešinimas nurims, ir tu ateisi pas savo 
poną. 

Ji atsakė: 

— Pasiliksiu čia, šiuose namuose, kovoti prieš tave. Išdaviko 
darbą, kurį tu padarei, aš sunaikinsiu. Padarysiu tai be neapy- 

kantos, nes nebeturiu neapykantos, bet tai darysiu be paliovos, 
kad pataisyčiau piktadarybę. 

— Manyje taip,— storu balsu atsakė jis,— manyje taip, yra 
neapykantos. Būk atsargi, Korali. Tuo metu, kai tu manysi ne- 
turinti manęs bijoti, kaip tik tada aš paprašysiu ataskaitos... 
Būk atsargi! 

Ir paspaudė skambalėlio sagutę. Netrukus įėjo senasis Simeo- 
nas. 

— Vadinasi, — tarė Essares,— du tarnai pabėgo. 

Ir nelaukdamas atsakymo pridūrė: 

— Laimingos kelionės. Tarnaitės ir virėjo užteks patarnavi- 
mams. Jie nieko negirdėjo, teisybė? Per toli miega. Šiaip ar taip, 
Simeonai, tu juos saugosi man išėjus. 

Pažiūrėjo nustebęs į savo žmoną, kad ji neišeina, ir tarė dar 
savo sekretoriui: 

— Turiu būti šeštą valandą ant kojų, kad viską paruoščiau, 
o mirštu iš nuovargio. Nuvesk mane į mano kambarį. Paskum 
čia sugrįši užgesinti šviesos. 

Išėjo pasiremdamas į Simeoną. 

Tuojau Patricijus suprato, kad Korali nenorėjo pasirodyti 
silpna prieš savo vyrą, bet jos jau pasibaigė visa energija ir 
negalėjo paeiti. Jausdama silpnumą parkrito ant kelių persižeg- 
nodama. 


Kai po kelių minučių galėjo atsistoti, pamatė ant patiesalo 
prie durų popieriaus lapelį, ant kurio buvo parašytas jos vardas. 

Jį paėmė ir perskaitė: 

„Motute Korali, kova viršija jūsų jėgas. Kodėl nesišaukiat 
mano draugystės? Vienas judesys, ir būsiu šalia jūsų“. 

Ji susverdėjo pritrenkta netikėto laiško ir sumišusi dėl Pat- 
nas drąsos. Bet išėjo nepadariusi to judesio, kurio Patricijus 
meldė. 


SEPTINTA VALANDA IR DEVYNIOLIKA MINUČIŲ 


Tą naktį Patricijus savo kambary negalėjo miegoti. Jautėsi 
prislėgtas, tarytum sapnavęs baisų sapną. Smarkūs įvykiai, ku- 
riuose jis dalyvavo, jam rodėsi, nesustojo, kai jis norėjo pailsėti, 
bet ėjo toliau dar smarkiau. Vyro ir žmonos atsisveikinimai ne- 
rodė, kad baigėsi pavojai, kurie laukė Korali ir kurių jis jautėsi 
negalįs numatyti ir juo labiau išvengti. 

Po dviejų nemigo valandų užsidegė „lempą ir ėmė rašyti die- 
noraštyje trumpai tos pusės dienos įvykius. Taip tikėjosi išnarp- 
lioti bent dalį tos painiavos. 

Šeštą valandą nuėjo pažadinti Ya-Bon ir įsivedė jį į savo kam- 
barį. Paskum, atsistojęs prieš sumišusį negrą, sunėręs rankas 
tarė: 

— Vadinasi, tu manai, kad tavo uždavinys baigtas. Tuo tarpu 
aš blaškausi visiškoje tamsoj; ponas miega, ir viskas eina gerai. 
Mano brangusai, jūs turit baisiai rambią sąžinę. 

Žodis „rambus“ labai patiko senegaliečiui, kurio burna pla- 
čiau išsižiojo ir suniurnėjo iš pasitenkinimo. | 

— Užteks kalbų! — tarė kapitonas. — Imk krėslą, paskaityk 
tuos užrašus ir pasakyk man savo nuomonę. Ką? Nemoki skaityti? 
Tad kam gi tu trynei pasturgaliu Senegalo licėjų suolus? Keis- 
tas auklėjimas. 

Atsiduso ir, ištraukdamas iš jo rankraštį, tarė: 

= Klausyk, galvok, svarstyk ir daryk išvadas. Štai koks rei- 
kalas. Pradedu: 

1) Yra kažkoks Essares bey, paskutinis niekšas, išduodąs kar- 
tu Prancūziją, Egiptą, Angliją, Turkiją, Bulgariją ir Graikiją.. 
netgi jo sąjungininkai jam ima svilinti kojas. Jis nužudo vieną 
ir sunaikina keturis su tiek pat milijonų, o tuos milijonus jis 
paveda atimti kitam sąjungininkui per penkias minutes. Ir visi 
tie puikieji žmonės turi dingti iki vienuoliktos valandos ryto, nes 
dvyliktą valandą įeina į sceną policija. Gerai. 

Patricijus Belval atsiduso ir rašė toliau: 

2) Motutė Korali, atsiprašau truputį, nes paskum ji ištekėjo 
už to niekšo bey. Ji jo nekenčia ir nori jį nužudyti. Jis myli ją 
ir nori nužudyti. Yra taip pat kažkoks pulkininkas, kuris ją myli 
ir kuris miršta, ir kažkoks Mustapha, kuris nori ją pagrobti dėl 
pulkininko ir kuris taip pat miršta, senegaliečio pasmaugtas. Ir 
pagaliau yra vienas prancūzų kapitonas, be vienos kojos, kuris 
ią irgi myli, kurio ji šalinasi, nes yra ištekėjusi už Žmogaus, 
kurio nekenčia, ir su tuo kapitonu ji seniau yra pasidalijusi per- 
pus vieną ametisto karolį. Pridėk čia dar surūdijusį raktą, rau- 
dono šilko virvutę, pasmaugtą šunį ir liepsnojantį židinį. O jei 
nori suprasti bent vieną žodį iš mano paaiškinimų, pamėginsiu 
1 tave savo medinį bigį, nes aš visai nieko nesuprantu ir esu 
tavo kapitonas. 

Ya-Bon juokėsi visa burna ir visu randu, kuris buvo viename 
skruoste. Jis kaip ir nieko nesuprato iš Patricijaus kalbos, bet kai 
Patricijus kreipdavos į jį tuo juokingu tonu, jis būdavo labai 
linksmas. | 

— Užtenka! —tarė kapitonas.— Dabar man tenka pagalvoti, 
pasvarstyti ir daryti išvadas. 

Pasirėmęs alkūnėmis židinio marmuro, susiėmė galvą ranko- 
mis. Jo linksmumas šį kartą buvo paviršutiniškas. Gilumoj jis 
nesiliovė mąstęs apie Korali, ir buvo prislėgtas. Kas daryti jai 
apginti? 

Turėjo kelis planus. Kurį išsirinkti? Ar turi ieškoti tų tele- 
fono numerių adreso, to Gregorijaus, pas kurį Bournei ir jo drau- 
gai buvo prisiglaudę? Ar turi pranešti policijai? Ar turi grįžti 
į Raynouard gatvę? Nežinojo. Veikti, taip, jis galėjo, jei reikėtų 

pulti į mūšį su visu įkarščiu ir įniršiu. Bet pasiruošti veikti įspė- 
ti kliūtis, permatyti tamsas ir, kaip sakydavo, pamatyti nemato- 
mą ir nutverti nenutveriamą,— tai ne jo jėgoms. 

Staiga atsigręžė į Ya-Bon, kuris buvo nusiminęs dėl jo tylė- 
jimo. 

— Ko tu nusiminęs? Tai tu mane liūdini. Tu matai visada 
dalykus juodus... kaip negr:as. .. Eik sau. 

Ya-Bon jau buvo beeinąs visai nusiminęs; bet pasibeldė kaž- 
kas į duris ir sušuko iš lauko: 

— Ponas kapitone, jus kviečia prie telefono. 

Patricijus išėjo galvotrūkčiais. Koks velnias galėjo jam skam- 
binti tą ankstyvą valandą? 

— Kas mane šaukia? — klausė slaugytoją, kuri ėjo prie- 
šais įį. 

— Tikrai nežinau, ponas kapitone... Vyro balsas... kuris, ro- 
dos, skuba su jumis pasikalbėti. Seniai skambino, bet aš buvau 
virtuvėj. . 

Tačiau Patricijus atsiminė telefoną Raynouard, didelėj Essa- 
res rūmų salėj. Abu įvykiai buvo susiję. 

Užlipo vieną aukštą ir ėjo koridoriumi. Aparatas buvo viena- 
me kambaryje, kuriame jis užsidarė. 

— Alio!.. Esu aš, kapitonas Belval. Koks reikalas? 

Jam atsakė vyriškas balsas, kurio jis nepažino, bet toks uždu- 
sęs, toks kurčias: 

— Kapitonas Belval?.. Aa! gerai... Štai... bet bijau, kad 
nebūtų per vėlu... ar turėsiu laiko? .. Ar tu gavai raktą ir laišką? 

— Kas jūs esat? 

— Ar gavai raktą ir laišką? 

— Raktą taip, laiško ne. 

— Laiško ne? Tai baisu. Tai tu nežinai?... 

Siurkštus riksmas pasiekė Belval ausį; paskum, po valandė- 
lės, girdėjo neaiškius garsus, šūkavimus. Paskum, rodos, balsas 
priėjo prie aparato, aiškiai šnibždėdamas: 

— Per vėlu... Patricijau... tai tu?.. Klausyk... ametisto 
medalį... taip, turiu jį su savimi... medalį .. Ak! per vėlu... O, 
kaip būčiau norėjęs... Patricijau... Korali... Patricijau... Pat- 
ricijau... 

Paskum didelis riksmas, sunkus riksmas, tolimesni šaukimai, 
iš kurių jis galėjo išskirti: „Pagalbos... pagalbos... Zmogžu- 
dy! niekše!l..“ Sauksmai, kurie pamažu silpnėjo. Paskum 
tyla. Ir ūmai ten mažas trakštelėjimas. Žmogžudys pakabino 
ragelį. 

Visa tai netruko ilgiau kaip dvidešimt sekundžių. Kai Patri- 
cijus taip pat norėjo nueiti nuo aparato, turėjo prisiversti; taip 
jo pirštai buvo sugniaužę ragelį. 

Jis sumišo įsmeigęs akis į didelį laikrodį, kurį pro langą įis 
matė kieme, ir kuris rodė septynias ir devyniolika minučių. Jis 

automatiškai kartojo tą skaitmenį, vertindamas jį kaip dokumen- 
tą. Paskum klausė savęs,— taip jam atrodė ta scena ne- 
tikra ir fantastiška,— ar iš tiesų visa tai buvo, ar tik Žmogžu- 
dystės vietoje neiškyla tatai jame pačiame, jo apsnūdusių sme- 
genų gilumoj. 

Bet balso aidas virpėjo jo ausyse, ir ūmai paėmė jis ragelį, 
kaip tas, kuris nusiminęs griebėsi neaiškios vilties. 

— Alio!.. Panele... tai jūs mane neseniai pašaukėt? Girdė- 
įote šauksmą!.. Alio... Alio!.. 

Niekas neatsakė: jis pyko, keikė panelę, išėjo iš kambario, su- 
sitiko Ya-Bon ir piktai jį pastūmė. 

— Eik iš čia! Tai tavo kaltė... suprantama! turėjai pasilikti 
ten ir saugoti Korali... Dabar tuojau nueisi ir pakliūsi jos rei- 
kalams, tuo tarpu aš einu pranešti policijai... Jei tu manęs 
nebūtum sutrukdęs, dalykas būtų įau seniai atliktas ir dabar ne- 
būtum to sulaukę. Eik, bėk! 

Bet jį sulaikė. 

— Ne, nekrutėk. Tavo planas kvailas. Pasilik čia. Ak! ne 
čia šalia manęs... Tau trūksta truputį, rimtumo, mano bran- 
gusai. 

Jį išstūmė lauk ir įėjo į rūbinę, kur ėmė vaikščioti, reikšda- 
mas savo susijaudinimą piktais judesiais ir žodžiais. Tačiau jo 
sumišime pamažu ėmė reikštis viena mintis: kad viską sudėjus, 
jis neturi jokio įrodymo, jog tai vyko Raynouard gatvėj. Žino- 
ma, drama ėjo toliau; tai jis nujautė, bet gal kur kitur, toli 
nuo Korali. 

Ir ta pirmoji mintis sukėlė kitą: kodėl tuojau nepasiteirauti? 

— Kodėl ne? — tarė pats sau...— Prieš kreipiantis į polici- 
ją, surasti to Žmogaus numerį, — kas man kliudo tuojau paskam- 
binti į Raynouard gatvę bet kokiu pretekstu? Tada žinosiu, ką 
turiu daryti. .. 

Suprato, kad tas veiksmas nebus didelis daiktas. Jei niekas 
neatsakys, ar tai bus įrodymas, jog žmogžudystė ten įvyko? 

Bet ką nors daryti reikia. Surado sąraše Essares bey numerį 
ir drąsiai paskambino. 

Kažkas atsiliepė į jo šauksmą. 

— Alio! — tarė jis. 

— Alio! — atsakė balsas.— Kas kalba? 

Buvo Essares bey balsas. 

Nors tame nieko nebuvo nepaprasto, Patricijus taip sumišo, 
jog nežinojo, ką sakyti, ir ištarė pirmus žodžius, kurie atėjo jam 
į galvą. 

— Ponas Essares bey? 

— Taip. Su kuo turiu garbės kalbėti? 

— Esu vienas iš karo ligoninės sužeistųjų, dabar sanatori- 
joje... 

— Gal kapitonas Belval? 

Patricijus visiškai sumišo. Tai Korali vyras jį žinojo? Šnib2- 
dėjo: 

— Taip... iš tikro... kapitonas Belval. 

— Ak, kokia laimė, kapitone! — tarė Essares patenkinto žmo- 
gaus tonu.— Kaip tik neseniai skambinau, norėdamas paklausti. .. 

— Aa, tai jūs buvot... — nutraukė Patricijus, kurio nustebimas 
neturėjo ribų. 

— Taip norėjau sužinoti, kurią valandą galėčiau pasikalbėti 
su ponu Belval, padėkoti jam. 

— Tai buvot jūs... tai buvot jūs...— vis labiau sumišdamas 
kartojo Patricijus. 

Essares balsas parodė tam tikrą nustebimą. 

— Įdomus sutapimas, teisybė? Deja, buvau nutrauktas, nes 
kitas pasikalbėjimas sumišo su mano. 

— Tai jūs girdėjot? 

— Ką gi, kapitone? 

— Riksmus. .. į 

— Riksmus? 

— Man bent pasirodė, nes sujungimas buvo taip neaiškus. .. 

— Aš išgirdau tik balsą, kuris labai skubiai prašė jūsų. Ir ka- 
dangi aš neskubėjau, padėjau ragelį, atidėdamas kitam kartui 
savo padėką jums. 

— Padėką man? 

— Žinoma. Žinau apie pasikėsinimą prieš mano žmoną ir 
Ikaip jūs ją išgelbėjote.Taigi noriu su jumis pasimatyti ir išreikš- 
ti savo dėkingumą. Ar norite paskirti pasimatymą? Sakysim, li- 
goninėj šiandien apie trečią valandą... 

Patricijus neatsakė. To žmogaus, kurio laukė areštas, kuris 
ruošėsi bėgti, to žmogaus drąsa kėlė jam sumanymą. Kartu jis 
klausė savęs, dėl ko jis skambino, jei nebuvo jokios priežasties. 
Bet jo tylėjimas nekėlė bankininkui sumišimo. 

Paskum abudu atsisveikino. Buvo baigta. 

Šiaip ar taip, Patricijus jautėsi ramesnis. Sugrįžo į savo 
kambarį, parkrito į lovą ir miegojo dvi valandas. Paskum pašau- 
kė Ya-Bon. 

— Kitą kartą,— tarė jam,— stenkis suvaldyti savo nervus ir 
meprarask proto, kaip kad neseniai atsitiko. Tu buvai juokingas. 
Bet nekalbėkime daugiau. Ar papusryčiavai? Ne? Nė aš. Ar apsi- 
lankei pas gydytoją? Ne? Nė aš. Kaip tik gydytojas man pažadėjo 
nuimti nuo galvos tą bjaurų raištį. Mano, kad tai man patinka. 
Medinė koja, tegu. Bet įsimylėjusiam aprišta galva! Eik sau, ir 
kai tik būsime pasiruošę, tuoj į ligoninę. Motutė Korali negali 
trukdyti man ten nuvykti. 

Patricijus buvo patenkintas. Vykdamas po valandos Mailot 
vartų link, pasakė Ya-Bon'ui, jog miglos pradėjo sklaidytis: 

— Taip, taip. Ya-Bon, pradeda švisti. Ir štai ką priėjom. Pir- 
miausia Korali nėra pavojuje. Kaip ir maniau, kova vyksta toli 
nuo jos, turbūt tarp sąjungininkų dėl jų milijonų. Kai dėl nelai- 

mingojo, kuris man skambino ir kurio girdėjau merdėjimo šauks- 
mus, buvo turbūt nepažįstamas draugas, nes mane vadino Patri- 
cijum ir „tu“. Tai jis, Žinoma, man atsiuntė sodo raktą. Nelai- 
mei raštas, išsiųstas kartu su raktu, pražuvo. Pagaliau įvykių 
verčiamas jis norėjo man pavesti viską, bet buvo nužudytas. Kas 
jį užpuolė, mane klausi? Turbūt koks sąjungininkas, išsigandęs 
tų sąjungininkų. Štai, Ya-Bon, visa tai yra akivaizdžiai aišku. 
„Antra vertus, gali būti, kad tiesa yra visiškai priešinga tam, kas 
man rodosi. Bet aš juokiuosi... Dalykas toks, jog reikia pasi- 
remti kokiu spėjimu, tikru ar netikru. 

Už Maillot vartų paėmė automobilį, ir Patricijui atėjo mintis 
pervažiuoti Raynouard gatve. Kai išvažiavo į Passy skersgatvį, 
pamatė išeinant iš Raynouard gatvės motutę Korali, senojo Si- 
meono lydimą. 

Ji sustabdė vieną aikštės gai įsėdo į jį, ir Simeonas 
atsisėdo šalia vairuotojo. 

Patricijaus sekami nuvažiavo iki Champs Elysėes ligoninės. 

Buvo vienuolikta valanda. 

— "Viskas eina gerai,— tarė Patricijus.— Tuo tarpu, kai jos 
vyras išbėga, ji nieko nenori pakeisti savo kasdieniniuos darbuos. 

Papusryčiavo, vaikščiojo po alėją, vis stebėdamas ligoninę, ir 
pagaliau pusiau antros įėjo. 

Tuojau Patricijus viename kieme, kur buvo susirinkę karei- 
viai, pamatė senąjį Simeoną, kuris savo paprastuoju „Cache-nez“ 
susisukęs galvą ir dideliais geltonais akiniais įprastoje vietoje 
atsisėdęs rūkė pypkę. 

Kai dėl motutės Korali, tai ji buvo trečiame aukšte, vienoje 
savo palatoj; sėdėjo šalia ligonio galvūgalio ir laikė jo ranką 
savojoj. Ligonis miegojo. 

Patricijui Korali rodėsi labai nuvargusi. To įrodymas buvo 
pamėlynavę paakiai ir labiau negu paprastai išblyškęs veidas. 

— Vargšė motutė Korali! — tarė pats sau, — visi niekšai ją 
"pribaigs. 

Dabar suprato atsiminęs praėjusios nakties sceną, dėl ko Ko- 
rali slėpė savo gyvenimą ir stengėsi akivaizdžiai bent mažame 
ligoninės pasaulyje nebūti kitkuo, tik slaugytoja, kuri vadinasi 
tiktai savo krikšto vardu. Suvokdama tas niekšybes, kurių buvo 
apsupta, paneigė savo vyro vardą ir slėpė savo būstinę. Ir kliū- 
tys, kurias darė jos valia ir drova, taip ją gerai gynė, jog Patri- 
cijus nedrįso prie jos prisiartinti. 

— Na,— kalbėjo pats sau, prikaltas prie slenkščio, žiūrėda- 
mas iš tolo į merginą, jos nepastebimas, — nereiks gi parodyt 
savo vizitinės kortelės, norint pasimatyt su ja. 

Jau buvo nusprendęs įeiti, kai viena moteriškė, kuri užlipo 
laiptais gan garsiai kalbėdama, sušuko netoli jo: 

— Kur yra ponia?.. Turi ateiti tuojau... Simeonai.. 

Senasis Simeonas, kuris irgi buvo užlipęs, "parodė Korali gale 
salės, ir ji pripuolė. 

Pasakė kelis žodžius Korali, kuri, rodės, sumišo ir ėmė bėgti 
durų link, praėjo pro Patricijų ir skubiai, Simeono ir moteriškės 
sekama, nulipo laiptais. 

— Turiu automobilį, — šnibždėjo ši susirūpinusi. AL 
laimės įį rasti, išeidama iš namų, ir paėmiau. Skubėkim, ponia.. 
Komisaras man įsakė.. | 

Patricijus, kuris lipo greta, nieko daugiau negirdėjo, bet tuos 
paskutinius žodžius įsidėmėjo. Nutvėrė Ya-Bon, ir abu įšoko į au- 
tomobilį, liepę vairuotojui važiuoti paskui Korali automobilį. 

— Yra naujo, Ya-Bon, — tarė kapitonas, — įvykiai skuba. Ta 
moteriškė turbūt yra Essares rūmų tarnaitė, ir policijos komisaro 
įsakymu ateina ieškoti šeimininkės. Vadinasi, pulkininko išdavi- 
mo padariniai aiškėja. Apsilankymas į namus, tardymas, visi mo- 
tutės Korali varginimai. Ir tu turi drąsos man patarti būti man- 
dagiu? Tu įsivaizduoji, kad aš įą paliksiu vieną toje suirutėj? 
Koks bjaurus tavo būdas, mano vargše Ya-Bon! 

Paskum jam kilo mintis: 

— Po velniais! Kad tik tas niekšas Essares nebūtų pasida- 
vęs! Būtų katastrofa. ... Na, na, perdaug pasitikėjimo savimi. 

Keliaujant toji baimė nervino Belvalį. Pamažu jo įsitikinimas 
sustiprėjo. Tiktai Essares areštas galėjo taip išgąsdinti tarnaitę 
it Korali. Tokiose aplinkybėse kaip galėjo abejoti įsikišti į tokį 
dalyką, kuriame jo parodymai galėtų padėti policijai? Tuo labiau, 
jog jis galėjo padaryti taip, kad jo parodymai sušvelnintų ar pa- 
aštrintų aplinkybes, patarnautų tik Korali interesams. 

Du automobiliai beveik kartu sustojo prie Essares rūmų, kur 
jau stovėjo trečias. Korali išlipo ir dingo duryse. Tarnaitė ir Si- 
meonas padarė tą patį. 

— Eik šen,— tarė Patricijus senegaliečiui. 

Durys buvo praviros, ir Patricijus įėjo. 

Dideliame prieangyje sargyboje buvo du agentai. 

Patricijus paskubomis juos pasveikino ir praėjo kaip savas 
žmogus. 

Jo žingsnių taukšėjimas prieangyje priminė jam Bournef ir 
į0 sąjungininkų pabėgimą. Ėjo geru keliu. Kairėje. pusėje buvo 
salonėlis, tas, per kurį sąjungininkai išnešė pulkininko lavoną ir 
kuris jungėsi su biblioteka. 

Iš ten sklido balsai. 

Jis perėjo salonėlį. 

Tuo tarpu išgirdo sušunkant išsigandusią Korali: 

— Ak, Viešpatie! argi gali būti! 

Kiti du agentai jam užstojo kelią į biblioteką. Jis tarė: 

— Esu ponios Essares giminaitis... Vienintelis giminaitis. 

— Turime įsakymą, ponas kapitone. .. 

— Tai gerai Žinau, po velniais! Neleiskit niekam įeit! Ya-Bon, 
pasilik čia! 

Ir įėjo. 

Bet didelėje salėje šešių ar septynių ponų būrys, turbūt ko- 

misarų ir teismo valdininkų, jam užstojo, nes buvo visi pasilenkę 
į kažką, ko jis nematė. Iš to būrio ūmai išėjo Korali, kuri, sver- 
dėdama ir mosuodama rankomis, žengė į jį. Jos tarnaitė paėmė 
ją už liemens ir patraukė į soią. 

— Kas yra? — klausė Patricijus. 

— Poniai negera,— visa išsigandus atsakė moteriškė.— Ak, aš 
netenku galvos... 

— Bet pagaliau dėl ko?.. 

— Pone... Įsivaizduokit tokį vaizdą!.. Ir aš esu visa sumi- 
šusi. 

— Kokį vaizdą? 

Vienas ponas palikęs būrį prisiartino. 

— Ar ponia Essares serga? 

— Nieko,— atsakė tarnaitė, — užėjo silpnumas... Ponia nu- 
vargusi... 

— Bus geriau ją išvedus, kai tik galės vaikščioti. Jos buvimas 
nereikalingas. 

Ir atsigręžęs į kapitoną paklausė: 

— Ponas kapitonas?.. 

Patricijus dėjosi negirdįs. 

— Taip, pone,— tarė,— išnešime ponią Essares. Iš tikro jos 
buvimas nereikalingas. Tik aš esu priverstas pirmiausia... 

Pasisuko, kad pasišalintų nuo savo pašnekovo, ir kai teismo 
valdininkai kiek prasiskyrė, žengė priekin. 

Tai, ką pamatė, jam paaiškino Korali apalpimą ir tarnaitės 
susijaudinimą. Jis pats pajuto, kad jam stojasi plaukai prieš daug 
baisesnį reginį negu vakarykštis. 

Ant žemės netoli židinio, tai yra beveik toje pačioje vietoje, 
kur buvo kankinamas, Essares bey gulėjo aukštielninkas. Buvo 
tais pačiais kaip vakar naminiais drabužiais. Galva ir pečiai pri- 
dengti paklode. Bet vienas iš buvusių, turbūt teismo gydytojas, 
laikė viena ranka pakeltą audeklą, o antra rodė lavono veidą, 
tylomis aiškindamas. 

O tas veidas... Bet argi galima duoti tokį varda tokiai mėsos 
krūvai, kurių viena dalis buvo suanglėjusi, o antra atrodė kaip 
kruvinas . kepsnys, kur maišėsi kaulų, odos, plaukų liekanos? ... 

— Ak! — šnibždėjo Patricijus, — koks baisumas! Jį nužudė, o 
paskum parkrito galva į liepsnas. Jį taip rado, ar ne? 

Tas, kuris jį buvo užkalbinęs ir kuris buvo tarytum svarbiau- 
sias asmuo, vėl prie jo prisiartino. 

— Kas gi esat, pone? 

— Kapitonas Belval, ponios Essares draugas, vienas iš sužeis- 
tųjų, kuriuos ji savo rūpesčiu išgelbėjo. 

— Tegu, pone,— tarė svarbusis asmuo,— bet jūs negalit čia 
pasilikti. Niekas pagaliau negali čia pasilikti. Ponas komisare, 
teikitės išprašyti visus iš to kambario, be daktaro, ir paliepti sau- 
goli duris. Neleiskite nieko įeiti. 

— Pone,— neatleido Patricijus, — turiu įums pasakyti ypatin- 
gos svarbos dalyką. a 
— Mielai išklausysiu, kapitone, bet kiek vėliau. Atsiprašau. 


DVYLIKTA VALANDA IR DVIDEšIMT TRYS MINUTĖS 


Didysis prieangis, vedąs iš Raynouard gatvės į viršutinę sodo 
terasą plačiais laiptais, skyrė Essares rūmus į dvi dalis, kurios 
jungėsi per tą prieangį. 

Kairėje pusėje salonas ir biblioteka, už kurių yra atskiras tro- 
besys su atskirais laiptais. Dešinėje pusėje biliardo salė ir valgo- 
masis kambarys su daug Žžemesnėmis lubomis, į kuriuos išeina 
Essares bey užimami kambariai iš gatvės pusės ir Korali — iš 
sodo. 

Toliau tarnų atšlainis, kur miega taip pat ir senasis Simeonas. 

Patricijus buvo paprašytas palaukti biliardo salėje drauge su 
senegaliečiu. | 

Jau ten buvo išbuvęs visą valandos ketvirtį, kai įvedė Simeoną 
su tarnaite. 

Senasis sekretorius rodėsi nusiminęs dėl savo pono mirties 
ir kalbėjo patylomis, keistai mosikuodamas. Patricijus bandė jį 
klausinėti, bet gerasis žmogus tarė jam į ausį: 

— Nepabaigta... reikia bijoti nuotykių, nuotykių!..  šian- 
dien... netrukus. .. 

— Netrukus? — tarė Patricijus. 

— Taip... taip... — patvirtino drebėdamas senis. 

ir daugiau nieko nesakė. 

Kai dėl tarnaitės, tai Patricijaus paklausta papasakojo: 

— Šį rytą, pone, tuojau pirmoji naujiena: nei namų prievaiz- 
dos, nei tarno, nei durų sargo — visi trys išėję. Paskum pusę 
septintos ponas Simeonas atėjo mums pasakyti, kad ponas užsida- 
ręs bibliotekoje ir kad neturiu jo trukdyti nė pusryčiams. Ponia 
kiek sirguliavo. Jai padavėm devintą valandą šokolado... O de- 
šimtą išėjo su ponu Simeonu. Tada, sutvarkę kambarius, nebėjom 
iš virtuvės. Vienuolikta, dvylikta... Ir štai, pirmą mušant, skam- 
bina prie didžiųjų durų. Pažiūriu pro langą: automobilis su ke- 
turiais ponais. Tuojau atidarau. Prisistato policijos komisaras, 
kuris nori pamatyti poną. Jį nuvedu ligi bibliotekos durų. Bel- 
džiasi, daužo duris, kurios buvo užrakintos — įokio atsakymo. 
Pagaliau vienas iš jų tam tikra geležimi išlaužia užraktą... Ta- 
da... tada... jūs patys matėte, pone,... bet ne, buvo daug bai- 
sesnis, nes vargšo pono galva buvo ant žarijų... A? kokie niek- 
šai... nes jį nužudė, ar ne?.. Vienas iš tų ponų tuojau pasakė, 
jog miręs apopleksijos ištiktas. Bet aš... 

Senasis Simeonas klausėsi tylėdamas. Bet šioje pasakojimo 
vietoje pašiepiamai nusišypsojo, prisiartino prie Patricijaus ir tarė 
jam į ausį: 

— Yra dalykų, kurių reikia bijot... dalykų: .. Ponia Korali... 
turi tuojau išeiti... tuojau. .. tuojau... Jei ne, bėda jai!.. 

Kapitoną nukrėtė šiurpas... Norėjo jį klausti, bet negalėjo 
daugiau Žinoti. Pagaliau atėjo vienas agentas ieškoti senio ir jį 
įsivedė į biblioteką. 

Jo parodymas ilgai truko, paskum ėjo virėjos ir tarnaitės. Ta- 
da teismo valdininkai užlipo pas Korali. 

Ketvirtą valandą atvyko automobilis, ir Patricijus pamatė jei- 
nant į prieangį du ponus, kuriuos visi labai žemai pasveikino. Jis 
pažino teisingumo ir vidaus reikalų ministrus. 

Užtruko bibliotekoje pusvalandį, tada išvyko. Pagaliau apie 
penktą valandą vienas agentas atėjo ieškoti Patricijaus ir jį nu- 
sivedė į pirmąjį aukštą. Agentas pabarškino į duris ir pasitraukė 
į šalį. Patricijus įėjo į mažą kabinetą, apšviestą židinio ugnies, 
kuriame sėdėjo du žmonės: Korali, prieš kurią jis nusilenkė, ir 
prieš ją ponas, kuris jam atvykus jį užkalbino ir kuris jam rodė- 
si vedąs visą tardymą. 

Tai buvo apie penkiasdešimties metų žmogus, drūtas, plataus 
veido tr sunkių judesių, kurio akys žibėjo gudrumu. 

— Turbūt teismo tardytojas? — paklausė Patricijus. 

— Ne,— tarė jis,— aš esu Desmalionas, senas teisėjas, specia- 
liai deleguotas to dalyko išaiškinti... ne ištardyt, kaip manėte, 
nes man rodosi, kad nėra tardymui medžiagos. 

— Kaip! — labai nustebęs sušuko Patricijus, -— nėra tardymui 
medžiagos? 

Pažiūrėjo į Korali. Ji atidžiai žiūrėjo į jį įsmeigusi akis. Pas- 
kum atsigręžė į poną Desmalioną, kuris tarė: 

— Kai būsim viską išaiškinę, neabejoju, kad dėl visko sutik- 
sime. .. kaip sutinkame ponia ir aš. 

— Neabejoju,— tarė Patricijus.— Tačiau, šiaip ar taip, bijau, 
kad daug kur pasiliks neaiškumų. 

— Zinoma, bet mes išsiaiškinsim, išsiaiškinsim drauge. Ar no- 
rit man pasakyt, ką žinot? 

Patricijus pagalvojo, paskum tarė: 

— Neslepiu nuo jūsų savo nustebimo, pone. Dalykai, kuriuos 
turiu išdėstyti, yra svarbūs, ir čia nematau nė vieno, kam jie 
būtų žinomi. Argi neturės vertės liudijimas, prisiektas pareiški- 
mas, kurį turėsiu patvirtint savo parašu? 

— Jūs pats, ponas kapitone, apibūdinat savo žodžių vertę ir 
kokie turės būti jų padariniai... Siuo tarpu tebus įžanginis pasi- 
kalbėjimas, matytų dalykų pasakojimas... apie kuriuos, pagaliau 
manau, ponia Essares suteikė man tas pačias žinias, kurias jūs 
galit duoti. 

Patricijus ne tuojau atsakė. Nutuokė Korali ir teismo valdi- 
dininko susitarimą, ir prieš tą susitarimą jis vaidina įsibrovėlio, 
kuris stengiasi laikytis nuošaliai, vaidmenį. Taigi nusprendė būti 
atsargus, ligi jo pašnekovas atspės jo ketinimus. 

— Iš tiesų,— tarė — ponia galėjo jums persakyti. Tad jūs 
žinote pasikalbėjimą, kurį vakar nugirdau restorane? 

— Taip. 

— lr mėginimą pagrobti ponią Essares? 

— Taip. 

— Ir nužudymą? 

— Taip. 

— Ponia Essares jums apsakė šią naktį įvykusią Essares iš- 
sipirkimo sceną, kankinimo smulkmenas, pulkininko mirtį, keturių 
milijonų atidavimą, paskum pono Essares ir kažin kokio Grego- 
rijaus pasikalbėjimą telefonu ir pagaliau pono Essares grūmoji- 
mus poniai? 

— Taip, ponas kapitone, žinau visa tai, vadinasi, visa, ką jūs 
žinot, ir, be to, žinau, ką man atidengė mano paties tardymas. 

— Iš tikro... iš tikro... — kartojo Patricijus,— manau, kad 
mano pasakojimas pasidaro LET ir kad jūs turit visas 
reikalingas Žinias. 

Ir pridūrė klausinėdamas ir pats vengdamas klausimų. 

— Ar galiu tada paklausti, kokias gavot išvadas? 

— Na, ponas kapitone, mano išvados nėra galutinės. Tačiau 
iki priešingo įrodymo aš laikausi vieno posakio iš laiško, kurį 
ponas Essares rašė savo žmonai šiandien, apie dvyliktą valandą, 
ir kurį radom ant rašomojo stalo nebaigtą. Ponia Essares prašė 
mane atkreipti dėmesį ir reikalui esant jį paskelbti. Štai tekstas: 

„Šiandien, balandžio 4, 12 val. 

Korali, 

Tu vakar apsirikai, laikydama mano išvykimą dėl nežino- 
mų sumetimų, ir gal savo ruožtu apsirikau neapsigindamas 
pakankamai nuo tavo kaltinimo. Vienintelė mano išvykimo 
priežastis yra neapykanta, kuri mane supa ir kurios nenumal- 
domą žiaurumą galėjai tu patirti. Prieš tokius priešus, kurie 
stengiasi mane apiplėšti, nėra kito išsigelbėjimo, kaip pabėgi- 
mas. Taigi vykstu, bet tau primenu, Korali, savo valią. Tu turi 
atvykti pas mane davus man pirmą ženklą. Jei tu neapleisi Pa- 
ryžiaus, niekas tavęs negalės apsaugoti nuo teisėto pykčio, 
niekas, nė mano mirtis. Iš tikro, numačiau visas priemones, 
kad tuo atveju...“ 

— Laiškas čia baigiasi, — tarė ponas Desmalionas, atiduodamas 
jį Korali,— ir mes žinom iš aiškaus ženklo, kad paskutinės eilutės 
rašytos prieš pat pono Essares mirtį, nes krisdamas numetė nuo 
stalo laikrodėlį, o tas laikrodėlis rodo 12. 23. Spėju, kad pajuto 
silpnumą, kad norėjo atsistoti, kad pasisukęs parkrito ant žemės. 
Nelaimei, netoli buvo židinys su didele ir liepsnojančia ugnim, 
galva atsimušė į kampą, ir žaizda buvo taip gili, — daktaras tai 
patyrė,— jog net apalpo. Tada ugnis atliko savo darbą... matėt 
kaip... 
Patricijus klausėsi to-netikėto aiškinimo. Sumurmėjo: 

— Tai, jūsų nuomone, pone, ponas Essares mirė dėl to, kad 
pargriuvo? Nebuvo nužudytas? 

— Nužudytas? Tikėkite manim, joks ženklas neleidžia pana- 
šiai spėti. 

— Tačiau... 

— Ponas kapitone, jūs esate prislėgti minčių, kurios pagaliau 
yra pateisinamos. Nuo vakar jūs stebit daugybę tragiškų įvykių 
ir jūsų vaizduotė savaime linkusi ieškoti jiems kuo tragiškesnio 
nužudymo išaiškinimo. Tačiau... gerai pagalvokit... Kam tas 
nužudymas? ir kas jį būtų padaręs? Bournet ir jo sąjungininkai? 
Kam? Jie buvo persiėdę banknotų, taip pat negalėjo to padaryti 
nė tas Gregorijus, jei jis ir atėmė iš jų milijonus, nes jų nebūtų 
atradę ir nežudydami pono Essares. O paskum, pro kur galėjo 
įeiti? Ne, atleiskit, kapitone, ponas Essares mirė per nelaimę. 
Įvykiai neginčytini, ir tai yra teismo gydytojo nuomonė, kuris 
ta prasme suredaguos savo pranešimą. 

Patricijus atsigręžė į Korali: 

— Tokia ir ponios nuomonė? 

Ji. truputį paraudo ir atsakė: 

— Taip. 

— Ir senojo Simeono nuomonė? 

— Na! — atsakė teismo valdininkas, — pono Simeono protas 
pakrikęs. Klausant jo galima būtų pamanyt, kad viskas dar tik 
prasideda, kad poniai Essares artinasi pavojus ir kad ji turėtų 
tuojau iš čia bėgti. Štai visa, ką galėjau iš jo išgauti. Tačiau 
turiu pridurti, kad jis mane nuvedė prie vienų senų durelių, iš 
sodo į gatvelę, kuri sudaro kampą su Raynouard gatve, ir man 
parodė pirmiausia šuns lavoną ir paskum tarp durų ir terasos 
pėdsakus. Bet tuos pėdsakus jūs žinot, kapitone. Yra jūsų ir jūsų 
senegaliečio. Kai dėl šuns pasmaugimo, galiu tvirtinti, jog tai 
padarė senegalietis? Argi ne? 

Patricijus pradėjo suprasti. Teismo valdininko nutylėjimas, jo 
sutikimas su Korali, viskas pamažu įgavo tikros prasmės. 

Jis aiškiai paklausė: 

— Vadinasi, tai ne žmogžudystė? 

— Ne. 

— Ir tada nėra tardymo? 
— Ne. 
— Ir tada jokio triukšmo dėl įvykio? Tyla? Užmiršimas? 

— Taigi. 

Belval ėmė vaikščioti skersai ir išilgai savo papratimu. Dabar 
jis atsiminė Essares pranašavimą: 

— Neareštuos manęs... O jei mane areštuos — paleis... 
Dalykas bus nuslopintas. 

Essares aiškiai matė. Policija tylėjo, ir buvo visai aišku, kad 
Korali — tylėjimo sąjungininkė. 

— O! oh! — tarė pats sau,— pradeda mane erzinti tas ponas 

su savo ramumu ir ironija. Man rodos, visiškai nori spjauti | 
mane. 

Tačiau susilaikė ir sugrįžo prie teismo valdininko. 

— Dovanokit, pone, — tarė, — mano brovimasis turi atrodyti 
jums nepadorus. Bet mano elgesys nėra išaiškinamas vien tik. 
simpatija ir jausmais, kuriuos reiškiu poniai Essares tokiu gyve- 
nimo momentu, kada ji yra labiausiai kaip visada atskirta, sim- 
patija ir jausmais, kuriuos, rodos, iš pat pradžių atmetė: mano 
elgesys išaiškinamas tam tikrais ryšiais, kurie mus jungia. Ar 
supažindino jus ponia Essares su visomis tomis smulkmenomis, 
kurios, mano nuomone, yra labai svarbios? 

Ponas Desmalionas pažiūrėjo į Korali, linktelėjo galvą ir at- 
sakė: 

— Taip, ponia Essares mane supažindino ir taip pat... 

Vėl abejojo ir vėl pažvelgė į merginą, kuri atrodė sumišusi. 

Bet kadangi ponas Desmalionas laukė atsakymo, kuris jam 
leistų kalbėti toliau, ji patylomis tarė: 

— Kapitonas Belval turi žinoti, ką atradom. Tiesa priklauso 
jam tiek, kiek man, ir neturiu teisės jos nuo jo slėpti. Kalbėkile, 
pone. 

Tada ponas Desmalionas tarė: 

— Ar reikia kalbėti? Manau, jog pakaks parodyti kapitonui 
tą fotogralijų albumą, kurį radau. Žiūrėkit, kapitone. .. 

Ir padėjo Patricijui labai ploną, pilku audeklu aptaisytą al- 
bumėlį. | 

Patricijus paėmė jį susidomėjęs. Bet atvertęs pamatė, ko nie- 
kaip nelaukė: 

— Argi gali būti? — sušuko nustebęs. 

Pirmajame lakšte kampuose prisegtos dvi totogralijos: viena 
dešinėje, kuri vaizdavo berniuką anglų mokyklos uniforma, ant- 
ra kairėje — mergaitę. Du parašai apačioje. Dešinėje: „Patrici- 
jus dešimties metų“. Kairėje „Korali trejų metų“. 

Labai susijaudinęs Patricijus atvertė laišką: kitoje pusėje du 
atvaizdai: jis penkiolikos metų, Korali — aštuonerių. 

Toliau jis — devyniolikos, dvidešimt trejų, dvidešimt aštuone- 
rių metų ir visą laiką Korali greta — pirma mergaitė, paskum 
mergina, paskum moteriškė. 

— Argi gali būti — šnibždėjo.— Kaip tai gali būti? Tai mano 
nuotraukos, kurių nežinojau, mėgėjų totogratijos, kurie paskui 
mane sekiojo visą gyvenimą. Stai aš kareivis, kai tarnavau ka- 
riuomenėj... Štai raitas... Kas galėjo liepti fotografuoti? Ir kas 
galėjo juos taip sujungti su jūsų, ponia? 

Žiūrėjo akis įsmeigęs į Korali, kuri vengė jo klausimų ir laikė 
nūleidusi galvą, tarytum jų gyvenimų ryšys, šių fotografijų pa- 
liudytas, jai kėlė didelį sumišimą. 

Ji pakartojo: 

— Kas galėjo jas sujungti? Jūs jį žinot? Iš kur tas albumėlis? 

Ponas Desmalionas atsakė: 

— Tai daktaras, nurengdamas poną Essares, rado. Po viršu- 
tiniais marškiniais ponas Essares buvo apsivilkęs apatinius marš- 
kinius, kurių vienoj užsiūtoj kišenėj buvo šis albumėlis. 

Šį kartą Patricijaus ir Korali akys susitiko. Mintis, kad po- 
nas Essares per dvidešimt penkerius metus rinko jų fotograiijas 
ir kad jas saugojo ant krūtinės, kad mirė su jomis, ta mintis kėlė 
jiems sumišimą tiek, jog net nemėgino tyrinėti keistos reikšmės. 

— Ar tikrai taip buvo, kaip sakot, pone? — paklausė Patri- 
cijus. 

— Pats mačiau tatai, — atsakė teismo valdininkas. — Paga- 
liau aš aptikau dalyką, kuris tai patvirtina ir nuostabiai papildo. 
Radau medalį iš ametisto, su filigrano rateliu aplinkui. 

— Ką jūs sakot? — sušuko Belval.— Ką jūs sakot? Ametis- 
to medalį? 

— Žiūrėkit jūs pats, pone. | 

Ponas Desmalionas padavė riešuto didumo ametistą, kurių abi 
puses turėjo Patricijus ir Korali, ir kuris buvo apvestas auksine 
filigrana lygiai tokio pat darbo, kaip rožančius. 

— Ar galiu atidaryt? — paklausė Patricijus. 

Korali linktelėjo galvą. 

Jis atidarė. 

Viduje abiejose pusėse buvo dvi labai mažos iotografijos: 
Korali slaugytojos drabužiais, jo, be kojos, karininko uniforma. 

Patricijus labai išblyškęs galvojo. Po valandėlės tarė: 

— Tą medalį jūs radot, pone? 

— Taip, kapitone. 

— O kur? 

Teismo valdininkas abejojo, ir Patricijui pasirodė, jog Korali 
nežino tos smulkmenos. 

Pagaliau ponas Desmalionas atsakė: 

— Jį radau mirusiojo rankoje. 

— Mirusiojo rankoje? Pono Essares rankoje? 

— Patricijus sudrebėjo, tarytum gavęs nelauktą smūgį, ir pa- 
silenkė į teismo valdininką turbūt kad išgirstų dar kartą atsaky- 
mą, prieš palaikydamas jį tikru. 

— Taip, jo rankoj. Turėjau atlenkti sugniaužtus pirštus, norė- 
damas iš jo atimti. 

Kapitonas atsistojo ir, trenkęs kumščiu į stalą, sušuko: 

— Gerai, pone, jums pasakysiu vieną dalyką, kurį laikiau 
kaip paskutinį argumentą įrodyti, kad mano bendradarbiavimas 
nėra tuščias, ir tas dalykas įgauna didelę svarbą po to, ką suži- 
nojau. Šį rytą kažkas mane pakvietė prie telefono, ir kai tik pri- 
ėjau, išgirdau triukšmą, iš kurio supratau jį esant užpultą. Ir 
per kovos triukšmą ir merdėjimo riksmus išgirdau šiuos žodžius, 
kuriuos nelaimingasis troško man pasakyti kaip paskutinę žinią: 
„Patricijau... Korali... Ametisto medalis... taip, jį turiu pas 

save... medalis... Ak! per vėlu... ak, kaip būčiau norėjęs... 
Patricijau... Korali...“ 

Štai ką nugirdau, pone, ir štai du įvykiai. Sį rytą septintą va- 
landą devyniolika minučių nužudytas žmogus, kuris turėjo prie 
savęs ametisto medalį. Pirmas įvykis neginčytinas. Po kelių va- 
landų, dvidešimt trečią minutę po dvyliktos, tas pats ametisto 
medalis atsirado kito žmogaus rankoje. Antras neginčytinas įvy- 
kis. Sugretinkit du įvykius, ir būsit priversti išvesti, jog pirmoji 
žmogžudystė, kurios tolimą aidą aš girdėjau, buvo įvykdyta čia, 
šiuose rūmuose, šioje bibliotekoje, kurioje nuo vakar vakaro įvyko 
visos dramos scenos. 

Šis naujas faktas, kuris buvo naujas Essare bey kaltinimas, 
rodės padarė didelį įspūdį teismo valdininkui. 

Korali buvo kiek pasisukus į šalį, ir Patricijus nematė jos 
veido, bet įspėjo jos sumišimą. 

Ponas Desmalionas prieštaravo. 

— Du neginčytini įvykiai, sakot jūs, kapitone? Pirmiausia 
atkreipsiu jūsų dėmesį į tai, jog mes nesam radę lavono Žžmo-- 
gaus, nužudyto šįryt septintą ir devyniolika minučių. 

— Atsiras. 

— Tegul. Kai dėl ametisto medalio, rasto Ešssares bey rankoj, 
tai tas sako, jog Essares bey ji paėmė iš nužudyto žmogaus, 0 
ne iš kitur kur? Nes pagaliau mes net nežinom, ar buvo tą valan- 
dą savo namuose ir dar mažiau — ar buvo bibliotekoje. 

— Aš tai žinau. 

— O kaip? 

— Jam paskambinau praslinkus kelioms minutėms po to įvy- 
kio, ir jis man atsakė ir pridūrė, jog man jau skambinęs, bet kad. 
jam nutraukę pasikalbėjimą. 

Ponas Desmalionas galvojo. 

— Buvo išėjęs šį rytą? — paklausė. 

— Tai mums galės pasakyti ponia Essares. 

Neatsigręždama, aiškiai norėdama nesutikti Patricijaus akių, 
Korali pareiškė: 

— Nemanau, kad būtų išėjęs, nes drabužiai, kuriais buvo mir-. 
ties valandą, buvo naminiai. 

— Ar jūs jį matėt daugiau po vakar vakaro? 

— Šį rytą tris kartus beldėsi į mano duris, nuo septintos iki 
devintos. Neatidariau. Apie vienuoliktą valandą aš išėjau viena 
ir išgirdau jį šaukiant senąjį Simeoną ir liepiant jam mane paly- 
dėti. Simeonas mane tuojau pavijo gatvėj. Ir tai viskas, ką žinau.. 

Ilgai tylėjo. Kiekvienas galvojo apie keistą įvykių eigą. 

Pagaliau ponas Desmalionas, kuris patyrė, jog toks Žmogus: 
kaip kapitonas Belval nėra iš tų, kuriais lengvai nusikratoma, 
tarė tokiu tonu, kuris prieš eidamas prie sutarimo nori tiksliai 
žinoti paskutinį priešo žodį: 

— Eikim tiesiai prie tikslo, kapitone. Jūs iškeliat spėjimą, 
kuris man rodosi labai neaiškus. Koks jis tikrai yra? O jei aš. 

mesutiksiu, koks bus jūsų elgesys? Du labai aiškūs klausimai. 
Norite atsakyt? 

— Taip pat aiškiai, pone. 

Priėjo prie teismo valdininko ir tarė: 

— Žmogus, kuris pažinojo mane, kuris pažinojo ponią Essa- 
res dar mergaitę, ir kuris mumis domėjosi, žmogus, kuris rinko 
mūsų atvaizdus daugelį metų, kuris slaptai mus dėl priežasčių, 
matyt, kurias mums būtų atskleidęs tas Žmogus, buvo nužudytas 
tuo momentu, kai pradėjo vykdyti savo planus. Dabar viskas mane 
verčia manyti, jog Essares bey buvo nužudytas. Taigi aš esu nu- 
sprendęs iškelti įvykį, kad: ir kokie būtų rezultatai ir, tikėkit 
manim, pone, mano iškėlimas nebus nuslopintas. Visada yra prie- 
mmonė priversti išklausyti... kad ir šaukiant tiesą ant stogų. 

Ponas Desmalionas ėmė juoktis. 

— Po velniais! koks įšėlimas, kapitone! 

— Veikiu iš savo sąžinės, pone, ir esu įsitikinęs, kad ponia 
Essares man atleis. Ji žino, jog veikiu dėl jos gerovės: žino, jog 
ji bus pražuvus, jei tas dalykas bus nuslopintas, jei policija jai 
mesuteiks savo paramos. Žino, jog priešai, kurie jai grūmoja, 
yra nenumaldomi, kurie nesustos prieš nieką, kad pasiektų savo 
tikslą ir ją pražudytų, jei ji yra kliūtis. Ir baisiausia, kad tas 
tikslas, rodos, nematomas akyliausiems žmonėms. Lošiama prieš 
„baisius priešus baisiausia partija, ir net nežinant paties dalyko. 
"Tiktai viena policija gali jį atskleisti. 

Ponas Desmalionas palaukė kelias sekundes, paskum, padėda- 
mas ant Patricijaus peties ranką, ramiai tarė: 

— O jei policija žino? 

Patricijus pažiūrėjo į jį nustebęs: 

— Jūs žinot? 

— Gal. 

— Ir eisit man pasakyt? 

— Po šimts pypkių! ne mane verčiat... 

— Kalbama apie? 

— Ak, tai nedidelis dalykas, tai menkniekis. . . 

— Vis dėlto? 

— Vienas milijardas. 

— Vienas milijardas? 

— Taigi. Vienas milijardas, kurio du trečdaliai, ak, jei ne trys 
-ketvirčiai, yra jau išėję iš Prancūzijos prieš karą, bet du šimtai 
penkiasdešimt ar trys šimtai milijonų, kurie yra likę, šiaip ar 
taip, yra vertesni už milijardą dėl vieno dalyko... 

— Kokio? 

— Jie auksu. 


ESSARES BEY DARBAS 


Šį kartą kapitonas Belval atrodė truputį sušvelnėjęs. Neaiš- 
kiai numatė sumetimus, kurie vertė policiją kovoti atsargiai. 

— Tikrai žinote? — paklausė. 

— Taip, kapitone. Jau dveji metai, kaip man pavesta stu- 
dijuoti tą dalyką, ir mano tardymas man parodė, jog Prancūzi- 
joje buvo tikrai neišaiškinamas aukso išvežimas. Bet prisipažįs- 
tu, kad tik po pasikalbėjimo su ponia Essares supratau, iš kur 
kilo tie dingimai ir kas suorganizavo visoje Prancūzijoje baisų 
vajų per kurį pamažu dingo nepakeičiamas metalas. 

— Tai ponia Essares žinojo? 

— Ne, bet įtarė daug dalykų, ir šią naktį, prieš jūsų atėji- 
mą, ji nugirdo pokalbį tarp Essares ir jo užpuolikų, kurį man 
kartojo, taip užduodama mįslę. Būčiau norėjęs toje mįslėje iš- 
vesti galutinį sprendimą be jūsų (tai buvo pagaliau vidaus rei- 
kalų ministro įsakymas, ir ponia Essares reiškė tą patį norą), 
bet jūsų smarkumas pakeitė mano abejojimus, nes nėra priemo- 
nės jums pašalinti, kapitone. Tenka pasakyti jums viską, juo 1a- 
biau, kad dėl tokio bendradarbio, kaip jūs, nėra ko pykti. 

— Tad?..— tarė Patricijus, kuris degė noru daugiau suži- 
noti. 

— Organizacijos galva buvo čia. Essares bey, Prancūzų- 
Rytų banko direktorius, Essares bey, egiptietis iš veido, turkas. 
iš tikrųjų, buvo labai įtakingas Paryžiaus iinansiniame pasauly- 
je. Turėjo slaptų santykių su senais Egipto valdvtojais, ir jam 
buvo pavesta vienos svetimos valstybės, kurios tikrai dar nega- 
lėčiau nurodyti, iščiulpti tikra to žodžio prasme, iščiulpti iš. 
Prancūzijos visą auksą, kurį tik galėjo surinkti į savo kasas. 

Tam tikrais dokumentais jam pavyko per dvejus metus iš- 
siųsti septynis šimtus milijonų. Ruošė naują siuntinį, bet kilo 
karas. Gerai suprasit, kad tokių sumų negalėjo nuo to laiko pa- 
slėpti kaip taikos metu. Prie fronto vagonai apžiūrimi, uostuose 
laivai apieškomi. Apskritai uo dviejų šimtų penkiasdešimt iki 
trijų šimtų milijonų aukso lieka Prancūzijoje. Praėjo dešimt mė- 
nesių. Ir atsitiko, kas neišvengiamai turėjo atsitikti, tai yra, 
kad Essares bey, turėdamas savo žinioje tą pasakišką turtą, prie 
jo prisirišo, pamažu jį ėmė laikyti savu ir pagaliau nusprendė 
pasisavinti. Jei tik nebūtų turėjęs sąjungininkų. .. 

— Kuriuos šią naktį mačiau? 

— Taip, pustuzinis abejotinų rytiečių, netikrų tautiečių; tai 
daugiau ar mažiau persirengę bulgarai, tenykščių ponų agentai. 
Visi jie iš pradžių buvo provincijoje Essares banko agentai. Jie: 
mokėdavo Essares sąskaiton šimtams savų agentų, kurie bėgio- 
jo po kaimus, lankė muges, gėrė su kaimiečiais, siūlė banknotų: 
ir kredito vertybes už prancūzų auksą ir taip iščiulpė visas san- 
taupas. Prasidėjus karui visi uždarė kromelius ir susibūrė aplink: 
Essares, kuris irgi buvo uždaręs savo įstaigas Lafayette gatvėj. 

— O tada? 

— Tada įvyko tai, ko mes nežinome. Žinoma, sajungininkai 
sužinojo iš savo vyriausybių, kad paskutinio siuntimo nebuvo ir, 
žinoma, taip pat įspėjo, įog Essares mėgino pasilikti sau gau- 

s0s surinktus tris šimtus milijonų. Ir tarp senųjų sąjungininkų 
prasidėjo kova, pasiutus, nenumalšinama kova: tie norėjo gauti 
suktybės dalį, šis, nusprendęs nieko neduoti, tvirtino, jog mili- 
jonai išsiųsti. Vakar dieną ta kova pasiekė aukščiausią laipsnį. 
'Po pietų sąjungininkai bandė pagrobti ponią Essares, kad tu- 
rėtų įkaitą prieš vyrą. Vakare... vakare jūs matėt paskutinį 
veiksmą... 

— Bet kodėl būtinai vakar vakare? 

— Dėl to, kad sąjungininkai turėjo pagrindo manyti, jog 
milijonai turėjo dingti kaip tik vakar vakare. Nežinodami Essa- 
+es bey paskutinių siuntimų būdo, manė, jog prieš kiekvieną tą 
siuntimą esti koks signalas. 

— Kibirkščių lietus, teisybė? 

— Taigi. Viename sodo kampe yra seni tam tikri vamzdžiai, 
kurie, užkelti ant židinio viršaus ir uždegti, nedega aiškia lieps- 
na, bet mažomis liepsnelėmis „ir kibirkštimis, kurios kyla su dū- 
mais ir matyti iš toli: tai buvo signalas, kurį Essares bey pats 
buvo davęs, ir tuojau pasirodė išgąsdinti sąjungininkai. 

— Ir Essares bey planas nepavyko? 

— Taip. Pagaliau taip pat ir sąjungininkų. Šie tegalėjo pa- 
imti kelis banknotų ryšulius, kuriuos turėjo iš naujo prarasti. 
Bet kova dar nebuvo pasibaigusi, ir tragiškiausi įvykiai lydėjo 
jos baigmę. Jūsų žiniomis žmogus, kuris jus pažinojo ir kuris 
stengėsi susitikti su jumis, buvo šįryt. Septintą ir devyniolika 
minučių Essares bey jį nužudė, nes bijojo jo įsikišimo. Po kelių 
valandų, dvyliktą ir dvidešimt trys minutės, Essares bey pats 
buvo nužudytas, matyt, kokio savo sąjungininko. Stai viskas, 
kapitone. Ir dabar, kai jūs žinote tiek, kiek aš, ar nemanot, jog 
bet koks tardymas apie tuos įvykius turi būti slaptas. 

Pagalvojęs valandėlę, Patricijus atsakė: 

— Taip, manau. 

— Be to, nereikia skelbti to dingusio ir neatrandamo aukso 
istorijos, nes sukeltų triukšmą. Gerai suprasit, įog darbas, ku- 
rio tikslas surinkti per dvejus metus tokią daugybę aukso, nega- 
dėjo vykti be apverktinų susitarimų. Neabejoju, kad mano tardy- 
1mas man atskleis iš dalies kai kurių daugiau ar mažiau svar- 
besnių bankų ir kredito namų, daugybę suktybių ir susitarimų, 
prie kurių nenoriu ilgiau sustoti, bet kurių paskelbimas būtų 
skandalingas. Taigi tyla. 

— Bet ar tyla galima? 

— Kodėl ne? 

— Po velniais! Yra vienas kitas lavonas, sakvsim, pulkininko 
+ akhi? 

— Nusižudymas. 

— Mustaphos, kurį rasit ar radot Gallieros sode? 

— Paprastas įvykis. 

— Essares bey? 

— Nelaimingas atsitikimas. 

: — Tad visos tos kriminalinės jėgos bus atskirtos viena nuo 
itos? 

— Nebus parodyti ryšiai, kurie sieja juos. 

— Visuomenė gal manys priešingai? 

— Visuomenė manys taip, kaip mes laikysim tinkamu, kad 
įi manytų. 

— Spauda netylės! 

— Tylės. Turime cenzūrą. 

— Bet jei koks nors naujas įvykis, nauja žmogžudystė? ... 

— Nauja žmogžudystė? O dėl ko? Reikalas baigtas, ar bent 
jo veiklioji dalis. Svarbiausi veikėjai mirė. Uždanga nusileidžia 
ant Essares bey Žmogžudystės. Kai dėl dabartinių veikėjų, Bo- 
urnet ir kitų, po aštuonių dienų jie bus uždaryti koncentraci- 
jos punkte. Mes atsirandame prieš nemažai milijonų be savinin- 
ko, kurių niekas nedrįs reikalauti, ir ant kurių Prancūzija turi 
teisę uždėti ranką. 

Patricijus Belval pakratė galvą. 

— Pasilieka ir ponia Essares, pone. Mes neturime užmiršti 
įos vyro grasinimų. 

— Jis miręs. 

— Tai nieko nereiškia, grasinimai lieka. Senasis Simeonas 
tai sako labai įspūdingai. 

— Senis pamišęs. 

— Kaip tik, jo protas gali būti mums pavojingas. Ne, pone, 
kova nėra baigta. Gal dar nėra prasidėjus. 

— Gerai, kapitone, mes esame čia, mes? Saugokite ir ginki- 
te ponią Essares visomis priemonėmis, kurias turit savo žinioje 
ir visomis tomis, kurias perduodu jūsų žiniai. Mūsų bendradar- 
biavimas bus pastovus, ir kova, kurios jūs laukiat ir kuria aš 
abejoju, vyks šiame name ir šiame sode. 

— Kas jums leidžia spėt? 

— Kai kurie žodžiai, išgirsti vakar iš ponios Essares. Pul- 
kininkas Fakhi pakartojo kelis kartus: „„Auksas yra čia, Essa- 
res!“ Ir pridūrė: „Per kelerius metus kiekvieną savaitę atvež- 
davo tavo automobilis visą auksą, surinktą tavo banke Latayette 
gatvėj. Tu, Simeonas ir vairuotojas sukišdavot maišus į pasku- 
tinę skylę kairėje mūro pusėje. Ar iš čia kaip tu išsiųsdavai? 
To nežinau. Bet tas, kuris buvo čia kilus karui, septyni ar aš- 
tuoni šimtai maišų, kurie laukė, neišėjo iš tavo namų. Nujau- 
čiau smūgį, ir naktį, ir dieną saugau. Auksas yra čia“. 

— Ir neturite jokio ženklo? 

— Jokio. | 

Išėmė iš kišenės sulankstytą popierių, iškėtojo ir vėl tarė: 

— Su medaliu Essares bey rankoje buvo tas popierius, visas 
suteptas rašalu, tačiau galima išskaityti kelis skubotai parašy- 
tus, iškreizotus žodžius, tarp kurių išskaitomi tėra tiktai šie: 
„Auksinis trikampis“. Ką reiškia tas auksinis trikampis? Kaip 
susijęs su mūsų reikalu? Tuo tarpu nieko nežinau. Manau, kad 

tas gabalėlis popieriaus, kaip ir medalis, buvo Essaras bey iš- 
plėštas iš Žmogaus, kuris mirė septintą ir devyniolika minučių, 
ir kai jį tyrinėjo, pats buvo nužudytas. 

— Taip, dalykai turėjo taip eiti. Ir jūs matot, pone, kaip visos 
ypatybės mezgasi krūvon. Manykit, kad kalbama apie vieną da- 
lyką. 

— Tegul, — tarė ponas Desmalionas atsistodamas. — Vienas 
dalykas dviem dalimis. Saugokit jūs antrąją, kapitone. Sutinku 
su jumis, kad nėra nieko keisčiau už tą fotografijų atradimą, 
kurios vaizduoja ponią Essares ir jus viename albume ir viena- 
me medalyje. Čia uždavinys, kurį išpsrendę priartėsime prie tie- 
sos. Ir netrukus, kapitone. Kartoju, turite savo reikalams mane 
ir mano Žmones. 

Paspaudė Patricijaus ranką, norėdamas išeiti. Bet šis jį su- 
laikė. 

— Gerai, pone. Bet ar nereikia nuo šio laiko griebtis atsar- 
gos priemonių? 

— Jau griebėmės, kapitone. Argi namai nėra mūsų užimti? 

— Taip, taip... tai žinau... bet šiaip: ar taip... tarytum nu- 
jaučiu, kad diena nepraeis be... Atsiminkit keistus Simeono Žžo- 
džius... 

Ponas Desmalionas ėmė juoktis. 

— Eikit, kapitone, nieko nereikia perdėti. Šiuo tarpu, jei yra 
priešų, tai jie prieš kovodami turi gerai pagalvot. Apie viską pa- 
sikalbėsim rytoj, norit? 

Vėl paspaudė Patricijaus ranką, nusilenkė poniai Essares ir 
išėjo. 

Dėl mandagumo kapitonas iš pradžių pakilo išeiti su juo; bet 
sustojo prie durų ir sugrįžo atgal. Ponia Essares, kuri dėjosi 
jo negirdinti, nejudėjo palinkusi ir nusigręžusi. 

Jis tarė: 

— Korali... | 

Bet ji neatsakė. Jis dar tarė: „„Korali“ su viltimi, kad ji taip 
pat neatsakys, nes merginos tylėjimas ūmai jam pasirodė 1a- 
biausiai pageidautinas pasaulyje dalykas. Nebėra tame tylėji- 
me nei prievartos, nei prieštaravimo. Korali sutiko, kad jis būtų 
ten, šalia jos kaip draugas. Ir Patricijus nebemanė apie visus 
tuos jį kankinančius uždavinius, nei apie visus tuos nusikalti- 
mus, nei apie pavojus, kurie galėjo juos supti. Temanė tik apie 
jaunos moters liūdesį ir skausmą. 

— Neatsakykit, Korali, nesakykit nė vieno žodžio. Man rei- 
kia kalbėti. Turiu jums pasakyti tai, ko nežinot, tai yra sumeti- 
mus, dėl kurių norėjot mane atitolint nuo šių namų... nuo šių 
namų, ir nuo jūsų gyvenimo... 

Padėjo ranką ant krėslo, kuriame jis sėdėjo, atramos ir ta 
ranka jai paglostė plaukus. 

— Korali, jūs manot, kad būtų gėda jus nuo manęs atito- 
lint. Jūs raudonuojat, kad buvot žmona to Žmogaus, tai jums 

kelia sumišimą, daro jus neramią, tarytum jūs pati esate kalta. 
Bet dėl ko? Gal tai jūsų kaltė? Ar nemanot, jog aš atspėju jūsų 
visą praeitį, pilną nelaimių ir neapykantos? Gal aš nesuprantu, 
jog sutikti su ta santuoka jūs buvot priversta nežinia kokių ma- 
chinacijų? O paskum, Korali, jums pasakysiu kitą dalyką... 

Pasilenkė labiau į ją, matė jos gražų ugnies apšviestą pro- 
Tilį, ir vėl tarė su augančiu įkarščiu, sakydamas jai „tu“, kuris 
jo lūpose turėjo meilios pagarbos toną: 

— Ar turiu kalbėt, motute Korali? Ne? Tu supratai ir aiš- 
kiai matai. Ak, aš jaučiu, kad tu visa drebi. Na taip, na taip, 
nuo pat pirmos dienos tu pamilai savo sužeistąjį, nors jis buvo 
luošas ir negražus. Tylėk, neprieštarauk. Taip, suprantu... tu 
kiek sumišai girdėdama tokius žodžius šiandien. Gal turėjau pa- 
laukt... Bet kam? Aš tavęs nieko neprašau. Žinau, ir man už- 
tenka. Nekalbėsiu daugiau ilgai, ligi neišvengiamos valandos, 
kada tu pati būsi priversta man tai pasakyti. Ligi to laiko ty- 
lėsiu. Bet tarp mūsų bus mūsų meilė, ir tai bus malonus daly- 
kas, motute. Korali. Malonu žinoti, kad tu mane myli, Korali... 
Puiku! Štai tu verki dabar! Ir dar norėtum paneigt? Bet aš ta- 
ve pažįstu, aš žinau, kai tu verki, motute Korali, reiškia, jog 
tavo širdis perpildyta prisirišimo ir meilės. Verki? Ak, motute, 
nemaniau, kad tu mane taip myli! 

Ir Patricijaus akys buvo ašarotos. Korali ašaros riedėjo per 
jos išblyškusį veidą, ir jis norėjo pabučiuoti tą drėgną veidą. 
Bet mažiausias meilumas jam šią valandą atrodė kaip įžeidimas. 
Pasitenkino nepaliaujamu žiūrėjimu į ją. 

Bežiūrint jam pasirodė, kad jos mintys atitolo nuo jo, kad 
jos akys nukreiptos į nelauktą reginį, kad ji klausosi jų meilės 
tyloje kažin ko, ko jis negirdi. 

Bet staiga jis pajuto kažką neapčiuopiamą. Tai buvo dau- 
giau negu triukšmas, nujautimas kažko, kas susiliejo su tolimu 
gatvės triukšmu. 

Kas gi atsitiko? 

Nepamačius nusileido saulė. Kadangi salonėlis buvo mažas, 
ir ugnies šiluma pasidarė kaitri, ponia Essares pravėrė langą, 
kurio abudu stiklai buvo beveik susiglaudę. Ji atidžiai žiūrėjo, 
ir iš ten atėjo pavojus. 

Patricijus jau norėjo bėgti prie lango. Pavojus aiškėjo. Lau- 
ke, prietemoje šmėkščioja žmogaus šešėlis. Paskum pastebėjo 
tarp dviejų stiklų daiktą, kuris žibėjo ugnies šviesoje kaip re- 
volverio vamzdis. 

— Jei tik pamanys, kad aš pastebėjau,— manė jis,— Korali 
pražus. 

Iš tikro mergina buvo prieš langą, nuo kurio niekas jos ne- 
skyrė. Taigi tarė garsiai ir ramiu balsu. 


— Korali, jūs turbūt kiek nuvargus. Laikas mums skirtis. 
Tuo tarpu pakilo, norėdamas įą apginti. 

Ir ji, Žinoma, pamatė žibant revolverio vamzdį ir traukėsi 
atbula šnibždėdama: 

— Ak, Patricijau... Patricijau. .. 

Driokstelėjo du šūviai, pasigirdo vaitojimas. 

— Sužeista! — suriko Patricijus, puldamas prie merginos. 

— Ne, ne! — tarė ji,— bet išsigandau. 

— Ak! tau pataikė niekšas! .. 

— Ne, ne... 

— Ar tikrai? 

Taip jis sugaišo trisdešimt ar keturiasdešimt sekundžių, deg- 
damas eiektrą, tyrinėdamas Korali, nekantriai laukdamas, kad 
ji atsipeikėtų. 

Paskum pribėgo prie lango, atidarė ir perlipo balkoną. Ka- 
binetas buvo pirmajame aukšte. Palei sieną buvo atramos, bet 
Patricijus tik vargais negalais nulipo. 

Zemai suklupo ant terasoje parverstų kopėčių. Paskum susi- 
tiko du agentus, kurie išėjo iš žemutinio aukšto, ir vienas iš jų 
šaukė: 

—- Mačiau ten bėgant šešėlį! 

— Kur? — paklausė Patricijus. 

— Žmogus bėga gatvelės linkui. Patricijus jį vijosi, bet tuo 
metu iš tų pačių durų pusės išgirdo balsą, kuris kriokė: 

— Pagalbos!.. Pagalbos!.. 

Kai Patricijus atbėgo, agentas jau sukinėjosi ant žemės prieš 
elektros lemputę, ir abu pastebėjo susitraukusį viename krūme 
žmogaus pavidalą. 

— Durys atdaros! — rėkė Patricijus, — užpuolikas pabėgo... 
Bėkit... 

Agentas dingo gatvelėj, ir kadangi tuo tarpu atbėgo Ya-Bon, 
Patricijus paliepė: 

— ZŽovada, Ya-Bon... Jei agentas eina į vieną gatvelės ga- 
1ą, tu eik į kitą.. „Aš pasirūpinsiu auka. 

Tuo tarpu Patricijus pasilenkė, apšviesdamas agento lempute 
žmogų, kuris blaškėsi ant žemės. Pažino senąjį Simeoną su rau- 
dono šilko virvute ant kaklo. 

— Kaip jauties? — paklausė. — Girdi mane? 

Atrišo virvutę ir pakartojo klausimą. 

Simeonas sušnibždėjo daugybę nesupraniamų skiemenų: pas- 
kum ūmai ėmė dainuoti ir juoktis labai silpnu juoku, protarpiais 
verkšlendamas. Buvo pamišęs. 


— Pone, — tarė Patricijus atėjusiam ponui Desmalionui,— 
tikrai manot, kad viskas baigėsi? 
— Jūsų teisybė, — prisipažino teismo valdininkas,—ir mes 


panaudosim visas atsargos priemones ponios Essares saugumui. 
Namai bus visą naktį saugomi. 


Po kelių minučių sugrįžo agentas ir Ya-Bon po bergždžių 
ieškojimų. Gatvelėje rado raktą, kuriuo buvo atrakintos durys. . 

Buvo visiškai panašus į tą, kurį turėjo Patricijus, taip pat senas 
ar surūdijęs. Užpuolikas jį pametė bėgdamas. 

Buvo septinta valanda, kai Patricijus drauge su Ya-Bon ap- 
leido Raynouard gatvės rūmus ir vyko į Neuilly. 

Savo papratimu Patricijus paėmė Ya-Bon ranką ir, eidamas 
jo pasirėmęs, tarė: 

— Atspėju tavo mintį, Ya-Bon. 

Ya-Bon sumurmėjo. 

— Tikrai taip,— patvirtino kapitonas,— dėl visko visiškai su- 
tinkam. Labiausiai tave stebina policijos bejėgiškumas? Nieko 
krūva, sakai? Bet eikim toliau. Vis dėlto policija daro, ką gali, 
nors karo metu turi kitokio darbo, ne užsiimti paslaptingais po- 
nios Essares ir kapitono Belval santykiais. Taigi aš turiu veikti 
ir galiu tik savimi pasitikėti. Gerai, aš save klausiu, ar esu toks 
galingas, kad galėčiau kovoti su tokiais priešais. Kai pamanau, 
kad yra toks, kuris yra tiek neatsargus, jog sugrįžta į policijos 
saugomus rūmus, pastato kopėčias turbūt kad pasiklausytų ma- 
no pasikalbėjimo su ponu Desmalionu, paskum žodžių, kuriuos 
sakiau motutei Korali, ir pagaliau paleidžia dvi revolverio kul- 
kas! A? ką sakai? ar tau rodos, kad aš esu toks galingas?.. ir 
ar visa prancūzų policija galės man suteikti būtiną pgalbą? Ne, 
išnarplioti tokios rūšies painiavai reikėtų ypatingo žmogaus, 
kuris viską sujungtų. Apskritai Žmogaus, kokių neatsiranda. 

Patricijus labiau atsirėmė draugo rankos. 

— Tu, kurs turi tiek daug gražių santykių, ar neturi bent 
vieno kišenėj? Genijaus, pusdievio! 

Ya-Bon linksmai suniurnėjo ir ištraukė savo ranką. Jis visa- 
da turėdavo su savimi elektros lemputę. Uždegė ir įsikando ran- 
keną. Paskum išėmė iš kišenės gabalėlį kreidos. 

Buvo prie baltos, tačiau: nešvarios ir pajuodusios nuo senu- 
mo sienos. Ya-Bon atsistojo priešais ir pakėlė veidą ir ėmė ra- 
šyti neįgudusia ranka, tarytum kiekviena raidė jam atsiėjo be- 
galę pastangų. Parašė du žodžius, kuriuos Patricijus paskaitė: 
Arsenijus Lupenas. 

— Arsenijus Lupenas! — pakartojo jis pašnabždomis. 

Ir nustebęs žiūrėdamas į senegalietį tarė: 

— Ar pamišai? Ką reiškia Arsenijus Lupenas? Ką? Tu man 
siūlai Arsenijų Lupeną? 

Ya-Bon davė patvirtinimo ženklą. 

— Arsenijų Lupeną? Tai jį pažįsti? 

— Taip,— pareiškė Ya-Bon. 

Patricijus tada atsiminė, kad senegaliečiui gulint ligoninėje, 
draugai skaitydavo jam visus Arsenijaus Lupeno nuotykius, ir 
juokdamasis tarė: 

— Taip, jį pažįsti, kaip pažįsti bet ką, kurio istoriją skaitei. 

— Ne,— protestavo Ya-Bon. 

— Jį patį pažįsti? 

— Taip. 

— Eik, kvaily! Arsenijus Lupenas mirė. Nušoko į jūrą nuo 
uolos, ir jį tu manai pažįstąs? 

— Taip. 

— Tai turėjai progos sutikti jį po jo mirties? 

— Taip. 

— Po šimts pypkių! Ir pono Ya-Bon galia Arsenijui Lupenui 
yra tokia didelė, jog jis, gavęs pono Ya-Bon ženklą, prisikeltų 
iš kapų ir vargtų? 

— Taip. 

— Po velnių! Tu man sukeli kitą mintį, bet dabar man nie- 
ko nelieka, kaip tik nusilenkti. Buvusio Arsenijaus Lupeno drau- 
gas, nėr ko sakyti! Ir kiek tau laiko reikia, kad tą šešėlį galė- 
tum pavesti mano reikalams? Šešių mėnesių? Trijų mėnesių? 
Vieno mėnesio? Penkiolikos dienų? 

Ya-Bon padarė ženklą. 

— Apie penkiolika dienų, — suprato kapitonas.— Gerai! šauk 
savo draugo dvasią, būsiu labai patenkintas susipažinęs su juo. 
Bet tu mane labai žemini, manydamas, kad man reikia bendra- 
darbio. Tad tu mane laikai kvailiu? Nevykėliu? 


PATRICIJUS IR KORALI 


Viskas įvyko, kaip buvo numatęs ponas Desmalionas. Spauda 
tylėjo; visuomenė nesijaudino; įvykiai buvo abejingai sutikti. 
Labai turtingo bankininko Essares bey laidotuvės praėjo nepa- 
stebėtos. | 

Bet kitą dieną, po kelių kapitono Belvalo žygių į kariuome- 
nės vyresnybę su prefektūros pritarimu Raynouard gatvės rū- 
muose buvo nustatyta nauja tvarka. Pavesti Champs — Elysėes 
ligoninei rūmai, ponios Essares priežiūroje virto išskirtine kapi- 
tono Belvalo ir jo septynių luošųjų būstine. 

Taip Korali liko namie viena: be virėjos, be tarnaitės. Sep- 
tynių luošųjų viskam užteko. Vienas ėjo durų sargo pareigas, 
antras virėjo, kitas namų prievaizdo. Ya-Bon paskirtas kambari- 
niu, apsiėmė motutei Korali patarnauti. Naktį miegodavo kori- 
doriuje, prie jos durų: dieną stovėdavo sargyboj jos palangėj. 

— Niekas neturi prisiartinti nei prie tų durų, nei prie tų 
langų! — pasakė jam Patricijus. — Niekas neturi įeiti! Jei musė, 
vienui viena musė įeis pas ją, turėsi man atsakyti. 

Vis dėlto Patricijus nebuvo .ramus. Perdaug. turėjo priešo 
drąsos įrodymų, kad būtų galėjęs manyti esant priemonių, galin- 
čių visiškai garantuoti saugumą. Pavojus visada iškyla, iš kur 
nėra laukiamas; taip buvo sunku nuo jo apsisaugoti, jog negali- 
ma buvo žinoti, iš kur gali būti pasikėsinta. Mirus Essares bey, 
kas tęsė jo darbą? Kas prieš motutę Korali vykdė keršto planą 
kurį pranešė savo paskutiniame laiške? 

Ponas Desmalionas tuoj pradėjo savo tyrinėjimus, bet drama- 

tinė dalyko pusė, rodės, jo nedomino. Neradęs to Žmogaus lavo- 
no, kurio merdėjimo šauksmą girdėjo Patricijus per telefoną, 
nesuradęs jokio ženklo to užpuoliko, kuris šovė į Patricijų ir Ko- 
rali, ligi vakaro nesugebėjęs nustatyti, iš kur tos kopėčios, ku- 
riomis pasinaudojo užpuolikas, nebesirūpino tais įvykiais, pasi- 
tenkinęs tik tūkstančio aštuonių šimtų maišų ieškojimu. Tik ta- 
tai jam buvo svarbu. 

— Turime manyti, — sakydavo,— kad jie yra čia, keturkam- 
piame sklype, kurį sudaro sodas ir trobesiai. Aišku, penkiasde- 
šimt kilogramų aukso maišas visai kito didumo, negu tokio pat 
sunkumo anglių maišas. Bet, šiaip ar taip, tūkstantis aštuoni 
šimtai maišų gal sudaro septynių ar aštuonių kubinių metrų krū- 
vą, o tokia krūva nelengvai paslepiama. 

Po dviejų dienų įsitikino, kad slėptuvės nesama nei namuo- 
se, nei po namais. Vakarais, kai Essares automobilis atveždavo 
Prancūzų — Rytų banko seifų turinį, Essares bey, jo šoferis ir 
tas Gregorijus įkišdavo pro mūro skylę, apie kurią kalbėjo pul- 
kininko sąjungininkai, drūtą geležinę vielą, kuri buvo rasta. Iš- 
ilgai tos vietos rasti vąšeliai, ant kurių pakabindavo maišus, lei- 
džiamus į didelį rūsį, buvusį kaip tik po biblioteka. 

Nėr ko sakyti, kiek gudrumo, kiek kantrybės turėjo ponas 
Desmalionas ir jo agentai ieškodami to rūsio, Jie turėjo įsiti- 
kinti, jog nėra jame jokios paslapties, išskyrus laiptus, kurie ėjo 
iš bibliotekos ir kurių viršutinis išėjimas buvo uždarytas dang- 
čiu, užtiestu patiesalu. Be Raynouard gatvėje mūro skylės, buvo 
kita, kuri ėjo į sodą, lygioje aukštumoje su pirmąja terasa. Tos 
dvi angos užsidarydavo iš vidaus labai sunkiomis geležinėmis 
durimis; taip tūkstančių tūkstančiai aukso gabalų galėjo būti 
sukrauti į rūsį iki siuntimo. 

— Bet kaip buvo siunčiami? — klausdavo savęs ponas Des- 
malionas.— Paslaptis. Ir kam tas laikymas Raynouard gatvės 
rūsy? Kita paslaptis. Ir paskum štai Fakhi, Bournef ir draugai 
tvirtina, kad paskutinis siuntimas neįvyko, kad auksas yra čia. 
Ieškojo namuose, dabar belieka tik sodas. Gerai, ieškokim sode. 

Tai buvo senas ir gražus sodas, kuris anksčiau buvo dalis 
erdvaus ploto, siekusio XVIII amžiuje Passy vandenis. Nuo Ra- 
„ynouard gatvės ligi upės kranto du šimtai metrų nulipami ketu- 
riomis pakopomis link kelių pievelių, šen ir ten nusagstytų žalių 
krūmų ir didelių medžių grupių. 

Bet sodo gražumas pareina daugiausia nuo keturių pakopų ir 
nuo upės kairiojo kranto lygumų ir tolimų kalvų reginio. Dvi- 
dešimt laiptų sujungia jas ir dvidešimt takų eina nuo vienos į 
kitą, iškaltų mūre ir protarpiais paslėptų, tįstančių nuo vienos 
pakopos ant kitos. 

Šen bei ten kyšo statula, apgriuvusi kolona, pamatų lieka- 
nos. Akmeninė tvorelė, einanti viršutinės pakopos kraštu, pa- 
„puošta senomis molinėmis vazomis. Taip pat toje paskutinėje 
pakopoje matyti dviejų mažų kioskų griuvėsiai, kuriuose kitą 

kartą buvo pardavinėjami gėrimai. Prieš bibliotekos langus yra 
apskrita duobė, kurios viduryje vaikas tekina mažą srovelę van- 
dens. 

Be duobės, tarp uolų teka mažas upokšnis, į kurį Patricijus 
įkrito pirmą vakarą. 

— Viską sudėjus reikia išieškot tris ar keturis hektarus že- 
mės,— tarė ponas Desmalionas. 

Ir pristatė prie to darbo, be Patricijaus luošųjų, porą dešim- 
čių savo agentų. Darbas buvo gana lengvas, ir turėjo duoti tik- 
rų vaisių. Kaip teismo valdininkas kartojo, tūkstantis aštuoni 
šimtai maišų negali pasilikti nematomi. Kiekvienas iškasimas 
palieka žymių, reikalingą angą įeiti ir išeiti. Dabar pievų velė- 
na, kaip ir alėjų smėlis, neturėjo jokio naujai išjudintos Žemės 
ženklo. Paremiamos sienos? Pakopos? Viskas buvo veltui išieško- 
ta. Kiekvieną kartą iškasiniuose rasdavo senosios kanalizacijos 
į Seną liekanų ir vandens įvądų gabalų, kurie buvo įtaisyti Pas- 
sy vandeniui nuleisti. Bet jokios landynės, jokio mūro, nieko, kas 
būtų panašu į slėptuvę. 

Patricijus ir Korali sekė tuos ieškojimus. Tačiau nors ir su- 
prato visą to vertę ir nors tebejautė baimę baisiųjų valandų, 
kurias išgyveno, gilinosi tik į savo neišaiškinamą likimo prob- 
lemą, ir beveik visos kalbos būdavo apie praeitį. 

Korali motina, vieno Salonikų prancūzų konsulo duktė, ište- 
kėjo už tenykščio žmogaus, labai turtingo grafo Odolavitz iš se- 
nos serbų šeimos. Grafas mirė suėjus metams po Korali gimimo. 
Našlė ir mergaitė buvo tada Prancūzijoje, kaip tik tuose pačiuo- 
se Raynouard gatvės rūmuose, kuriuos graias nupirko per jau- 
ną egiptietį Essares, kuris buvo jo sekretorius ir patikimas Žžmo- 
gus. 

Korali ten išgyveno pirmuosius trejus savo gyvenimo metus. 
Paskum ūmai neteko motinos. Pasilikusią vieną pasaulyje ją 
Essares nuvežė į Saloniką, kur jos senolis konsulas buvo pali- 
kęs daug už save jaunesnę seserį; ji rūpinosi mergaite. Nelai- 
mei, ta moteris pasidavė Essares įtakai, pasirašė dokumentus, 
padarė, kad pasirašytų jos anūkė; taip visi mergaitės turtai, 
egiptiečio valdomi, pamažu dingo. 

Pagaliau septyniolikos metų Korali tapo vienos avantiūros 
auka, kuri paliko jai baisiausią atsiminimą, turėjusį lemiamos 
įtakos jos gyvenimui. Vieną rytą pagrobta Saloniko apylinkėse 
turkų gaujos, buvo uždaryta dvi savaites vienuose rūmuose, pa- 
norus jos provincijos gubernatoriui. Essares ją išvadavo. Bet 
tas išvadavimas buvo toks keistas, jog dažnai po to Korali 
klausdavo savęs, ar nebuvo tas žygis paruoštas turko ir egip- 
tiečio. 

Ir atsitiko, kad ligota, nukamuota, bijodama naujo užpuoli- 
mo bei tetos verčiama, po mėnesio ištekėjo už to Essares, kuris 
jau jai meilinosi ir kuris dabar, viską sudėjus, jos akyse tapo 
išgelbėtoju. Apverktina santuoka, ką patyrė tą pačią dieną, kai 

ji įvyko. Korali buvo Žmona žmogaus, kurio nekentė, ir jo mei- 
lė sutiko neapykantą ir panieką. 

Po vestuvių apsigyveno Raynouard gatvės rūmuose. Essares, 
kuris jau seniai buvo įsteigęs ir Salonike vadovavo Prancūzų— 
Rytų banko skyriui, surinko beveik visas banko akcijas, centri- 
nei būstinei nupirko Laiayette gatvėje rūmus, pasidarė Paryžiu- 
je finansų valdovu ir gavo Egipte bey titulą. 

Tą istoriją vieną dieną Passy sode papasakojo Korali, ir to- 
je liūdnoje praeity, kurią abudu drauge tyrinėjo, lygindami su 
Patricijaus praeitimi, nė vienas iš jų negalėjo rasti nieko bend- 
ra. Gyveno skirtingose vietose, jokio bendro vardo neatsiminė, 
jokia smulkmena negalėjo jiems nurodyti, dėl ko turėjo abudu 
to paties ametisto gabalėlius, dėl ko jų paveikslai buvo sugre- 
tinti medalyje ir albumėlio lakštuose. 

— Visa, ką galime spėti, — tarė Patricijus,— tai, kad Essa- 
res rankoje rastas medalis buvo išplėštas iš nežinomo draugo, 
kuris saugojo mus ir kurį jis nužudė. Bet albumėlis, tas albu- 
mėlis, kurį nešiojo savo marškinių užsiūtoje kišenėj? 

Tylėjo. Paskum Patricijus paklausė: 

— O Simeonas? 

— Simeonas visada čia gyveno. 

— Ir jūsų motinos laikais? 

— Ne, tiktai po metų ar dvejų po mano motinos mirties ir 
mano išvykimo į Saloniką jam buvo pavesta Essares bey pri- 
žiūrėti ir saugoti tuos turtus. 

— Buvo Essares sekretorius? 

— Niekad nesužinojau, kokios tikrai buvo jo pareigos. Sek- 
retorius? Ne. Patarėjas? Irgi ne. Niekada nesikalbėdavo drauge. 
Tris ar keturis kartus atvyko mūsų aplankyti į Saloniką. Atsi- 
menu vieną jo apsilankymą. Dar buvau kūdikis ir girdėjau jį 
kalbant su Essares bey labai smarkiai ir grūmojamai. 

— Ką gi sakė? 

— Nežinau. Nieko nežinau apie Simeoną. Gyveno čia labai 
mas medžius ir gėles, padedamas dviejų ar trijų daržininkų, ku- 
riuos kas kartas parsikviesdavo. 

— Kaip elgėsi su jumis? 

— Ir apie tai nieko tikro negaliu pasakyti. Niekad nesikal- 
bėdavom, ir jo darbai niekad jo prie manęs nepriartindavo. Ta- 
čiau jausdavau, kad pro geltonus akinius jo žvilgsnis ieškodavo 
manęs su tam tikru noru ir gal susidomėjimu. Be to, pastaruoju 
metu jam patikdavo mane palydėti ligi ligoninės, ir tada būda- 
vo kelyje arba ten daug atsargesnis, daug uolesnis... net tiek, 
jog aš kelinta diena klausiu save... 

Valandėlę paabejojusi, pasakojo toliau: 

— Tai labai neaiški mintis... bet, šiaip ar taip... klausykit, 
yra vienas dalykas, kurio nemf“niau jums sakyt... Kodėl įsto- 
jau į tą ligoninę, Champs-Elysėes, į tą ligoninę, kur jūs sužeis- 

tas jau buvote? Kodėl? Todėl, kad Simeonas mane ten nuvedė. 
Jis žinojo, kad aš norėjau įsirašyti slaugytoja, ir man nurodė 
kaip tik tą ligoninę. .. kur gal žinojo, kad aplinkybės suves mus. 

O paskum, pagalvokit... Fotografija, kuri mus drauge vaiz- 
duoja, jus su uniforma, mane slaugytoja, tegalėjo būti nuiotogra- 
fuota ligoninėj... Dabar, iš čia, iš šių namų gyventojų, Simeo- 
nas buvo vienas, kuris ten ateidavo. 

Turiu dar minėti, kad jis buvo atvykęs į Saloniką, kad mane 
matė kūdikį, paskum mergaitę, ir kad jis galėjo ir ten nutoto- 
grafuoti. Tai jei jis turėjo savo korespondentą, kuris jus sekė 
per gyvenimą, negalima nemanyti, jog nežinomasai draugas, 
kuris, kaip spėjat, yra tarp mūsų, atsiuntė sodo raktą... 

— Kad tas draugas yra senasis Simeonas? — staiga nutrau- 
kė Patricijus,— neleistinas spėjimas. 

— Dėl ko? 

— Dėl to, kad tas draugas/mirė. Tas, kuris stengėsi, kaip jūs 
sakot, tarp mūsų įsikišt, tas, kuris man atsiuntė sodo raktą, tas, 
kuris šaukė mane prie telefono, norėdamas pasakyti tiesą, tas — 
nužudytas... Apie tai nėra jokios abejonės. Girdėjau jo šauks- 
mus mirštant.. . merdėjimo šauksmus. .. 

— Ar tai tikrai? 

— Visiškai. Mano įsitikinime nėra jokios abejonės. Tas, ku- 
rį vadinu mūsų nežinomuoju draugu, mirė nebaigęs savo darbo. 
Mirė nužudytas. O Simeonas juk gyvas... Antra vertus, tas kal- 
bėjo ne Simeono balsu, balsu, kurio niekad nebuvau girdėjęs ir 
niekad negirdėsiu. 

Korali nesispyrė, ir ji įsitikino. 

Sėdėjo ant suolo sode šildydamiesi balandžio saulutėje. Kaš- 
tonų pumpurai žibėjo šakų galuose: iš lovelių gėlių sklido malo- 
nus kvapas, ir dideli geltoni žiedai lingavo švelnaus vėjo glos- 
tomi. 

Ūmai Patricijus sudrebėjo. Korali padėjo ant jo rankos sa- 
vąją ir žvilgtelėjęs į ją pamatė, kad ji susijaudinus iki ašarų. 

— Kas yra, motute Korali? 

Mergina nuleido galvą, ir jos veidas palietė kapitono petį. 

Patricijus nedrįso pajudėti, kad nepasirodytų, jog tą brolišką 
veiksmą palaikęs meile, nes tai gal atstumtų Korali. 

Vėl paklausė: 

— Kas yra, mano drauge? 

— Ak! — šnibždėjo ji, — koks keistas dalykas! Žiūrėkit, Pat- 
ricijau, žiūrėkit į tas gėles. 

Buvo trečioje pakopoje, kur saulėžolių buvo lysvelės, kur .mai- 
šėsi visos pavasario gėlės, o vidury — našlaičių apskritimas. 

— Ten, ten! — tarė ji, rodydama ištiesta ranka vieną apskri- 
timą,— maitot?.. . sudaro raides... 

Iš tikro, Patricijus pamažu pastebėjo, kad našlaičių krūvelės 
buvo taip susodintos, jog sudarė* ant žemės kelias raides, kurios 
siekė kitas gėlių krūveles. 

Tai negalima buvo pastebėti iš pirmo žvilgsnio. Reikėjo I|- 
giau žiūrėti — tada raidės jungėsi į žodžius: Patricijus ir Ko- 
rali. 

— Ak! —tarė jis patylomis,— suprantu. .. 

Iš tiesų buvo taip keista ir taip graudu skaitant jų vardus, 
kuriuos pasėjo draugiška ranka. Buvo taip nepaprasta būti vi- 
sada aplinkybių sujungtiems. 

Korali išsitiesė ir tarė: 

— Aišku,— atsakė Patricijus,— tai nepakeičia mano minties. 
Mūsų nežinomas draugas mirė, bet mūsų Simeonas galėjo jį pa- 
žinti. Simeonas gal su juo sutarė, ir turi visa tai žinoti. Ak! jei 
galėtų mums pasakyti ir įvesti mus į tikrą kelią. 

Po valandos, kai saulė pasislėpė už akiračio, užlipo pakopo- 
mis. 

Viršutinėje pakopoje pamatė Desmalioną, kuris davė jiems 
ženklą prisiartinti ir tarė: . 

— Jums pranešu vieną dalyką, kurį atradom ir kuris vertas 
ypatingo susidomėjimo jums, ponia... ir jums, kapitone. 

Juos nuvedė į pakopos galą, prieš negyvenamą atšlainį, 
esantį už bibliotekos. Ten buvo du agentai su kastuvais ranko- 
se. Po kelių ieškojimų pirmiausia, kaip paaiškino ponas Desma- 
lionas, pašalino ederą, kuri dengė molinėmis vazomis papuoštą 
mūrą. Dabar viena ypatybė patraukė teismo valdininko dėmesį: 
sieną dengė kelių metrų ilgumo kreidos sluoksnis, kuris atrodė 
senesnis už patį akmenį. 

— Dėl ko tai? — tarė ponas Desmalionas.— Ar tai nėra ženk- 
las, į kurį turėjau atkreipti akis? Nukrapščiau kreidos sluoksnį, 
o apačioje radau kitą, ne tokį nešvarų, sumaišytą su akmens 
nelygumais. Žiūrėkit... prieikit arčiau... ar geriau, ne, pasi- 
traukit atgal truputį... matyti geriau. 

Apatinis iš tiesų tiktai laikė visą eilę baltų akmenaičių, ku- 
rie buvo kaip mozaika juodų akmenaičių rėmuose, ir sudarė di- 
deles, plačiai parašytas raides... Vis tos pačios raidės: Patrici- 
jus ir Korali. 

— Ką sakot? — paklausė teismo valdininkas.— Pastebėkit, 
kad įrašyta prieš kelerius metus... bent prieš dešimtį, spėjant 
iš ederos, kuri viršuje buvo užaugus... 

— Bent dešimt metų... — pakartojo Patricijus, kai liko vie- 
nas su Korali.— Dešimt metų! vadinasi, kai jūs dar nebuvot iš- 
tekėjusi, kai dar buvot Salonike, kada niekas nejeidavo į tą so- 
dą... niekas, išskyrus Simeoną ir tuos, kuriuos jis norėjo įleisti. 

Patricijus išvedė: 

— Tarp tų, Korali, buvo ir mūsų nežinomasis draugas, kuris 
mirė, o Simeonas žino tiesą. 

Apie saulėlydį matė senį, kaip jį matė po dramos klaidžio- 
"jant po sodą ir namų koridoriuose visada apsukta aplink kaklą 
šerpe, prispaustais akiniais. Murmėjo nesuprantamus žodžius. 


67 


Naktį jo kaimynas, vienas iš luošųjų, girdėjo jį kelis kartus dai- 
nuojant. 

Du kartus Patricijus bandė jį užkalbinti. Bet Simeonas kra- 
tė galvą ir neatsakė arba kvailai juokėsi. 

Taip užduotis vis sunkėjo, ir niekas neįgalino numatyti, kad 
galima bus išspręsti. Kas juos nuo pat vaikystės buvo pažadė- 
jęs vieną antram kaip du sužadėtinius, kieno neatmainomas įsta- 
tymas tai nustatė iš anksto? Kas galėjo praėjusį rudenį, kada 
dar jie nebuvo pažįstami, paruošti gėlių raides? Ir kas prieš de- 
šimtį metų įrašė jų vardus baltais akmenaičiais ant mūro? 

Kelią sumišimą klausimai dviem būtybėms, kurių meilė iški- 
lo netikėtai ir kurios ūmai pamatė bendrą praeitį. 

Kiekvienas žingsnis, kurį žengė sode, atrodė jiems kaip mal- 
dininkų kelionė po užmirštus atsiminimus, ir prie kiekvieno alė- 
jos posūkio tarėsi atrasią naują įrodymą ryšių, kurie juos jun- 
gė jiems nežinant. 

Ir iš tikro, per tas kelias dienas dukart medžio kamiene, kar- 
tą krėslo atkaltėj pamatė įrašytus jų inicialus. Ir taip pat du 
kartus jų vardai pasirodė parašyti ant senų mūrų, po kreidos 
sluoksniu. 

Ir kiekvieną kartą vardai buvo su datomis: ,„Patricijus ir 
Korali, 1904...“ „Patricijus ir Korali, 1907“. 


— Prieš dvylika metų, prieš aštuonerius metus,— tarė kari- 
ninkas.— Vis mūsų abiejų vardai... Patricijus ir Korali. 

Jų rankos susijungė ir susispaudė. Didžioji jų gyvenimo pa- 
r suartino juodu kaip ir gili meilė, apie kurią jie vengdavo 

albėti. 

Tačiau ieškodavo nuošalios vietos ir atsitiko taip, kad vieną 
dieną praėjus dviem savaitėms po Essares bey mirties, praeida- 
mi pro gatvelės dureles, nusprendė išeiti į Senos krantą. Nebuvo 
pastebėti išeinant, nes durelės ir gatvė, kuria ėjo, buvo medžių 
paslėpti, ir ponas Desmalionas tada tyrinėjo su savo žmonėmis 
senus vamzdžius, sukrautus kitoje sodo pusėje, taip pat ir seną 
krosnelę, kuri buvo naudojama signalams. 

Bet lauke Patricijus sustojo. 

Beveik priešais, priešingoje sienoje, buvo mažos, visiškai pa- 
našios į anas, durelės. Jis galvojo, ir Korali tarė: 

— Nėra ko stebėtis. Ta siena skiria kitą sodą, kuris seniau 
priklausė prie to, iš kurio išėjom. 

— Kas ten gyvena? 

— Niekas. Tas namelis sodo gale visada uždarytas. 

Patricijus sumurmėjo: 


— Tos pačios durys. .. gal tas pats raktas? 
Įkišo į užraktą surūdijusį raktą, kurį jam buvo atsiuntę. 
Raktas apsisuko. 


— Na! —tarė Belval, — stebuklų eilė eina tolyn. Ar tas 
mums bus palankus? 

Tai buvo gana mažas žemės plotas, kuriame augo visoki au- 
galai. Tačiau vidury sužėlusios žolės ėjo numintas takas, kuriuo 
turėta dažnai vaikščioti, į duris vienintelės pakopos, ant kurios 
buvo pastatytas uždarais langais namelis, apleistas, su vienu že- 
iais aukštu, ant kurio stovėjo švyturio pavidalo maža bū- 

elė. 

Turėjo atskirą įėjimą iš Raynouard gatvės, nuo kurios kie- 
mas ir labai aukšta siena jį skyrė. Tas įėjimas buvo užkaltas len- 
tomis ir pagaliais. 

Apėjo aplink namą ir buvo nustebinti reginio, kuris pasiro- 
dė jiems dešinėje pusėje. Tai buvo lyg kapinių liekanos, stropiai 
laikytos. Tame mažame plote buvo sodelis, kur, rodės, viešpata- 
vo tyla ir ramybė. Ten buvo daug pušų ir keturi takai, einą nuo 
keturių aptvaro kampų į vidurį, kur stūksojo mažos atdaros 
akmeninės koplytėlės kolonos. Toje koplytėlėje buvo antkapis, 
priešais kurį stovėjo senas suolas atsiklaupti. Jo atramoje kai- 
rėje pusėje buvo pakabinta dramblio kaulo kančia ir dešinėje — 
rožančius, sudarytas iš ametisto žirnelių ir auksinės filigranos. 

— Korali, Korali, — šnibždėjo Patricijus drebančiu balsu, — 
kas gi čia palaidotas? 

Priėjo arčiau. 

Ant antkapio buvo daugybė dirbtinių gėlių vainikų. Suskaitė 
devyniolika. Kiekvienas turėjo paskutinių devyniolikos metų 
datą. 

Atitraukęs juos truputį, paskaitė auksinėmis raidėmis įrašy- 
tą apdilusį ir pajuodusį įrašą: 


Čia ilsisi 
PATRICIJUS ir KORALI 
Abu nužudyti 
1895 balandžio 14. 
Bus už juos atkeršyta. 


RAUDONA VIRVUTĖ 


Korali pajuto linkstant kojas ir parkrito ant suolelio, kur 
ėmė karštai melstis. Dėl ko? Dėl tų nežinomų sielų atilsio? Ne- 
žinojo. 

Patricijus tarė jai į ausį: 

— Kuo vardu buvo jūsų motina, Korali? 

— Aloyza.— atsakė ji. 

— O mano tėvas Armandas. Tai ne apie juos parašyta, ta- 
čiau... 

Patricijus buvo be galo susijaudinęs. Pasilenkė ištyrinėti de- 
vyniolikos vainikų, paskum vėl kapo akmens ir vėl tarė: 

— Tačiau, Korali, sutapimas tikrai per daug nepaprastas. 
Mano tėvas mirė kaip tik 1895 metais. 

— O mano motina tais pačiais metais, nors aš negali - 
sakyti tikslios datos. p 1 

— Sužinosim datas, Korali. Visą galėsim patikrinti. Bet nuo 
šio momento štai aiški tiesa. Tai, kas jungė Patricijaus ir Ko- 
rali vardus, nemanė tik apie mus ir nežiūrėjo tik į ateitį. Gal 
daugiau manė apie praeitį, apie tą Korali ir apie tą Patricijų, 
kurių žinojo staigią mirtį ir kurie buvo įsipareigoję atkeršyti. 
Eikim, Korali, kad nepastebėtų mus čia atėjus. 

Taku išėjo pro abejas gatvelės duris. Niekas jų nematė su- 
grįžtant. Patricijus tuojau nuvedė Korali į jos kambarius, pa- 
sakė Ya-Bon ir jo draugams budriau saugoti ir išėjo. 

Sugrįžo vakare, paskum išėjo anksti rytą; tiktai apie trečią 
valandą paprašė Korali priimti jį. 

Tuojau paklausė jį: 

— Žinote? 

— Žinau daug dalykų, Korali, kurie neišblaško dabarties mig- 
lų, bet aiškiai apšviečia praeitį. 

— Ir išaiškina tai, ką užvakar matėm? 

—" Klausykit, Korali. 

Atsisėdo prieš ją. 

— Nepasakosiu visų žygių: pranešiu tik jų išvadas. Pirmiau- 
sia nuėjau į Passy užrašų įstaigą, paskum į Serbijos atstovybę. 

— Tai vis spėjate, kad tai liečia mano motiną? 

— Taip, paėmiau jos gimimo metrikų nuorašą. Jūsų motina 
mirė 1895 balandžio 14. 

— Ak,— tarė ji,— tai kapo data. 

— Taip, ta pati data. 

— Bet tas Korali vardas?.. Mano motina vadinosi Aloyza. 

— Jūsų motina vadinosi Aloyza Korali, grafienė Odolavitch. 

— Ak, mama!... brangioji mama... tai ji buvo nužudyta... 
tad už ją ten meldžiausi. .. 

— Už ją, Korali, ir už mano tėvą. Mano tėvas vadinosi Ar- 
mandas Patricijus Belval. Radau jo tikrą vardą Drouot gatvės 
užrašų įstaigoj. Ir mirė 1895 balandžio 14. 

Patricijus turėjo pagrindo sakyti, kad dabar keista šviesa 
nušvietė praeitį. Buvo aiškiausiai nustatyta, kad antkapio įrašas 
minėjo jo tėvą ir Korali motiną, abu nužudyti tą pačią dieną. 
Ko? Už ką? Per kokią dramą? Klausinėjo Korali Patricijų. 

— Negaliu dar atsakyti į jūsų klausimus, — tarė įis.— Bet aš 
uždaviau sau kitą, lengvesnį išspręsti, kurį iš tiesų išsprendžiau 
ir kuris mums išaiškina vieną svarbų dalyką. Kam priklauso tie 
namai? Iš lauko, Raynouard gatvėje jokio antrašo! Galėjot matyti 
kiemo sienas ir duris, nieko ypatingo. Bet trobesio numerio man 
užteko. Buvau pas savybių prievaizdą ir sužinojau, kad mokesčiai 
yra mokami vieno notaro, gyvenančio Operos alėjoje. Nuėjau 
pas tą notarą ir sužinojau... 

Sustojo valandėlę ir kalbėjo toliau: 

— Namą prieš dvidešimt metų nupirko mano tėvas. Po dvejų 

metų tėvas mirė, ir tą namą, kuris buvo dalis jo turto, pardavė 
dabartinio notaro pirmtakas ir nupirko kažkoks Simeonas Diodo- 
kis, graikas. 

— Tai jis,— sušuko Korali,— Diodokis yra Simeono pavardė. 

— Dabar, — kalbėjo toliau Patricijus, — Simeonas Diodokis 
buvo mano tėvo draugas, nes rastame testamente jis pažymėtas 
visuotiniu paveldėtoju, Simeonas Diodokis per pirmykštį notarą 
tvarkė mano mokymosi išlaidas, ir jis taip pat, vos man tik su- 
brendus, pavedė man dviejų šimtų tūkstančių frankų sumą, tėvų 
palikimo liekaną. 

Ilgai tylėjo. Daug dalykų jiems rodėsi, bet dar neaiškiai, tam- 
siai, lyg tirštose žiemos miglose. 

Ir vienas iš tų dalykų nustelbė kitus. Patricijus sušnibždėjo: 

— Jūsų motina ir mano tėvas mylėjosi, Korali. 

— Ta mirtis juos labiau sujungė ir kėlė jiems didelį sumiši- 
mą. Jų meilė liko sustiprinta kitos meilės, kaip jų kentėjimai dar 
tragiškesnių nuotykių, kurie baigėsi krauju ir mirtimi. 

— Jūsų motina ir mano tėvas mylėjosi, — pakartojo Patrici- 
jus.— Žinoma, buvo iš tų kilniųjų įsimylėjėlių, kurių meilė turi 
malonių vaikiškumų, nes norėjo vadinti vienas antrą, kaip niekas 
jų nevadindavo, ir išsirinko tuos antruosius vardus, kurie buvo 
taip pat jūsų ir mano. Vieną dieną jūsų motina išmetė ametisto 
rožančių: vienas, didesnysis, žirnis perskilo perpus. Tada mano 
tėvas padarė iš vienos puselės papuošalą, kurį pakabino ant savo 
laikrodžio grandinėlės. Jūsų motina ir mano tėvas buvo abu naš- 
liai. Jūs turėjot dvejus metus, aš — aštuonerius. Kad visai atsi- 
duotų tai, kurią mylėjo, mano tėvas mane išsiuntė į Angliją ir 
nupirko tą namą; jūsų motina, kuri gyveno gretimuose rūmuose, 
eidavo jo aplankyti, pereidama gatvelę ir naudodamasi tuo raktu. 
Turbūt tame name ar sode fie buvo nužudyti. Pagaliau tai suži- 
nosime, nes turi būti matomų to nužudymo įrodymų, kuriuos 
Simeonas Diodokis rodo, nes nebijojo tai patikrinti įrašu ant- 
kapyje. 

— O kas buvo žudikas? — sumurmėjo Korali. 

— Jūs, Korali, tai spėjat, kaip ir aš. Slykštų vardą jūs turite 
galvoje, nors joks ženklas neleidžia tvirtinti. 

— Essares! — baimingai suriko Korali. 

— Labai galimas daiktas. 

Ji užsidengė veidą rankomis. 

— Ne, ne... negali būti... negali būti, kad aš būčiau buvusi 
žmona to, kuris nužudė mano motiną. 

— Turėjot jo vardą, bet niekada nebuvot jo žmona. Tai jam 
pasakėte mano akivaizdoje tą vakarą. Netvirtinkime nieko dau- 
giau, bet atsiminkime, kad jis buvo mūsų piktas genijus ir taip 
pat, kad Simeonas yra draugas ir mano tėvo turto paveldė- 
tojas, Žmogus, kuris nupirko dviejų įsimylėjėlių namus, žmo- 
gus, kuris prisiekė ant kapo atkeršyti už juos, atsiminkim, kad 
Simeonas, praslinkus keliems mėnesiams po jūsų motinos mirties, 

pasidarė Essares turtų prievaizdu, jo sekretoriumi ir pamažu įėjo 
į jo gyvenimą. Dėl ko? Dėl ko, jei ne dėl keršto? 

— Bet nebuvo keršto. 

— Ką mes žinom? Ar žinom, kaip mirė Essares bey? Žinoma. 
Simeonas buvo ligoninėj. Bet ar negalėjo jo noru būti nužudytas? 
O paskum atkeršyti galima tūkstančiu būdų. Pagaliau Simeonas 
klausė mano tėvo įsakymų. Suprantama, jis norėjo pirmiausia 
pasiekti vieną tikslą, kurį mano tėvas ir jūsų motina buvo nustatę: 
mūsų likimų sujungimą, Korali. Ir tas tikslas viešpatavo jo gy- 
venime. Tai jis, aišku, įdėjo į mano vaikiškus žaislus tą pusę 
ametisto žirnio, kurio antroji pusė buvo jūsų rožančiuje. Tai jis 
pagaliau mūsų nežinomas draugas, kuris man atsiuntė raktą su 
laišku. .. kurio aš, tačiau, negavau! 

— Tad, Patricijau, jūs nebemanot, kad mirė tas nežinomasis 
draugas, kurio jūs girdėjot merdėjimo šauksmus? 

— Nežinau, ar Simeonas vienas veikė, ar turėjo padėjėją, ku- 
ris buvo nužudytas septintą ir devyniolika minučių? Nežinau. 
Visa tai, kas įvyko tą keistąjį rytą, pasilieka tamsoje, kurios nie- 
kas nenušviečia. Vienas, tiesa, tikras dalykas, kad per dvidešimt 
metų Simeonas kantriai dirbo mūsų naudai ir prieš mūsų tėvų 
žudiką neaiškų darbą, bet jis yra pamišęs! Tat negalima nei pa- 
dėkoti jam, nei paklausti apie tą neaiškią istoriją, kurią jis žino 
įr kurios pavojai mus tykoja. Tačiau, tačiau jis vienas... 

Dar kartą Patricijus norėjo pamėginti įrodyti, nors buvo įsi- 
tikinęs nauja nesėkme. Simeonas gyveno tarnų atšlaimo viename 
kambary, šalia dviejų luošųjų kambario. Patricijus nuėjo ir rado 
jį snaudžiantį sofoje, atsigręžusį į sodą, su burnoj užgesusia pyp- 
ke. Kambarys buvo mažas, bet švarus ir linksmas. Jame praėjo 
visas paslaptingas senio gyvenimas. Protarpiais, kai jo nebuvo, 
ponas Desmalionas ir Patricijus jį aplankydavo, kiekvienas savaip 
apžiūrėdamas. 

Vienintelis atradimas, vertas dėmesio, buvo pieštuku braižy- 
tas ant baltos sienos už komodos piešinys: trys susikertančios 
linijos, kurios sudarė platų trikampį. Tos geometriškos figūros 
vidus buvo išteptas limpamu auksu. Auksinis trikampis! Jokio 
ženklo daugiau! Tatai, žinoma, nepastūmėjo pono Desmaliono ty- 
rinėjimų. 

Patricijus tiesiai priėjo prie senio ir sudavė jam per petį. 

— Simeonai!l — tarė. 

Sis pakėlė į jį savo geltonus akinius. Patricijui ūmai kilo no- 
+as nuplėšti nuo jo tą stiklo kliūtį, kuri slėpė senio akis ir nelei- 
«0 įeiti į jo tolimus atsiminimus. 

Simeonas ėmė kvailai juoktis. 

— Ak! — manė Patricijus,— tai šis mano ir mano tėvo drau- 
gas. Jis mylėjo mano tėvą, gerbė jo valią, buvo ištikimas jo at- 
sminimui, jam pastatė antkapį, prie kurio meldėsi, prisiekė už jį 
atkeršyti... o jo protas yra miręs. 

Patricijus jautė, kad nereikalingi jokie žodžiai. Bet jei balsas 
nieko negali pažadinti sumišusiame prote, gal jo akyse liko koks 
atsiminimas. Patricijus parašė ant balto popieriaus žodžius, ku- 
riuos Simeonas tiek kartų turėjo matyti. 

Patricijus ir Korali— 14 balandžio 1895. 

Senis pažiūrėjo, pakratė galvą ir vėl kvailai nusijuokė. 

Karininkas dar parašė: 

Armandas Belval. 

Senis liko abejingas. Patricijus dar pamėgino: parašė Essares 
ir pulkininko Fakhi vardus, nupiešė trikampį. Senis nesuprato ir 
juokėsi. 

Bet ūmai jo juokas radosi lyg ne taip vaikiškas. Patricijus 
parašė sąjungininko vardą, ir šį kartą senasis sekretorius lyg pri- 
siminė. Bandė atsikelti, parkrito į sofą, paskum vėl atsistojo ir 
paėmė skrybėlę, kuri buvo pakabinta ant sienos. 

Paliko kambarį ir, Patricijaus sekamas, išėjo iš namų ir pasu- 
ko į kairę, Autenil pusėn. i 

Ėjo paakiui, kaip tie apsnūdę žmonės, kuriuos užhipnotizuota 
sąmonė verčia eiti, nežinant kur eina. Įėjo į Boulainvillers, per- 
ėjo per Seną ir per Grenelle aikštę griežtais žingsniais. 

Bulvare sustojo ir ištiesta ranka davė ženklą ir Patricijui su- 
stoti. 

Vienas kioskas juos slėpė. Senis iškišo galvą, Patricijus irgi. 

Priešais, ant to ir kito jį kertančio bulvaro kampo, buvo kavi- 
nė su pakopa, apstatyta oleandrų dėžėmis. Už tų augalų sėdėjo 
keturi Žmonės, iš kurių nugarom trys ir vienas priekiu. Patricijus 
pažino Bournei. 

Tu tarpu senis Simeonas nuėjo kaip žmogus, atlikęs savo da- 
lyką ir palikęs kitiems baigti darbą. Patricijus ieškojo akimis, 
pamatė vieną pašto įstaigą ir skubiai įėjo. Žinojo, kad ponas 
Desmalionas yra Raynouard gatvėj: jam paskambino apie Bour- 
net. Teismo valdininkas pranešė, kad tuojau atvyksta. 

Nuo Essares bey nužudymo pono Desmaliono tardymas dėl 
pulkininko Fakhi sąjungininkų nebuvo nė kiek pasistūmėjęs. Bu- 
vo rasta to Gregorijaus būstinė ir kambarys su spintomis sienoje, 
bet jau nieko nebebuvo. Sąjungininkai dingo. 

— Senasis Simeonas,— manė Patricijus,— žinojo jų papročius. 
Turėjo žinoti, kad tą savaitės dieną, tą valandą, susirinkdavo toje 
kavinėje, ir ūmai atsiminė, išgirdęs Bournef vardą. 

Po kelių minučių ponas Desmalionas išlipo iš automobilio su 
savo agentais. Reikalas buvo trumpas. Pakopą apsupus sąjungi- 
ninkai nepasipriešino. Ponas Desmalionas su gera sargyba pasiun- 
tė tris į daboklę ir įsivedė Bournef į kavinės salę. 

— Eikite,— tarė Patricijui.— Aš jį noriu tuojau apklausinėti. 

Patricijus prieštaravo: 

— Ponia Essares ten viena... 

— Ne viena. Yra visi jūsų Žmonės. 

— Taip, bet turiu būti ir aš. Pirmą kartą ją palikau ir bijau... 

— Tai kelių minučių reikalas, — neatsileido ponas Desmalio+ 
nas.— Visada reikia išnaudoti arešto sukeltą sumišimą. 

Patricijus ėjo paskui jį, bet tuoj pastebėjo, kad Bournet nebu- 
vo iš tų žmonių, kurie greit pasimeta. Į grasymus atsakė trauk- 
damas pečius. 

— Nėra prasmės, pone, stengtis mane išgąsdinti. Aš niekuo ne- 
rizikuoju. Sušaudys mane? Tuščios kalbos. Prancūzijoje nešaudo 
be niekur nieko, o mes visi keturi esame neutralios šalies pilie- 
čiai. Teismas? Pasmerkimas? Kalėjimas? Eikit! Suprasit gerai, jei 
slopinot iki šiol dalyką, jeigu nuslėpėte Mustaphą, Fakhi, Essa- 
res nužudymus, nenorėkit iškelti to dalyko be tvirto pagrindo. 
Esu ramus, brangusis pone. Koncentracijos stovykla, štai visa, 
kas manęs laukia. 

— Tad jūs,— tarė ponas Desmalionas,— neatsakysit? 

— Ne, po pypkiais! Koncentracijos stovykla? Tegul. Bet toje 
koncentracijos stovykloje yra dyidešimt laikymo laipsnių, o aš 
noriu nusipelnyti jūsų malonę ir laukti ramiai karo pabaigos. 
Bet, pirmiausia, ką jūs žinot? 

— Beveik viską. 

— Tai negerai: mano vertė sumažėja. Žinot paskutinę Essares 
naktį? 

— Taip, ir keturių milijonų reikalą. Kas atsitiko su jais? 

Bournef piktai mostelėjo. 

— Atėmė! Pavogė! Tai buvo tik žabangos! 

— Kas juos atėmė? 

— Ponas Gregorijus. 

— Kas jis? 

— Jo prakeiktą sielą vėliau tesužinojom. Patyrėm, kad tas 
Gregorijus buvo žmogus, kuris kartais jam tarnaudavo vairuo- 
toju. 

— Taigi jam padėdavo gabenti aukso maišus iš banko į rū- 
mus? 

— Taip, ir tariamės taip pat žiną... netgi galiu pasakyti, tai 
teisybė, kad... Gregorijus yra moteris. 

— Moteris? 

— Tikrai: jo meilužė. Turime kelis įrodymus. Bet tvirta, drą- 
si, atkakli moteris, kaip vyras, kuris nieko nepaiso. 

— Žinot įo adresą? 

— Ne. 

— O apie auksą ar neturit jokio ženklo, įokio spėjimo? 

— Ne. Auksas yra sode ar Roynouard gatvės rūmuose. Iš- 
tisą savaitę matėm gabenant tą auksą. Ir jis neišėjo. Kiekvieną 
naktį saugodavom. Maišai yra, tai tvirtinu. 

— Jokio ženklo taip pat nė apie Essares nužudymą? 

— Jokio. 

— Tikrai? 

— O dėl ko turėčiau meluoti? 

— O jei būtumėt jūs? ... ar vienas iš jūsų draugų? 

— Kaip tik manėme, kad gali mus įtarti. Bet kaip tik, ir tai 
yra laimė, turime pasiteisinimą. 

— Lengvą įrodyt? 

— Aiškiausią. 

— Pamatysim. Tad jokio kito atradimo? 

— Ne... bet viena mintis, ar geriau vienas klausimas, į kurį 
savaip atsakysit. Kas mus išdavė? Atsakymas gali mane apšviesti, 
nes tiktai vienas Žmogus težinojo kiekvienos savaitės mūsų pasi- 
matymą čia, nuo ketvirtos iki penktos valandos... vienui vienas 
žmogus: Essares bey... ir jis ateidavo dažnai su mumis pasitarti. 
Essares mirė. Tai kas gi mus išdavė? 

— Senasis Simeonas. 

— Kaip Simeonas? Simeonas Diodokis? 

— Simeonas Diodokis, Essares bey sekretorius. 

— Jis! Ak, niekšas, man užmokės... Bet ne, tai negalimas 
daiktas! 

— Dėl ko negalimas daiktas? 

— Dėl ko? Bet dėl to, kad... 

Gana ilgai galvojo, žinoma, apie tai, ar galima pasakyti. Pas- 
kum baigė sakinį: 

— Dėl to, kad senasis Simeonas ėjo išvien su mumis. 

— Ką sakot? — labai nustebęs sušuko Patricijus. 

— Sakau ir tvirtinu, kad Simeonas Diodokis ėjo išvien su mu- 
mis. Tai buvo mūsų ištikimas Žmogus. Tai jis pranešdavo mums 
apie Essares bey įtartinus žygius. Tai jis telefonu pranešė mums, 
kad Essares bey pakūrė krosnį ir kad kibirkščių signalas prasi- 
dėjo. Tai jis mums atidarė duris ir davėsi surišamas durų sargo 
būdelėje. Tai jis pagaliau atleido ir papirko tarnus. 

— Bet pulkininkas Fakhi nesikreipdavo į jį kaip į sąjungi- 
ninką... 

— Komedija, kad apgautų Essares. Komedija nuo pradžios 
iki galo. 

— Tegul. Bet dėl ko Simeonas išdavė Essares? Dėl pinigų? 

— Ne, dėl neapykantos. Turėjo Essares neapykantą, dėl kurios 
mus dažnai šiurpas nukrėsdavo. 

— O priežastis? 

— Nežinau. Simeonas buvo nekalbus... bet dalykas turėjo 
siekti senus laikus. 

— Ar nežinojo jis aukso slėptuvės? — paklausė ponas Des- 
malionas. | 

— Ne. Ir, žinoma, ne dėl to, kad neieškojo. Jis niekad neži- 
nojo, kaip maišai išeidavo iš rūsio, kuris buvo tik laikina slėp- 
tuvė. 

— Tačiau išeidavo iš to kiemo. Tokiu atveju kas užtikrina, 
kad negalėjo taip atsitikti ir šį kartą? 

— Šį kartą mes saugojom lauke iš visų pusių, ko Simeonas 
„negalėdavo padaryti vienas. 

Patricijus vėl tarė: 

— Ar daugiau nieko nežinote apie Simeoną? 

— Tikrai ne. Beje, atsitiko gana įdomus dalykas. Popiet prieš 
garsųjį vakarą aš gavau laišką, kuriame Simeonas man suteikė 
tam tikrų žinių. Tame pačiame voke buvo kitas laiškas, turbūt, 
įdėtas per keistą klaidą, nes man pasirodė labai svarbus. 

— Ir apie ką kalbėjo? — nekantriai paklausė Patricijus. 

— Kalbėjo apie kažkokį raktą. 

— Ar negalite smulkiau apibūdinti? 

— Štai laiškas. Jį pasilikau, norėdamas grąžinti jam jį ir įspė- 
ti. Ziūrėkit, tikrai čia jo rašysena... 

Patricijus paėmė popieriaus laišką ir tuojau pamatė savo var- 
dą. Laiškas jam adresuotas,— tai jau jis atspėjo. Tas, kurio jis 
nebuvo gavęs. 

„Patricijau, 

Sį vakarą gausi raktą. Tas raktas atidaro vidury gatvelės, kuri 
eina į Seną, dvejas duris: vienos dešinėje pusėje, tai moters, ku- 
rią tu myli, sodo durys: antros kairėje, tai sodo, kur aš tau skiriu 
pasimatymą balandžio 14, 9 valandą ryto. Ta, kurią myli, irgi 
bus ten. Sužinosi tada, kas esu ir kokį turiu tikslą. Sužinosit abu- 
du apie praeitį dalykų, kurie jus labiau suartins. 

Nuo šiandien iki balandžio 14 kova, kuri prasideda šį vakarą, 
bus baisi. Jeigu aš būsiu nugalėtas, tad tikrai moteriai, kurią tu 
myli, kils didžiausių pavojų. Sergėk ją, Patricijau, nė valandėlės 
nepalik jos be savo globos. Bet aš nebūsiu nugalėtas, ir jūs tu- 
rėsite laimę, kurią taip seniai jums rengiu“. 

— Nepasirašytas, — vėl tarė Bournei, — bet jums kartoju, kad 
tai Simeono rašysena. Kai dėl moters, tai, matyt, liečia ponią 
Essares. 

— Bet koks pavojus gali jai kilti? — paklausė neramiai Pat- 
ricijus.— Essares mirė, vadinasi, daugiau nėra ko bijoti. 

— O kas gi žino? Essares buvo baisus žmogus. 

— Kam galėjo pavesti atkeršyti už jį? Kas dirba jo darbą? 

— Nežinau, bet reikia nepasitikėti. 

Patricijus daugiau nesiklausė. Padavė staigiai ponui Desma- 
lionui laišką ir, nieko daugiau nenorėdamas klausyti, išbėgo. 

— Į Raynouard gatvę, ir greitai, — tarė vairuotojui įšokdamas 
į automobilį. 

Skubėjo parvykti. Pavojai, apie kuriuos kalbėjo senis, ūmai 
įam pasirodė bekylą virš Korali galvos. Priešas, pasinaudodamas 
jo nebuvimu, užpuolė jo mylimąją: „Ir kas galėtų ją ginti, jei 
aš būčiau nugalėtas?“ rašė senasis Simeonas. Dabar tas spėjimas 
iš dalies įvyko, nes Simeonas neteko proto. 

— Na,— murmėjo Patricijus,— tai kvailas dalykas... Aš įsi- 
vaizduoju! Nėra įokios priežasties. .. 

Bet jo kančia kiekvieną valandėlę vis didėjo. Manė, kad Si- 
meonas dar turėjo savo protą, kai rašė šį laišką ir davė tuos 
patarimus. Manė, kad Simeonas nurodė tyčia, kad raktas atidaro 

Korali sodo duris, kad jis, Patricijus, reikalui ištikus, galėtų įeiti 
pas Ją. 

Iš tolo matė Simeoną įeinant į rūmus. Jau buvo naktis, Pat- 
ricijus jį pralenkė šalia sargo būdelės durų ir girdėjo jį dai- 
nuojant. 

Paklausė sargybos kareivį: 

— Nieko nauja? 

— Nieko, ponas kapitone. 

— Motutė Korali! 

— Pavaikščiojo po sodą. Užlipo prieš pusvalandį. 

— Ya-Bon? 

— Ya-Bon sekė motutę Korali. Turi būti prie jos durų. 

Patricijus užlipo laiptais ramesnis. Bet stebėjosi, kad nebuvo 
uždegta elektra. Pasuko jungtuką... Tada gale koridoriaus pa- 
matė Ya-Bon, atsiklaupusį prie Korali durų į sieną įremta galva. 
Kambarys buvo atdaras. 

— Ką čia veiki? — sušuka pripuldamas. 

Ya-Bon neatsakė. Patricijus pamatė kraują. Čia senega- 
lietis susmuko. 

— Po velnių! sužeistas. .. gal negyvas! .. 

Peršoko parkritusį kūną ir puolė į kambarį, kur tuojau uždegė 
elektrą. 

Korali gulėjo išsitiesus ant sofos: ant kaklo turėjo baisiąją 
raudono šilko virvutę. Tačiau Patricijus nejautė to baisaus nusi- 
minimo, kuris jaučiamas prieš nepataisomas nelaimes. Jam pasiro- 
dė, kad Korali veidas neturėjo mirties blyškumo. Iš tikro, mer- 
gina alsavo. 

— Nemirė... nemirė... — tarė pats sau. — Nemirs, tikrai... 
Ya-Bon irgi ne. Žygis nepavyko. 

Tuo tarpu atrišo kilpą. 

Po kelių sekundžių Korali laisvai kvėpavo, atgavo sąmonę, 
jam nusišypsojo. .. 

Bet tuojau prisiminus nutvėrė jį abiem rankom, dar taip silp- 
nom, ir tarė jam drebančiu balsu: 


— Ak, Patricijau, bijau. .. bijau dėl jūsų. 
— Ko bijai, Korali?.. Kas tas niekšas? .. . 


— Nemačiau jo... Užgesino elektrą... ir mane tuojau nu- 
tvėrė už gerklės... ir man sakė pašnabždomis: „Pirmiau tu... 
šią naktį klius tavo mylimajam...“ Ak! Patricijau, bijau dėl jū- 
sų... bijau dėl tavęs, Patricijau... 


Į VERPETĄ 
Patricijaus nusistatymas buvo staigus. Pernešė Korali ant jos 
lovos ir prašė ją nejudėti ar nešaukti. Paskum įsitikino, kad Ya- 
Bon nebuvo sunkiai sužeistas. Pagaliau smarkiai suskambino vi- 

sais skambalėliais, kurie jungė jį su sargybomis, pastatytomis 
įvairiose namų vietose. 

Zmonės skubiai atbėgo. 

— Jūs esat gyvuliai,— tuojau tarė jiems. — Kažkas įėjo 
čia. Nedaug tetruko, ir motutė Korali, ir Ya-Bon būtų buvę nu- 
žudyti... 

Į jų įnirtusius šūkavimus paliepė: 

— Tylėkit! Verti lazdų. Jums dovanoju su viena sąlyga: per 
visą vakarą ir naktį jūs kalbėkit apie motutę Korali lyg kad būtų 
mirusi. 

Vienas iš jų pasipriešino: 

— Bet su kuo turim kalbėt, ponas kapitone? Nieko čia nėra. 

— Yra kažkas, kvaily, nes motutė Korali ir Ya-Bon buvo už- 
pulti. Ar tiktai ne jūs patys tai padarėt... Ne? Na... O paskum 
nepliauškite. Nereikia kalbėti su kitais žmonėmis, tik tarpusavy- 
je... Esate klausomi, esate šnipinėjami, girdi visa, ką sakot, ir 
įspėja tai, ko nesakot. Taigi ligi rytojaus Korali neišeis iš savo 
kambario. Saugosit ją pakaitomis. Kiti atsiguls tuojau po pietų. 
Jokių vaikščiojimų namuose. Didžiausia tylą. 

— O senis Simeonas, ponas kapitone? 

— Uždarykit jį jo kambary. Pamišęs yra pavojingas. Galėjo 
pasinaudoti jo kvailumu ir jo padedami įeiti. Uždarykit jį. 

Patricijaus planas buvo paprastas. Kadangi priešas, manyda- 
mas Korali mirsiant, atidengė jai savo projektą nužudyti ir jį, 
reikia, kad manytų galįs laisvai veikti, kad niekas. neįtaria ir kad 
niekas jo nesisaugo. Priešas taip ateis, pradės kovą ir įklius į ža- 
bangas. 

Ir, laukdamas tos kovos, kurios geidė visa širdimi, Patricijus. 
rūpinosi Ya-Bon, kurio žaizdos tačiau nebuvo labai pavojingos, 
ir klausinėjo tiek jį, tiek motutę Korali. 

Jų atsakymai buvo vienodi. Mergina buvusi kiek nuvargusi, 
išsitiesusi soioj ir skaičiusi; Ya-Bon buvęs koridoriuj, ties atda- 
romis durimis arabiškai susirietęs. Nė vienas, nė antras negirdė- 
ję nieko įtartino. Ūmai Ya-Bon pamatęs atsirandant tarp jo ir 
koridoriaus šviesos šešėlį. Ta šviesa buvusi užgesinta kartu su 
lempa, kuri apšvietė kambarį. Ya-Bon stodamasis gavęs smū- 
gį į sprandą ir netekęs sąmonės. Korali bandžiusi pabėgti pro 
salono duris, bet negalėjusi atidaryti ir ėmusi klykti, bet bu- 
vusi tuojau nutverta ir parversta. Visa tai įvykę per kelias se- 
kundes. | 

Patricijus tik įsitikino, kad žmogus atėjo ne nuo laiptų, bet 
nuo tarnams skirto atšlainio. Tas atšlainis turėjo mažesnius laip- 
tus ir jungėsi per virtuvę su vienu kambariu, kurio užpakalinės 
durys buvo iš Raynouard gatvės. 

Tas duris Patricijus rado užrakintas. Bet kas nors galėjo tu- 
rėti raktą. 

Vakare Patricijus pabuvo valandėlę prie Korali; paskum, de- 
vintą valandą, nuėjo į savo kambarį, kurs buvo kiek toliau, toje 

pačioje pusėje. Tai buvo Essares bey kambarys, kurį jis laikė 
rūkomuoju. 

Kadangi užpuolimo laukė tik vėlyvą naktį, Patricijus atsisė- 
do prie rašomojo stalo pasienyje ir išsiėmė sąsiuvinį, kuriame 
buvo pradėjęs įvykių dienoraštį. 

Rašė trisdešimt ar keturiasdešimt minučių ir jau buvo be- 
dedąs sąsiuvinį, kai išgirdo neaiškų trynimą, kurio, žinoma, ne- 
būtų nugirdęs, jei jo nervai nebūtų buvę taip įtempti. Garsas 
ėjo nuo lango, iš lauko. Ir jis atsiminė tą momentą, kada šovė 
į Korali ir jį. Tačiau šį kartą langas nebuvo atdaras, net ne pra- 
viras. 

Taigi rašė toliau neatkreipdamas galvos, kad niekas neparo- 
dytų, jog jo dėmesys buvo budrus, ir beveik nesąmoningai rašė 
savo baimės diktuojamus sakinius: 

„Jis yra ten. Mane tykoja. Ką nori daryt? Nemanau, kad nori 
išmušti stiklą ir paleisti man kulką. Įvykis būtų netikras, ir jam 
nepavyktų. Ne, jo planas gudresnis. Manau, jog laukia greičiau 
manęs atsigulant... tikisi, kad aš užmigsiu, ir tik tada įeis man 
nežinomomis priemonėmis. 

Iki tos valandos jaučiu tikrą džiaugsmą, būdamas jo akivaiz- 
doje. Jis manęs nekenčia, ir mūsų abiejų neapykantos yra kaip 
du susikirtę kalavijai... Manęs tykoja, kaip plėšrus žvėris kad 
tyko savo aukos ir renkasi vietą, kur suleisti savo nagus. Bet aš 
žinau, kad jis bus auka, jau paskirta žlugti ir mirti. Jis fuošia 
peilį ar raudoną kilpą. Tuo tarpu mano rankos baigs kovą. Jos 
yra tvirtos, ištvermingos, nugalinčios. Ir bus nepermaldauja- 
mos. 

Uždarė stalą. Paskum užsidegė papirosą, kurį ramiai surūkė, 
kaip darydavo kas vakaras. Paskum nusirengė, rūpestingai dra- 
bužius sulankstė ir užkorė ant krėslo atkaltės, užtraukė laikrodį, 
atsigulė ir užgesino elektrą. 

— Pagaliau, — manė, — sužinosiu... Sužinosiu, kas yra tas 
žmogus... Essares draugas? Jo darbo tęsėjas? Bet dėl ko ta ne- 
apykanta prieš Korali? Tad ją myli taip pat, kad stengiasi mane 
nudobti? Dabar sužinosiu. .. sužinosiu. .. 

Tačiau praslinko valanda, paskum antra, bet nieko neatsitiko. 
Vienas girgždesys iš stalo pusės. Bet turbūt vienas iš tų girgž- 
desių, girdimų tik nakties tyloje. 

Patricijus ėmė stigti tos gražios vilties, kuri jį palaikė. Pa- 
galiau jis suprato, kad visa ta komedija dėl motutės Korali ta- 
riamosios mirties buvo menka, ir kad tokios jėgos žmogus, kaip 
Jo priešas, galėjo puikiausiai suprasti. Jau buvo beužmiegąs, bet 
ir vėl tas pats girgždėjimas pasigirdo iš tos pačios ptisės. | 

Pašoko iš lovos. Uždegė šviesą. Viskas buvo kaip buvę. Jokio 
pašalinio pėdsako. 

— Na! — manė Patricijus. — Tikrai aš nesu tokios kaip jis 
jėgos. Jis bus atspėjęs mano planą ir užuodė pastatytus žaban- 
gus. Miegokim, nieko šią naktį nebus. 

Iš tikro nieko nebuvo. 

Rytojaus dieną, tyrinėdamas savo langą, pastebėjo, kad pagal 
namo šoną iš sodo pusės, viršuj Žemutinio aukšto, eina ilga mūro 
atbraila, gana plati, kad žmogus galėtų vaikščioti įsikabindamas 
į balkonus ir stogo vandens vamzdžius. 

Aplankė visus kambarius, pro kuriuos ėjo toji atbraila: vienas 
iš jų buvo senojo Simeono kambarys. 

— Ar nebuvo išėjęs iš savo kambario? — paklausė kareivius, 
kuriems buvo pavesta jį saugoti. 

— Reikia manyti, kad ne, ponas kapitone. Šiaip ar taip, mes 
jam nebuvom atidarę durų. 

Patricijus įėjo ir, nesirūpindafnas vargšeliu, kuris rūkė savo 
užgesusia pypkę, apieškojo kambarius su slapta mintimi, kad 
gal jis yra priešo prieglaudoje. 

Nieko nerado. Bet atrado spintoje kelis daiktus, kurių nebuvo 
matęs, kratydamas drauge su ponu Desmalionu: virvines kopė- 
čias, švininį vamzdį ir mažą lemputę. 

— Visa tai yra prakeiktai keista, — manė Patricijus. — Kaip 
tie daiktai čia atsirado? Ar tai Simeonas įuos be įokio tikro tiks- 
lo atsitiktinai surinko? Ar tik nebus Simeonas priešo įrankis? 
Prieš netekdamas proto, jis žinojo tą priešą ir dabar gal yra jo 
įtakoje. 

Simeonas, sėdėdamas prieš langą, buvo atsukęs tada į jį pe- 
čius. Patricijus prie jo prisiartino ir pašoko. Pamišėlis turėjo 
rankose kapo vainiką iš juodų ir baltų dirbtinių gėlių su 1915 
balandžio 14 data. Dvidešimtas vainikas, kurį Simeonas turi pa- 
dėti ant savo mirusių draugų kapo. 

— Jis jį padės! — garsiai tarė Patricijus.— Jo draugo ir ker- 
šytojo instinktas, kuris jį vedė per visą gyvenimą, persisunkia 
ir per pamišimą. Jį padės. Teisybė, Simeonai, kad jį padėsit rytoj? 
Nes rytoj bus 14 balandžio, šventos sukaktuvės. .. 

Pasilenkė į nesuprantamą būtybę, kurioje susitiko kaip takai 
kryžkelėje, geros ir piktos, palankios ir priešingos intrigos, iš ku- 
rių susipynė neišnarpliojama drama. Simeonas pamanė, kad iš jo 
nori atimti vainiką, ir žvėrišku judesiu stipriai jį prispaudė prie 
savęs. 

— Nebijok, — tarė Patricijus, — neatimsiu jo iš tavęs. Ligi 
rytojaus. Korali ir aš atvyksim tiksliai į pasimatymą, kurį mums 
paskyrei. Ir rytoj gal baisios praeities atsiminimai išgelbės tavo 
protą. 

Diena rodėsi ilga Patricijui. Skubėjo prieiti kokį nors daiktą, 
kuris būtų kaip spindulys tamsoje. O tas spindulys ar neiškils 
iš tų aplinkybių, kurias sukels tos dvidešimtosios balandžio 14 d. 
sukaktuvės? 

Pavakare ponas Desmalionas atėjo į Raynuoard gatvę ir tarė 
Patricijui:: | 

-— Žiūrėkit, štai ką gavau... tai gana įdomu... bevardis laiš- 
kas, parašytas dirbtine rašysena... klausykit: „Pone, įspėju jūs, 

kad auksas greit bus išgabentas. Rytoj vakare tūkstantis aštuo- 
ni šimtai maišų bus išvežti į užsienį. Vienas Prancūzijos drau- 
gas.“ 

— O rytoj yra balandžio 14, — tarė Patricijus nustebintas su- 
tapimo. 

— Taip. Bet dėl ko tas pastebėjimas? 

— Oh, nieko... taip atėjo į galvą... 

Jau norėjo papasakoti ponui Desmalionui visus įvykius, kurie 
siejosi su ta 14 balandžio data ir su keista senojo Simeono asme- 
nybe. Jei nekalbėjo, tai tik dėl neaiškių sumetimų, gal dėl to, 
kad norėjo vienas ligi galo vesti tą dalyko dalį, gal dėl tam tikro 
drovumo, kuris jam trukdė supažindinti poną Desmalioną su 
Das praeities paslaptimis. Taigi nutylėjo apie tai ir tarė 
tiktai: 

— Tada tas laiškas... 

— Tikėkit manim, nežinau, ką manyti. Ar tai teisingas pra- 
nešimas? Ar pinklė, kad mes ne taip, o kitaip pasielgtumėm? Pa- 
sikalbėsiu su Bournei. 

— Vis nieko ypatingo iš tos pusės? 

— Ne, ir nieko nelaukiu. Pasitenkinimas, kurį man pasakė, 
yra tikras. Jo draugai ir jis buvo tik kurį laiką scenoj pasirodę, 
kurių vaidmuo yra baigtas. 

Iš to pasikalbėjimo Patricijus vieną tepatyrė dalyką: datų su- 
tapimą. 

Dvi kryptys, kuriomis ponas Desmalionas ir jis ėjo, ūmai su- 
sitiko toje datoje, taip seniai likimo pažymėtoje. Praeitis ir da- 
bartis greit susidurs. Atomazga artinasi. Tą pačią balandžio 14 
dieną auksas turi amžinai dingti, ir nežinomas balsas šaukė Pat- 
ricijų ir Korali į tą patį pasimatymą, kurį jų tėvai buvo paskyrę 
prieš dvidešimt metų. 

O rytoj bus balandžio 14. 

Devintą valandą Patricijus klausinėjo apie senį Simeoną. 

— Išėjo, ponas kapitone, — jam atsakė. — Jūs esat atšaukęs 
įsakymą. 

Patricijus įėjo į kambarį ir ieškojo vainiko, bet spintoj nebe- 
buvo trijų daiktų: virvinių kopėčių, vamzdžio ir lemputės. 

Patricijus paklausė. 

„— Simeonas nieko neišsinešė? 

— Taip, ponas kapitone, vainiką. 

— Daugiau nieko? 

— Ne, ponas kapitone. 

Langas buvo atdaras. Patricijus nusprendė, kad daiktai pro 
čia išėjo, ir jo spėjimas, kad pamišėlis turi santykių su priešu, 
pasitvirtino. 

Prieš dešimtą valandą Korali priėjo prie jo sodo. Patricijus 
jai apsakė paskutinius įvykius. Korali buvo išblyškus ir nerami. 

Apsuko aplink lysveles ir priėjo nepastebėti prie pušynėlio, 
kuris slėpė gatvelės duris. 

Patricijus atidarė tas duris. . 

Bet atidarydamas ėmė abejoti. Gailėjosi nepranešęs ponui 
Desmalionui, kad atlieka vienas su Korali žygį, kuris dėl kai ku- 
rių reiškinių atrodė pavojingas. Pasirūpino paimti du revolverius. 
Tad ko reikėjo bijot? 

— Einam, Korali, ar taip? 

— "Taip,— tarė ji. 

— Tačiau jūs atrodot abejinga, baikšti... 

— Tiesa,— sušnibždėjo ji, — man spaudžia širdį. 

— Dėl ko? Bijot? 

— Ne... arba geriau, taip... Nebijau dėl šios dienos, bet 
nežinau, tarytum turiu išsigąsti viso to, kas kitą kartą atsitiko. . 
Galvojau apie savo vargšę motiną, kuri ėjo pro tas pačias duris, 
kaip ir aš, vieną balandžio rytą. Ji buvo taip laiminga: ėjo į mei- 
lę... Ir man rodos, kad norėčiau ją sulaikyti ir šaukti jai: „„Neik 
toliau... mirtis tavęs tykoja... .„neik toliau...“. Ir tuos baugius 
žodžius aš girdžiu... man skamba ausyse... ir aš nedrįstu eiti 
toliau. .. bijau. .. 

— Na tai grįžkim, Korali. 

Ji paėmė jį už rankos: 

— Eikim! —tarė ramesniu balsu. — Noriu pasimelsti. Nuo 
maldos man bus geriau. 

Daugiau neabejodami ėjo taku, kuriuo buvo ėjusi jos motina, 
tarp susipynusios žolės ir sužėlusių krūmelių. Paliko kairėje na- 
melius ir priėjo kapinaites, kur ilsėjosi jų tėvai. Tuojau pamatė, 
kad dvidešimtas vainikas jau ten. 

— Simeonas buvo atėjęs, — tarė Patricijus. — Instinktas, už 
viską tvirtesnis, jį privertė ateiti. Neturi būti toli. 

Kai Korali atsiklaupė, jis ieškojo po kapinaites ir nuėjo ligi 
sodo pusės. Bet Simeonas pasiliko nematomas. Reikėjo tik užeiti 
į namelius; tatai vilkino, jei me dėl baimės, bent dėl to ne- 
jaukumo, kuris jaučiamas įžengiant į žmogžudystės ir mirties 
vietą. | 

Vėl mergina davė ženklą. 

— Eikim,— tarė ji. 

Patricijus nežinojo, kaip reikės jeiti į namus, kurių visi langai 
ir durys uždarinėti. Bet priėję patyrė, kad užpakalinės durys į 
kiemą buvo atdaros, ir tuojau pamanė, kad Simeonas ten viduje 
jų laukia. 

Buvo lygiai dešimta valanda, kai įėjo į namelius. Mažas prie- 
angis vedė iš vienos pusės į virtuvę, iš antros į kambarį. Priešais 
turėjo būti vidurinis kambarys. Durys buvo praviros. Korali su- 
šnibždėjo: 

— Čia turėjo atsitikti... tada... 

— Taip,— atsakė Patricijus,— ir čia rasime Simeoną. Bet juk 
jums negera, Korali, verčiau atsisakyti. 

Nepalenkiama valia laikė merginą, niekas nebūtų galėjęs su- 
laikyti jos pasiryžimo. 

Ji žengė tolyn. 

Nors ir didelis buvo kambarys, bet savo baldais darė malonų 
įspūdį. Patiesalai, minkšti krėslai, užuolaidos, viskas darė jį ma- 
lonų, ir tarytum jis liko neatsimainęs po tragiškosios jo gyvento- 
jų mirties. 

Atrodė greičiau kaip darbo kambarys dėl vieno lango, kuris 
buvo lubose ir pro kurį ėjo šviesa. Buvo taip pat du šoniniai 
langai, bet užuolaidų paslėpti. 

— Simeono nėra,— tarė Patricijus. 

Korali neatsakė. Ji tyrinėjo aplink esančius daiktus perkreip- 
tu veidu. Buvo daug knygų, visi praėjusio amžiaus pabaigos lei- 
diniai; kai kur ant geltonų ar mėlynų viršelių buvo pieštuku pa- 
rašyta: Korali. Buvo moteriškų nebaigtų darbų: vienas išsiuvi- 
nėjimas, patiesalėlis, nuo kurio dar kabojo įverta su vilnoniu 
siūlu adata. Buvo taip pat knygų su užrašu: Patricijus, viena 
cigarų dėžutė. Koteliai ir rašalinė. Taip pat dvi mažos kūdikių 
fotografijos — Patricijus ir Korali. 

Taip gyventa drauge dviejų įsimylėjusių, nugalėtų smarkios 
aistros, ilgai gyventa dviejų būtybių ramumoj ir tikrumoj. 

— Ak, mama, mama! — šnibždėjo Korali. 

Jos susijaudinimas augo sulig kiekvienu nauju atsiminimu: 
virpėdama pasirėmė Patricijaus peties. 

— Eikim,— tarė jis. 

— Taip, taip, geriau, mano drauge. Grįžkim... pagalvosime 
šalia jų... atgausime jų sunaikinto gyvenimo malonumą. .. Eikim. 
Siandien nebeturim jėgų. 

Bet vos tik žengė kelis žingsnius ir sustojo sumišę. 

Durys buvo uždarytos. 

Jų neramios akys susitiko. 

— Mes juk neuždarėm jų? — paklausė Patricijus. 

— Ne,— tarė ji, — neuždarėm. 

Prisiartino atidaryti ir patyrė, kad durys neturi nei rankenos, 
nei užrakto. 

Durys atrodė tvirtos, padirbtos tarytum iš vieno gabalo, iš- 
pjautos iš ąžuolo vidurio. Nei lako, nei piešinių. Šen ir ten nu- 
grendymai, tarytum būtų daužytos kokiu įrankiu. 

O paskum... paskum... kiek į dešinę... šie keli žodžiai, pa- 
rašyti pieštuku: 

Patricijus ir Korali — 1895 balandžio 14. 

Dievas už mus atkeršys. 

Apačioje kryžius, o po kryžium kita data, bet kitoniška rašy- 
sena ir šviesesnė: 

— 1915! 1915! ..— tarė Patricijus.— Tai baisu... Sios dienos 
data! Kas ją parašė?.. Tad naujas dalykas. Ak! tai baisu!.. 
Na...na... neturėsim gi... 

Pripuolė prie vieno lango, atitraukė užuolaidą ir atidarė stiklą. 

Sukliko. 

Langas buvo užmūrytas, užmūrytas dideliais akmenimis, ku- 
rie buvo tarp stiklų ir langinių. 

Pribėgo prie kito — ta pati kliūtis. 

Buvo dvejos durys, kurios turbūt ėjo dešinėje į miegamąjį 
kambarį, kairėje į salę prie virtuvės. 

Jas skubiai atidarė. 

Vienos ir antros buvo užmūrytos. 

Bėgiojo į visas puses toje sumišimo valandėlėje, paskum -puo- 
lė prie pirmų iš trijų durų, kurias mėgino laužti. 

Durys nejudėjo. 

Tada vėl beviltiškai pasižiūrėjo, ir ta pati baisi mirtis juos 
prislėgė. Įvykis antrą kartą pasikartojo. Drama prasidėjo tokio- 
mis pačiomis sąlygomis. Po motinos ir tėvo atėjo valanda duk- 
teriai ir sūnui. Kaip ano meto įsimylėjusieji, taip ir šios dienos, 
buvo belaisviai. Priešas juos laikė savo galinguose naguose, ir 
jie greit sužinos, kaip jų tėvai-mirė 1895 balandžio 14... 1915 
balandžio 14... 


IŠGĄSTIS 


— Ne, ne! — šaukė Patricijus.— Taip neturi būti ir nebus! 

Vėl puolė prie langų ir durų, nutvėrė iš židinio akmenį, kuriuo 
ėmė daužyti duris ir sumūrytus langų akmenis. Veltui pastan- 
gos!.. Tokios pat, kokias anuomet darė jo tėvas, pridirbęs duryse 
nenaudingų ir juokingų pagražinimų. 

— Ak, motute Koralil — tarė jis sudejavęs,— tai mano kaltė: 
Į kokią prarają jus įtraukiau!.. Buvo beprotystė norėti vienam 
kovoti. Reikėjo paprašyti pagalbos tų, kurie žino, kurie pripratę. . 
Maniau galėsiąs... Dovanok man, Korali... 

Mergina buvo parkritusi į sofą, ir jis beveik atsiklaupęs apsi- 
kabino ją maldaudamas. 

Ji nusišypsojo, kad nuramintų, ir tarė maloniai: 

— Na, drauguži, nenusiminkim taip! Gal klystame... Paga- 
liau jokio įrodymo, kad tai ne atsitiktinis įvykis. 

— Datal —tarė jis.— Šių metų data! Kita buvo parašyta mūsų 
tėvų... bet ši, Korali, ar ši nerodo mums apgalvotos ir nepermal- 
daujamos valios baigti su mumis? 

Ją nukratė šiurpulys. Tačiau norėdama jį paguosti, dar tarė: 

— Tegu. Bet jeigu turime „priešą, turime taip pat ir draugų... 
Jie mūsų ieškos. . 

— Bet kaip suras mus, Korali? Mes paslapčiomis atėjome, ir 
niekas nežino šių namų. 

— O senasis Simeonas? 

— Simeonas atėjo, padėjo vainiką, bet atėjo su juo kitas, kuris 
jį valdo ir kuris gal nusikratė juo dabar, kai Simeonas atliko savo 
uždavinį. 

— O tada, Patricijau? 

Jis jautė ją sumišusią ir susigėdo dėl savo silpnumo. 

— Tada, —tarė jis susivaldydamas, — laukim. Viską sudėjus, 
puolimas gali neįvykti. O paskum, šiaip ar taip, kovosim, ar ne? 
O aš nesu bejėgis nei beginklis. Laukim, Korali, ir veikim. Reikia 
sužinoti, ar nėra kokio įėjimo, pro kurį galėtų netikėtai užpulti. 

Valandą ieškoję, nieko nerado. Sienos visur vienodai skambė- 
jo. Po patiesalu, kurį pakėlė, grindys buvo plytinės; nieko nepa- 
prasto jose nebuvo. 

Buvo tik durys, ir kadangi negalėjo sukliudyti, kad neatsida- 
rytų, nes buvo atidaromos iš lauko, sukrovė prie jų didesnę to 
kambario baldų dalį, kurie juos saugojo nuo netikėto užpuolimo. 

Paskum Patricijus užtaisė du savo revolverius ir pasidėjo juos. 

— Taip,— tarė — esam' ramūs. Pirmas, kurs pasirodys, gaus 
galą. 

Bet praeities atsiminimas sunkiai slėgė abu. Visus jų judesius, 
visus jų žodžius anie buvo ištarę ir padarę tokiomis pat sąlygo- 
mis, su tomis pat mintimis ir su tuo pačiu susirūpinimu. Patrici- 
jaus tėvas turėjo paruošti savo ginklus. Korali motina sunėrusi 
rankas galėjo melstis. 

Kad nusikratytų baisiausiąja mintim, ėmė vartyti knygas, ku- 
rias jų tėvai jau buvo skaitę. Kai kuriuose lakštuose, skyriaus ar 
tomo pabaigoje, buvo parašytos kelios eilutės. Buvo eilutės, ku- 
riomis Patricijaus tėvas ir Korali motina susirašinėdavo: 

„Patricijau, mano brangusai, atbėgau čia šį rytą, kad pergy- 
venčiau mūsų vakarykščią dieną ir pagalvočiau apie rytdieną. 
Kadangi ateisi pirma manęs, 1 tas eilutes. Paskaitysi, 
kad tave myliu... 

Ir kitoj knygoj: 

„Tu ką tik išėjai ir nepamatysiu tavęs be rytdienos, o aš ne- 
noriu palikti prieglaudos, kurioje mūsų meilė patyrė tiek džiaugs- 
mo, tau dar kartą nepasakęs...“ 

Taip pervertė didesnę knygų dalį, tačiau nerasdami jokio nu- 
rodymo, kurio jie ieškojo, vien tik meilę ir aistrą. 

Daugiau kaip dvi valandos praslinko laukiant to, kas galėjo 
atsitikti. 

— Niekas! — tarė Patricijus,— nieko nebus. Ir štai gal baisiau- 
sias dalykas, nes jei nieko neatsitiks, tad esam pasmerkti neišeiti 
iš čia. O tuo atveju... 

Korali suprato nebaigtą sakinį ir abudu galvojo apie mirtį iš 
bado. Bet Patricijus prieštaravo: 

— Ne, ne, to neturim bijot. Mūsų amžiaus žmonės miršta badu 
tik po trijų, keturių ir daugiau dienų. O per tiek laiko sulauksim 
pagalbos. 

— Bet kaip? — paklausė Korali. 

— Kaip? Iš mūsų kareivių, Ya-Bono, pono Desmaliono. Jie 
susirūpins mūsų nebuvimu, jei tai truks ilgiau kaip šią naktį. 

— Jūs pats pasakėt, Patricijau: jie negali žinoti, kur esam. 

— Sužinos. Tai lengva. Tiktai viena gatvelė skiria abudu so- 
dus. Antra vertus, ar visi mūsų veiksmai nėra surašyti dienorašty, 
kurį aš rašau ir kuris yra padėtas mano kambario rašomajame 
stale. Ya-Bon žino, kad jis yra, ir negali tai nepastebėti ponui 
Desmalionui. O paskum. . „o paskum yra Simeonas. Kas atsitiko 
su juo? Ar nebus pastebėti jo vaikščiojimai? Ar nepasakys jis ko 
nors? 

Bet žodžiai nepajėgė jų nuramint. Jei neturi mirti badu, tad 
priešas įsivaizduoja kitą kankinimą. Jų neveiklumas juos kankino. 
Patricijus vėl pradėjo savo naujus tyrinėjimus. 

Atsivertęs vieną knygą, kurios dar nebuvo vartęs, išleistą 

1893 metais, Patricijus pastebėjo sulipdytus du lapus. Juos at- 
plėšė ir paskaitė šiuos žodžius, tėvo parašytus jam: 

„Patricijau, mano sūnau, jei kada nors aptiksi šiuos žadžiūs, 
tai reikš, jog staigi mirtis, kuri mūsų laukia, neleido man jų su- 
naikinti. Apie tą mirtį, Patricijau, ieškok tiesos studijoje, tarp 
dviejų langų. Gal turėsiu laiko ją parašyt.“ 

Vadinasi, dvi aukos numatė jiems skirtą likimą, ir Patricijaus 
tėvas ir Korali motina žinojo pavojų, kuris įų laukė įeinančių į 
tuos namelius. Beliko sužinoti, ar Patricijaus tėvas galėjo įvyk- 
dyti savo planą. 

Tarp dviejų langų buvo, kaip ir aplinkui visame kambaryje, 
lakuoto medžio apmušalas, viršuj kurio, dviejų metrų aukštyje, — 
atbraila. Aukščiau buvo paprasta kalkinė siena. Patricijus ir Ko- 
rali jau pastebėjo, kad apmušalas toje vietoje atrodė lyg naujas, 
nes medžio lakas buvo skaistesnis. Patricijus židinio akmeniu 
atplėšė atbrailą ir atlupo vieną lentą, kuri lengvai sulūžo. Tuojau 
po lentomis ant sienos buvo: kelios parašytos eilutės. 

Sulaužė trijų lentų viršų, ir tada pasirodė kelios ištisos eilutės, 
paskubomis pieštuku rašytos, kurias laikas labai pakeitė. 

Su kokiu susijaudinimu Patricijus ėmė jas skaityti! Jo tėvas 
jas parašė prieš pat mirtį. Po kelių valandų jau buvo nebegyvas. 
Tai buvo jo merdėjimo liudijimas. 

Paskaitė patylomis: 

„Rašau, kad banditas negalėtų įgyvendinti savo plano. Žino- 
ma, mes esam arti mirties, Korali ir aš, bet bent bus žinoma 
mūsų mirties priežastis. 

Prieš kelias dienas jis sakė Korali: 

„Jūs atmetat mano meilę, jūs mane sutriuškinat savo neapy- 
kanta. Tegul, bet jus nužudysiu, jus ir jūsų mylimąjį, ir taip, kad 
negalima bus manęs už mirtį kaltint, kurį atrodys kaip nusižudy- 
mas. Viskas paruošta. Būkit atsargi, Korali!“ 

Iš tikro, buvo viskas paruošta! Jis žinojo, kad Korali čia kas- 
dien pasimato su manim, ir šiame namelyje paruošė mūsų mirtį. 

Kokia bus ta mirtis? Nežinom. Turbūt dėl maisto stokos. Jau 
keturios valandos esam uždaryti. Durys užsidarė užpakaly mū- 
sų, sunkios durys, kurias jis turėjo šiąnakt įstatyti. Visos kitos 
angos, durys ir langai yra užkimšti akmenimis, sucementuotais 
po mūsų paskutinio pasimatymo. Pabėgimas negalimas. Kas mums 

us?“ 

Atrasta dalis baigėsi čia. 

— Matot, Korali,— tarė Patricijus,— jie išgyveno tas pačias 
baisias valandas. Ir jie pažino ilgas laukimo valandas, kada ne- 
veiklumas yra toks skaudus, ir savo pakrikas mintis surašė šiose 
eilutėse. 

Vėl ištyrinėjęs raštą, pridūrė: 

— Jie galėjo manyti ir manė, kad jų žudikas nepastebės tų 
žodžių. Ir buvo. pastebėti tik Simeono, kuris dėl atsargumo juos 
paslėpė po nauju medžio apmušalu, Taip liko nuo visų paslėpti. 

Emėsi darbo, ir vėl kelios eilutės pasirodė: 


„Ak, jei aš vienas kentėčiau! Jei vienas mirčiau! Bet siau- 
bas' mane ima, kad aš velku su savimi savo brangiąją Korali. Ji 
apalpo ir šią valandėlę ilsisi, parblokšta išgąsčio. Vargšė! Ta- 
rytum jau matau ant jos skaistaus veido mirtiną išblyškimą. Do- 
vanok, dovanok, mano mylimoji!“ 

Patricijus ir Korali pasižiūrėjo. Tie patys jausmai juos apė- 
mė, tas pat meilumas, tas pat savęs užmiršimas prieš kito 
skausmą. 

—- Jis mylėjo jūsų motiną, kaip aš jus myliu. Ir aš nebijau 
mirties, ją tiek kartų esu sutikęs šypsodamasis! Bet jūs, jūs, Ko- 
rali, jūs, dėl kurios kęsčiau visas kančias! .. 

Pagautas pykčio ėmė vaikščioti. 

— Jus išgelbėsiu, Korali, tai prisiekiu. Ir koks džiaugsmas 
bus tada už jus atkeršyt! Jis gaus tą pačią mirtį, kurią mums 
taiko, suprantat, Korali? Čia turės mirti... Čia. Ak, kaip aš pul- 
siu su visa savo neapykanta! 

Atplėšė kitus medžio gabalus, tikėdamasis patirti dalykų, ku- 
rie galėtų būti jiems naudingi, nes kovoti turėjo tose pačiose są- 
lygose. 

Bet toliau buvo keršto priesaika: 

„„„„Korali, jis bus nubaustas. Jei ne mūsų, tad Dievo teismo. 
Ne, jo pragariškas planas nepavyks. Ne, nemanys, kad mes nusi- 
žudėme, kad pabėgtume nuo gyvenimo, kuris buvo visas išaustas 
iš džiaugsmo ir laimės. Jo nusikaltimas bus žinomas. Duosiu čia 
neginčijamų parodymų. ..“ 

— Tušti žodžiai! Tušti žodžiai! — rėkė įnirtęs Patricijus.— 
Grūmojimo ir skausmo žodžiai. Bet jokio mums kelią parodančio 
dalyko... Tėve, ar nepasakysit man nieko, kad išgelbėčiau jūsų 
Korali dukterį? Jei negalėjot išgelbėt savo, padarykite, kad ma- 
noji, jūsų dėka, tėve, išvengtų nelaimės! Padėkit man, padary- 
kit man)! 

4 Bet tėvas atsakė sūnui tik kitais meldimo ir nusiminimo žo- 
žiais: 

„Kas mums padės? Esame užmūryti tame kape, gyvi palaidoti, 
pasmerkti kentėti, negalėdami apsiginti. Turiu čia, ant stalo, savo 
revolverį. Ką padės? Priešas mūsų neužpuola. Jo pusėje laikas, 
nepermaldaujamas laikas, kuris žudo savo viena jėga, tiktai dėl 
to, kad yra laikas. Kas mums ateis pagalbon? Kas išgelbės mano 
brangiąją Korali?“ 

Baisi, tragiška būsena. Rodės jiems, kad jau jie buvo kartą 
mirę, kad kitų išgyvenimus jie patys išgyveno ir kuriuos dar kar- 
tą pergyvena tose pat sąlygose, neišvengdami tų visų atmainų, 
kurias patyrė kiti. Jų ir jų tėvų likimų panašumas buvo toks, jog 
kentėjo du kartus ir pradėjo antrą savo merdėjimą. 

Korali nugalėta ėmė verkti. Patricijus, sumišęs dėl jos ašarų, 
nirto priešais apmušalą, kurio lentos, sustiprintos kėliais skersi- 
niais, nepasidavė jo pastangoms. 

Pagaliau paskaitė: 

„Kas yra? Lyg kas vaikščioja lauke, šalia namo, iš sodo pu- 
sės. Taip, pridėję ausį prie akmenų, kuriais užmūryti langai, lyg 
išgirdom žingsnius. Argi gali būti? Ak! jei tai būtų tiesa! Būtų 
pagaliau kova... Viskas, viskas geriau už tylą, kuri slopins, ir 
už netikrumą, kuris nepasibaigia. 

Taip.., taip... šlama aiškiau... Kitas šlamėjimas toks, koks 
kyla kasant žemę kastuvu. Kažkas kasa žemę ne namo prieky, 
bet dešinėj pusėj, šalia virtuvės“. 

Patricijus dar labiau ėmė stengtis. Korali jam padėjo. Jautė 
dabar, kad šį kartą vienas uždangalo kraštas pakils. O raštas 
kalbėjo toliau: | 

„Dar viena valanda! Su triukšmo ir tylos protarpiais... tas 
pats kasamos žemės šlamėjimas ir ta pati tyla, kurioje girdimas 
toliau dirbamas darbas. 

Dabar kažkas įėjo į prieangį... Vienas žmogus... aišku, tai 
jis. Pažinom jo žingsnius..: eina nesistengdamas nečiukšėti... 
Paskum pasuko virtuvės linkui. Girdėjom šlamant pasieniais, ta- 
rytum niekšas norėjo kur užsilipti, kad įvykdytų savo planą...“ 

Patricijus sustojo, žiūrėdamas į Korali. 

Abudu pastatė ausis. Jis tylomis tarė: 

— Klausykit... 

— Taip, taip,— tarė ji,— girdžiu... Zingsniai lauke... žings- 
niai prie namų ar sode... 

Abu priėjo prie lango ir, pridėję ausis prie mūro, klausėsi. 

Girdėjo tikrai vaikščiojant ir tarytum atspėjo priešą artinan- 
tis, jautė tą patį, ką ir kiti jautė. 

Žmogus du ar tris kartus apsuko aplink namus. Bet jie nepa- 
žino, kaip jų tėvai, žingsnių. Buvo nepažįstami žingsniai, arba 
žingsniai to, kuris stengiasi keisti jų čiukšėjimą. 

Paskum kelias minutes nieko negirdėjo. Ir ūmai kilo kitas 
triukšmas, ir nors savo širdžių gilumoj laukė jo, tačiau sumišo. 
Ir Patricijus kimiai pakartojo jo tėvo prieš dvidešimt metų para- 
šytą sakinį: 

— Tai garsas, kuris kyla kastuvu kasant žemę. 

Taip, turėjo būti taip. Kažkas kasė žemę ne prieš namus, bet 
dešinėje virtuvės pusėje. 

Taigi šlykščios dramos atpasakotas įvykis kartojasi. 

Praslinko valanda. Buvo dirbama su pertraukomis. Galima 
buvo manyti, kad kasa kapą. Galvažudys neskubėjo. Ilsėjosi, 
paskui vėl varė savo darbą. 

Patricijus ir Korali, stovėdami vienas šalia kito, klausėsi su- 
siėmę rankas, žiūrėdami vienas kitam į akis. 

— Sustojo,— tarė patylomis Patricijus. 

— Taip,— tarė ji,— tiktai lyg... 

— Taip, Korali, įeina į prieangį... Ak! Nereikia nė klausy- 
tis... užtenka atsiminti... Ziūrėkit... ,Pasuko virtuvės linkui...“ 

Iš tiesų atsiminimai maišėsi su tikrove. Dabartis ir praeitis 


89 


sudarė vieną visumą. Jie numatė įvykius tą pačią valandą, kai 
jie vyko. 

Priešas vėl išėjo laukan. „Girdėjom šlamant pasieniais, tary- 
tum niekšas norėjo kur užsilipti, kad įvykdytų savo planą“. 

O paskum... o paskum... kas turi atsitikti? Nebemanė dau- 
giau skaityti įrašų sienoj, o gal nedrįso. Visas jų dėmesys buvo 
nukreiptas į nematomus veiksmus ir kartais negirdimus, kurie vy- 
ko lauke ir prieš juos, slaptos ir nepaliaujamos pastangos, slap- 
tas planas, kurio mažiausios smulkmenos buvo nustatytos, kaip 
laikrodžio ėjimas prieš dvidešimt metų! 

Priešas įėjo į namus; prie durų pasigirdo trynimas, trynimas 
minkštų dalykų, kurie lyg buvo stumiami po durų apačia. Pas- 
kum buvo neaiškių bildesių ir dviejuose gretimuose kambariuose, 
prie iš lauko užmūrytų durų, prie langų akmenų ir atdarų langi- 
nių. Pagaliau bildesiai ant stogo. 

Pakėlė akis. Šį kartą negalėjo abejoti, kad atomazga arti- 
nasi. 

Bet vis tas baimingas klausimas nedavė ramybės: kas ateina? 
Ar priešas parodys savo veidą pro stogo langą? 

Darbas ant stogo ėjo gana ilgai. Nuo žingsnių linko stogo 
skarda. 

Ir ūmai langą, arba tiksliau lango dalį, keturių stiklų ketur- 
kampį pakėlė gana lengvai viena ranka, kuri įkišo į tarpą lazdą, 
kad langas prasivertų. 

Priešas vėl nulipo. 

Belaisviai beveik nusivylė. Ir toks paėmė juos noras daugiau 
sužinoti, jog Patricijus ėmė laužyti apmušalo lentų paskutinius 
gabalus; pasirodė užrašo pabaiga. 

Ir tas užrašas jiems lėmė pergyventi paskutines ką tik prabė- 
gusias minutes. Priešo sugrįžimas, trynimasis prie durų ir langų, 
triukšmas ant stogo, lango pravėrimas — viskas įvyko ta pačia 
tvarka ir, taip sakant, per tą patį laiką. Patricijaus tėvas ir Ko- 
rali motina turėjo patirti tuos pačius įspūdžius. Likimas vėl ėjo 
tais pačiais takais, darydamas tuos pačius mostus ir turėdamas 
tą patį tikslą. 

Užrašas aiškino toliau: 

„Lipa... lipa... štai vėl jo žingsniai ant stogo... artinasi prie 
lango... ateis pažiūrėt? .. Pamatysim jo šlykštų veidą?...“ 

— Lipa... lipa... — šnibždėjo Korali, glausdamasi prie Pat- 
ricijaus. 

Iš tikro priešo žingsniai subrazdėjo ant skardų. 

— Taip,— tarė Patricijus,— užlipo, kaip tą kartą, nepakeis- 
damas anos įvykdytos programos. Tiktai, kad mes nežinom, koks 
veidas mums pasirodys... Mūsų tėvai žinojo savo priešą... 

Ji sudrebėjo, įsivaizduodama paveikslą to, kuris nužudė jos 
motiną, ir paklausė: 

— Tai jis buvo, teisybė? 

— Taip, tai jis... štai mano tėvo pažymėtas jo vardas. 

Ir parodė pirštu: 

— Ziūrėkit... skaitykit... Essares... matot... čia. Tai buvo 
E iš paskutinių mano tėvo parašytų žodžių... Skaitykit, Ko- 
Tali: 

„Langas atsidarė plačiau... viena ranka jį patraukė... Ir pa- 
matėm... Žiūrėjo į mus juokdamasis... Ak niekšas!.. Essares. .. 
Essares... 

Paskum' kažką įkišo pro langą, kažkas nusileido, išsivyniojo 
kambario viduj, ties mūsų galvomis... kopėčios... virvinės ko- 
pėčios... 

„Kam tos kopėčios? .. jos kabaldžiavo prieš mus... Ir paga- 
liau pamatau... Apie paskutinį skersinėlį apvyniotas ir segtuku 
prisegtas popieriaus lakštas... Ir tame lakšte skaitau šiuos Essa- 
res ranka parašytus žodžius: 

„Tegul lipa viena Koralį. Išgelbės gyvybę. Jai duodu dešim- 
tį minučių sutikti. Jei ne...“ 

— Ak! — tarė Patricijus,— gal ir tatai pasikartos?.. O tos 
kopėčios... tos kopėčios, kurias radau senio Simeono spintoj!.. 

Korali neatitraukė nuo lango akių, girdėdama viršuje vaikš- 
čiojant. Akimirką viršuje stabtelėjo. Patricijus ir Korali neabejojo, 
kad atėjo valanda, ir kad ir jie pamatys... 

Ir Patricijus kalbėjo kimiu balsu: 

— Kas? Yra tik trys būtybės, kurios galėtų vaidinti tą keistą 
vaidmenį... Du mirė: Essares ir mano tėvas. O trečias yra pami- 
šęs. Gal jis ir varo toliau tą mechanizaciją? Bet kaip galima pa- 
manyti, kad jis gali taip tiksliai veikti? .. Ne... ne... Tai kitas, 
tas, kuris jį valdo ir ligi šiolei liko nematomas. 

Pajuto ant rankos sutrauktus Korali pirštus: 

— Tylėkite, štai jis... 

— Ne, ne... 

— Taip, tikrai... 

Ji atspėjo tolimesnę eigą; ir iš tiesų, kaip tada, langas pla- 
čiau atsidarė... Viena ranka jį traukė. Ir ūmai pamatė... 

Pamatė galvą, kuri įlindo pro pakeltą langą. 

Tai buvo senojo Simeono galva. 

Tikrai, tas pamatymas jų labai nenustebino. Kad tas, o ne ki- 
tas juos persekiojo, nebuvo jiems nepaprastas dalykas, nes tas 
per kelias savaites buvo įsipynęs į jų gyvenimą kaip vaidinamos 
dramos artistas. Ką tik darydavo, jį rasdavo visada ir visur, ku- 
ris vaidino savo paslaptingą ir nesuprantamą vaidmenį. Nesą- 
moningas sąjungininkas? Akla likimo jėga? Ar svarbu? Buvo tas, 
kuris veikia, kuris nuolat puola, nuo kurio negalima apsiginti. 

Patricijus sušnibždėjo: 

— Pamišėlis... pamišėlis... 

Bet Korali tarė: 

— Gal nėra pamišęs. .. neturi būti pamišęs. .. 

Drebėjo nepasibaigiančio drebulio krečiama. 

Iš viršaus žiūrėjo į juos žmogus, pasislėpęs už savo geltonų 

akinių, savo bejausmiame veide nerodydamas jokios neapykan- 
tos ar džiaugsmo. 

m Korali,— tarė Patricijus patylomis,— palik man rūpintis... 
eik... 

Ją švelniai stūmė prilaikydamas ir vesdamas ant sofos. Iš tik- 
rųjų teturėjo vieną mintį: prisiartinti prie stalo, ant kurio buvo 
padėti revolveriai, nutverti vieną ir iššauti. 

Simeonas nejudėjo, panašus į piktą genijų, atėjusį paleisti 
audros... Korali negalėjo išsivaduoti iš to žvilgsnio, kurį jautė 
ją slegiant. 7 

— Ne,— šnibždėjo prieštaraudama, lyg bijodama, kad Patri- 
cijaus planas nepaskubintų sprendimo,— ne, neturi... 

"Bet labiau už ją pasiryžęs Patricijus prisiartino prie tikslo. 
Dar vienas judesys, ir jo ranka būtų pasiekusi revolverį. 

Staiga nusprendė. Nutvėrė ginklą ir atstatęs iššovė... 

Galva dingo. , 

— Apsigavot, Patricijau! — tarė Korali, — jis atkeršys. .. 

— Ne... gal ne... Kas žino, ar nepataikiau!.. Kulka pataikė 
į stiklo. kraštą. .. bet gal atšokdama, ir tada... 

Laukė, laikydamiesi už rankų su trupučiu vilties... 

Viltis greit užgeso. Ant stogo pradėjo bildėti. 

Paskum, kaip tą kartą, ir jie kažką įkišo pro skylę, kažkas nu- 
sileido, išsivyniojo kambario viduje... kopėčios... virvinės kopė- 
čios... tos pačios, kurias Patricijus jau buvo matęs Simeono 
spintoj. 

Kaip tą kartą, jie žiūrėjo, ir taip gerai žinojo, kad viskas vėl 
prasideda su tokiu nepaprastu tikslumu, jog jų akys tuojau ėmė 
ieškoti to lakšto, kuris būtinai turėjo būti prisegtas segtuku prie 
paskutinio skersinio. | 

Lakštas buvo suvyniotas, pageltęs, nuvalkiotas. 

Tai buvo tas pats lakštas, kurį prieš dvidešimt metų parašė 
Essares, ir kuris buvo panaudotas tai pačiai pagundai ir grūmo- 
jimui. 

„Tegul lipa viena Korali. Išgelbės gyvybę. Jai duodu dešimt 
minučių sutikti. Jei ne...“ 


KARSTO VINYS 


Jei ne... Tuos žodžius Patricijus automatiškai kartojo: tuo 
tarpu abiem paaiškėjo jų baisi reikšmė. Jei ne... vadinasi, jei Ko- 
rali nepaklausys ir nepasiduos priešui, jei neišeis iš kalėjimo, 
kurio jis turi raktus, bus mirtis. 

Tuo tarpu jie negalvojo, nei kokia mirtis jiems skirta, nei apie 
pačią mirtį. 

Temanė tik apie duotą priešo įsakymą išsiskirti. Vienas turė- 
jo išeiti, antras — mirti. Korali žadėjo gyvybę, jei paaukoja Pat- 
ricijų. Bet už kokią kainą tas pažadas? Ir kuo bus užmokėta už 
auką? 

Tarp dviejų jaunuolių stojo ilga, pilna netikrumo ir baimės, 
tyla. Dabar kažkas aiškėjo, ir dramoj jie turėjo dalyvauti nebe 
kaip bejėgės aukos, bet patys galėdami pakeisti jos atomazgą. 
Baisi problema. Jau buvo kartą pasiūlyta Korali, ir ji ją paauko- 
jo dėl meilės, nes mirė... 

Dabar vėl atsistojo. 

Patricijus skaitė užrašą, ir žodžiai, kurie buvo skubotai pa- 
rašyti, atrodė ne tokie aiškūs: 

„Maldavau Korali... Ji parkrito prie manęs ant kelių. Nori 
mirti su manimi...“ 

Patricijus žiūrėjo į merginą. Jis skaitė tylomis, ir Korali jų 
neišgirdo. 

Tada, vien aistros pagautas, ją pritraukė prie savęs: 

— Tu esi, Korali... Supranti gerai, kad jei to tau tuojau ne- 
sakiau, tad ne dėl to, kad abejojau. Ne... tiktai... galvojau apie 
to Žmogaus pasiūlymą... ir bijau dėl tavęs... Tai baisu, ko tu 
reikalauji, Korali. Jei tau pažada išgelbėti gyvybę, vadinasi, ta- 
ve myli... O tada, supranti... Nesvarbu, Korali, reikia paklausy- 
ti... reikia gyventi... Eik sau, nereikia laukti, kad praeitų dešimt 
minučių... Galėtų gailėtis... pasmerkdamas mirti ir tave. Ne, 
Korali, eik sau, eik sau tuojau. .. 

Ji atsakė. 

Patricijus sudrebėjo. 

— Bet tai beprotybė! Kam tas pasiaukojimas? Tai bijai to, 
kas galėtų tau atsitikti, jei jo paklausytum? 

— Ne. 

— Tad eik. 

— Pasilieku. 

— Bet dėl ko? Dėl ko tas užsispyrimas? Niekam nereikalin- 
gas. Dėl ko? 

— Dėl to, kad jus myliu, Patricijau. 

Jis sumišo. Žinojo, kad ji myli jį. Bet kad ji myli įį taip, jog 
nori mirti šalia jo, buvo netikėtas džiaugsmas, kartu malonus ir 
baisus. 

— Ak! — šnibždėjo, — tu mane myli, Korali, mano mylimoji... 
tu mane myli... 

— Taip, tave myliu, mano Patricijau. 

Ji laikė jį apsikabinusi, ir jis jautė, jog tai buvo prisirišimas, 
iš kurio negalima išsisukti. Tačiau nusileido, pasiryžęs ją išgel- 
bėti. 

— Kaip tik,— tarė, — jei mane myli, turi paklausyti, gyventi, 
jei tave žinosiu esant laisvą ir gyvą, mirtis man bus nebaisi. 

Ji nesiklausė ir sakė savo išpažintį, laiminga galinti ištarti 
žodžius, kuriuos seniai laikė savyje: 

— Tave myliu nuo pat pirmos dienos. Nereikėjo man, kad tai 
pasakytum; o tau nesakiau anksčiau tik dėl to, kad laukiau iš- 
kilmingo įvykio, aplinkybės, kada būtų gražu tai pasakyti, žiū- 

rint tau į akis ir atsiduodant tau visai. Bet kad turiu kalbėti ant 
mirties slenksčio, klausyk manęs ir nesiūlyk man atsiskyrimo, 
kuris būtų sunkesnis už mirtį. 

— Ne, ne,— dar tarė Patricijus, stengdamasis išsisukti, — ta- 
vo pareiga — eiti. 

Nutvėrė ją už rankų. 

— Tavo pareiga yra bėgti, — dar sušnibždėjo, —ir kai būsi 
laisva, iš paskutiniųjų stenkis mane išgelbėti. 

— Ką sakai, Patricijau? 

— Taip, mane išgelbėti. Niekas nerodo, kad tu negalėsi iš- 
trūkti iš to niekšo nagų, ir tada išduok jį, prašyk pagalbos, pra- 
nešk mūsų draugams... Šauksi, griebsies kokios klastos. .. 

Ji žiūrėjo į jį taip liūdnai šypsodamasi ir su tokiu abejonės 
pilnu veidu, jog jis nutilo. 

— Tu nori mane apgauti, vargše,— tarė ji, — bet nė tu netiki 
savo žodžiais. Ne, Patricijau, tu gerai žinai, kad jei aš atsiduo- 
siu tam žmogui, jis mane privers tylėti ir mane laikys uždaręs, 
surištomis kojomis ir rankomis ligi paskutinio tavo atodūsio. 

—-Ar esi įsitikinusi? | 

— Kaip tu, Patricijau, kaip tu esi įsitikinęs visu tuo, kas at- 
sitiks paskum. 

— Kas atsitiks? 

— Na, eik, Patricijau, jei tas žmogus nori mane išgelbėti, tai 
ne iš geros širdies. Jo planą, kai tik aš būsiu jo belaisvė, jo 
šlykštų planą tu numatai. Ir numatai taip pat vienintelį būdą, ko- 
kį turiu tam išvengti. Tada, mano Patricijau, jei turiu mirti po 
kelių valandų, dėl ko nemirti tuojau, ant tavo rankų... su lūpo- 
mis prie tavo lūpų? 

Jis spyrėsi. Žinojo gerai, kad po pirmo tų lūpų pabučiavimo, 
kurios siūlėsi, praras valią. 

— Tai baisu! — šnibždėjo.— Kaip aš galiu priimti tavo pa- 
siaukojimą? ... Tu tokia jauna, su visais laimės metais, kurie ta- 
vęs laukia... 

— Gedulo ir nusiminimo metai, jei tavęs nebus su manim... 

— Reikia gyventi, Korali. Tave maldauju visa savo siela. 

— Negaliu gyventi be tavęs, Patricijau. Tu esi vienintelis ma- 
no džiaugsmas. 

Ak! dieviški žodžiai! Jie suskambėjo antrą kartą tarp keturių 
to kambario sienų. Juos motina pasakė su ta pačia aistra, su 
tuo pačiu noru pasiaukoti! Tuos pačius žodžius, kuriems mirties 
atminimas ir greita mirtis suteikė dvigubai šventą graudumą! 
Korali juos sakė nedrebėdama. Rodėsi, visas jos išgąstis dingsta 
meilėje, ir viena meilė virpina jos balsą ir kelia sumišimą jos 
gražiose akyse. 

Patricijus žiūrėjo į ją laimingu žvilgsniu. Dabar ir jis manė, 
kad už tas minutes buvo verta priimti mirties bausmę. 

Tačiau sukaupė paskutines pastangas. 

— O jei jums paliepčiau eiti, Korali? 

— Vadinasi, jei tu man palieptum eiti pas tą žmogų ir atsi- 
duoti jo valiai? Tu norėtum, Patricijau? 

Jis sudrebėjo. 

„ — Baisu!.. Tas žmogus... tas žmogus!.. Tu, mano Korali! 
Tu taip skaisti, taip graži! .. 

Nė vienas nebuvo įsitikinęs, kad tikrai Simeonas buvo jų prie- 
šas. Gal buvo kitas, kurio senis tebuvo tik įrankis. Šiaip ar taip, 
buvo priešas, piktybės genijus, susirietęs viršuje, ties jų galvo- 
mis, kuris ruošė jiems mirtį ir kurio begėdiškas noras persekiojo 
jaunąją moteriškę. 

Patricijus tik paklausė: 

— Ar tu niekad nepastebėjai Simeono mėginant prie tavęs pri- 
siartint? 

— Niekad... niekad... Nesiartino prie manęs... Dar gal ma- 
nęs vengė... 

— Tad yra pamišęs... 

— Nėra pamišęs, nemanau. .. manau, kad keršija. 

— Negalimas daiktas! Buvo mano tėvo draugas. Visą amžių 
dirbo, kad mus sujungtų, o dabar nužudytų savo noru? 

— Nežinau, Patricijau, nesuprantu. 

Nebekalbėjo daugiau apie Simeoną. Jiems buvo nesvarbu, ar 
mirtis ateina nuo jo, ar nuo kito. Reikėjo kovoti prieš ją daugiau 
nesirūpinant, kas ruošė. Dabar ką jie galėjo padaryti prieš mirtį? 

— Tu sutinki, tiesa, Patricijau? — paklausė ji tyliai. 

Ir matydama, kad jis neatsako, vėl tarė: 

— Neisiu, bet noriu, kad tu sutiktum su manim. Meldžiu ta- 
ve. Kančia yra manyti, kad tu daugiau kenti. Mūsų dalios turi 
būti lygios. Sutinki, taip? 

— Taip,— sušnibždėjo jis. 

— Duok man rankas. Žiūrėk man į akių gelmes, ir šypsoki- 
mės, mano Patricijau! 

Paskendo valandėlę ekstazėj, pagauti meilės ir aistros. Bet ji 
jam tarė: 

— Kas yra, kas yra, Patricijau? Dar tu sumišęs. 

— Žiūrėk... žiūrėk. .. 

Jis suriko. Kopėčios kilo viršun. Dešimt minučių praėjo. 

Puolė ir staiga nutvėrė už vieno skersinio. Kopėčios nejudėjo. 

Ką norėjo daryti? Nežinojo. Tos kopėčios buvo vienintelė Ko- 
rali galimybė išsigelbėti. Ar turėjo atsisakyti ir pasiduoti liki- 
mui? Praėjo viena, dvi minutės. Viršuje turėjo vėl užkabinti ko- 
pėčias, nes Patricijus jautė jas stipriai pritvirtintas. 

Korali jį maldavo: 

— Patricijau, Patricijau, ko tikies? 

Jis dairėsi aplink ir į viršų, lyg ieškodamas atsakymo, ir at- 
rodė, kad žiūri taip pat ir į tave, tarytum to atsakymo ieškoda- 
mas tarp prisiminimų, kurie atgijo tą akimirką, kai ir jo tėvas 
laikė kopėčias, sukaupęs paskutinę valią. 

Ūmai vienu šuoliu padėjo koją ant penktojo skersinio, kabin- 
damasis į virvę rankomis. 

Nesąmoningas mėginimas! Lipti? Prilipti langą? Nutverti prie- 
šą, išsigelbėti ir išgelbėti Korali? Ar galimas daiktas? O jei tas 
mėginimas nepavyko jo tėvui, kaip gi galima manyti, kad jam 
pavyks? 

Visa tai netruko trijų sekundžių. Staiga Patricijus nukrito. Ir 
kopėčios, vėl atkabintos, nukrito šalia jo. 

Tuo pačiu laiku spiegiantis juokas nuaidėjo viršuj. Paskum 
subildėjimas: langas vėl buvo uždarytas. 

Patricijus įniršęs atsikėlė, plūdo priešą ir vis labiau niršdamas 
revolveriu iššovė du šūvius, kurie išmušė du stiklus. 

Paskum židinio akmeniu ėmė daužyti duris ir langus. Daužė 
sienas, grindis, grąsė suspaudęs kumščius nematomam velniui, 
kuris iš jo juokėsi. Bet ūmai sustojo. Kažkas lyg tamsus uždanga- 
las užslinko viršuj. Ir pasidarė tamsu. 

Suprato: priešas uždarė langinę. 

— Patricijau! Patricijau! — rėkė tamsoj paklydusi Korali, 
jausdama netenkant visų savo dvasios jėgų.— Patricijau, kur esi? 
Ak! bijau. .. kur esi? 

Tada ieškojosi apgraibomis kaip akli; nieko jiems nebuvo bai- 
sesnio, kaip jaustis paklydus toje tamsioje naktyje. 

— Mano Patricijau, kur esi, Patricijau? 

Rankos susitiko, vargšės sušalusios Korali rankos ir degan- 
čios Patricijaus, ir susiėmė, susispaudė, tarytum jos vienos tik 
buvo jų gyvenimo realus ženklas. 

— Ak! nepaleisk manęs, mano Patricijau,— meldė mergina. 

— Esu čia, nieko nebijok, negali mūsų išskirti. 

Ji šnibždėjo: 

— Negali mūsų išskirti, tavo tiesa... esame savo kape. 

Ir žodžiai buvo tokie baisūs, ir Korali juos ištarė tokiu skaus- 
mo pilnu balsu, jog Patricijus sudrebėjo prieštaraudamas: 

— Ne! ką sakai?.. Neturim nusiminti... Lyg paskutinėmis 
akimirkomis galima išsigelbėti. 

Ištiesė ranką ir atkišo revolverį į šviesos spindulį, kuris ver- 
žėsi pro plyšius aplink langą. Tris kartus iššovė. Išgirdo medžio 
girgždesį ir pašiepiantį priešo juoką. Bet langinė turėjo būti iš 
metalo, nes kulka jos nepramušė. 

Ir tuojau plyšiai buvo užkimšti; suprato, jog priešas dirba tą 
patį darbą, kurį atliko prie langų ir durų. Darbas truko gana il- 
gai ir turėjo būti atliktas rūpestingai. Paskum kitas darbas papil- 
dė pirmąjį: priešas prikalė langinę. 

Plaktuko kaukšėjimas buvo lengvas ir skubus, bet kaip giliai 
smigo į jų smegenis! Buvo jų karstas, didelis jų karstas, sanda- 
riai užvožtas dangčiu. Jokios vilties! Jokios galimos vilties! Kiek- 
vienas plaktuko kaukštelėjimas tvirtino tamsų kalėjimą ir gausi- 
no kliūtis, skiriančias juos nuo pasaulio, kurių jokia žmogiška jė- 
ga negali sugriauti. 

— Patricijau,— šnibždėjo Korali,— bijau... Ak, kaip man ne- 
gera nuo to kaukšėjimo! 

Alpo ant Patricijaus rankų. Jis girdėjo ją verkiant. 

Tuo tarpu viršuje darbas ėjo. Jautėsi kaip pasmerktieji pasku- 
tinę savo dieną. Iš savo celės girdi paruošimus, keistą mašiną, 
kuri yra keliama, ar elektros baterijas, kurios jau veikia. Keli žmo- 
nės triūsė, kad būtų viskas paruošta, kad neliktų jokios galimy- 
bės, kad likimas būtų nulemtas. 

Ir jų likimas greit išsispręs. Mirtis tarnavo priešui, o mirtis 
ir priešas dirbo drauge. Jis pats buvo mirtis, ir veikė, galvojo, 
kovojo prieš tuos, kuriuos nusprendė nužudyt. 

— Nepaleisk manęs! — kalbėjo verkšlendama Korali.— Nepa- 
paleisk manęs! 

Jis turėjo kelis degtukus dėžutėj. Uždegdamas vieną po kito, 
nuvedė Korali prie užrašo ant sienos. 

— K3 nori daryt? — paklausė ji. 

— Nenoriu, kad mūsų mir laikytų nusižudymu. Noriu pa- 
kartoti tai, ką padarė mano tėvas, ir paruošti ateitį. Kas nors 
paskaitys, ką parašysiu, ir atkeršys už mus. 

Išsiėmė iš kišenės pieštuką ir tuščioje vietoje Žemai parašė: 

„Patricijus Belval ir jo sužadėtinė Korali miršta ta pačia mir- 
timi, nužudyti Simeono Diodokio, 1915 balandžio 14“. 

Bet, baigdamas rašyti, pastebėjo kelis Žodžius senojo užrašo, 
kurių nebuvo įskaitęs, nes buvo parašyti nuošaliau. 

— Dar vieną degtuką,— tarė jis.— Yra keli žodžiai... turbūt 
paskutiniai, kuriuos mano tėvas parašė. 

Ji uždegė. 

Prie drebančios šviesos įskaitė keletą raidžių, nevaizdžiai ra- 
šytų, matyti, paskubomis, kurios sudarė du žodžius: 

„Užtroškinti... oksidu...“ 

Degtukas užgeso. Jie išsitiesė tylėdami. Užtroškinimas... Da- 
bar suprato, kaip mirė jų tėvai, ir kaip mirs jie. Bet dar gerai 
nesuprato, kaip tai įvyks. Dėl oro stokos jie negalėtų užtrokšti 
tame dideliame kambaryje, kur esančio oro galėtų užtekti dau- 
geliui dienų. 

— Kad tik,— šnibždėjo Patricijus,— kad to oro kiekis nebūtų 
pakeistas, ir tada... 

Sustojo, paskum vėl tarė: 

— Taip, taip atsimenu... 

Pasakė Korali tai, ką manė, kas taip atitiko tikrovę, jog ne- 
galėjo būti abejonės. 

Senojo Simeono spintoje jis matė ne tik virvines kopėčias, bet 
ir švininį vamzdį; ir tada visas Simeono elgesys nuo tos valan- 
dos, kai jie liko uždaryti, jo vaikščiojimas aplink namus, jo rū- 
pestingas užkaišiojimas visų plyšelių, jo darbas ant stogo, viskas 
paaiškėjo. Simeonas tiesiog prijungė prie dujų vamzdžio, tur- 
būt virtuvėj, tą vamzdį, kurį paskum nutiesė pagal sieną ir pa- 
dėjo ant stogo. 

Taigi taip, kaip mirė jų tėvai, mirs ir jie, užtroškinti dujų. 

Abudu drauge lyg pamišo; pakrikai lakstė po kambarį susi- 
tvėrę už rankų, be minčių, be valios, panašūs į mažus smarkios 
audros blaškomus šipulius. 

Nori pabėgti, nori pabėgti nuo to šalto mirties dvelkimo. .. 
Reikia bėgti, bet kur? pro kur? Sienos nepereinamos, o tamsa 
dar nepereinamesnė už sienas. 

Sustojo nusikamavę. Iš kažkur pasigirdo šnypštimas, lengvas 
šnypštimas, lyg eitų iš nekietai užkišto vamzdelio dujos. Pasi- 
klausę suprato, kad šnypščia viršuj. 

Kankinimas prasidėjo. Patricijus sušnibždėjo: 

— Turim daugiausia pusvalandį. 

Korali, atgavusi sąmonę, atsakė: 

— Reikia būti drąsiems, Patricijau. 

— Ak, jei būčiau vienas! Bet tu, tu, mano vargše Korali. 

Ji visai tylomis tarė: 2 

— Nekenčiu. 

— Tu kentėsi, tu tokia silpna! 

—-Mažiau kenčia silpnas. O paskum, žinau, nekentėsim, ma- 
no Patricijau. 

Pasirodė ūmai tokia rami, jog ir jis pajuto didelę ramybę. 

Tylėjo apsikabinę, sėdėdami ant plačios sofos. Pamažu pa- 
mažu jie paskendo toje didžioje ramybėje. Tai iš tikrųjų buvo 
pasidavimas, nusileidimas stipresnėms jėgoms. Likimas jau nu- 
lemtas, ir nebėra kas daryti, kaip tik paklausyti ir melstis. 

Ji apkabino ranka Patricijaus kaklą ir tarė: 

— Prieš Dievą tu esi mano sužadėtinis. Kad jis priimtų mus 
kaip du sužadėtinius. 

Jos malonė jį pravirkdė. Ji šluostė jam ašaras pabučiavimais, 
ir pati pasiūlė savo draugui lūpas. 

— Ak! — tarė jis, — tokia mirtis yra gyvenimas. 

Nutilo. Pajuto pirmą dujų kvapą, bet nejautė jokio siaubo. 

Patricijus sušnibždėjo: 

— Viskas ligi paskutinės sekundės eis kaip tą kartą, Korali. 
Tavo motina ir mano tėvas, kurie mylėjosi, kaip mes mylimės, 
mirė taip pat apsikabinę. 

Ji sumurmėjo: 

— Mūsų kapas bus šalia jų. 

Jų mintys pamažu blausėsi, plaukė kaip pro tirštas miglas. 

Kadangi nebuvo valgę nuo vakar dienos; alkis dar sunkino jų 
savijautą, tą kvaitulį, kuriame nejučiomis skendo jų sąmonė, ir 
tame kvaituly, kuris didėjo, dingo bet koks neramumas ir baimė. 
Buvo greičiau ekstazė, sustingimas, susmukimas, poilsis, kuria- 
me užmiršo mirties baimę. 

Korali pirmoji ėmė kliedėti ir kalbėti nesąmoningus žodžius, 
kurie stebino Patricijų: 

— Mano mielasai, tai rožių gėlės krinta. Ak, koks gražu- 
mas! . | 

Bet paskum ir jis pajuto tą palaimą, tą pakilimą, kuris vir- 
to meile, džiaugsmu, susijaudinimu. 

Be jokios baimės jis pamažu jautė ją leidžiantis jo rankose, 
atsiduodant jam ir, rodėsi jam, kad jis seka paskui ją į begalinę, 
šviesoj skęstančią bedugnę, kur suposi abudu, leisdamiesi švel- 
niai ir be jokių pastangų į užburtą šalį. 

Ejo minutės ir valandos. Ir jie leidosi: jis, prilaikydamas ją 
už liemens, ji, kiek atsilošusi, užsimerkusi, šypsanti. Jis atsiminė 
kelis paveikslus, kuriuose matėsi taip dievų poros, kurie lekia 
mėlynėje, ir, apsvaigęs nuo šviesos ir oro, skriejo lėkdamas di- 
delius apskritimus ties užburta šalim. 

Tačiau jis pasijuto nuvargęs. Korali sulinkus ant jo rankos 
buvo per. sunki. -Leidimasis pagreitėjo. Šviesos bangos apsiniau- 
kė. Artėjo tirštas debesis, o paskum kiti, kurie viską paskandino 
tamsoje. 

Ir ūimai nusikamavęs, prakaituota kakta ir drebančiu iš karš- 
čio kūnu, krinta į didelę, juodą duobę. .. 


KEISTAS ŽMOGUS 


Tai dar nebuvo mirtis. Tame merdėjime visa, kas dar buvo 
jo sąmonėje, sumišo lyg su sapnu, gyvenimo tikrovė su įsivaiz- 
duota naujo pasaulio tikrove, kuriame atsidūrė ir kuris buvo mir- 
ties pasaulis. 

Tame pasauly Korali nebebuvo, ir dėl to jam buvo baisiai 
skaudu. Bet jam pasirodė, kad girdi ir mato kažką, kurio buvimas 
apsireiškė praėjus pro jo užmerktas akis šešėliui. 

Tas kažkas, kurį Patricijus laikė be jokio pagrindo seniu Si- 
meonu, atėjusiu patirti savo aukų mirties, ėmė nešti laukan Ko- 
rali, paskui sugrįžo prie jo; jį taip pat išnešė ir kažkur paguldė. 
Ir visa tai įvyko taip aiškiai, jog Patricijus klausė savęs, ar nėra 
pabudęs. 

Paskum ėjo valandos... ar sekundės. Pagaliau Patricijus pa- 
juto lyg užsnūstąs pragarišku miegu, per kurį kentėjo kūno ir 
dvasios kančias, kaip kenčia prakeiktasis. Buvo įkritęs į juodą 
duobę ir stengėsi iš paskutiniųjų iš jos iškopti. Perėjo taip baisiai 
sunkiai vandens sluoksnius, kurių sunkumas jį troškino. Jis tu- 
rėjo pereiti tuos sluoksnius, įsikibdamas rankomis ir kojomis į 
daiktus, kurie išslysdavo į virvines kopėčias, kurios nelaikomos 
krisdavo Žemyn. 

Tačiau tamsa radosi „ne taip tiršta. Maišėsi truputis žalsvos 
šviesos. Patricijus jautėsi mažiau slegiamas. Pramerkė akis, at- 
siduso kelis kartus ir išvydo reginį, kuris jį nustebino; gulėjo 
ant sofos prie kažkokių atdarų durų. 

„ Ant kitos sofos šalia savęs pamatė gulinčią Korali. Ji blaš- 
kėsi ir, rodės, labai kentėjo. 

Jis manė: 

— Ir ji lipa iš juodosios duobės... Stengiasi kaip ir aš... 
Vargšė, mano. Koralil.. 

Tarp judviejų buvo stalelis, o ant jo — dvi stiklinės vandens. 
Jausdamas didelį troškulį, paėmė vieną. Tuo tarpu kažkas išėjo 
pro atdaras duris, kurias Patricijus pažino: buvo namelių durys; 
o tas Žmogus buvo ne senis Simeonas, kaip jis buvo manęs, bet 
kažkoks nepažįstamas, kurio niekada nebuvo matęs. 

— Nemiegu...— manė, — tikrai nemiegu, ir tas nepažįstama- 
sis yra draugas. 

Mėgino pasakyti tai garsiai, kad jo įsitikinimas geriau pasi- 
tvirtintų, bet neturėjo jėgų. 

Tuo tarpu nepažįstamasis prisiartino prie jo ir maloniai tarė: 

— Nesivarginkit, kapitone, viskas eina gerai. Imkit, turit iš- 
gerti. 

Nepažįstamasis padavė jam vieną stiklinę, kurią Patricijus iš- 
tuštino vienu ypu, ir jautėsi laimingas, matydamas, kad ir Ko- 
rali geria. 

— Taip, viskas eina gerai,— tarė jis.— Viešpatie, kaip gražu 
gyventi! Korali tikrai gyva, juk taip? 

Negirdėjo atsakymo, ir užmigo maloniu miegu. 

Kai pabudo, krizė buvo praėjusi, nors dar jautė ūžimą sme- 
genyse ir sunkumą alsuoti visais plaučiais. Atsikėlė ir suprato, 
kad visi jo jutimai buvo tikri, kad buvo šalia įėjimo į namelius, 
kad Korali išgėrė antrą stiklinę vandens ir kad ramiai miega. 

Balsu atkartojo: 

— Kaip gražu gyventi! 

Norėjo veikti, bet, nors durys buvo atdaros, nedrįso įeiti į na- 
melius. Atsitolino, ėjo kapams skirta pievele, paskum be tikslo, 
nes dar nežinojo savo veiksmų pagrindo, visiškai nesupratęs, kas 
jam atsitiko, ir ėjo paakiui, sugrįžo prie namelių iš sodo tos pu- 
sės... Umai sustojo. 

Po vienu medžiu, šalia tako ant kušetės gulėjo išsitiesęs kaž- 
koks žmogus, galva pavėsyje, kojomis saulėje. Atrodė užsnūdęs; 
ant kelių turėjo atverstą knygą. 

Tada, ir tiktai tada Patricijus aiškiai suvokė, kad Korali ir jis 
išvengė mirties, kad abudu gyvi, ir kad jų išgelbėtojas turi būti 
tas Žmogus, kurio miegas rodė visišką saugumą ir ramią sąžinę. 

Jį apžiūrėjo. Laibas, bet plačiais pečiais, tamsios odos, plo- 
nais ūsais, pražilusiais prie smilkinių plaukais nepažįstamasis 
atrodė turįs daugiausia penkiasdešimt metų. Drabužiai buvo pui- 
kūs. 

Patricijus pasilenkė ir paskaitė knygos pavadinimą: „Benja- 
mino Franklino atsiminimai“. Paskaitė taip pat inicialus ant že- 
mės gulinčios skrybėlės vidinėje pusėje: A. P. 

— Tai jis mane išgelbėjo,— manė Patricijus.— Mus abudu iš- 
nešė iš namelių ir slaugė. Bet kaip įvyko tas stebuklas? Kas mums 
atsiuntė tą Žmogų? 

Palietė jo petį. Tuojau žmogus atsistojo, ir veidas nušvito 
šypsena. 

— Dovanokit, kapitone, bet mano gyvenimas yra taip darbais 
apkrautas, kad, kai tik turiu kokią laisvą minutę, skiriu ją mie- 
gui... nesvarbu kur... kaip Napoleonas, ar ne? Taip, tas mažas 
panašumas man patinka... Bet nekalbėkim apie mane. O jūs, 
kapitone, kaip jaučiatės? O ponia „motutė Korali“? Nemaniau, 
atidaręs duris ir išnešęs jus laukan, kad būtų naudinga jus pa- 
žadint. Buvau ramus: padariau, kas buvo būtina. Svarbu, kad 
abu kvėpavot; geras lauko oras atliko kitką. 

Nutilo ir prieš sumišusį Patricijų ėmė juoktis. 

— Beje! buvau užmiršęs, juk jūs manęs nepažįstat? Laiškas, 
kurį jums rašiau, buvo sulaikytas. Taigi turiu prisistatyti: Don 
Aloyzas Perena iš vienos senos ispanų šeimos, tikras bajoras, 
dokumentai tvarkoj... 

Emė juoktis dar labiau. 

— Bet aš matau, kad visa tai jums nieko nesako. Zinoma, 
Ya-Bon mane kitaip apibūdino, kai parašė mano vardą tos gat- 
velės sienoje vieną vakarą prieš penkiolika dienų... Aa, pradedat 
suprasti.., Tikėkit manimi. Taip, esu tas, kurį šaukėt į pagal- 
bą... Ar turiu pasakyti vardą? .. Malonu, kapitone, jums pa- 
tarnauti, Arsenijus Lupenas! 

Patricijus nustebo. Buvo visiškai pamiršęs Ya-Bon pasiūlymą 
ir neaiškiai duotą leidimą senegaliečiui prašyti garsaus avantiū- 
risto pagalbos. Ir štai Arsenijus Lupenas prieš jį, ir štai jis vie- 
nu savo valios sukaupimu, neįtikėtinu stebuklu ištraukė jį drau- 
be su Korali iš pačių jų sandariai uždaryto karšto dugno. 

Ištiesė jam ranką ir tarė: 

— Dėkui. 

— Tylėkit! — linksmai tarė Lupenas.— Jokių padėkų. Vienas 
geras rankos paspaudimas. Tikėkit, kapitone, man galima paspaus- 
ti ranką. Jei turiu ant sąžinės kelias nuodėmėles, atsiteisiau už 
jas tam tikrais gerais darbais, kurie turi pelnyti man dorų Žžmo- 
nių pagarbą... Taigi... 

Ir nutilo. Paskum nutvėrė Patricijui už vienos švarko sagos 
ir tarė: 

— Nejudėkit... mus šnipinėja... 

— Bet kas gi? 

— Kažkas stovi ant upės kranto, gale sodo... Mūras neaukš- 
tas, o viršuj yra tvorelė. Žiūri pro skersinius ir stengiasi mus pa- 
matyti. 

— Iš kur tai žinot? Jūs esat nugara į upę, o paskum yra 
medžių... 

— Klausykit. 

— Nieko ypatingo negirdžiu. 

— Taip, motoro dūzgėjimas... stovinčio. automobilio moto: 
ras. Ką dabar veiktų stovįs krante automobilis? Juk ten nėra gy- 
venamųjų namų. 

— Na, tai, jūsų nuomone, kas bus? 

— Po šimts pypkių! Senis Simeonas. 

— Simeonas? 

— Žinoma. Jis nori įsitikinti, ar tikrai judu abudu išgelbėjau. 
— Tad nėra pamišęs? 

— Pamišęs, jis? Ne daugiau už jus ir už mane. 


— Tačiau.. 
— Tačiau norit pasakyti, Simeonas jus gynė, jo tikslas buvo 
judu sujungti, jum's atsiuntė sodo raktą ir Ls Lap CL E 


— Jūs žinot visa tai? 

— Suprantama. Kaip būčiau be to galėjęs ateiti jums į .pa- 
galbą? 

— Bet,— baimingai tarė Patricijus,— jei tas galvažudys su- 
grįžtų, ar neturim griebtis atsargos peEpaobiųs Grįžkim į namus. 
Korali yra viena. 

— Nėra jokio pavojaus. 

— Dėl ko? 

— Dėl to, kad aš čia esu. , 

Patricijus dar labiau nustebo. 

— Tad Simeonas jus pažįsta? Žino, jog esate čia? 

— "Taip, iš vieno laiško, kurį jums. rašiau Ya-Bon adresu, ir 
kurį jis sulaikė. Pranešiau, kad atvykstu, ir dėl to pasiskubino 
veikti. Savo papratimu atvykau anksčiau keliomis valandomis; 
taip jį užklupau pačiame darbo įkarštyje. 

— Bet tuo metu jūs nežinojot, kad jis yra priešas... nieko 
nežinojot... 

— Visiškai nieko. 

— Atvykot šįryt? 

— Ne, popiet, antrą valandą be penkiolikos minučių. 

Patricijus išėmė laikrodį. 

— Dabar ketvirta. Tad per dvi valandas... 

— Ir tai ne! Esu čia tik valandą.. 

— Klausinėjot Ya-Bon? 

— Jums rodos, kad norėjau gaišti? Ya-Bon man tiek tepasa- 
kė, kad jūsų nėra; tai ėmė mane stebinti. 

— O tada? 

— Ieškojau, kur galėjot būti. 

— Bet kaip? 

— Pirmiausia ieškojau jūsų kambary, kaip -aš moku ieškoti, 
ir atradau jūsų rašomojo stalo gale skylę, ir kad ta skylė susi- 
duria su kita skyle, padaryta kambario sienoje. Radau jūsų dieno- 
raštį ir susipažinau su įvykiais. Taip Simeonas žinojo mažiausius 
jūsų judesius. Taip sužinojo jūsų sumanymą ateiti čia balandžio 
14. Taip praėjusią naktį, prieš jus užpuldamas, norėjo sužinoti, 
ką jūs rašėt. Patyręs iš jūsų dienoraščio, kad jūs saugotės, susilai- 
kė. Matot, kaip visa tai lengva. Ponas Desmalionas, nerimdamas 
dėl jūsų nebuvimo, būtų irgi visa tai padaręs, bet tiktai rytoj. 

— Vadinasi, per vėlai. 

— Taip, per vėlai. Tai nei jo, nei policijos dalykas. Taigi pa- 
geidauju, kad jie neįsikištų. Prašiau jūsų luošuosius, kad tylėtų 

apie visa tai, kas jiems gali pasirodyti įtartina. Tad jei ponas 
Desmalionas ateis šiandien, manys, jog viskas tvarkoje. O pas- 
kum dėl to ramus, turėdamas iš jūsų dienoraščio žinių, perėjau 
gatvelę drauge su Ya-Bon ir įėjau į šį sodą. 

— Durys buvo atdaros? 

— Ne, bet tą valandėlę iš sodo išėjo Simeonas. Nelaimė įam, 
kurią su įkarščiu išnaudojau: įėjom jam nedrįstant pasipriešint. 
O tikrai gerai suprato, kas esu. 

— Bet jūs, jūs tuo metu nežinojot, kad jis yra priešas? 

— Kaip nežinojau? ... O jūsų dienoraštis? 

— Bet aš juo neabejojau. 

— Brangus kapitone, kiekvienas puslapis yra jo kaltinimas. 
Nėra įvykio, į kurį jo neįsipainiota, jokios nesėkmės, kuri būtų 
ne jo paruošta. 

— Tad reikėjo jį nutverti už apykaklės. 

— O paskum? Kas man iš to? Ar jį būčiau privertęs kalbėt? 
Ne, palikdamas jį laisvą, laikau geriau savo rankoj. Taip jis pra- 
žus. Matot, jau sukinėjasi aplink namus, užuot bėgęs. O paskum 
turėjau šį tą geresnį padaryti, ateiti jums abiem pagalbon... jei 
dar buvo laikas. Taigi Ya-Bon ir aš bėgte ligi namelių durų. Bu- 
vo atdaros, bet antros, laiptų, buvo užrakintos ir užkištos sklen- 
de; bet mums buvo vieni juokai išlaužti užraktą. 

Tada iš dujų kvapo supratau: Simeonas jus troškino. Neliko 
nieko daugiau, kaip išnešti jus abu laukan ir atgaivinti masažu. 
Buvot išgelbėti. 

Patricijus paklausė: 

— Žinoma, jis jau buvo atėmęs savo mirties įtaisus? 

— Ne. Matyti, tikėjosi grįžti ir viską sutvarkyti taip, kad jo 
įsikišimo nebūtų galima nustatyti ir kad jus tartų nusižudžius... 
slaptu būdu, be matomos priežasties. Ta pati drama, kaip kita- 
dos su jūsų tėvu ir Korali motina. 

— Jūs žinot! | 

— O kas neturi akių skaityti? O užrašai sienoje? Zinau, kiek 
jūs, kapitonė, ... o gal truputį daugiau. 

— Daugiau? 

— Viešpatie, papratimas... patyrimas. Daug kitiems neišaiš- 
kinamų problemų man atrodo paprasčiausios ir aiškiausios pasau- 
ly... Taip... 


— Taip?.. 
Donas Aloyzas abejojo, paskum atsakė. 
— Ne, ne... geriau nekalbėsim... Tamsa pamažu išsisklai- 


dys. Laukim. Tuo tarpu.. 

„Nutraukė klausydamasis. 

— Štai, turėjo jus pamatyti. Dabar žino, ką norėjo žinoti, ei- 
na sau. 

Patricijus pašoko. 

— Eina sau! Matot... Būtų buvę geriau jį nutvėrus. Nebe- 
pagausim to niekšo! Ir negalėsim atkeršyt! 

Don Aloyzas susišypsojo: 

— Stai, laikote niekšu žmogų, kuris sergsti jus daugiau kaip 
dvidešimt metų, ir kuris jus priartino prie motutės Korali, jūsų 
geradarį. 

— Ak, nežinau! Visa tai taip neaišku! Tegaliu jo neapkęsti... 
man gaila jo pabėgimo... norėčiau jį nukankint, o... 

— Nieko nebijokit. Jis dar niekada nebuvo taip arti savo pra- 
žūties, kaip dabar. Jį turiu savo rankose, kaip tą lapą... 

— Bet kaip gi? 

— Zmogus, kuris valdo jo automobilį, mano. 

— Kaip? Ką sakot? 

— Sakau, kad pasodinau vieną savo žmogų į aikštės automo- 
bilį, kai automobilis sukinėjosi netoli gatvelės, ir kai Simeonas 
į jį įšoko. 

— Vadinasi, jūs spėjot...— vis labiau nustebdamas klausė 
Patricijus. : 

— Pažinau automobilio užimą gale sodo, kai jums pranešiau. 

— Ir pasitikite savo žmogumi? 

— Visiškai. 

— Bet Simeonas gali išvažiuoti iš Paryžiaus, nusikratyti įū- 
sų žmogumi... O tada kaip mes būsim įspėti? 

— Kaip gali manyti, kad išvažiuos iš Paryžiaus ir važiuos 
vieškeliais be tam tikro leidimo! .. Ne, jei norės išvažiuoti iš Pa- 
ryžiaus, pirmiausia važiuos į kokią nors stotį, o mes tai sužino- 
sim per dvidešimt minučių. Ir tuojau vyksime. 

— Kaip? 

— Automobiliu. 

— Tad jūs turit leidimą? 

— Po visą Prancūziją. 

— Argi gali būti? 

— Tikrą leidimą, don Aloyzo Perena vardu, pasirašyta vi- 
daus reikalų ministro ir patvirtintą... 

— Ir patvirtintą? 

— Respublikos prezidento. 

Patricijaus sumišimas ūmai virto smarkiu susijaudinimu. To- 
je baisioje avantiūroje, į kurią buvo įsivėlęs, kurioje ligi pat šios 
valandos turėjo kęsti griežtą priešo valią ir nieko daugiau ne- 
patyrė, kaip nepasisekimą ir vis artimesnės mirties šešėlį, staiga 
galingesnė valia iškilo jo naudai. Ir viskas ūmai pasikeitė. Ro- 
dės, likimas pakeitė linkmę, kaip laivas, kurį palankus vėjas ne- 
tikėtai ima varyti į uostą. 

— Tikrai, kapitone, tarė don Aloyzas — gali pamanyti, kad 
imsit verkti, kaip motutė Korali. Turit per daug įtemptus nervus. .. 
O paskum gal išalkę... Reikia pasistiprinti. .. Eikim. 

Jį ėmė vesti namelių linkui lėtais žingsniais, prilaikydamas ir 
kalbėdamas rimtesniu balsu: 

— Apie visa tai, kapitone, prašau jūsų visiško tylėjimo. Iš- 
skyrus kelis draugus ir Ya-Bon, kurį sutikau Afrikoj ir kuris iš- 

gelbėjo man gyvybę, niekas daugiau Prancūzijoje nepažįsta ma- 
nes mano tikruoju vardu. Aš vadinuosi don Aloyzas Perena. Ma- 
roke, kur kovojau, turėjau progos patarnauti karaliui mums arti- 
mos tautos, kuri karštai geidžia mūsų pergalės. Mane pasišaukė 
pas save, ir tada paprašiau jį mane rekomenduot ir išgauti man 
leidimą važinėti. Taigi oticialiai turiu slaptą misiją, kuri užtruks 
dvi dienas. Po dviejų dienų aš grįšiu... ten, iš kur atvykau ir kur 
karo metu savotiškai tarnauju Prancūzijai... tikėkit manim, ne- 
blogai, kaip vėliau pamatysit. 

Atėjo prie sofos, ant kurios ilsėjosi Korali. Don Aloyzas sulai- 
kė Patricijų: 

— Dar vieną žodį, kapitone. Aš prisiekiau ir daviau savo žo- 
dį tam, kuris manimi pasitikėjo, kad savo laiką tos misijos me- 
tu sugaišiu tiktai mano krašto reikalams. Taigi turiu jums pra- 
nešti, kad sų visa savo simpatija jums negalėsiu pratęsti savo 
buvimo čia nė viena minute, atradęs tūkstantį aštuonis šimtus 
maišų aukso. Atsiliepiau į. savo draugo Ya-Bon šaukimą tik dėl 
to. Kai auksas bus mūsų žinioje, vadinasi, vėliausiai poryt vaka- 
Te, aš išvyksiu. Pagaliau abudu įvykiai yra suderinti. O dabar 
užtenka žodžių, aiškinimų. Supažindinkit mane su motute Kora- 
li, ir dirbkim. 

Emė juoktis. 

— Jokių paslapčių su ja... Pasakykite jai mano tikrąjį vardą. 
Nieko neturiu bijoti: Arsenijaus Lupeno pusėje visos moterys. 

Po pusvalandžio motutė Korali buvo savo Agis gerai 
Aloyzas vaikščiojo po terasą rūkydamas: 

— Jau, kapitone? Pradedam? 

Pažiūrėjo į laikrodį. 

— Pusė šeštos. Turim daugiau kaip valandą dienos, tai už- 
tektinai. 

— Užtektinai?.. Manau, kad nesirengiat pasiekti tikslą per 
valandą. 

— Galutinį tikslą ne, bet tikslą, kurį sau iškėliau, taip... ir 
dar daugiau. Valanda? Viešpatie, ką veikti? Per kelias minutes 
sužinosiu aukso slėptuvę. 

Don Aloyzas paprašė nuvesti į rūsį, iškastą po biblioteka, kur 
Essares bey laikydavo maišus aukso ligi išsiuntimo. 

— Maišai buvo nuleisti žemyn pro tą skylę, taip, kapitone? 

— Taip. 

— Nėra kito išėjimo? 

— Nėra kito, tik skylė ir laiptai, vedantys į biblioteką. 

— Kuri išeina į terasą. 

— Taip. 

— Taigi aišku. Maišus įmesdavo pro skylę, o išnešdavo pro 
biblioteką. 

— Bet... 

— Nėra bet, kapitone. Kaip gi gali būti kitaip? Matot, visa- 
da daroma ta klaida, kad ieškoma toli to, kas yra po ranka. 

Sugrįžo į terasą. Don Aloyzas atsistojo prie skylės ir ėmė 
žiūrinėti aplink. Nebuvo ko ilgai žiūrėti. Už keturių metrų nuo 
bibliotekos lango buvo apskrita duobė, vidury papuošta vaiko 
statulėle, pro kurią tekėjo srovė vandens. 

Don Aloyzas prisiartino, apžiūrėjo duobę ir pasilenkęs pasie- 
kė rankomis statulėlę, kurią ėmė sukinėti į kairę ir į dešinę. 

Pagrindas pasisuko. | 

— Jau,— tarė atsistodamas. 

— O kaip? 
Duobė ištuštės. 
tiesų labai greit vanduo nuslūgo, ir pasirodė duobės dug- 


m 
or | 


nas. 

Don Aloyzas įlipo ir pasilenkė. Vidury siena buvo išklota mar- 
murine mozaika plačiais baltais ir raudonais paveikslais. Vidury 
vieno paveikslo buvo įtaisyta gėležinė grandis, kurią don Aloy- 
zas pakėlė ir patraukė. Visa sienos pusė, kurią sudarė piešinys, 
pasidavė ir nukrito žemyn, palikdama 60—50 centimetrų skylę. 

Don Aloyzas patvirtino: 

— Maišelius įmesdavo pro čia. Antra sustojimo vieta. Mes- 
davo geležine viela su vašeliais. Štai viršuj angos geležinė viela. 

— Po velniais! — sušuko  kapitonas.— Bet geležinės vielos 
negalime sekti. 

— Ne, bet užtenka žinoti, kur ji išeina. Jūs, kapitone, eikit 
galan sodo, šalia sienos, tiesia linija nuo namų. Ten nupjausit 
ilgoką medžio šaką. Deja! buvau pamiršęs, man reikės išeiti į gat- 
velę. Ar turit durų raktą? Taip? Duokit man jį. 

Patricijus padavė raktą, paskum nuėjo į nurodytą vietą. 

— Truputį į dešinę, — įsakinėjo don Aloyzas. — Dar truputį. 
Gerai. Dabar laukit. 2 

Išėjo iš sodo pro gatvelės dureles, priėjo upės krantą ir iš ki- 
tos pusės sienos pašaukė: 

— Esat čia, kapitone? 

— Taip. 

— Įsmeikit savo medžio šaką taip, kad aš galėčiau ją ma- 
tyti iš čia... Puiku! .. ) 

Tada Patricijus nuėjo prie don Aloyzo, esančio jau prie pat 
upės. 

Pagal Seną, kranto apačioje eina daugybė pylimėlių, supiltų 
ant upės Žvyro. | 

Maži laivai čia priplaukia, iškrauna prekes, paima kitas ir 
dažnai lieka susigrūdę vieni šalia antrų. 

Toje vietoje, kur Patricijus ir don Aloyzas nusileido laiptais, 
ant vieno pylimėlio buvo sukrautos kelios krūvos laivų statybi- 
nės medžiagos, iš kurių viena atrodė apleista dėl karo. Tarp ki- 
tų nereikalingų medžiagų buvo krūvos akmenų ir plytų, išdau- 

žytais stiklais būdelė, vieno garinio keltuvo apačia. Ant vieno 
stulpo pakabinta lentelė su užrašu: „Laivų taisytojas Berthou“. 

Don Aloyzas ėjo palei trijų ar keturių metrų aukščio sieną, 
„viršuje kurios pylimėlis buvo kaip terasa. 

Pusę buvo užėmęs smėlio kalnelis; sienoje matėsi geležinės 
grotos, kurių apatinė dalis slypėjo smėlyje. 

Don Aloyzas atitraukė grotas ir tarė juokdamasis: 

— Pastebėjote, kad šioje avantiūroje nė vienos durys nėra 
užrakintos... tikimės, kad bus tas pats ir su šiomis. 

Spėjimas pasitvirtino: tatai vis dėlto nustebino don Aloyzą. 
šėjo į vieną iš tų būstų, kur darbininkai pasideda savo įrankius. 

— Iki čia nieko nepaprasto,— murmėjo don Aloyzas, degda- 
mas kišeninę elektros Ilemputę,— kibirai, kastuvai, kabliai, kopė- 
čios. .. . 

Ar matot! Štai ką įsivaizdavau... Bėgiai, tikra siaurųjų bė- 
gių sistema. Padėkit man, kapitone, atkraustysim dugną. Gerai. 

Prie pat Žemės, priešais grotas pasirodė keturkampė skylė, ly- 
giai tokia pati, kaip anoje duobėje. Viršuje buvo matyti geležinė 
viela, ant kurios. prikabinėta vąšelių. 

Don Aloyzas paaiškino: | 

— Vadinasi, maišai čia ateina. Nukrisdavo, taip sakant, į 
vieną iš tų vagonėlių, kuriuos matote tame kampe. Bėgiai būda- 
vo padėti į vietą, suprantama, naktį eidavo per žvyrą ir būdavo 
nuvežti į laivelį, kur iškraudavo jų turinį. .. 

— Tad? 

-— Tad Prancūzijos auksas eidavo iš čia nežinia kur, į už- 
sienį. 

— Ir manot, kad paskutiniai tūkstantis aštuoni šimtai maišų 
taip pat išsiųsti? 

— Bijau, kad nebūtų taip. 

— Tad per vėlai atvykom? 

Ilgai abu tylėjo. Don Aloyzas galvojo. Patricijus, nors ir nu- 
sivylęs dėl tokios nelauktos pabaigos, buvo nustebęs, kad jo 
draugas taip sumaniai ir greitai išnarpliojo šį dalyką. 

-Sumurmėjo: 

— Tai tikras stebuklas! Kaip galėjot? 

Neatsakydamas don Aloyzas išėmė iš kišenės knygą, kurią 
Patricijus buvo matęs ant jo kelių, Benjamino Franklino atsimi- 
nimus, ir jam parodė paskaityti kelias eilutes. 

Tai buvo žodžiai, parašyti paskutiniaisiais Aloyzo XVI kara- 
liavimo metais: 

„Kiekvieną dieną „vykstam į Pasy, kuris yra netoli mano būs- 
tinės, ir kur maudomasi puikiame sode. Upeliai ir kriokliai bėga 

Žinodami, kad man patinka gera mechanika, parodė duobę, 
kur subėga visi versmių vandenys: Pakanka pasukti į kairę mar- 
murinę statulėlę, ir visas vanduo nubėga tiesiai į Seną sienoje 
atsidarančiu vamzdžiu.“ 

Don Aloyzas dar paaiškino: 

— Kitą dalyką, be abejo, paskum sugalvojo Essares bey. 
Vanduo nuteka kitu keliu, o vamzdis naudojamas auksui gaben- 
ti. Be to, upės tėkmė buvo susiaurinta: buvo supilti pylimėliai, po 
kuriais eina kanalai. Matot, kapitone, kad viskas buvo lengva ras- 
ti knygoje „Doctus cum libro“. 

— Taip, žinoma, bet šiaip ar taip, reikėjo perskaityti tą knygą. 

— Atsitiktinai. Ją radau Simeono kambary ir pasiėmiau, no- 
rėdamas sužinoti, dėl ko ją skaitė. 

— Tai bus ir jis atradęs Essares bey paslaptį, paslaptį, ku- 
rios nežinojo. Rado tarp mirusiojo dokumentų knygą ir taip su- 
žinojo. Ką sakot? Galima būtų pamanyti, kad nesutinkat su ma- 
no nuomone. Turit kokią mintį? 

Don Aloyzas neatsakė. Ziūrėjo į upę. Prie pylimėlio ir kiek į 
šalį nuo laivų taisytojo stovėjo laivelis, kuriame lyg nieko ne- 
buvo. Bet iš vamzdžio ant tiltelio ėmė rūkti plonas dūmas. 

—- Eikim pažiūrėt,— tarė jis. 

Ant laivelio buvo užrašas: „Tinginys“. 

Užlipę ant laivelio turėjo peršokti statines ir virvių krūvas, 
kurios buvo suverstos ant tiltelio. Laipteliai juos nuvedė į kabi- 
ną, kuri buvo drauge miegamasis ir virtuvė. Ten rado tvirtą žmo- 
gų, plačia krūtine, juodais, garbanotais plaukais, neskustu vei- 
du, nešvariu ir sulopytu švarku bei kelnėmis. 

Don Aloyzas ištiesė dvidešimt penkių frankų banknotą, kurį 
žmogus staigiai nutvėrė. 

— Vieną žinią, drauge. Ar matei šiomis dienomis prie laivų 
taisytojo Berthou laivelį? 

— Taip, stovėjo motorinis laivelis, kuris išvyko vakar. 

— Vardas? 

— „Gražioji Elena“. Žmonės, kurie joje buvo, du vyrai ir mo- 
teris, buvo svetimšaliai, kurie kalbėjosi... Nežinau, kokia kal- 
ba... angliškai, manau, ar ispaniškai... kad tik... apskritai ne- 
žinau... 

— O laivų taisytojas Berthou, man rodos, jau nebedirba... 

— Ne, šeimininkas yra kariuomenėj, man sakė... taip pat ir 
vyresnieji amatininkai... Visiems tenka, tiesa? Ir aš laukiu, ka- 
da būsiu pašauktas, nors turiu nesveiką širdį. 

— Bet jei laivų taisytojas nedirba, kam čia reikalingas lai- 
velis? 

— Nežinau... Zinau tik, kad dirbo visą naktį. Padėjo ant 
žvyro bėgius... girdėjau važiuojant vagonėlius ir girdėjau krau- 
nant... ką? Nežinau... Paskum auštant nuvažiavo. 

— Kur nuvyko? 

— Leidosi upe į Mantes. 

— Dėkui, drauge, tatai norėjau sužinoti. 

Po dešimties minučių, atėję į Essares rūmus, Patricijus ir don 
Aloyzas rado vairuotoją to automobilio, į kurį Simeonas Diodo- 

kis įsėdo po susitikimo su don Aloyzu. Simeonas nuvažiavęs į 
šv. Lozoriaus stotį, kur paėmęs bilietą. 

— Kokia kryptimi? — paklausė don Aloyzas. 

Vairuotojas. atsakė: 

— Į Mantes. 


„GRAŽIOJI ELENA“ 


— Jokios klaidos,— tarė Patricijus.— Tas pat buvo pranešta 
ponui Desmūalionui, kad auksas išsiųstas... darbas bus skubiai 
atliktas, naktį, be pasiruošimo. Tų žmonių tautybė... išplaukimo 
kryptis... viskas sutinka. Galimas daiktas, kad tarp rūsio, kuria- 
me buvo kraunamas auksas, ir sandėliuko, pro kurį išeidavo, buvo 
tarpinė slėptuvė. 

Bet tai nesvarbu. Matyt, „Gražioji Elena“, stovėdama kokiame 
priemiesčio kampely, laukė tinkamos progos. Vieną kartą Essares 
bey dėl atsargumo jai davė ženklą kibirkščių lietumi, kurį aš pa- 
stebėjau. Šį kartą senasis Simeonas, kuris toliau dirbo Essares 
bey darbą, žinoma, dėl savęs, pranešė įgulai, ir aukso maišai eina 
Rouen ir Havro linkui, o paskui koks laivas juos nuneš... į Ry- 
tus. Viską sudėjus, keli tuzinai laivo dugne statinių, po anglių 
krūva, nėra didelis daiktas. Ką sakot? Taip, argi ne? Mano nuo- 
mone, tai visiškai tikra... 

Ir į Mantes, į kurį paėmė bilietą, plaukia „Gražioji Elena“? 
Ar neaišku? Mantes, kur jis atvyks paskui savo aukso krovinį, 
ir kur įsės į laivą jūrininku persirengęs... Kas matyta, tai ma- 
tyta... Auksas ir banditas dingsta, ką sakot? Nėra jokios klaidos? 

Nė šį kartą don Aloyzas neatsakė. Tačiau, matyt, sutiko su 
Patricijaus mintimis, nes po valandėlės pareiškė: 

— Tegul. Pažiūrėsim... 

Ir atsigręžė į vairuotoją: 

— Važiuok į garažą ir atvežk aštuonių dešimčių arklių jėgų 
automobilį. Mažiau kaip per valandą noriu būti Mantese. Kai dėl 
jūsų, kapitone... 

— Kai dėl manęs, jus lydėsiu. 

— O kas prižiūrės? .. 

— Motutę Korali? O koks pavojus jai? Niekas jos dabar ne- 
gali užpulti. Simeonui nepavyko, ir dabar temano tik apie savo 
paties ir savo aukso maišų saugumą. 

— Jūs norit? 

— Būtinai. 

— Gal apsigaunat, bet pagaliau tai ne mano dalykas. Vy- 
kim... Beje! Viena atsargumo priemonė. 

Ir pašaukė: 

— Ya-Bon! 

Senegalietis atbėgo. 

Ya-Bon buvo prisirišęs prie Patricijaus kaip ištikimas gyvu- 
lys, taip pat ir don Aloyzui buvo ištikimas. Mažiausias avantiū- 

risto judesys jį pagaudavo visą ir didžiojo vado akivaizdoje. nie- 
kad nesiliaudavo juokęsis. 

— Ya-Bon, ar tikrai gerai jauties? Ar tavo žaizda užgijo? 
Nenuvargęs? Puiku. Jei taip, eik paskui mane. 

Jį nuvedė ligi pat upės kranto, kiek toliau už laivų taisytojo 
Berthou. 

— Šį vakarą, devintą valandą, tu ateisi į sargybą čia, ant 
šio suolo. Atsineši su savimi valgyti ir gerti, ir labiausiai žiūrė- 
si, kas atsitiks ten, ant pylimėlio. Kas atsitiks? Gal visai nieko. 
Nesvarbu, tu nepasitrauksi iš čia ligi aš sugrįšiu... kad tik kas 
nors atsitiktų... „tuo atveju tinkamai veiksi. 

"Sustojo ir vėl tarė: 

— Labiausiai, Ya-Bon, nepasitikėk Simeonu. Tai jis tave su- 
žeidė. Jei jį pamatysi, šok ant jo ir atvesk jį čia... Bet nepasmauk 
jo, po velniais! Nedarykim kvailybių! Nenoriu, kad tu man ati- 
duotum lavoną... bet gyvą žmogų. Supratai, Ya-Bon? 

Patricijus susirūpino: 

— Tad bijot ko nors iš tos pusės? Tai negalimas daiktas! Jei 
Simeonas išvyko? .. 

— Kapitone,— tarė don Aloyzas,— kai geras vadas ima vytis 
priešą, jam reikia apsaugoti užimtą plotą ir palikti sargybas tvir- 
tovėse. Pas laivų taisytoją Berthou yra, matyt, viena susirinkimų 
vieta, o gal mūsų priešui svarbiausia. Ir aš ją saugosiu. 

Don Aloyzas taip pat pasirūpino atsargos priemonėmis ir Ko- 
rali. Labai nuvargusiai merginai reikėjo poilsio ir priežiūros. Ji 
buvo pasodinta į automobilį ir greitai nuvežta į Paryžiaus cent- 
rą. Nuvyko į Maillot bulvaro sveikstančiųjų namus, kur Patrici- 
jus atidavė ją į budėtojos rankas ir pavedė daktarui. Griežtai už- 
draudė įleisti bet kokį pašalinį žmogų pas ją. Ir ji pati neturi 
atsakyti į jokį laišką, kuris nebus pasirašytas: „Kapitonas Pat- 
ricijus“. 

Devintą valandą vakare automobilis važiavo San Germano ir 
Mantes keliu. Sėdintį šalia don Aloyzo Patricijų apėmė pergalės 
jausmas. Tačiau jame kilo viena kita abejonė, viena kita vieta 
liko neaiški, ir būtų buvęs patenkintas, išgirdęs Arsenijaus Lu- 
peno nuomonę. 

— Man,— kalbėjo,— lieka du visiškai nesuprantami dalykai. 
Pirmiausia, kas buvo Essares nužudytas balandžio 4 d. rytą 7 val. 
19 minučių. Aš girdėjau ASS dejones, kas mirė? Ir kas at- 
sitiko su lavonu? 


Don Aloyzas neatsakė, ir Paišieijas vėl tarė: 


— Antras, dar keistesnis dalykas, tai Simeono elgesys. Štai 
žmogus, visą savo gyvenimą atiduodantis vienam tikslui: atker- 
šyti už savo draugo -Belval nužudymą, ir kartu mano ir Korali 
laimei užtikrinti. Joks įvykis nerodo jo elgesio nevienodumo. Ma- 
tyti jame pastovi mintis: O paskum, po Essares bey mirties, ūmai 
atsimaino ir ima mus, Korali ir mane, persekioti, net tiek, jog“ 

suruošia ir pradeda vykdyti baisią machinaciją, kuri pavyko Es- 
sares bey prieš mano tėvą. 

Na, pripažinkit, kad čia yra kažkas negirdėta. Ar tai tas auk- 
sas jam apsuko galvą? Stebuklingas turtas, kuris atsidūrė jo va- 
lioj? Ar tai tas jo piktų darbų išaiškinimas? Doras žmogus vir- 
to žmogžudžiu, kad patenkintų netikėtai iškilusius geismus? Ką 
manot? 

Don Aloyzas tylėjo. Patricijus, kuris norėjo, kad visas mįsles 
garsus avantiūristas išspręstų vienu akimoju, nustebo ir suriko 
dėl to tylėjimo. 

Pamėgino paskutinį kartą: 

— O auksinis trikampis! Kita paslaptis! Nes pagaliau niekur 
jokio trikampio žymės. Kur yra auksinis trikampis? Ar apie tai 
galvoji ką nors? | 

Don Aloyzas tylėjo. Pagaliau karininkas paklausė: 

— Bet kas gi yra? Jūs neatsakot... Kas yra? Esat susimąs- 
tes... ) 
— Gal,— tarė Don Aloyzas. 

— Bet dėl kokios priežasties? 

— A, nėra jokios priežasties. 

— Tačiau... 

— Gerai, aš suvokiu, kad viskas klojasi per daug gerai. 

— Kas klojasi? 

— Mūsų reikalas. 

Ir kadangi Patricijus dar klausinėjo, jis tarė: 

— Kapitone, aš jaučiu jums nuoširdžiausią simpatiją ir esu 
labai susirūpinęs dėl jūsų, bet prisipažįstu, yra vienas uždavinys, 
pirmiausias, ir vienas tikslas, į kurį dabar veda visos mano pa- 
stangos: tai atradimas aukso, kurį iš mūsų pavogė, o aš neno- 
riu, kad tas auksas ištrūktų. Dėl jūsų jau pavyko, dėl kita — dar 
ne. Jūs abudu esat gyvi ir sveiki, bet aš neturiu tūkstančio aš- 
tuonių šimtų maišų aukso... o man reikalingi... man reika- 
lingi... 

— Bet jūs juos turėsit, nes žinot, kur yra. 

— Juos turėsiu,— tarė don Aloyzas,— kai bus sukrauti prie 
mano kojų. Iki to laiko, nežinia. 

Mantese ieškojimai nebuvo ilgi. Beveik tuojau patenkinti su- 
žinojo, jog vienas keleivis, kurio požymiai atitiko senojo Simeono 
išvaizdą, apsistojęs Trijų Imperatorių viešbuty, ir kad tą valandą 
miega viename trečio aukšto kambaryje. 

Don Aloyzas išsinuomavo kambarį žemutiniame aukšte, tuo 
tarpu Patricijus, kuris dėl savo kojos galėjo atkreipti dėmesį, nu- 
vyko į Grand Hotel. 

Kitą dieną jis nubudo vėlai. Don Aloyzas telefonu pranešė, 
kad Simeonas, nuėjęs į paštą, nuvyko į Senos krantinę, paskum 
į stotį, iš kurios atsivedęs puikią, su tankiu šydu ant veido po- 
nią. Abudu papusryčiavę trečiojo aukšto kambaryje. 

Ketvirtą valandą vėl paskambino Don Aloyzas, paprašė kapi- 
toną ateiti pas jį tuojau į mažą kavinę, esančią beveik už mies- 
to, prie upės. Ten Patricijus pamatė krantu vaikščiojantį Si- 
meoną. 

Vaikščiojo rankomis už nugaros kaip Žmogus, kuris eina pa- 
sivaikščioti ir neturi jokio tikslo. 

— Vilnonė šerpė, akiniai, vis tas pats apsirengimas, vis ta 
pati eisena,— tarė Patricijus.— Ziūrėkite į jį gerai; atrodo išsi- 
blaškęs, bet galima pastebėti, kad akys dažnai žiūri į upę, į 
tą pusę, iš kur turi atvykti „Gražioji Elena“. 

— Taip, taip, — sušnibždėjo don Aloyzas.— Žiūrėkit, štai 
ponia. 

— Ak, tai ta? Jau aš esu ją sutikęs gatvėje du ar tris kar- 
tus. 

Šaunus apsiaustas žymėjo liemenį ir plačius pečius. Ilgais 
kraštais skrybėlę dengė nuleistas šydas. Ji padavė Simeonui te- 
legramą, kuris tuojau ją perskaitė. | 

Paskum valandėlę kalbėjosi, praėjo kavinę ir netoli sustojo. 

Simeonas parašė ant popiergalio kelis žodžius ir padavė drau- 
gei. Ta jį paliko ir nuėjo į miestą, tuo tarpu Simeonas ėjo toliau 
paupiu. 

— Pasilikit čia, kapitone,— tarė don Aloyzas. 

— Tačiau,— prieštaravo Patricijus,— priešas, rodos, nė nesi- 
saugo. Neatsigręžia. 

— Geriau būti atsargiems, kapitone. Bet kaip gaila, kad ne- 
galime paskaityti to popieriaus, kurį parašė Simeonas. 

— O jei aš ją pavyčiau?.. 

— Ponią? Ne, ne, kapitone. Nesivykit, nesat toks stiprus. Jei 
bent aš pats... 

Nuėjo. 

Patricijus laukė. Keli laiveliai plaukiojo upėje. Automatiškai 
skaitė vardus. Ir ūmai po pusvalandžio išgirdo ritmingą motoro 
dūzgesį. 

Iš tiesų iš upės posūkio išlindo laivelis. Kai laivelis plaukė 
pro jį, aiškiai perskaitė: „Gražioji Elena“. 

Plaukė gana greitai, vienodai spragsėdamas; buvo didelis, 
sunkus, labai nugrimzdęs, nors, atrodo, nevežąs įokio krovinio. 

Patricijus pamatė sėdinčius ir rūkančius du jūrininkus. 

Don Aloyzas sugrįžo tik po valandos. Patricijus jį tuojau pa- 
klausė: 

— Na? „Gražioji Elena“? 

— Už dviejų kilometrų nuo čia nukabino luotelį ir atplaukė 
į krantą ieškot Simeono. 

— Jis nuplaukė su jais? 

— Taip. 

— Nieko neįtardamas? 

— Mane klausiate to, ko nežinau, kapitone. 

— Nesvarbu! Pergalė tikra. Automobiliu jį pralenksim ir, sa- 
kysim, Vernone pranešim kariuomenės ir policijos vyriausybei, 
kad areštuotų. .. 

— Niekam nepranešim, kapitone. Mes patys pasirūpinsime 
tais darbeliais. 

Abudu pažiūrėjo. Patricijus negalėjo nepasakyti to, ką sugal- 
vojo. Bet don Aloyzas nesupyko. 

— Bijot, kad aš nepagrobčiau trijų šimtų milijonų? Po vel- 
niais! Tai per sunkus pakelis įsidėti kišenę. 

— Tačiau, — tarė Patricijus, — ar galiu jus paklausti, kokie 
jūsų norai tuo požiūriu? 

— Prašau, kapitone; bet leiskite man nesakyti ligi tol, kol ne- 
baigsim šio reikalo. 

Tuo tarpu reikia pagauti laivelį. 

Sugrįžo į Trijų Imperatorių viešbutį ir nuvažiavo automobi- 
liu Vernono linkui. Šį kartą abu tylėjo. 

Kelias pasiekia upę už kelių kilometrų, netoli Rosny. Tuo pa- 
čiu metu, kai privažiavo tą miestą, „Gražioji Elena“ atvyko į po- 
sūkį, kur yra Roche Guyon, ir kuris grįžta link vieškelio į Bon- 
nieres. Jiems reikėjo bent trijų valandų tai kelionei, tuo tarpu au- 
tomobilis, persiritęs per kalvą ir važiuodamas tiesiai, atvyko į 
Bonnieres per penkiolika minučių. 

Pervažiavo kaimą. 

Dešinėje pusėje buvo viešbutis. Don Aloyzas sustojo ir tarė 
vairuotojui: 

— Jei iki vidurnakčio nesugrįšim, važiuok sau į Paryžių. Ma- 
ne lydėsit, kapitone? 

Patricijus ėjo su juo į dešinę pusę; vienu takeliu pasiekė upės 
žvyrą, kuriuo ėjo ketvirtį valandos. Pagaliau don Aloyzas sura- 
do, ko ieškojo: vieną luotelį pririštą prie stulpelio netoli nuo vi- 
los, kurios buvo visi langai ir durys uždaryti. 

Don Aloyzas atkabino grandinę. 

Buvo apie septinta valanda vakaro. Temo, bet gražiai švietė 
mėnulis. 

— Pirmiausia,—tarė don Aloyzas,— vieną paaiškinimo žodį. 
Mes saugosim laivelį, kuris atvyks apie dešimtą valandą. Kaip 
tik atsidurs upės vidury mėnulio arba mano lemputės šviesoje, 
jiems įsakysim sustoti; matydami jūsų uniformą, paklausys. Ta- 
da užlipsim ant viršaus. 

— O jei nepaklausys? 

— Eisim per prievartą. Jie yra trys, teisybė, bet mes esam 
dviese. Taigi... 

— O paskum? 

— O paskum? Reikia manyti, kad du jūrininkai yra tik nau- 
jokai Simeono tarnyboj, kurie nežino jo veiksmų, nei koks kro- 
vinys. Surišus Simeoną, jūreiviai, gerai sumokėjus, ves laivelį, 
kur aš norėsiu. Bet turiu jums pranešti, kapitone, kad darysiu su 

„Gražiąja Elena“, kas mums patiks. Įteiksiu krovinį, kada norė- 
siu. Tai mano laimikis. Niekas į jį neturi teisės, išskyrus mane. 

Karininkas pakėlė galvą. 

— Negaliu nesutikti su tokiu dalyku... 

— Tokiu atveju duokit man savo garbės žodį, kad laikysit 
paslaptį, ir — labanakt! Kiekvienas savo keliu. Aš eisiu vienas ant 
laivo, o jūs sugrįšit prie savo reikalų. Pagaliau pastebėkit, kad 
nereikalauju skubaus atsakymo. Turit laiko pagalvoti ir padaryti 
sprendimą, kurį jums padiktuos jūsų interesai. 

— Kai dėl manęs, atleiskit, bet aš jums jau esu kalbėjęs apie 
savo mažas silpnybes; kai aplinkybės man suteikia truputį po- 
ilsio, jį skiriu miegui. Carpe somnum! pasakė poetas. Labanakt, 
kapitone! | 

Ir lyg niekur nieko don Aloyzas susisupo į apsiaustą, įšoko į 
valtį ir atsigulė. 

Patricijus turėjo sukaupti visas jėgas, kad sutramdytų savo 
pyktį. Pašiepiamas don Aloyzo ramumas, jo mandagus tonas, ku- 
riame buvo truputis, ironijos, jam taip paveikė nervus, kad jis 
jautė to keisto žmogaus įtaką ir negalėjimą veikti be jo. O paskum 
kaip užmiršti, kad don Aloyzas išgelbėjo jam ir Korali gyvybę? 

Valandos bėgo. Avantiūristas miegojo nakties vėsumoje. Pat- 
ricijus svarstė planą, kaip pagauti Simeoną ir nusikratyti tuo 
žiauriu priešu, neleidžiant don Aloyzui sudoroti milžiniško turto. 
Jį gąsdino mintis pasidaryt jo sąjungininku. Kai iš tolo pasigir- 
do pirmas motoro dūzgimas, don Aloyzas nubudo. Patricijus bu- 
vo šalia jo, pasiruošęs veikti. 

Netarė nė vieno žodžio. Kaimo laikrodis išmušė vienuoliktą. 
„Gražioji Elena“ artinosi. | 

Patricijus jautė kylantį susijaudinimą. „Gražioji Elena“ at- 
neša Simeono žlugimą, paimtus milijonus, Korali išvadavimą iš 
visokio pavojaus, šlykščiausio sapno pabaigą, amžinai sunaikin- 
tą Essares darbą. Motoras tarškėjo vis arčiau. Don Aloyzas pa- 
ėmė irklus ir smarkiai ėmė irkluoti į upės vidurį. 

Ūmai toli pasirodė juoda masė, kuri aiškėjo mėnulio šviesoj: 
po dešimties, penkiolikos minučių atvyks. 

— Ar jums padėti? — sumurmėjo Patricijus.— Rodos, srovė 
jus neša ir neįstengiat atsispirt... 

— Visai ne,— atsakė don Aloyzas, kuris ėmė dainuoti. 

— Tačiau... 

Patricijus nustebo. Valtis apsisuko vietoje ir grįžo į krantą. 

„— Na...— tarė sumišęs.— Bet kaipgi?.. jūs grįžtat... At- 
sisakot. .. Nesuprantu... o gal dėl to, kad mes esame du... prieš 
tris... taip? 

Vienu šuoliu don Aloyzas iššoko ant kranto ir ištiesė Patri- 
cijui ranką. 

Šis jos nepaėmė ir suniurnėjo: 

— Man paaiškinsit? 


114 


— Per daug būtų kalbos,— atsakė don Aloyzas.— Vienas klau- 
simas: knygos, kurią aš radau Simeono kambary, Franklino atsi- 
minimai, ar jūs niekad nematėte per savo kratas? 

— Prasmegtum! man rodos, kad turit kitką... 

— Klausimas skubus, kapitone. 

— (Gerai, ne, nebuvo. 

— Tada,— tarė don Aloyzas,— tikrai taip, esam apgauti, ar- 
ba, tiksliau, esu apgautas. Keliaujam kapitone, ir greitai. 

Patricijus nepajudėjo iš valties. Jis smarkiai atsistūmė ir nu- 
tvėrė irklą, murmėdamas: 

— Po velniais! manau, kad draugas juokiasi iš manęs. 

Jau už dešimt metrų nuo'kranto sušuko: 

— Jeigu bijot, man nereikia nieko. Vyksiu vienas. 

Don Aloyzas atsakė: 

— Ligi greito pasimatymo, kapitone. Jūsų lauksiu viešbuty. 

Patricijui niekas nesukliudė. Sulig pirmu paliepimu „Gražioji 
Elena“ sustojo, ir laivas buvo paimtas ramiausiai. 

Du jūreiviai, kilę iš baskų pajūrio, kuriems pristatė kariuo- 
menės vyresnybės agentus, jį išvedžiojo po visą laivelį. 

Nerado nei senio Simeono, nei mažiausio maišelio aukso. Lai- 
vo prekių skyrius buvo beveik tuščias. 

Apklausa buvo trumpa. 

— Kur plaukiat? | 

— Į Rouen. Esam rekvizuoti maistui gabenti. 

— Bet paėmėt ką nors kelyje? 

— Taip, į Mantes. 

— Jo vardas? 

— Simeonas Diodokis. 

— Kur jis? 

— Išlipo, netrukus įsės į traukinį. 

— Ko norėjo? 

— Užmokėt mums. 

— Už ką. 

— Už krovinį, kurį paėmėme iš Paryžiaus prieš dvi dienas. 

— Maišelius? 

— Taip. 

— Ko? 

— Nežinom. Mokėjo gerai. Mums užteko. 

— O kur tas krovinys? 

— Jį perkrovėm praėjusią naktį ant garlaivio, kuris prie mū- 
sų priplaukė šalia -Bissy. 

— Garlaivio vardas? 

— „Kupranugaris“. Šešių žmonių įgula. 

— O kur jis? 

— Priekyje. Plaukė greit. Jau turi būti už  Roueno. Simeonas 
Diodokis vyksta ten. 

— Ar seniai pažįstat Diodokį? 

— Jį matėm pirmą kartą. Bet žinojom, kad tarnavo ponui 
Essares. 

— Aa, jūs dirbot ponui Essares? 

— Kelis kartus... Tas pats darbas ir ta pati kelionė. 

— Pašaukdavo signalu? 

— Taip. Kibirkštimis. 

— Vis maišus? 

— Taip, maišelius. Mokėjo gerai. 

Patricijus daugiau nieko neklausė. Skubiai sugrįžo į savo val- 
tį, priplaukė krantą ir nuėjo į viešbutį, kur rado don Aloyzą pa- 
togiai bevakarieniaujantį. 

— Skubėkime! — tarė, — krovinys yra „Kupranugario“ garlai- 
vy, kurį pavysim tarp Roueno ir Havro. 

Don Aloyzas atsistojo ir ištiesė karininkui į baltą popierių su- 
vyniotą pakelį. 

— Štai du sandvičiai, kapitone. Naktis bus ilga. Man nema- 
lonu, kad jūs neišsimiegojot kaip aš. Važiuokim, ir šį kartą aš 
paimsiu vairą. Sėskit šalia manęs. 

Įlipo abu į automobilį su vairuotoju. Bet kai tik išvažiavo į 
tiesų kelią, Patrieijus sušuko: 

— Vieną valandėlę! Atkreipkit dėmesį! Ne į tą pusę. Vykstam 
į Mantes ir į Paryžių. 

— Kaip tik to noriu,— atsakė don Aloyzas šypsodamas. 

— Kaip? Vykstam į Paryžių? 

— Tikrai. 

— Ak, ne, ne! Tai per smarku. Kadangi jums sakau, kad du 
jūreiviai... 

— Jūsų jūreiviai? Du apgavikai. 

— Bet patvirtino, kad krovinys... 

— Krovinys? Tuščios kalbos! 

— Bet gi „Kupranugaris“... 

— „Kupranugaris“ yra garlaivis; o paskum? Jums kartoju, 
kad esam apgauti kaip mulkiai. Senio Simeono esama stebuklin- 
go žmogelio. Stai kur priešas, senis Simeonas! Su juo yra ko pa: 
silinksminti. Man pastatė žabangas, į kurias įpuoliau kaip asi- 
las. Laiku! Kiekvienas pokštas turi pabaigą. Dabar užteks. 

— Tačiau... 

— Nesat patenkintas, kapitone? Be „Gražiosios Elenos“ norit 
užpulti „Kupranugarį“? Kaip norit: išlipsit Mantese. Tiktai jums 
pranešu, kad Simeonas yra Paryžiuje trimis ar keturiomis va- 
landomis anksčiau už mus. 

Patricijų nukrėtė šiurpas. Simeonas Paryžiuj, kur yra Korali. 
Neprieštaravo daugiau: tuo tarpu don Aloyzas kalbėjo toliau: 

— Ak, koks niekšas! Kaip gerai suvaidino savo vaidmenį! 
Maestro smūgis tie „Franklino Atsiminimai“. Žinodamas mano 
atvykimą, pamanė: „Arsenijus Lupenas? Stai pavojingas Žmogus, 


maišelius. Juo nusikratyti teturiu vieną priemonę: padaryti taip, 

kad pultų tikrus pėdsakus ir taip smarkiai, jog nepatirtų tos psi- 
chologinės minutės, kai tikri pėdsakai virsta netikrais pėdsakais“. 
A? ar ne gerai sugalvota? Ir tada Franklino knyga padėta kaip 
jaukas, ir puslapis, kuris reikiamoje vietoje atsiverčia, tas mano 
neišvengiamas ir lengvas vandens vamzdžių ir geležinių vielų at- 
radimas, tai Ariadnės siūlas, kuriuo aš einu mielai, vedamas pa- 
ties Simeono nuo rūsio ligi laivų taisytojo Berthou. O, ligi čia 
viskas gerai. Bet toje vietoje dėmesio! Prie laivų taisytojo Bert- 
hou nieko. Tiktai ten, šalia, laivelis; taigi galimybė pasiteirauti, 
taigi tikrai aš pasiteirausiu. Ir aš pasiteirauju. Ir pasiteiravęs kre- 
čiu pokštus. 

— Bet tada tas žmogus? 

— Et, vienas Simeono sėbras, ir Simeonas, įtardamas, kad 
seksiu ligi pat šv. Lozoriaus stoties, mane priverčia pasukti Man- 
teso linkui. 

— Mantese komedija eina toliau: „Gražioji Elena“ praplau- 
kia su Simeonu ir aukso maišeliais. Bėgam prie „„Gražiosios Ele- 
nos“. Suprantama, „Gražiojoje Elenoje“ nieko. „,„Perkrovėm vis- 
ką į „Kupranugarį“, vykitės „Kupranugarį“. Vejamės „Kupranu- 
garį“ ligi Roueno, ligi Havro, ligi pasaulio galo, ir suprantama, 
veltui, nes „„Kupranugario“ nėra. Bet mes manom, kad yra ir 
ištrūko iš mūsų. Ir tada partija sulošta. Milijonai išvyko. Simeo- 
nas dingo. O mums telieka vienas dalykas: nuleisti rankas ir atsi- 
sakyti nuo ieškojimų. Atsisakymas nuo ieškojimų, štai gerojo 
žmogelio tikslas. Ir tą tikslą būtų pasiekęs, jei... 

Automoblis lėkė visu greičiu. Kartais negirdėtu vikrumu don 
Aloyzas jį staiga sustabdydavo. Tai sargyba. Klausia leidimo. 
Paskum šuolis priekin, ir vėl beprotiškas lėkimas. 

— Jei... kas? — paklausė Patricijus beveik įsitikinęs. — Koks 
buvo ženklas, iš kurio supratot? 

— Tos moters pasirodymas Mantese. Iš pradžių neaiškus 
ženklas. Bet ūmai atsiminiau, kad pirmajame laivelyje, „Tingi- 
nyje“, Žmogus, suteikęs mums žinias... atsimenat?.. prie laivų 
taisytojo Berthou... Gerai stovėdamas prieš tą Žmogų patyriau 
keistą nepaaiškinamą įspūdį... kad gal aš stoviu prieš persiren- 
gusią moterį. Tas įspūdis vėl man iškilo. Mintyje gretinau su 
Manteso moterim. O paskum... o paskum... žybtelėjo šviesa... 

Don Aloyzas galvojo ir patylomis tarė: 

— Bet koks velnias gali būti ta moteris? 

Patylėjo, paskum Patricijus tarė: 

— Gregorijus, turbūt... 

— A? Ką sakot? Gregorijus? 

— Tikrai, nes Gregorijus yra moteris... 

— Kaip? Ką jūs man giedat? 

— Aišku... Atsiminkit... Man tai atskleidė sėbrai tą dieną, 
kai jie buvo suimti kavinės terasoj... 

— Kaip gi! Bet juk jūsų dienoraštis nieko nesakė. 

— Iš tiesų... užmiršau tą smulkmeną. 


117 


— Smulkmeną! Tai vadinat smulkmena. Bet tai svarbiausias 
dalykas, kapitone! Jei būčiau žinojęs, būčiau atspėjęs, kad tas jū- 
reivis ne kas kitas, kaip Gregorijus, ir nebūtumėm veltui sugaišę 
nakties. Tai gražu, kapitone! . 

Bet tai negalėjo pakeisti don Aloyzo nuotaikos. Tuo tarpu, kai 
Patricijus, prislėgtas nežinia kokios nuojautos suriko, don Alo- 
yzas džiūgavo: 

— Laiku! Kova pasidarė rimta. Tikrai buvo -per daug patogi 
ir štai dėl ko aš, Lupenas, buvau truputį susirūpinęs! Gal gi taip 
eina dalykai tikrame gyvenime? Gal viskas taip tiksliai susimez- 
ga? Franklinas, aukso kanalas,— pėdsakai, kurie patys išryškėja, 
pasimatymas Mantese, „Gražioji Elena“... ne, visa tai man įgrys- 
ta. Per daug gėlių, ponai, nemėtykit daugiau! O paskum tas auk- 
so išvežimas laiveliu! Gerai, taikos metu, bet per patį karą, lei- 
dimų, žvalgų laivelių, sargybų, konfiiskavimų viešpatavimo me- 

„ Kaip gi gali būti, kad žmogelis, kaip Simeonas, rizikuotų 
į tokią kelionę? Ne, aš nepasitikėjau ir dėl to, šiaip ar taip, pa- 
stačiau Ya-Bon sargyboje prie laivų taisytojo Berthou. .. Mintis, 
kaip ir visos kitos... Tas laivų taisytojas man rodėsi avantiūros 
vidurys. A? Mano buvo tiesa? Ar ponas Lupenas prarado uoslę? 
Kapitone, jums pranešu, kad išvykstu ryt vakare. Pagaliau jums 
sakiau, yra būtina: nugalėtojas ar nugalėtas, aš einu sau... Bū- 
tina... Bet nugalėsim... Nėra daugiau paslapčių.;. nė to aukso 
trikampio... Ne, nenoriu jums teikti gražų brangaus metalo tri- 
kampį. Ne, ne, nereikia apakti nuo žodžių. Gal yra tik geometri- 
nis padėjimas aukso maišelių, sukrovimas trikampio pavidalu... 
arba tokiu būdu yra pakasta žemė... Nesvarbu. Rasim... Ir auk- 
so maišeliai bus mūsų... O Patricijus ir Korali eis tiesiai pas 
burmistrą, gaus mano palaiminimą ir turės daug sūnų! 

Atvyko prie Paryžiaus vartų. Patricijus, kuris vis buvo susi- 
mąstęs, paklausė: 

— Tad, vadinasi, manote, kad nebėra ko bijoti? 

— Ne, to nesakiau; drama nepasibaigė. Po didelės trečiojo 
veiksmo scenos, kurią pavadinsiu anglies rūgšties scena, bus tik- 
rai ketvirtas veiksmas, o gal ir penktas. Dar priešas nėra nu- 
ginkluotas, po velniais! 

Važiavo pagal Seną. 

— Nusileiskim,— tarė don Aloyzas. 

Tris kartus tyliai sušvilpė. 

— Jokio atsakymo, — sumurmėjo.— Ya- -Bon nėra. Kova prasi- 
dėjo. 

— Bet Korali... 

— Ko bijote dėl jos? Simeonas nežino įos prieglaudos. 

Prie laivų taisytojo Berthou nieko. Ant pylimėlio, žemai,— nie- 
ko. Bet mėnulio šviesoje dunksojo „Tinginys“. 

— Eikim! — tarė don Aloyzas.— Gal tas laivelis paprasta Gre- 
gorijaus gyvenamoji vieta? O -gal sugrįžo, manydamas mus nu- 

vykus į Havrą? Tikiuosi. Šiaip ar taip, Ya-Bon turėjo praeiti 
pro ten, ir, žinoma, paliko kokį ženklą. Eikim. 

— Tiktai keista... bijau. 

— Ko? —tarė don Aloyzas, kuris buvo per drąsus, kad su- 
prastų tą įspūdį. 

— To, ką rasim. 

— Kas žino! gal nieko... 

Abu užsidegė kišenines lemputes ir laikė rankoje revolverio 
rankeną. 

Perėjo lentą, kuri įjungė krantą su laiveliu. Keli laipteliai ir 
kabina. | 

Durys buvo uždarytos. 

— Ei, drauge! reiktų atidaryti. 

Jokio atsakymo. Tada ėmė jas laužti. Durys buvo tvirtos ir 
visai nepanašios į paprastas kabinų duris. 

Pagaliau išlaužė. | 

— Suburbėtum! — tarė don Aloyzas, įėjęs pirmas.— To tai ne- 
laukiau! 

— Kas yra? 

— Žiūrėkit! ... Ta moteris, kuri vadindavosi Gregorijum. .. at- 
rodo negyva. 

Buvo perversta ant mažos geležinės lovos, su jūreivio švar- 
keliu, atidengta krūtine. Veide dar tebebuvo baisaus išgąsčio žy- 
mė. Netvarka kabinoje rodė, kad kova buvo pašėlusi. 

— Neapsirikau. Štai drabužiai, kuriais buvo apsivilkusi Man- 
tese. Bet kas yra kapitone? 

Patricijus dusliai suriko: 

— Ten... prieš mus... po langu... 

Mažo lango į upę stiklai buvo išdaužyti. 

— Na? —tarė don Aloyzas.— Kas? Taip, iš tiesų, kas nors iš- 
mesta pro čia... 

— Tas šydas, tas mėlynas šydas,— šnibždėjo Patricijus,— tai 
jos slaugytojos šydas... Korali šydas. 

Don Aloyzas supyko: 

— Negalimas daiktas! Na, niekas gi nežinojo jos adreso... 

— Tačiau... , 

— Ką tačiau? Juk jai nerašėt?.. netelegraiavot?.. 

— Taip... telegrafavau... iš Manteso... 

— Ką sakot? Bet tada... Ak, eikit... tai beprotybė. .. Jūs ne- 


galėjot... 
— Taip... 
— Telegrafavot iš Manteso įstaigos? 
— Taip. 


— Ir buvo kas nors įstaigoj? 

— Taip, viena moteris. 

— Šita? Šita, kuri čia nužudyta? 
— Taip. 

— Bet nepastebėjo ką rašėt? 

— Ne, bet du kartus rašiau telegramą. 

— O nereikalingą nuorašą numetėt ant žemės... Tad bet 
kas... Ak! Iš tikrųjų prisipažinsit, kapitone... 

Patricijus jau buvo toli. Bėgo galvotrūkčiais į automobilį. 

Po pusvalandžio grįžo su dviem telegramom rankoj, kurias 
abidvi rado ant Korali stalo. 

Pirmoji, jo siųsta. 

„Viskas eina gerai. Būkit rami ir neišeikit. Mylįs kapitonas 
Patricijus“. 

Antra, žinoma, Simeono siųsta buvo šitokia: 
„Svarbūs įvykiai. Pasikeitę planai. Grįžtame. Jūsų lauksiu de- 
vintą valandą prie jūsų sodo durelių. Kapitonas Patricijus“. 

Tą antrąją telegramą Korali gavo aštuntą valandą. Ir tuo- 
jau išvyko. 


KETVIRTAS VEIKSMAS 


— Kapitone,— pastebėjo don Aloyzas,— pažymiu dvi jūsų kvai- 
Nona Pirma, jog man nepranešėt, kad Gregorijus yra moteris. 

ntra... 

Bet pamatė Patricijų taip susikrimtusį, jog nebaigė kaltini- 
mo. Padėjo jam ant peties ranką ir tarė: 

— Na, kapitone, nenusiminkit. Būsena nėra tokia sunki kaip 
manot. 

Patricijus sumurmėjo: 

— Bėgdama nuo to žmogaus, Korali iššoko pro tą langą. 

Don Aloyzas patraukė pečiais. 

— Motutė Korali yra gyva... Simeono rankose, bet gyva. 

— O ką jūs žinot? O -paskum to žvėries rankose gal gi ne 
pats baisumas mirties? | 

— Tai mirties baimė, bet yra gyvybė, jei laiku atvyksim. O 
atvyksim. 

— Turit kokius pėdsakus? 

— Manot, kad aš stovėjau sunėręs rankas? Ir manot, kad pus- 
valandžio neužtenka tokiam senam lošikui, kaip man, išaiškinti 
mįslėms, kurios iškilo šioje kabinoje? 

— Tad eikim. Vykimės priešą. 

— Dar ne! — tarė don Aloyzas, kuris vis ieškojo aplink sa- 
ve.— Klausykit, štai ką Žinau ir ką jums trumpai pasakysiu, ne- 
sistengdamas jūsų apsvaiginti savo išvedžiojimais, taip pat ne- 
minėdamas visų tų mažmožių, kurie įrodo tai, ką sakau. Zalia ir 
nuoga tikrovė. Taigi... | 

— Taigi? 

— Motutė Korali atėjo devintą valandą į pasimatymą. Buvo 
Simeonas su savo sąjungininke. Abu ją užpuolė; užrišo burną, ir 
ją atnešė čia. Pastebėkit, kad jų akims prieglauda atrodė tik- 
ra. Tačiau reikia manyti, kad tai buvo laikina prieglauda, pritai- 

kyta vienai nakties daliai, ir kad Simeonas manė palikti motutę 
Korali savo sąjungininkės rankose, o pats imti ieškoti tikros prie- 
glaudos, kalėjimo. Bet laimei, aš truputį didžiuojuos ta aplinky- 
be, Ya-Bon buvo čia, Ya-Bon tamsoje žiūrėjo nuo savo suolo. Jis 
turėjo matyti tuos Žmones pereinant pylimėlį ir iš tolo pažinti 
Simeono eiseną. 

Tuojau Ya-Bon šoka ant laivelio tiltelio ir ateina tuo pačiu 
laiku kaip anie, pirma negu galėjo uždaryti duris. Keturi žmo- 
nės toje ankštoje vietoje visiškoje tamsoje turėjo būti baisiame 
sumišime. Pažįstu Ya-Bon: tokiais atvejais yra baisus. Nelaimei, 
ne Simeoną nutvėrė su ta nepermaldaujama ranka, bet tą moterį. 
Simeonas pasinaudojo. Nepaliko Korali. Ją paėmė ant rankų, iš- 
ėjo ir užrakino duris užpakaly dviejų kovotojų. 

— Manot?.. manot, kad Ya-Bon, o ne Simeonas nužudė tą 
moterį? 

— Tai tikrai. Jei nebūtų kitų įrodymų, užtektų to: šis gerk- 
lės sutriuškinimas yra tikrąs Ya-Bon ženklas. Tik nesuprantu, dėl 
ko Ya-Bon, pašalinęs iš kovos lauko moterį, vienu pečių smūgiu 
neišvertė durų vytis Simeono. Spėju, kad buvo sužeistas ir ne- 
galėjo sukaupti pakankamai jėgų. Taip pat spėju, kad moteris 
nemirė tuojau, kad kalbėjo prieš Simeoną, kuris, užuot gynęs, ap- 
leidžia. Faktas, kad Ya-Bon išmušė stiklus... 

— Šoko į Seną sužeistas, su viena ranka? — prieštaravo Pa- 
tricijus. 

— Visai ne. Po tuo langu yra atrama, ir jis galėjo pasistoti 
ir iš ten įlipti į laivelį. 

— Tegul, bet turėjo dešimt, gal ir dvidešimt minučių su- 
gaišti. 

— Ar svarbu, jei ta moteris prieš mirdama turėjo laiko pa- 
sakyti, kur yra Simeono prieglauda? 

— O mes kaip tai sužinosim? 

— Tai to ieškau, besikalbėdamas su jumis, kapitone. .. Ir štai 
atradau. 

— Čia? 

— Šiuo momentu, ir nesitikėjau mažiau iš Ya-Bon. Ta mo- 
teris jam nurodė vieną kabinos vietą... žiūrėkit, turbūt tą pa- 
liktą atdarą dėžutę, kurioje buvo vizitinė kortelė su adresu. Ya- 
Bon paėmė tą kortelę ir, norėdamas man pranešti, prisegė ją seg- 
tuku prie šios užuolaidos. Ją jau mačiau, bet tik šiuo momentu 
pastebėjau segtuką, kuris ją laiko. Auksinis segtukas, kuriuo aš 
pats prisegiau ant Ya-Bon krūtinės Maroko kryžių. 

— O tas adresas? 

— Amedėjus Vacherotas, Guimard gatvė, 18. Guimard gatvė 
yra netoli. Tai patvirtina Žinia. 

Išėjo, palikdami moters lavoną. 

— Policija tesižino su juo,— tarė don Aloyzas. 

Praeidami pro Berthou laivų taisyklą pažvelgė į sandėlėlį, ir 
don Aloyzas pastebėjo: 

— Trūksta kopėčių. Turėkim galvoj tą smulkmeną. Simeonas 
turėjo eiti pro čia, ir jis taip pat pradeda daryti klaidas. 

Automobilis juos nuvežė į Guimard gatvę; tai viena maža 
Passy gatvelė, kur 18 numeris yra didelis namas, senoviškos sta- 
tybos ir prie kurio durų jie paskambino antrą valandą ryto. 

Laukė ilgai iki atidarė, ir, kai įėjo į prieangį, durų sargas iš- 
kišo galvą iš savo kambarėlio: 

— Kas ten? 

— Turim būtiną reikalą pamatyti poną Amedėjų.Vacherotą. 

— Aš esu. 

— Jūs? 

— Taip, aš, durų sargas. Bet kokia teise? 

— Prefektūros įsakymas,— tarė don Aloyzas, parodydamas 
kažkokį medalį. 

Įėjo į kambarėlį. : 

Amedėjus Vacherotas buvo doro veido, balta barzdele senu- 
kas, panašus į zakristijoną. 

— Atsakykit aiškiai, — staigiu balsu paliepė don Aloyzas, — 
ir be išsisukinėjimų. Ieškom pono Simeono Diodokio. 

Durų sargas išsigando: | 

— Gal jam pikta norit padaryti? Jei taip — veltui mane klau- 
siat. Geriau mirti, nekaip pakenkti gerajam ponui Simeonui. 

Don Aloyzo tonas sušvelnėjo: 

— Padaryt jam pikta? Anaiptol: jo ieškom, norėdami pada- 
ryt jam gera, įspėti apie didelį pavojų. 

— Didelį pavojų! — sušuko Vacherotas.— Na, nesistebiu. Nie- 
kad jo nemačiau taip susijaudinusio. 

— Tad parėjo? 

— Taip, kiek po vidurnakčio. 

— Yra viršuj? 

— Ne, sugrįžęs išėjo. 

Patricijus beviltiškai numojo ranka ir paklausė: 

— (Gal ką nors paliko? 

— Ne, bet norėjo kažką atvest. 

— Ponią? 

Vacherot abejojo. 

— Mes žinom,— tarė don Aloyzas, — kad Simeonas Diodokis 
stengiasi paslėpti saugioje vietoje Vieną ponią, kurią labai ger- 
bia. 

— Ar galit man pasakyt tos ponios vardą? — vis nepasitikė- 
damas paklausė durų sargas. 

— Žinoma: ponia Essares, bankininko, pas kurį Simeonas sek- 
retoriavo, našlė. Ponia Essares yra persekiojama, Simeonas ją 
gina nuo jos priešų, ir kadangi mes norim jam padėti ir pasiru- 
pinti patys tuo reikalu... 

„ — Gerai, štai, — tarė “Vacherotas, visiškai įtikintas.— Pažįstu 
Simeoną Diodokį jau daug metų. Jis man duodavo darbo, kai dir- 
bau dailide, man paskolindavo pinigų, man parūpino tą vietą ir 
dažnai ateidavo pasikalbėt su manimi į mano kambarėlį apie 
daugelį dalykų... 

— Apie savo istorijas su, Essares bey? Apie savo planus dėl 
Patricijaus Belval? — nerūpestingai paklausė don Aloyzas. 

:-- Sargas vėl abejojo, paskum tarė: 

— Apie daugelį dalykų. Tai puikus žmogus, kuris daro daug 
gera ir kuriam aš padedu. Ir dabar rizikuoja gyvybe dėl ponios 
Essares... 

— Dar vieną Žodį. Ar matėt įį prieš Essares bey mirtį? 

— Sį vakarą pirmą kartą. Atėjo apie pirmą valandą. Kalbėjo 
tyliai visas sumišęs, klausydamasis gatvės bildesių. „Mane vijo- 
si, — pasakė — mane vijosi, prisiekčiau...“ Ką gi? — paklausiau.— 
„Tu jo nepažįsti... turi tik vieną ranką... bet R kaklą kaip 
nieką...“ O paskum nutilo. Ir pradėjo tyliu balsu, jog beveik ne- 
galėjau suprasti jo žodžių. ,,„Tu eisi su manimi. Turim eiti paimti 
ponią, ponią Essares... Nori ją nužudyt... Ją gerai paslėpiau, 
bet apalpo... Reikės ją čia atnešti... Bet ne, eisiu vienas... pa- 
darysiu pats... Bet norėčiau Žinoti... Ar mano kambarys vis 
laisvas?“ Turiu jums pasakyt, kad čia turi vieną kambarį. Kar- 
tais čia ateidavo, ir jį laikė visokiam atsitikimui, nes yra visai 
atskiras kambarys. 

— O paskum? — tarė baimingai Patricijus. 

— Paskum? Išėjo. 

— Bet kodėl dar nesugrįžo? 

— Prisipažįstu, kad ir aš esu susirūpinęs. Gal tas Žmogus, 
kuris jį vijosi, užpuolė įį? O gal ponia? .. Gal jai kas atsitiko? 

— Ką sakot? Poniai? 

— Reikia bijoti. Kai man sakė, kur jos turime eiti ieškoti, 
pridūrė: „Greitai, skubėkim... Gelbėdamas ją turėjau įkišti į vie- 
ną skylę... Dvi, tris valandas išbus... Bet jei pasiliktų ilgiau, 
užtrokštų dėl oro stokos...“ 

Patricijus nutvėrė senį. Buvo įnirtęs. Mintis, kad Korali ne- 
sveika, nusikamavus, merdi kur nors baimės kankinama, ta min- 
tis jį varė iš proto. 

— Jūs kalbėsit, ir tuojau. Pasakysit, kur yra. Ak, manot, kad 
galima tiek tyčiotis iš mūsų? Kur yra?.. Jums sakė... Jūs ži- 
not. 

Purtė senį už pečių, šniokšdamas iš pykčio. 

Don Aloyzas pajuokė: 

— Puiku, kapitone! Girtina! Bendradarbiaudami su manimi, 
darote didelę pažangą. Ponas Vacherotas dabar bus visiškai mums 
atsidavęs. 

— Aa! —sušuko Patricijus,— dabar pamatysit, ar neatrišiu 
aš jam liežuvio. 

— Veltui, pone,— labai ramiai atsakė sargas.— Jūs mane ap- 
gavot, esat pono Simeono priešai, ir aš neištarsiu nė vieno Žo- 
džio, kuris galėtų jums parodyt... 

— Nekalbėsi, tu? nekalbėsi? 

Įnirtęs Patricijus atstatė į jį revolverį. 

— Suskaičiuosiu ligi trijų. Jei per tą laiką neprabilsi, pa- 
matysi, iš kurio medžio padarytas kapitonas Belval. 

Sargas pašoko. Jo veidas rodė, kad atsitiko kažkas nauja, kad 
pakeitė nusistatymą. 

— Kapitonas Belval! Ką sakot! Jūs esat kapitonas Belval? 
Patricijus Belval? 

— Jūsų tarnas, ir jei per dvi sekundes man nebūsi paaiški- 
męs... 
— Jūs esat Patricijus Belval ir esate pono Simeono priešas? 
Tai negalimas daiktas. Kaip! Norėtumėt... 

— Noriu jį užmušti kaip šunį... taip, tavo niekšą Simeoną, 
taip pat ir tave, jo sėbrą... Niekšai!.. Bet ar atsakysi? 

— Nelaimingasai! — murmėjo sargas... — Nelaimingasai! Ne- 
žinote, ką darot... Jūs, nužudyti poną Simeoną! Bet tik paskuti- 
nis Žmogus galėtų padaryti tokią piktadarybę. .. 

— Dar! Ar kalbėsi gi, niekše? 

— Nužudyti poną Simeoną, jūs, Patricijau! Jūs! 

— O dėl ko ne? 

— Bet yra vienas dalykas! .. 

— Koks? 

— Jei žinotumėt!.. 

— Nagi, koks dalykas? 

— Jūs?! nužudyti poną Simeoną! 

— Dėl ko gi ne?.. Sakyk gi, dėl Dievo! Dėl ko ne? 

Durų sargas nutilo valandėlę, paskum sumurmėjo: 

— Jūs esat jo sūnus. 

Visą Patricijaus įniršį, visą jo baimę, kad Korali Simeono 
valioje, visa tai nustelbė juokas: 

— Simeono sūnus! Ak, tai tikrai puiku! Radai gražų būdą iš- 
gelbėti seną banditą! Patogus pateisinimas: „„Nežudyk to žmo- 
gaus, tai tavo tėvas!“ Mano tėvas niekšas Simeonas! Simeonas. 
Diodokis — Patricijaus Belval tėvas!.. Na, reikia leipti juokais. 

Don Aloyzas, kuris klausėsi tylėdamas, davė ženklą Patricijui, 
ir tarė jam: 

— Kapitone, teikitės leisti man, išpainioti tą dalyką. Užteks 
kelių minučių, tai nebus gaišatis. Netgi... 

Atsigręžė į Vacherotą ir ramiai ėmė kalbėt: 

— Išaiškinkim, pone Vacherotai. Reikia tik būti teisingiems, 
negaišuoti nereikalingais sakiniais. Jau pagaliau per daug kal- 
bėjot, nepasiekdami galo. Simeonas Diodokis — tai ne tikrasis jū- 
sų geradario vardas, taip? 

— Taip. 

— Vadinosi Armandas Belval, ir moteris, kuri jį mylėjo, jį 
vadino Patricijum. 

— Taip, kaip ir įo sūnų. | 

— Tačiau tas Armandas Belval buvo nužudytas kartu su ta, 
kurią mylėjo, su Korali Essares motina? 

— Taip, Korali motina mirė, jis ne. 

— Buvo 1895 m. balandžio 14. 

— 1895 m. balandžio 14. 

Patricijus paėmė už rankos don Aloyzą. 

— Eikim! — šnibždėjo.— Korali merdi. Žvėris ją palaidojo. 

— Bet ar nemanot, kad tas žvėris jūsų tėvas? 

— Esat beprotis! 

— Tačiau, kapitone, jūs drebat... 

— Gal... gal... bet dėl Korali... Nė negirdžiu, ką sako tas 
žmogus! Sapnas yra jo žodžiai... Pasakykit jam, kad tylėtų... 
kad tylėtų. .. turėsiu jį pasmaugti. 

Parkrito ant krėslo alkūnėmis ant stalo, susiėmęs galvą. Mo- 
mentas tikrai buvo baisus; jokia katastrofa negalėjo labiau pri- 
trenkti Žmogų. 

Don Aloyzas žiūrėjo į jį susijaudinęs, paskum atsigręžė į du- 
rų sargą: 

— Paaiškinkit, pone Vacherotai, trumpais žodžiais vėlyvesnes 
smulkmenas. Vadinasi, 1895 m. balandžio 14... 

— 1895 m. balandžio 14 vienas ponaitis nuo notaro, lydimas 
policijos komisaro, atėjo užsakyti pas mano šeimininką, čia ne- 
toli, du karstus, kuriuos tuojau reikėjo padirbti. Visa dirbtuvė 
ėmėsi darbo. Dešimtą valandą vakaro šeimininkas, vienas mano 
draugas ir aš atvykom į Raynouard gatvę, į vienus namelius. .. 

— Juos žinau. Toliau. 

— Ten buvo du lavonai: kiekvieną įvyniojom į drobulę ir pa- 
guldėm į karstą. Paskum, vienoliktą, šeimininkas ir mano drau- 
gas paliko mane vieną su vienuole. Nieko daugiau neliko daryti, 
kaip tik užkalti. Vienuolė užsnūdo, ir tada įvyko dalykas... da- 
lykas, kurio niekad neužmiršiu... Pone, vyro kūnas pajudėjo. .. 
Vyras buvo gyvas. 

Don Aloyzas paklausė: 

— Jūs tada nieko nežinojote apie nužudymą? 

— Ne, mums sakė, kad abudu nusinuodijo dujomis. Paskui 
reikėjo keleto valandų, kad žmogus atsigautų. 

— O kodėl nepranešėt vienuolei? 

— Negalėčiau to pasakyti. Buvau sumišęs... Tuo tarpu lavo- 
nas pamažu budo ir atmerkė akis. Jo pirmieji žodžiai buvo: ,,Ne- 
gyva, teisybė?“ Paskum tuojau pridūrė: „Nė vieno žodžio. Mane 
laikys mirusiu. Juo geriau“. Ir nežinau, kodėl sutikau. Tas ste- 
buklas man atėmė visą valią... Klausiau kaip kūdikis... Pagaliau 
atsikėlė. Pasilenkė ties antru karstu, pradengė drobulę ir ėmė bu- 
čiuoti mirusios veidą šnibždėdamas. „„Atkeršysiu už tave. Visas 
mano gyvenimas bus skirtas kerštui už tave ir taip pat, kaip tu 

norėjai, mūsų vaikeliams sujungti. Aš nenusižudau tiktai dėl jų, 
dėl Patricijaus ir Korali. Sudie“. Paskum man tarė::,,Padėk man“: 
Tada išėmėm mirusią iš jos karsto ir įnešėm į gretimą kambarėlį; 
paskum nuėjom į sodą, parinkom akmenų ir juos sudėjom kūno 
vietoj. Prikaliau dangčius ir nuėjau sau pažadinęs vienuolę. O jis 
užsidarė kambarėly su mirusiąja. Kitą dieną IidoEBViS iškilmių 
žmonės atėjo paimti dviejų karstų. 

Perkreiptu veidu Patricijus priėjo prie durų sargo ir, žiūrė- 
damas jam į akis, paklausė: 

— O kapai? .. O tas įrašas, kuriame pasakyta, kad abu mi- 
rusieji ten ilsisi, šalia namelių, kur buvo nužudyti? 

— Armandas Belval taip norėjo. Aš tada gyvenau viename šių 
namų pastogės kambarėly. Išnuomojau jam vieną kambarėlį, ku- 
riame slapta gyveno, prisidengęs Simeono Diodokio vardu, nes 
Armandas Belval buvo įstatymų atžvilgiu miręs; ten išbuvo kelis 
mėnesius, niekad neišeidamas. Pąskum kitu vardu ir per tarpinin- 
ką atpirko namelius. Ir pamažu, drauge iškasėm du kapus, Kora- 
li ir jo. Taip jam rodėsi, kad niekad jos neapleis. Gal taip pat 
turiu jūms pasakyti, nusiminimas jį truputį išvedė iš pusiausvy- 
ros. .. Tiktai truputį, tik dėl mirusiosios atsiminimo ir kulto... Bet 
dėl keršto žmogžudžiui, dėl jo sūnaus ir mirusiosios dukters... 
dėl to turėjo galvą visai sveiką. . 

Patricijus ištiesė į įį suspaustus kumščius ir sumišusį veidą: 

— Duokit man įrodymų! — tarė dusliu balsu e a įrody- 

mų! Šiuo tarpu vienas miršta dėl Ee valios... Viena 
moteriškė merdi. Noriu įrodymų. . 

— Nieko nebijokit! — tarė Vacheroi>Maiio draugas nori iš- 
gelbėt tą moterį, o ne nužudyt ją.. 

— Mudu abudu įviliojo į namelius, norėdamas nužudyti, kaip 
nužudė mūsų tėvus.. 

— Bet jis tik stengiasi jus sujungti. . 

— Taip, mirtyje. 

— Gyvenime. Jūs esat jo mylimasis sūnelis. Man kalbėdavo 
apie jus su pasididžiavimu. 

— Tai banditas, žvėris! — spiegiančiu balsu tarė kapitonas. 

— Tai doriausias žmogus pasauly, pone, ir yra jūsų tėvas. 

Patricijus sudrebėjo kruvinai įžeistas. 

— Įrodymų! noriu įrodymų! — šaukė.— Tau uždraudžiu pridur- 
ti bent vieną žodį ligi bus nustatyta tiesa. 

Žmogus nepasijudino nuo Krėslo. Tiktai ištiesė ranką į rašo- 
mąjį stalelį ir atidarė vieną stalčių. Išėmė popierių ryšulėlį. 

— Jūs pažįstat savo tėvo rašyseną, argi ne, kapitone? Gal tu- 
rit jo laišką to meto, kai buvot Anglijoj, kolegijoj? Gerai, paskai- 
tykit laiškus, kuriuos jis man rašė. Ten rasit šimtą kartų kartotą 
jūsų vardą, savo sūnaus vardą ir Korali... Visas jūsų gyvenimas, 
jūsų mokymasis, jūsų kelionės, jūsų | darbai, viskas yra čia. Čia 
rasit taip pat ir savo fotografiją, nufotografuotą per savo kores- 
pondentus, ir Korali fotografiją, pas kurią buvo nuvykęs į Solo- 

niką. Ir rasit, svarbiausia, jo neapykantą Essares bey, kurio sek- 
retorium tapo, ir jo keršto planus, jo kantrybę. Pamatysit taip 
pat jc nusiminimą, kai sužinojo apie Essares ir Korali sutuoktu- 
ves ir tuojau po to jo džiaugsmą, kilus minčiai, jog kerštas būtų 
nuožmiausias, jei pavyktu sujungti jo sūnų Patrici ijų ir Essares 
bey žmoną. 

Taip kalbėdamas, žmogelis išklojo laiškus prieš Patricijų, ku- 
ris tuojau pažino savo tėvo rašyseną ir ėmė karštai skaityti šen 
ir ten sakinius, kuriuose nuolat buvo minimas jo vardas. 

Vacherot, kuris į jį žiūrėjo, pagaliau tarė jam: 

— Neabejojate, kapitone? 

Karininkas vėl kumščiais suspaudė smilkinius. Paskum tarė: 

— Mačiau jo veidą pro mūsų kapo langą... Į mus mirštan- 
čius žiūrėjo su begaline neapykanta... Mūsų nekentė labiau už 
Essares.. 

—— Klaida! pasirodymas! — prieštaravo durų sargas. 

— Ar gal pamišimas! — sumurmėjo Patricijus. 

Paskum priešindamas trenkė smarkiai kumščiu į stalą: 

— Neteisybė! neteisybė! tas žmogus nėra mano tėvas!.. Ne, 
toks niekšas. .. 

Atsigręžė į don Aloyzą ir kapotais žodžiais tarė: 

— Eikim. Pavirsiu bepročiu... Tai sapnas... nerandu kito 
žodžio... sapnas, per kurį daiktai sukasi apvirtę, o protas blaš- 
kosi. .. Eikim.. „Korali pavojuj... Tik tatai svarbu. 
| Vacherot pakratė galvą: 

— Bijau... 

— Ko? — subaubė Patricijus. 

— Kad mano vargšo draugo nepavytų žmogus, kuris jį veja- 
si... ir tada kaip galėjo išgelbėti ponią Essares? Vargšė, man 
jis sakė, vos gali alsuot... 

— Taip,— atkartojo kurčiu balsu Patricijus,— Korali vos gali 
alsuot. .. Korali merdi.. 

Išėjo iš kambarėlio kaip girtas ir įsikibo į don Aloyzo ranką. 

— Pražuvus, teisybė? 

— Visai ne. Simeonas, „kaip it jūs, energingai veikia. Esam 
prie pabaigos. Jis drebėjo iš išgąsčio ir nesvarstė savo žodžių. Ti- 
kėkite manimi, motutei Korali nėra ūmaus pavojaus. Turim kelias 
valandas. 

— Ar esat įsitikinęs? 

— Visiškai. 

— Bet Ya-Bon... 

— Na? 

— Jei Ya-Bon padėjo ranką ant jo... 

— įsakiau Ya-Bon'ui jo nenužudyti. Tad, šiaip ar taip, Simeonas 
gyvas. Tai tikra. Simeonas gyvas, nėr ko bijoti. Neleis pražūti 
motutei Korali. 

— O dėl ko, jei jos neapkenčia? Dėl ko? Kas gi yra to žmo- 
gaus širdy? Paaukoja visą savo gyvenimą meilės darbui dėl mū- 
sų, o paskum ta meilė virsta prakeikimu. 

Umai suspaudė don Aloyzo ranką ir kimiu balsu paklausė: 

— Manot, kad yra mano tėvas? 

— Klausykit. . „ negalima neigti... kai kurių sutapimų. .. 

— Prašau be išsisukinėjimų. Vieną aiškų atsakymą. Jūsų nuo- 
monė dviem žodžiais. 

Don Aloyzas atsakė: 

— Simeonas Diodakis yra jūsų tėvas. 

— Ak, tylėkit, tylėkit!.. Ar gali būti!.. Viešpatie, kokios 
tamsybės! .. 

— Bet tamsos išsisklaido, ir jums prisipažįstu, kad mūsų pa- 
sikalbėjimas su durų sargu man suteikė vieną kitą šviesos spin- 
dulį. . 

— Argi galimas daiktas? 

Ūmai sustojo: 

— (Gal Simeonas grįžta pas Vacherot... O mūsų nebus... Gal 
grįžta su Korali.. 

— Ne! —atrėmė don Aloyzas, — jei tai būtų galėjęs padaryt, 
būtų jau padaręs. Ne, tenka mums eiti jo ieškot. 

— O kur? 

— Ak, tu Dieve! kur vyko visa kova... Prie aukso. Visi prie- 
šo veiksmai vyksta apie tą auksą, ir tikrai, net ir traukdamasis, 
vis bus toj pusėj. Pagaliau žinom, kad yra nelabai toli nuo laivų 
taisvtojo Berthou. 

Patricijus leidosi vedamas, netardamas daugiau nė žodžio. 
UŪmai don Aloyzas pašoko: 

— Girdėjot? 

— Taip, šūvis. 

Tuo metu buvo beišeiną į Raynouard gatvę. Namų aukštumas 
neleido jiems tiksliai nustatyti, kur šovė, bet maždaug Essares 
rūmuose ar apylinkėse. 

— Kad tik nebūtų Ya-Bon? — tarė Patricijus. 

— Tikrai bijau... o kadangi Ya-Bon nešauna, tai gal šovė į 

„ Ak, po velniais, jei mano vargšas Ya-Bon turėtų pražūt!.. 

— O jei į Korali!.. — sumurmėjo Patricijus. 

Don Aloyzas ėmė juoktis. 

— Na, kapitone, aš beveik gailiuosi įsikišęs į tą dalyką. Prieš 
mano atvykimą jūs buvot tvirtesnis... ir truputį akylesnis. Ko- 
A velniui Simeonas žudytų motutę Korali, kai ji yra jo ran- 

0se? 

Pasiskubino. Eidami pro Essares rūmus matė, kad viskas bu- 
vo ramu, ir ėjo ligi gatvelės, kurią perėjo. 

Patricijus turėjo raktą, bet namelių sodo durys buvo užkištos 
sklende iš vidaus. 

— Oh, oh! —tarė don Aloyzas. — Bėkit į pylimėlį, kapitone. 
Aš leidžiuos į Berthou laivų taisyklą pažiūrėt... 

Pylimėlis buvo tuščias. 

Don Aloyzas nepastebėjo nieko ypatingo Berthou laivų taisyk- 
loje, bet, kai priėjo prie Patricijaus, šis jam parodė ant šaligatvio, 
einančio pagal namelių sodą, gulinčias kopėčias, ir don Aloyzas 
pažino jas esant tas, kurių nebuvimą buvo pastebėjęs laivų taisy- 
tojo sandėly. Tuojau greitai suvokęs, paaiškino: 

— Kadangi Simeonas turėjo sodo raktą, aišku, kad Ya-Bon 
pasinaudojo tomis kopėčiomis įlipti. Tad jis matė Simeoną ieškant 
prieglaudos, sugrįžus iš Vacherot ir atėjus paimti motutės Kora- 
li. Dabar, ar Simeonas galėjo paimti motutę Korali, ar galėjo 
pabėgti paėmęs? Nežinau. Bet, šiaip ar taip... 

Dvilinkas susilenkęs žiūrėjo į šaligatvį ir kalbėjo toliau: 

— Šiaip ar taip, tikra, kad Ya-Bon žino slėptuvę, kur yra su- 
krauti aukso maišeliai, slėptuvė, kur buvo Korali ir kur gal, deja, 
tebėra, jei priešas, galvodamas apie savo paties saugumą, jos 
neturėjo laiko išnešti, 

— Neabejojat? 

— Kapitone, Ya-Bon visada nešiojasi kišenėį kąsnelį kreidos. 
Kadangi nemoka rašyt, išskyrus mano vardo raides, pabrėžė tas 
linijas, kurios su sienos linija sudaro trikampį. Auksinis trikampis. 

Don Aloyzas išsitiesė: 

— Nurodymas truputį per trumpas. Bet Ya-Bon mano mane 
esant burtininką. Jis nė valandėlės neabejojo, kad aš turėsiu ateiti 
ligi čia, ir kad tų trijų linijų man pakaks. Vargšas Ya-Bon. 

— Bet,— prieštaravo Patricijus,— visa tai, jūsų nuomone, tu- 
rėjo atsitikti prieš mūsų atvykimą į Paryžių, vadinasi, apie dvy- 
liktą ar apie pirmą valandą. 

— Taip. 

— O tada ką reiškia tas šūvis, kurį neseniai girdėjom, praslin- 
kus keturioms ar penkioms valandoms po to? 

— Reikia manyti, kad Simeonas pasislėpė tamsoj. Tiktai prade- 
dant aušti, būdamas ramesnis, negirdėdamas Ya-Bon, rizikavo pa- 
daryt kokį žingsnį, o Ya-Bon, kuris saugojo, gal puolė ant jo. 

— Tad jūs spėjat. 

— Spėju, kad buvo kova, kad Ya-Bon sužeistas ir kad Simeo- 
nas... 
— Kad Simeonas pabėgo? 

— Arba nebegyvas. Pagaliau po kelių minučių sužinosim. 

Pastatė kopėčias, atremdamas jas į tvorelę viršuj sienos. Don 
Aloyzo padedamas užlipo kapitonas; paskum don Aloyzas, perli- 
pęs per tvorelę, atėmė kopėčias, kurias numetė į sodą, į kurį ir 
pats nušoko. 

Akylai apsidairė aplinkui. 

Paskum pasuko tiesiai į namelius. 

Greitai švito, ir daiktai aiškėjo. Apsuko aplink namelius. 

Atėjus į kiemą iš gatvės pusės, don Aloyzas, kuris ėjo pirmas, 
atsigręžė ir tarė: 

— Neapsirikau. 

Ir tuojau puolė. 
š Prie prieangio durų gulėjo susipynę ir sudribę dviejų priešų 
kūnai. 

Ya-Bon galvoje buvo baisi žaizda, iš kurios tekėjo ant veido 
kraujas. Vienintele savo ranka laikė suspaudęs Simeono gerklę. 

Don Aloyzas tuojau pastebėjo, kad Ya-Bon nebegyvas. Simeo- 
nas dar buvo gyvas. 


SIMEONAS KOVOJA 


Nelengva buvo atgniaužti Ya-Bon ranką. Ir negyvas būdamas, 
senegalietis nepaleido savo aukos, o jo pirštai, kieti kaip plienas, 
aštriais kaip tigro nagais, buvo sulindę į apalpusio ir nusilpusio, 
bet dar kriokiančio priešo kaklą.. 

Netoli Simeono buvo revolveris. 

— Buvai laimingas, senas niekše,— patylomis tarė don Aloy- 
zas: — Ya-Bon nesuspėjo suspausti tau gerklės pirm tavo revol- 
verio šūvio. Bet nesidžiauk per daug. Gal tavęs būtų pagailėjęs. .. 
tuo tarpu mirus Ya-Bon, tu gali parašyti velniui, kad užsakytų 
NES totelį. Be profundis, Diodoki, nedalyvauji šiame pasau- 
yjė. 

Ir pridūrė susijaudinęs: 

— Vargšas Ya-Bon! Mane Afrikoje išgelbėjo nuo baisios mir- 
ties... ir miršta šiandien, pildydamas mano įsakymus... Mano 
vargšas Ya-Bonl! 

Atsiklaupė prie senegaliečio, užmerkė jam akis, pabučiavo 
kruviną kaktą ir kalbėjo patylomis į mirusio ausį, pažadėdamas 
jam viską, kas yra malonu paprastoms ir ištikimoms sieloms: at- 
minimą, atkeršijimą. .. 

Paskum, Patricijaus padedamas, pernešė lavoną į kambarį ša- 
lia didžiosios salės. 

— Šį vakarą, kapitone, kai drama bus pasibaigus, pranešim 
policijai. Tuo tarpu reikia atkeršyt už jį ir kitus. 

Emė tada smulkiai tyrinėti žemę, kur įvyko kova, paskum su- 
grįžo prie Ya-Bon ir tada prie Simeono, kurio ištyrinėjo drabužius 
ir batus. 

Patricijus buvo ten, prieš savo baisųjį priešą. Sėdėjo atsi- 
šliejęs namelių sienos ir žiūrėjo savo įtemptu, pilnu neapykantos 
žvilgsniu. Simeonas! Simeonas Diodokis! Prakeiktas demonas, kuris 
prieš dvi dienas paruošė baisų nužudymą, ir kuris pasilenkęs pro 
uokdamasis į jų baisų merdėjimą! Simeonas Diodokis, 


ne, kad sugrįžęs galėtų kankinti ją savo malonumui. 

Rodės, kentėjo ir sunkiai alsavo dėl suspaustos gerklės, kurios 
nepagailėjo nepermaldaujamas Ya-Bon kumštis. Kovojant gelto- 
ni akiniai buvo nukritę. Tankūs, žili antakiai dribo ant sunkių 
blakstienų. 

Don Aloyzas tarė: 

— Iškrėskit jį, kapitone. | 

Bet pastebėjo, kad Patricijus bjaurisi prie jo prisiartinti, ir 
tada jis pats apieškojo kišenes ir išėmė piniginę, kurią padavė 
karininkui. 

Pirmiausia buvo leidimas su prilipdyta nuotrauka gyventi Si- 
meonui Diodokiui, graikų kilmės. Akiniai, šerpė ant kaklo, ilgi 
plaukai... nuotrauka buvo nesena ir turėjo 1914 metų gruodžio 
mėnesio prefektūros antspaudą. Paskum buvo prekybinių doku- 
mentų, faktūrų, ištraukų, adresuotų Simeonui Essares bey ir, tarp 
kitko, vienas durų sargo Amedėjaus Vacherot laiškas. 

Jis rašė: 

Brangus pone Simeonai, 


Pavyko. Vienas mano jaunas draugas galėjo nufotografuoti 
ligoninėj ponią Essares ir Patricijų esant kaip tik greta. Esu 
labai patenkintas, galėdamas jums padaryti malonumų. Bet 
kada gi norite pasakyti tiesą savo sūnui? Koks jam džiaugs- 
mas bus! .. 

Po laišku buvo tie Simeono pridurti žodžiai: 

„Vėl įsižadu nepranešti nieko savo mylimam sūnui, kol neat- 
keršijau už savo sužadėtinę Korali ir kol Patricijus ir Korali ne- 
galės laisvai mylėtis ir susituokti“. 

— Tikrai jūsų tėvo rašysena? — paklausė don Aloyzas. 

— Taip,— tarė sumišęs Patricijus.— Ta pati rašysena, kaip ir 
laiškų, adresuotų to niekšo savo draugui Vacherot... Ak, koks 
šlykštumas! .. tas žmogus! .. tas banditas!.. 

Simeonas pajudėjo. Kelis kartus atsimerkė ir užsimerkė. Pas- 
kum visiškai nubudo, žiūrėjo į Patricijų. 

Tuojau šis kimiu balsu paklausė: 

— Korali? 

Ir kadangi Simeonas, rodos, nesuprato, būdamas dar neatsi- 
peikėjęs, ir žiūrėjo nustebęs, jis pakartojo griežtesniu balsu: 

— Korali?.. Kur yra Korali?.. Kur ją paslėpėt?.. Ji mirš- 
ta, ar ne? 

Simeonas pamažu atsipeikėjo, atgavo sąmonę. 

Sušnibždėjo: 

— Patricijau!.. Patricijau!.. 

Apsidairė aplinkui, pamatė don Aloyzą, atsiminė, be abejonės, 
pasiutusią kovą su Ya-Bon ir užmerkė akis. Bet Patricijus, kurio 
pyktis augo, rėkė. 

— Klausykit!.. Gana tylėti... Reikia atsakyti... jūsų gyvy- 
bė ant plauko. 

Zmogaus akys atsimerkė, kruvinos ir kraujais pasruvusios 
akys. Parodė į gerklę, kad jam sunku kalbėti ir pagaliau labai 
stengdamasis tarė: 

— Patricijau, tai tu?.. Taip seniai laukiau to momento! .. 
Ir šiandien, kaip du priešai, kurie... 

— Kaip du mirtini priešai, — skaidydamas skiemenis, atsakė 
Patricijus.— Mirtis yra tarp mūsų, Ya-Bon mirtis... gal Korali 
mirtis... Kur yra?.. Reikia pasakyti... jei ne... 

Zmogus patylomis atkartojo: 

— Patricijau!.. tai tu? 

Girdėdamas vadinant jį „tu“, Patricijus niršo. Nutvėrė prie- 
šą už švarko ir šiurkščiai jį pakratė. 

Bet Simeonas pamatė piniginę, kurią laikė kitoje rankoje ir, 
nesipriešindamas staigiems Patricijaus judesiams, tarė: 

— Tu man nedarysi pikta, Patricijau... Turėjai rasti laiškus, 
ir dabar žinai, kokie ryšiai mus jungia... Ak! būčiau buvęs taip 
laimingas!.. 

Patricijus atsitraukė nuo jo ir žiūrėjo su baime. Tarė paty- 
lomis. | 

— Jums uždraudžiu taip kalbėti... Tai negalimas daiktas. ., 

— Tai tiesa, Patricijau. 

— Tu meluoji! meluoji! — rėkė kapitonas, negalėdamas susi- 
laikyti, su iškreiptu iš skausmo veidu, kad veik negalima buvo 
pažinti. 

— Ak! matau, kad tu jau įspėjai. Tai nereikia tau aiškinti... 

— Tu meluoji! esi ne kas kitas, kaip banditas... Jei būtų 
tiesa, kam pasikėsinimas prieš Korali ir prieš mane? Kam ta dvi- 
guba žmogžudystė? 

— Buvau pamišęs, Patricijau... Taip, protarpiais esu pami- 
šęs... Visos tos katastrofos man susuko galvą... Nuo mano Ko- 
rali mirties... o paskum gyvenimas šalia Essares... o paskum... 
o paskum... svarbiausia auksas... Bet ar iš tiesų norėjau judu 
nužudyti? .. nebeatsimenu... taip atsimenu sapną, kurį sapna- 
vau... Buvo nameliuose, teisybė, kaip tą kartą?.. Ak! kokia 
kančia beprotybė! Būti priverstam dirbti darbus prieš savo va- 
lią!.. Taigi buvo nameliuose, kaip tą kartą, teisybė? ir tuo pa- 
čiu būdu? .. tomis pačiomis priemonėmis?.. Taip, iš tiesų, per 
sapną pradėjau iš naujo visą savo ir mano Korali merdėjimą... 
Užuot pats kankinamas, aš kankinau. .. Kokia kančia! 

Kalbėjo patylomis, lyg pats sau, galvodamas, su daugeliu per- 
trūkių. Patricijus klausė jo su augančia baime. Don Aloyzas žiū- 
rėjo įsmeigęs į jį akis, lyg norėdamas suprasti. 

Ir Simeonas vėl tarė: | 

— Mano vargše Patricijau... tau norėjau taip gera... o dabar 
turiu pikčiausią priešą... Ir kaip galėjo būti kitaip? .. Kaip gali- 
ma užmiršt?.. Ak! dėl ko manęs neuždarė po Ešsares mirties? 
Tada pajutau maišantis protą... 

— Tai jūs jį nužudėt? 

— Ne, ne aš... tai kitas, kuris iš manęs pavogė kerštą. 

— Kas? 

— Nežinau... Viskas buvo nesuprantama... Nekalbėsiu apie 
tai... man per daug negera darosi... Tiek daug kentėjau po Ko- 
rali mirties! | 


132 


— Korali? — tarė Patricijus. 

— Taip, tos, kurią mylėjau... Kai dėl mažytės, ir dėl jos 
daug kentėjau... Neturėjo tekėti už Essares, ir tada daug dalykų 
gal būtų neįvykę. 

Patricijus suspausta širdimi sušnibždėjo: 

— Kur yra? 

— Negaliu tau to pasakyti. 

-— Ak! — suriko perpykęs kapitonas.— Vadinasi, mirė. 

— Ne, gyva, prisiekiu. 

— Tad kur yra? Tai svarbu... Kitkas yra praėję... Bet tai — 
vienos moters gyvybė. Korali gyvybė... 

— Klausyk!... 

Simeonas sustojo, žvilgtelėjo į don Aloyzą ir tarė: 

— Kalbėčiau, taip... bet... 

— Kas tau trukdo? 

— To žmogaus buvimas, Patricijau... Pirmiausia jie tegul 
sau nueina. “ 

Don Aloyzas ėmė juoktis. 

— Tas žmogus esu aš, taip? 

— Taip, jūs. 

— Ir aš turiu pasišalint? 

— Taip. i 

— Tada tu, senas niekše, parodysi slėptuvę, kur yra Korali? 

— Taip... 

Don Aloyzas juokėsi labiau. 

— Na, po velniais, motutė Korali yra toje pačioje slėptuvėje, 
kur aukso maišeliai. Išgelbėti motutę Korali, reiškia, atiduoti auksą. 

— Na? — kiek prieštaraujančiu tonu tarė Patricijus. 

— Gerai, kapitone,— atsakė don Aloyzas ne be pašaipos,— 
nemanau, kad jei gerbiamasis ponas Simeonas jums pasiūlytų pa- 
likti jį laisvą jo žodžiu ir eiti ieškoti vienam motutės Korali, ne- 
manau, kad sutiktumėte. 

— Ne. 

— Teisybė? Neturit mažiausio pasitikėjimo ir ne be reikalo. 
Gerbiamasis ponas Simeonas, nors ir pamišęs, parodė, pasiųsda- 
mas mus į Mantes kraštus, tokį proto stiprumą ir pusiausvyrą, 
jog būtų pavojinga pasitikėti jo pažadais. Iš to išeina... 

— Išeina? 

— Tas, kapitone, kad gerbiamasis Simeonas yra pasiruošęs 
jums pasiūlyti derybas, kurias galima šitaip apibūdinti: „Tau duo- 
du Korali... bet pasilieku auksą“. 

— O paskum? 

— Paskum? Tai būtų puikiausias dalykas, jei jūs būtumėt 
vienas su tuo gerbiamuoju džentelmenu. Būtų greit susitarta. Bet 
esu aš... po šimts pypkių! 

Patricijus išsitiesė. Žengė į don Aloyzą ir tarė balsu, kuris 
aiškiai buvo grasinantis. 

— Manau, kad nė vienas nepasipriešinsit. Kalbama apie mo- 
ters gyvybę. 

— Aišku. Bet, antra vertus, kalbama apie tris šimtus milijonų. 

— Tad atsisakot? 

— Taigi! 

— Atsisakot, kai ta moteris merdi! Norit, kad ji mirtų! ... Bet 
jūs užmirštat, kad visa tai mane liečia... kad tas dalykas... kad 
tas dalykas... 

Stovėjo prieš vienas antrą. Don Aloyzas ramiai šypsojosi; 
tat pykdė Patricijų. O Patricijus, būdamas don Aloyzo valdžioje, 
jautė kiek nesmagumo ir sumišimo, susidėjęs su žmogum, kurio 
žinojo praeitį. Suspaudė kumščius ir suriko: 

— Jūs atsisakot? | 

— Taip,—vis ramiai tarė don Aloyzas.— Taip, kapitone, atsi- 
sakau nuo derybų, kurias matau esant kvailas... aiškiai pražū- 
tingas derybas. Po velniais! Trys šimtai milijonų! Atsisakyti nuo 
tokio turto! Niekada!.. Tačiau neatsisakau palikti jus vienus 
su gerbiamuoju ponu Simeonu... tik toli nenueisiu. To jums už- 
tenka, seni Simeonai? 

— Taip. 

— Gerai, tarkitės judu. Susitarkite. Ponas Simeonas Diodokis, 
kuris didžiai pasitiki savo sūnumi, jums pasakys, kur yra slėp- 
tuvė, ir jūs išvaduosit motutę Korali. 

— Bet jūs? jūs? — rėkė įnirtęs Patricijus. 

— Aš? Einu papildyti savo mažo tyrinėjimo apie dabartį ir 
praeitį, apžiūrėdamas iš naujo salę, kur merdėjot, kapitone. Iki 
pasimatymo. Tiktai būkit atsargus. 

Ir don Aloyzas, uždegdamas savo kišeninę lemputę, įėjo į na- 
melius, paskum į didžiąją salę. Patricijus matė šviesos atspin- 
džius einant ant sienos, tarp užmūrytų langų. 

Tuojau sugrįžo prie Simeono ir įsakmiu balsu tarė: 

— Atlikta. Nuėjo sau. Darykim greit. 

— Ar esi įsitikinęs, kad nesiklauso? 

— Visiškai. 

— Nepasitikėk juo, Patricijau. Nori paimti auksą ir pasilik- 
ti sau. 

Patricijus nekantravo: 

— Negaiškim laiko. Korali? ... 

— Tau sakiau, kad Korali gyva. 

— Buvo gyva, kai ją palikot, bet paskum... 

— Ak! Paskum... 

— Kaip! Rodos, abejojat. .. 

— Negalima atsakyti už nieką. Tai buvo prieš penkias ar še- 
šias valandas. .. ir bijau... 

Patricijų išmušė prakaitas. Būtų viską atidavęs, kad išgirstų 
tikrus žodžius, ir kartu jautė pagundą pasmaugti senį. 

Susivaldė ir pakartojo: 

— Negaiškim laiko. Žodžiai nereikalingi. Veskit mane pas 
ją... arba, geriau, parodykit man... 

— Ne, ne. Eisim drauge. 

— Bet jūs neturėsit jėgų. | 

— Taip... taip... turėsiu jėgų. .. Netoli. Tiktai... tiktai, klau- 
sykis. 

Senis atrodė nusikamavęs. Nuolat duso, lyg Ya-Bon ranka 
dar jam spaudė kaklą, ir alsavo dejuodamas. 

Patricijus pasilenkė ir tarė: 

— Klausau. Bet, dėl Dievo, skubėkit! 

— Štai... —tarė Simeonas,— štai... po kelių minučių Korali 
bus laisva. Bet su viena sąlyga... vienui viena, Patricijau. 

— Sutinku. Kokia? 

— Štai. Tu man prisieksi jos galva, kad paliksi auksą ir kad 
niekas nežinos... 

— Prisiekiu jos galva. 

— Tu tai prisieki, gerai, bet tas? ... tavo prakeiktasis drau- 
gas... mus seks... matys ir jis. 

— Ne. 

— Taip... jei tu nesutiksi. ... 

— Ką?... Ak, dėl Dievo meilės!... 

— Tai... klausyk... Bet atmink, kad reikia eiti pagalbon ir 
pasiskubinti. .. jei ne... 

Patricijus alsuodamas beveik suklupo. 

— Tai eikim! —tarė jis.— Eikim, bėkim pas Korali. 

— Taip, bet tas žmogus... 

— Pirmiausia Korali! 

— Ką sakai? O jei mus matys? Jei pavogs man auksą? 

— Nesvarbu! 

— Ak! nesakyk to, Patricijau!.. Auksas visas yra ten... Nuo 
to laiko, kai tas auksas yra mano, mano gyvenimas pasikeitė. Pra- 
eitis dingo... nei neapykantos... nei meilės... yra tik auksas... 
aukso maišeliai. Verčiau mirčiau ir numarinčiau Korali, geriau 
pražudyčiau visą pasaulį... 

— Pagaliau sakyk gi, ko nori? Ko reikalauji? 

Patricijus nutvėrė abi rankas to žmogaus, kuris buvo jo tėvas 
ir kurio niekad labiau nekentė. Jį maldavo visa savo būtybe. Bū- 
tų verkęs, jei būtų galėjęs manyti, kad senis susigraudins. 

— Ko nori? 

— Štai klausyk. Jis yra ten, ar ne? 

— Taip. 

— Didžiojoj salėj? 

— Taip. 

— Tai reikia, kad jis neišeitų. 

— Kaip? 

— Taip, ligi pabaigsim, turi jis ten pasilikti. .. 

— Bet... 

— Tai paprastas dalykas. Suprask mane gerai. Tau reikia pa- 
daryti tik vieną judesį... uždaryk duris... Užraktas sulaužytas, 
bet yra dvi sklendės ir užteks... Supranti? 

Patricijus pašoko: 

— Bet jūs esat pamišęs! Aš turėčiau sutikti, aš? Žmogus, ku- 
ris išgelbėjo man gyvybę... kuris išgelbėjo Korali! 

— Bet kuris dabar ją stumia pražūtin. Pagalvok... Jei jo 
nebūtų čia... jei nebūtų įsikišęs į tą dalyką, Korali būtų laisva... 
Sutinki? 

— Ne, 

— O dėl ko?... Ar žinai, kas yra tas žmogus? Banditas... 
niekšas, kuris turi vienintelę mintį: pasisavinti milijonus. O tu 
turi dar drovėtis? Na, Patricijau, tai kvailas dalykas... Sutinki? 

— Ak, tylėkit. .. 

— Taip, tu turi žinių ir prisiimti savo atsakomybę. Kai tas 
prakeiktas negras mane persekiojo, aš nusikračiau Korali kaip 
galėjau, manydamas galėsiąs ją išvaduoti po valandos ar dvie- 
jų... O paskum... tu žinai, kas atsitiko... Buvo vienuolikta... da- 
bar aštunta valanda... galvok... | 

Patricijus grąžė rankas. Niekada nebuvo įsivaizdavęs, kad 
tokia kančia galėtų Žmogų ištikti. O Simeonas nepermaldaujamai 
kalbėjo toliau: 

— Ji negali kvėpuoti, tau prisiekiu... Ji vos gauna oro... Ji 
trokšta... trokšta, tuo tarpu tu čia deriesi. Na, ką tau reiškia 
uždaryti tą Žmogų dešimtį minučių? Ne daugiau kaip dešimtį 
minučių, supranti... Ir tu abejoji?.. Tai tu ją žudai, Patrici- 
jau. Pagalvok. .. gyva palaidota... 

Patricijus pakilo nusprendęs. Tuo momentu negalėjo jausti 
pasibjaurėjimo jokiu veiksmu, nors ir kažin kaip būtų skaudu. 
O paskum buvo taip maža, ko prašė jį Simeonas!.. 

— Ko nori? — tarė.— Lipk, greitai. 

Šis sumurmėjo: 

— Zinai gerai, ko noriu. Taip paprasta! Eik prie durų, užda- 
ryk ir sugrįžk! 

— Tai buvo paskutinė sąlyga? Nebus daugiau. 

— Daugiau jokios. Jei tai padarysi, Korali bus po kelių mi- 
nučių laisva. 

Tvirtu žingsniu Patricijus įėjo į namelius ir perėjo prieangį. 

Gale salės po sienas bėgiojo šviesa. 

Jis netarė nė žodžio. Nesuabejojo. Staiga uždarė duris, už- 
kišo dvi sklendes ir skubiai sugrįžo. Jautėsi lengviau, veiksmas 
buvo niekšingas, bet jis neabejojo, kad atlieka pareigą. 

— Atlikta! — tarė. — Skubėkim. 

— Padėk man! — meldė senis. — Negaliu atsikelti. 

Patricijus paėmė jį už pažastų ir pastatė ant kojų: bet turėjo 
prilaikyti, nes senis krypavo ant netvirtų kojų. 

— Prakeikimas! — šnibždėjo Simeonas, — mane sulaužė tas 
prakeiktas negras. Trokštu, negaliu paeiti. 

Patricijus jį beveik nešte nešė, tuo tarpu nusilpęs Simeonas 
niurnėjo: 

— Čia... Dabar tiesiai... 

Praėjo pro namelius ir pasuko į kapų pusę. 

— Ar esi įsitikinęs, kad uždarei duris? — kalbėjo toliau se- 
nis. — Taip, teisybė? Girdėjau... Ak, tai baisus tipas... reikia juo 
nepasitikėti... Bet tu man prisiekei, kad nieko nesakysi, a? Pri- 
siek dar kartą, savo motinos atminimu... Ne, dar geriau, prisiek 
Korali... Kad ji numirtų šiuo momentu, jei tu sulaužysi savo 
priesaiką... 

Sustojo. Negalėjo daugiau ir vaipėsi, kad įtrauktų truputį oro 
į plaučius. Tačiau vėl tarė: 

— Galiu būti ramus, teisybė? Pagaliau tu nemėgsti pinigų. 
O tada dėl ko turėtum kalbėti? Nesvarbu, prisiek man tylėsiąs. 
Duok man savo garbės žodį, .. tai geriau už viską. Savo žodį, a? 

Patricijus jį vis laikė už liemens. Baisi jam kalvarija tas lė- 
tas ėjimas ir tas nesirišimas, priverstas dėl Korali išvadavimo; 
tuo tarpu norėjo, jausdamas šalia savęs to bjauraus Žmogaus 
kūną, suspausti jį, uždusinti. 

Tačiau slapta mintis kankino jo protą: „Esu jo sūnus... jo 
sūnus...“ 

— Tai čia,— tarė senis. 

— Čia? Bet čia yra kapai. 

— Taip, Korali ir mano kapas... yra čia. 

Atsigręžė išsigandęs. 

— O žingsnių pėdsakai? Juos grįždamas panaikinsi, a? Jei 
ne — anas atras mūsų L ir žinos, kad čia yra. 

Patricijus sušuko: 

— Et, nėra ko bijot! Skubėkim. Tad Korali yra čia?.. čia 
dugne? . „„jau palaidota?.. Ak, koks šlykštumas! .. 

Patricijui rodėsi, kad kiekviena pavėluota minutė kainuoja 
daugiau negu valandą, ir kad Korali gyvybė pareina nuo abejo- 
jimo ar netikro judesio. Davė visas jo reikalautas priesaikas. Pri- 
siekė Korali. Prisiekė garbe. Tą valandą nebuvo veiksmo, kurio 
jis nebūtų atlikęs. 

Beveik klūpodamas ant žolės Simeonas po koplytėle atkartojo: 

— Tai čia... čia gilumoj. 

— Argi galimas daiktas! Po kapo akmeniu? 

— Taip. 

— Tad akmuo pasikelia? 

— Taip. 

— Bet aš vienas negalėsiu jo pakelti... Negalima... reikėtų 
trijų Žmonių. 

— Ne,—tarė senis,— yra kaip svarstyklių prietaisas. Lengvai 
padarysi... Užtenka tik patraukti vieną galą. 

— Kurį? 

— Tą, kuris dešinėje. 

Patricijus prisiartino ir nutvėrė didelę geležies plokštumą, ant 
kurios buvo parašyta „Čia guli Patricijus ir Korali“, ir pamėgino. 

Akmuo pasikėlė po pirmo patraukimo, tarytum kito galo sun- 
kumas įį atsvėrė. 

— Palauk,— dar tarė senis,— reikia jį paremti, šiaip nukris. 

— O kaip paremti? 

— Geležine lazdele. 

— Ar yra? 

— Taip, žemai, po antruoju laipteliu. 

Atsidengė trys laipteliai, vedantys į siaurą urvą, kur vos ga- 
lėjo būti vienas pusiau susilenkęs Žmogus. Patricijus pamatė ge- 
ležinę lazdelę ir, laikydamas pečiais akmenį, paėmė lazdelę ir ja 
parėmė. 

— Gerai,— vėl tarė Simeonas,— dabar nejudės. Turi dabar tik 
pasilenkti į urvą. Čia ateidavau, čia turėjo būti mano kapas, atei- 
davau dažnai išsitiesti šalia mano mylimosios Korali. Pasilik- 
davau čia valandas, jai kalbėdavau... kalbėdavom mudu drauge, 
tikėk... ak, Patricijau!... 

Patricijus įlindo į ankštą landynę, kur vos galėjo tilpti, ir pa- 
klausė: 

— Ką reikia daryti? 

— Ar negirdi tu savo Korali? Tiktai sienelė jus skiria... ke- 
lios plytos, paslėptos trupučiu žemės... Ir durys... už jų yra 
kitas urvas, Korali... 

Senis buvo pasilenkęs, atsiklaupęs ant žolės, rodydamas kur 
ieškoti. 

— Durys yra kairėje... Truputį toliau... Nerandi?.. įdo- 
mu... tačiau reikia pasiskubinti. .. na, rodos, kad jau... Ne? Ak, 
kad galėčiau nulipti! Bet tėra tik vienam vietos... 

Ilgai tylėjo. Paskum senis vėl tarė: 

— Išsitiesk geriau. .. Gerai... gali pasijudint? 

— Taip,— tarė Patricijus. 

— Nedaug, a? 

— Vos tik. 

— Gerai, ieškok, mano vaikeli! — suriko senis, pasileisdamas 
juoktis. 


Ir staigiai atsistodamas, vikriai atitraukė geležinę lazdelę. Pa- 
mažu, sunkiai, neatlaikoma jėga milžiniškas akmens luitas vožėsi. 

Nors ir išsitiesęs, Patricijus nori atsikelti. Bet Simeonas, kuris 
laikė rankoje lazdelę, sudavė ja per galvą. Patricijus suriko ir 
daugiau nejudėjo. Akmuo nukrito. Visa scena tetruko kelias se- 
kundes. 

— Matai,— tarė Simeonas,— kaip gerai tave atskyriau nuo ta- 
vo draugo. Jis nebūtų įkliuvęs į žabangas! Bet, šiaip ar taip, ko- 
kią komediją turėjau suvaidinti! 

Negaišo nė valandėlės. Žinojo, kad Patricijus sužeistas, nusil- 
pęs, negalės sukaupti pakankamai jėgų, kad pakeltų kapo dangtį. 
Taigi iš tos pusės nėra ko daugiau bijoti. 

Sugrįžo namelių link. Nors ir ėjo apysunkiai, bet, žinoma, buvo 
perdėjęs savo silpnumą, nes nesustojo prie prieangio ir nepasirū- 
pino panaikinti savo žingsnių pėdsakų. Ėjo tiesiai prie tikslo kaip 
žmogus, kuris turi savo planą, kuris skuba įį įvykdyti ir žino, 
kad tą planą įvykdžius visi keliai bus laisvi. 

Atėjo į prieangį, klausėsi. Salės viduje don Aloyzas barškino 
j sienas ir duris. 

— Puiku! — pašiepė Simeonas.— Ir tuo pasirūpinta. Bet tikrai 
visi tie ponai nėra labai tvirti. 

Skubiai nuėjo į virtuvę ir pasuko sujungimo raktą, taip leis- 
damas dujas ir darydamas don Aloyzui tai, ko nepavyko padaryti 
Patricijui ir Korali. 

Tiktai tada pasidavė begaliniam nuovargiui ir ryžosi dvi tris 
minutes pailsėti. Jo baisiausias priešas pašalintas iš kovos lauko. 

Bet nebuvo baigta. Reikėjo dar veikti ir užtikrinti savo sau- 
sumą. Pasisukinėjo aplink namelius, surado geltonuosius savo 
akinius ir juos užsidėjo, perėjo sodą, atidarė dureles ir uždarė 
jas užpakaly savęs. Paskum gatvele priėjo krantą. 

Naujas sustojimas šį kartą prie užtvaro aplink laivų taisytoją 
Berthou. Stovėjo lyg abejodamas sumanytu žygiu. Bet, pamatęs 
praeinančius žmones, atsikratė abejonių. Pašaukė automobilį ir 
nuvažiavo į Guimard gatvę, pas sargą Vacherot. 

Rado draugą kambarėly, ir buvo tuojau priimtas su uolumu 
ir susijaudinimu, kuris rodė gero žmogaus meilę. 

— Ak! Tai jūs, pone Simeonai? Bet, Viešpatie, kaip atrodote! 

— Tylėk, neištark mano vardo! — murmėjo senis, įeidamas į 
namelius.— Ar niekas manęs nematė? 

— Niekas. Tėra tik pusė aštuntos ir namai vos tik pradeda 
busti. Bet, Viešpatie! Ką jums padarė niekšai? Rodos, kad negali 
kvėpuoti... Ar buvote užpultas? 

— Taip, tas negras, kuris mane vijosi. 

— O kiti? 

— Kokie kiti? 

— Tie kurie atėjo? Patricijus? .. 

— A! Patricijus buvo atėjęs? — vis patylomis tarė Simeonas. 

— Taip, buvo atėjęs šią naktį čia, po jūsų, su vienu savo 
draugu. 

— Ir tu jam pasakei? 

— Kad jūsų sūnus... Bet tikrai buvo būtinas reikalas... 

— Tai dėl to,— murmėjo senis, — nelabai nustebo mano pasa- 
kymu. 

— Kur jie yra dabar? 

— Su Korali. Galėjau įą išgelbėti. Ir ją atidaviau į jų rankas. 
Bet yra kitas reikalas. Greitai... daktarą... Kad nebūtų vėlu... 

— Yra vienas namuose. 

— Adis jo. Ar turi telefonų sąrašą? 

— Štai. 

— Atversk ir ieškok. 

— Kokį vardą? 

— Daktarą Geradec. 

— A? Negalimas daiktas. Daktarą Geradec! Nė nepagalvojat! 

— Dėl ko? Jo klinika netoli, Montmorency bulvare... o pas- 
kum, visai atskirta. 

— Žinau. Bet žinot, kad eina bjaurūs gandai apie jį, Simeo- 
ne... susipainiojimas su pasais ir netikrais pažymėjimais. 

— Nieko nereiškia... 

— Na, pone Simeonai, gal norite išvykti? 

— Ieškok, ieškok... 

Vacherot atvertė sąrašą ir paskambino. Bet telefonas buvo už- 
imtas, tad parašė ant laikraščio kampo numerį, paskum vėl pa- 
skambino. 

Jam tada atsakė, kad daktaras išėjo ir kad pareis tik dešimtą. 

— Juo geriau! — tarė Simeonas.— Nebūčiau turėjęs jėgų tuo- 
jau nueiti. Pranešk jam, kad užeisiu dešimtą valandą. 

— Ar turiu pranešti Simeono vardu? 

— Ne, mano tikru vardu: Armando Belval... pasakyk jam, 
kad skubus dalykas... Kad reikalinga chirurgo pagalba. 

Durų sargas paklausė, paskum pakabino ragelį dejuodamas: 

— Ak! Mano vargšas ponas Simeonas! Toks žmogus kaip jūs, 
taip geras, taip gailestingas! Kas gi atsitiko? 

— Nesirūpink tuo. Mano kambarys paruoštas? 

— Žinoma. 

— Eikim į jį: bet taip daryk, kad niekas mūsų nepamatytų. 

— Gerai žinot, kad niekas negali matyti. 

— Skubiai. Pasiimk savo revolverį. Ar gali valandėlę pasiša- 
lint? 

— Taip, kelias minutes. 

Pro užpakalines duris išėjo į kiemelį, susijungiantį ilgu kori- 
sai vės su kitu kiemeliu, kur buvo atskiras vieno aukšto namelis. 

ėjo. 

Maža priemenė, paskum greta trys kambariai, iš kurių tik ant- 
ras buvo su baldais. Paskutinis ėjo tiesiog į gatvę, lygiagretę 
su Guimard gatve. 

Simeonas tarytum neturėjo jėgų. Tačiau ką tik atsisėdęs vėl 
atsistojo, kaip nusistatęs žmogus, kurio niekas negali palenkti. 

— Ar gerai uždarei įėjimo duris? — paklausė: 

— Taip, pone Simeone. 

— Niekas nematė mūsų čia įeinant? 

— Niekas. 

— Niekas negali spėti, kad tu esi čia? 

— Niekas. 

— Duok man savo revolverį. 

Sargas padavė ginklą. 

— Stai. 

— Manai,— dar murmėjo Simeonas,— kad jei aš šaučiau, bū- 
tų girdėti šūvis? 

— Tikrai ne. Kas galėtų girdėti? Bet... 

— Kas bet? 

— Manau nenorėsit šauti! 

— Neprašysiu, žinoma, leidimo. 

— Norit šauti į save? Norit nusižudyt? 

— Kvailv! 

— Tai į ką? 

— Į t4, kuris man painiojasi ir galėtų mane išduoti, 

— Į ką gi? 

— Į tave, po velniais! — sublicvė Simeonas. 

Ir vienu šūviu peršovė galvą. 

Vacherot parkrito kaip akmuo. 

Simeonas numetė ginklą ant lavono ir stovėjo abejingai, nors 
kiek sverdėjo. Atgniaužė abiejų rankų pirštus ir suskaičiavo iki 
šešių. Ar tai skaičiavo Žmones, kuriais nusikratė per kelias valan- 
das? Gregorijus, Korali, Ya-Bon, don Aloyzas, Patricijus, Va- 
cherot? 

Jis patenkintas išsišiepė. Dar vienas žygis, ir išsigelbėjimas, 
pabėgimas. 

Šiuo tarpu to žygio negalėjo atlikti. Galva jam sukosi, ran- 
kos blaškėsi. Parkrito apalpęs, kriokdamas, nepakeliamo sunkumo 
slegiama krūtine. 

Bet be penkiolikos dešimtą valandą pašoko, atsikėlė ir, suval- 
dydamas savo nervus, numodamas į skausmą, išėjo pro kitą na- 
mų išėjimą. 

Dešimtą valandą, pakeitęs du kartus automobilį, atvyko į Kont- 
moreney bulvarą tuo pačiu laiku, kai daktaras Geradec išlipo iš 
savo limuzino ir lipo puikios vilos laiptais, kurioje nuo karo pra- 
džios buvo įsteigta jo klinika. 


DAKTARAS GERADEC 


Daktaro Geradec klinika buvo keli nameliai, pastatyti gra- 
žiame sode, iš kurių kiekvienas buvo kitam paskirtas. 

Simeonas Diodokis buvo įvestas iš pradžių į direktoriaus ka- 
binetą. Bet, paviršutiniškai apžiūrėtas, buvo įvestas į vieną salę 
atskiro namelio gale. 

Ten rado daktarą. Tai buvo gal trijų dešimčių metų žmogus, 
jaunas pažiūrėti, nuskustu veidu, kurį įstatytas į dešinę akį mo- 


ow oweo 


kojų buvo apsisiautęs chalatu. 

Simeonas, kuris vos galėjo kalbėti, sunkiai išaiškino savo bū- 
seną. Praėjusią naktį kažkoks valkata jį užpuolęs, sušpaudęs už 
gerklės ir apiplėšęs, palikdamas pusgyvį gatvėje. 

— Bet paskiau galėjot pašaukti gydytoją, — pastebėjo dakta- 
ras, žiūrėdamas į akis. 

Ir kadangi Simeonas neatsakė, pridūrė. 

— Pagaliau tai nėra didelis dalykas. Jei esat gyvas, tad gerk- 
lė nesulaužyta. Viskas pareina nuo gerklės suspaudimo. 

Paliepė savo asistentui įkišti į ligonio gerklę ilgą aliuminį 
vamzdį ir palaikyti pusvalandį. Daktaras, kuris tuo tarpu buvo 
išėjęs, sugrįžo, išėmė vamzdį ir žiūrėjo į ligonį, kuris pradėjo 
laisviau kvėpuoti. | 

— Baigta, — tarė, —tai daug greičiau negu maniau. Grįžkit 
namo. Truputis poilsio ir daugiau nieko. 

Simeonas paklausė, kiek jis skolingas, ir užmokėjo. Bet išei- 
damas sustojo ir ūmai tarė draugišku tonu: 

— Aš esu ponios Albonin draugas. 

Ir kadangi daktaras atrodė nesuprantąs pasakymo, jis toliau 
kalbėjo: , 

— Ar tas vardas jums nieko nesako? Bet jei pridursiu, kad jis 
slepia ponios Mosgranem asmenybę, žinoma, galėsiu susitarti. 

— Apie ką susitarti? — paklausė daktaras, kuris nustebęs dar 
labiau susiraukė. 

— Na, daktare, jūs nepasitikit ir apsigaunat. Esam vieni. Vi- 
sos durys yra uždarytos. Galima kalbėtis. 

— Bet aš visai neatsisakau kalbėtis. Tiktai aš turiu Žinoti, 
apie ką. 

— Truputį kantrybės, daktare. 

— Bet mano ligoniai laukia. 

— Bus greit atlikta. Neprašau jūsų ilgo pasikalbėjimo, bet tik 
laiko pasakyti keliems žodžiams. Sėskim. 

Ir atsisėdo nusistatęs. Daktaras atsistojo prieš jį, vis labiau 
nustebdamas. 

— Aš esu graikų tautybės,— be jokios įžangos tarė Simeo- 
nas.— Graikijai esant neutraliam ir lig šiol dar draugiškam kraš- 
tui, man lengva gauti pasą ir išvažiuoti iš Prancūzijos. Bet dėl 
asmeninių sumetimų noriu, kad tas pasas nebūtų duotas mano 
vardu... kad padėtų gauti bet kokį vardą, kurio paieškosim 
drauge ir kuris man leis su jūsų pagalba išvykti. 

Daktaras supykęs atsistojo. 

Bet Simeonas vis neatleido: 

- = Nekalbėkim daug. Svarbu tik kaina, ar ne? Aš sutinku. 
iek? 

Vienu mostu daktaras parodė jam duris. 

Simeonas neprieštaravo. Užsidėjo skrybėlę, žengė du žings- 
nius, paskum atsigręžė ir paklausė: 

— Dvidešimt tūkstančių? .. Užtenka? 

— Ar turiu pašaukti,— tarė daktaras, — kad jus išmestų lauk? 

Simeonas ėmė juoktis ir ramiai vėl tarė, lukterėdamas po kiek- 
vienos pasiūlytos sumos: 

— Trisdešimt tūkstančių?..  Keturiasdešimt?.. Penkiasde- 
šimt?.. Oh, oh! Daugiau?.. Tai didelis žaislas, a? Apskrita 
suma tada... tegul. Bet susitarkim, viskas turi įeiti į nustatytą 
sumą. Jūs man ne tik duosit pasą, kurio tikrumas būtų neginčy- 
tinas, bet man laiduosit galimumą išvykti iš Prancūzijos, kaip 
padarėte mano draugei, poniai Mosgranem. .. tiktai kad, po vel- 
niais! Mano sąlygos yra daug patogesnės... Tegul. Nenoriu de- 
rėtis. Man reikia jūsų. Tai sutarta, daktare: šimtas tūkstančių? 

Daktaras Geradec žiūrėjo ilgai į jį, paskum staigiu judesiu 
užsklendė durų sklendę, sugrįžo, atsisėdo už stalo ir paprastai 
tarė: 

— Kalbėkim. 

— Nenoriu nieko geresnio. Dori žmonės visada susitaria. Bet 
pirmiausia sutinkam: šimtas tūkstančių? 


— Sutinkam...— tarė daktaras,— kad tik būsena nepasirody- 
tų ne tokia aiški, kaip jūs man parodot. 
— Ką sakot? 


— Sakau, kad šimto tūkstančių frankų suma yra pagrindas 
deryboms, tai viskas. 

Simeonas Diodokis vieną akimirką abejojo. Žmogus jam pasi- 
rodė truputį godus. Tačiau atsisėdo, tuo tarpu daktaras vėl tarė: 

— Jūsų tikras vardas? 

— Negalima! Jums kartoju, kai dėl... 

— Tada du šimtai tūkstančių. 

— A? 

Simeonas sušnibždėjo: 

— Po velnių! Turit gerą apetitą! Tokią sumą! 

Geradec ramiai atsakė: 

— O kas jus verčia sutikti? Mes tik tariamės. Esat laisvas 
sutikti ar ne. 

— Bet galų gale, jei sutinkat pristatyti man netikrą pasą, 
ar jums svarbu žinoti mano vardą? 

— Man labai svarbu. Aš daug daugiau rizikuoju, išrūpinda- 
mas pabėgimą,— nes iš tikrųjų čia bus pabėgimas, — išrūpindamas 
pabėgimą šnipui gero Žmogaus vietoje. 

— Aš ne šnipas. 

— O ką aš žinau? Kaipgil Jūs ateinat į mano namus pasiū- 
lyti tokio darbo, slepiat savo vardą, savo asmenybę ir taip sku- 
bate dingti, jog esat pasiruošęs užmokėti šimtą tūkstančių frankų. 
Tačiau dar galite reikšti norą, kad jus laikytų doru žmogumi. 
Pagalvokit, tai kvailas dalykas. Doras žmogus nedirba kaip va- 
gis... ar kaip žmogžudys. 

Senis Simeonas nealsavo. Po valandėlės nusišluostė nosinaite 
kaktą. Aišku, manė, kad Geradec tvirtas lošikas ir kad būtų buvę 
gal geriau į jį nesikreipus. Bet, be viso: ko, susitarimas buvo 
sąlyginis, ir galėjo visada jį nutraukti. 

i Oh! Oh! —tarė stengdamasis juoktis, — turite tokių žo- 
žių!... 

— Paprasti Žodžiai, aš nepasiduodu iš anksto jokioms spė- 
lionėms. Aš pasitenkinu supratęs reikalą ir pateisinęs savo rei- 
kalavimus. 

— Jūsų teisybė. 

— Tad sutinkam? 

— Sutinkam. Tačiau gal tai yra mano pastebėjimas — turėtu- 
mėte elgtis švelniau su ponios Mosgranem draugu. 

— Iš kur žinot, kad su ja elgiasi kitaip? Turit žinių apie tai? 

— Man pati ponia Mosgranem patvirtino, kad iš jos nieko 
nereikalavot. 

Daktaras nusišypsojo ir sumurmėjo: 

— Iš tiesų aš iš jos nieko nereikalavau, bet gal ji man davė 
daug. Ponia Mosgranem yra iš tų gražių damų, kurių malonės 
įvertinamos labai aukšta kaina.“ 

Patylėjo. Senis Simeonas atrodė nepatenkintas savo pašneko- 
vu. Pagaliau daktaras tarė: 

— Rodos, kad mano nemandagumas jums yra nemalonus. 
Gal tarp jūsų ir ponios Mosgranem buvo artimų santykių? .. Tuo 
atveju, atleiskit... Pagaliau visa tai, brangus pone, dabar neturi 
jokios svarbos, juk taip? Po viso to, kas atsitiko. 

Ir pridūrė atsidusdamas: 

— Vargšė ponia Mosgranem! 

— Kodėl taip? — paklausė Simeonas. 

— Kodėl? Dėl to, kas atsitiko. 

— Aš nieko nežinau... 

— Kaip, nežinot tos žiaurios dramos? 

— Negavau nė vieno laiško po jos išvykimo. 

— Aal.. Bet aš gavau vieną vakar vakare, ir labai nuste- 
bau, sužinojęs, kad sugrįžo į Prancūziją. 

— Prancūzijoje ponia Mosgranem? 

— Taip. Ir man paskyrė šį rytą pasimatymą, keistą pasima- 
tymą... 

— Kur? — neramiai paklausė Simeonas. 

— Duočiau tūkstantį, kad atspėtumėt. 

— Sakykit... 

— Gerai, viename laively. 

— A? 

— Taip, viename laively, kuris vadinasi „Tinginys“. Stovi prie 
Passy pylimėlio, netoli laivų taisytojo Berthou. | 

— Argi? — šnibždėjo. 

— Tikrai taip. O žinot, kaip buvo pasirašytas laiškas? Buvo 
pasirašytas Gregorijaus. 

— Gregorijaus... vyro vardu... — kurčiu balsu tarė senis. 

— Iš tikro, vyro vardas... Žiūrėkit, čia turiu tą laišką. Man 
rašo, kad gyvenanti labai nervingą gyvenimą, kad nepasitikinti 

tuo žmogumi, su kuriuo sujungusi savo likimą ir norėtų papra- 
šyti manęs patarimo. 

— Ir jūs... jūs. .. nuėjot? 

— Nuėjau. 

— Bet kada gi? 

— Šį rytą. Buvau ten tuo tarpu, kai jūs čia skubėjot. Ne- 
laimei. .. 

— Nelaimei? 

— Atvykau per vėlai. 

— Per vėlai? 

— Taip, Gregorijus, ar geriau ponia Mosgranem, buvo ne- 
gyva. 

— Negyva! 

— Pasmaugta! 

— Tai baisu! — uždususiu balsu tarė Simeonas.— Ir daugiau 
nieko nežinot? 

— Apie ką? 

— Apie tą žmogų, apie ka kalbėjo. 

— Žmogus, kuriuo nepasitikėjo? 

— Taip. 

— Oh, man parašė ir vardą laiške. Tai graikas, kuris pasiva- 
dinęs Simeonu Diodokiu. Man aprašė ir požymius, kuriuos skai- 
čiau labai nekreipdamas dėmesio. 

Atvertė laišką ir ėmė skaityti antrąjį puslakštį murmėdamas: 

„Žmogus gana senas... apsimetęs pamišėliu... kuris visada 
nešioja šerpę ant kaklo ir didelius geltonus akinius. . 

Daktaras nustojo skaitęs ir žiūrėjo nustebęs į Simeoną. Abu- 
du valandėlę tylėjo. Paskum daktaras kartojo: 

— Žmogus gana senas... kuris visada nešioja ant kaklo šer- 
pę ir didelius geltonus akinius... 

Prie kiekvienos sakinio dalies sustojo, lyg norėdamas patik- 
rinti požymių teisingumą. 

Pagaliau tarė: 

— Jūs esate Simeonas Diodokis. 

Šis neprotestavo. Abu įvykiai taip keistai iš karto susimezgė, 
jog pajuto melo beprasmiškumą. 

Daktaras Geradec plačiai mostelėjo ir pareiškė: 

— Štai tikrai ką buvau numatęs. Būsena nėra visai tokia, 
kokią man vaizdavot. Tai ne mažmožis, bet labai rimtas ir bai- 
siai man pavojingas dalykas. 

— Vadinasi? 

— Vadinasi, kad kaina nėra ta pati. 

— Tad kiek? 

— Milijonas. 

— Ak, ne, ne! — ūmai sušuko Simeonas.— Ne!.. O paskum, 
aš nepaliečiau „ponios Mosgranem. Buvau ir aš užpultas to, kuris 
ją pasmaugė, ir tas pats žmogus, negras Ya-Bon, mane privijo 
paskum ir nutvėrė man už gerklės. | 

Daktaras nutvėrė jį už rankos. 

— Pakartokit tą vardą. Ya-Bon, sakėt? 

— Taip, vienas senegalietis, be vienos rankos. 

— Ir buvo kova tarp to Ya-Bon ir jūsų? 

— Taip. 

— Tr jį nužudėt? 

— Aš gyniausi. 

— Tegul. Bet jį nužudėt? 

— Vadinasi... 

Daktaras patraukė pečiais šypsodamasis: 

— Klausykit, pone, sutapimas keistas. Išeidamas iš laivelio 
sutikau pustuzinį luošų kareivių, kurie mane užkalbino. Ieškojo 
kaip tik savo draugo ir ieškojo taip pat savo kapitono, kapitono 
Belval, ir ieškojo vieno to karininko draugo, ir ieškojo vienos 
ponios, pas kurią gyveno. Tie kėturi žmonės dingo, ir dėl to din- 
gimo kaltino vieną žmogų... xa, man ir vardą pasakė... Ak, 
dalykas vis keistesnis... Kaltino kaip tik jus, kaip tik Simeoną 
Diodokį... Ar ne keista?..  Sutiksit dabar, kad vis tai nauji 
įvykiai. | 

Tyla. Paskum daktaras trumpai ir aiškiai tarė: 

— Du milijonai. 

Šį kartą Simeonas nejudėjo. Pasijuto to žmogaus replėse kaip 
pelė katino naguose. Daktaras žaidė su juo, čia paleisdamas va- 
landėlę, paskum vėl nutverdamas, neduodamas nė mažiausios 
vilties pasprukti nuo to mirtino žaislo. Jis tarė: 

— Tai išsipirkimas. 

Daktaras davė patvirtinimo ženklą. 

— Iš tiesų nerandu kito žodžio. Tikras išsipirkimas. Ir visai 
nepelnytai iškilo proga, kuria naudojuosi. Nuostabiu būdu man 
pakliūvat po ranka, ir aš puolu ant jūsų, kaip jūs padarytumėt, 
būdamas mano vietoj. Ko norit! Turėjau su savo šalies policija 
nesutarimą, kurį jūs gal žinote. Paskum susitaikėm. Bet mano, 
profesionalo, būsena yra taip paliesta, jog negaliu piktai atmesti 
to, ką jūs man su tokiu malonumu atnešėt. 

— O jei aš nepasiduosiu? 

— Tada aš telefonuoju į preiektūrą, kur dabar esu labai ger- 
biamas; galėsiu šiuo tuo patarnauti tiems ponams. 

Simeonas pažiūrėjo į lango pusę, pažiūrėjo į duris. Daktaras 
buvo paėmęs teleiono ragelį. Nebuvo tuo tarpu daugiau kas da- 
ryti, kaip pasiduoti... tik išnaudojant patogias aplinkybes, ku- 
rios gali pasitaikyti. 

— Tegul! — tarė. — Pagaliau geriau taip. Jūs mane pažįstat, 
aš jus pažįstu. Galim susitarti. 

— Nurodytu pagrindu. 

— Taip. 

— Du milijonai? 

— Taip. Išaiškinkit man savo planą. 

— Neverta. Aš turiu savo priemonių ir nematau reikalo jų iš 
anksto atidengti. Jums svarbu pabėgti, teisybė? Kad pasibaigtų 
visi pavojai? Atsakau už viską. 

— Kas mane užtikrina? 

— Man užmokėsit pusę iš anksto, pusę — kai bus baigta. Lie- 
ka pasas,— tai man antraeilis dalykas. Bet reikia dar nustatyti: 
kokiu vardu? 

— Kokiu norit. 

Daktaras paėmė popieriaus aprašyti asmens požymiams ir, ste- 
bėdamas savo bendrakalbį, murmėjo: 

— Plaukai žili... veidas nuskustas... geltoni akiniai... 

Ūmai paklausė: 


— Bet kas man laiduoja užmokestį?.. Noriu banknotų... 
“ikrų, neabejotinų banknotų. .. 

— Jų gausit. 

— Kur yra. 

— Neprieinamoj slėptuvėj. 

— Paaiškinkit. 

— Juos turėjo Gregorijus. Yra keturi milijonai... laivelyje. 


Nueisim drauge, ir jums įteiksiu pirmą milijoną. 

Daktaras trenkė ranka į stalą: 

— A? Ką sakot? 

— Sakau, kad milijonai yra laivelyje. 

— Laively, kuris stovi prie laivų taisytojo Berthou ir kuria- 
me buvo pasmaugta ponia Mosgranem? 

— Taip, ten esu paslėpęs keturis milijonus. 

Daktaras pakratė galvą ir pareiškė: 

— Ne, nepriimu tų pinigų kaip užmokesčio. 

— Kodėl? Esat pamišęs? 

— Kodėl? Todėl, kad nenoriu užsimokėt sau tuo, kas jau man 
priklauso. 

— Ką sakot? — suriko sumišęs Simeonas. 

— Sakau, kad tie keturi milijonai man priklauso, ir dėl to 
jūs man negalit jų siūlyti. 

Simeonas patraukė pečiais. 

— Esat pamišęs. Kad jums priklausytų, pirmiausia juos pri- 
ralote turėti. 

— Suprantama. 

— Tr jūs juos turite? 

— Turiu. 

— Kaip? Paaiškinkit! Paaiškinkit tuojau! — grieždamas dantis 
nesąmoningai kalbėjo Simeonas. 

— Išaiškinsiu. Nepasiekiama slėptuvė buvo keturiose nevar- 
tojamose senose knygose: Paryžiaus vadovo ir provincijų, kiekvie- 
na dviejų tomų. Tik keturi tomai su apdarais, bet viduj tušti: ir 
buvo kiekviename po milijoną. 

— Jūs meluojat!.. meluojat!.. 

— Buvo mažoje slaptoje vietoje šalia kabinos. 

 — O paskum? o paskum? 

— Paskum?.. Dabar yra čia. 

— Čia? 

— Ant šios spintelės, prieš jūsų akis. Tad, supraskit, būdamas 
teisėtu savininku, negaliu priimti. .. | 

— Vagie! Vagie!l —rėkė Simeonas, drebėdamas iš pykčio ir 
rodydamas jam kumštį.— Vagis esat, juos man sugrąžinsit... Ak! 
Koks banditas!.. 

Daktaras Geradec labai ramiai nusišypsojo ir pakėlė ranką, 
lyg protestuoti norėdamas: 

— Dideli žodžiai, tačiau neteisingi! Taip, labai neteisingi! 
Turiu priminti, kad jūsų meilužė, ponia Mosgranem mane pa- 
gerbė savo gerumu! Vieną dieną ar, geriau, vieną rytą, ji man 
tarė: „Mano drauge... suprasit“, tokiomis minutėmis ji mane 
vadindavo draugu ir sakydavo man „tu“, „„...mano drauge, kai 
aš mirsiu, visa, kas bus mano bute, noriu kad būtų tavo“. Dabar 
jos butas jos mirties valandą buvo laivelis „Tinginys“. Ar galiu 
aš vargšę įžeisti, nepaklausydamas valios, kuri man turi būti 
šventa? | 

Senis Simeonas nesiklausė. Jam, kilo pragariška mintis, jis 
atkreipė į daktarą įnirtusį dėmesį. 

Daktaras tarė: 

— Bet mes, brangus pone, gaišiname brangų laiką. Ką nu- 
sprendėt? 

Kalbėdamas lankstė popieriaus lakštą, kuriame buvo surašęs 
pasui reikalingus asmens požymius. Simeonas prisiartino prie 
įo, netardamas nė žodžio. Pagaliau sušnibždėjo: 

— Tą lakštą... duokit man jį... Noriu pamatyti, kaip para- 
šėt mano pasą ir kokiu vardu. 

Nutvėrė lakštą, paskaitė ir ūmai atbulas pašoko: 

— Kokį vardą parašėt? Kokia teise man primetat tą vardą? 
Dėl ko? Dėl ko? 

— Bet jūs man sakėt parašyti vardą, kokį norėsiu. 

— Bettą?.. tą?.. dėl ko parašėt šitą? 

— Tikrai nežinau... mintis, kaip ir kitos. Negalėjau rašyt 
„Simeonas Diodokis“, nes jūs taip nesivadinate... Negalėjau ra- 
šyt nė Armandas Belval, nes ir šitaip jūs nesivadinat... Tada 
parašiau tą vardą. 

— Bet dėl ko būtinai tą? 

— Po velniais! Nes tai jūsų tikras vardas. 

Senis išsigando ir patylomis, vis labiau pasilenkdamas prie 
daktaro, tarė drebėdamas: 

— Tiktai vienas Žmogus... vienui vienas žmogus galėjo at- 
spėti... 

Ilgai tylėjo. Paskum pašiepiančiu tonu tarė daktaras: 

— Iš tiesų tikiu, kad vienui vienas Žmogus tegalėjo. Taigi 
tebūnu aš tas vienas Žmogus. 

— Vienui vienas, — pridūrė Simeonas, — kuriam tarytum vėl 

pradėjo trūkti kvapo,— vienui vienas tegalėjo atrasti keturių mi- 
lijonų slėptuvę, kaip jūs ją radot per kelias sekundes. .. 

Daktaras neatsakė, tik šypsojosi. 

Galima buvo pamanyti, kad Simeonas nedrįso ištarti vardo, 
kuris jam buvo ant liežuvio. Palenkė galvą: buvo kaip vergas 
prieš poną. Kažkokia baisybė jį slėgė. Žmogus, kurį matė prieš 
save, jo prote įgavo milžino pavidalą, kuris galėjo vienu žodžiu 
jį nužudyti, vienu judesiu sunaikinti. 

Pagaliau neapsakomo siaubo paimtas sumurmėjo: 

— Arsenijus Lupenas... Arsenijus Lupenas... 

— Išpūtei jį pagaliau! — sušuko atsistodamas daktaras. 

Numetė monoklį. Paskum išsiėmė iš kišenės dėžutę su tepalu, 
išsitepė juo veidą, nusiplovė inde, kuris buvo spintoj, ir pasiro- 
dė skaisti oda šypsančiu ir laisvu veidu. | 

— Arsenijus Lupenas! — pakartojo suakmenėjęs Simeonas.— 
Arsenijus Lupenas! .. esu pražuvęs. 

— Galutinai, senas kvaily. Ir tikrai kvailas! Kaip! Mane pa- 
žįsti, jauti prieš mane šiurpą, ir galėjai įsivaizduoti, kad aš būsiu 
toks kvailas, jog duosiuos uždaromas tavo dujų dėžutėj? 

Lupenas vaikščiojo kaip vikrus artistas, turintis suvaidinti 
vaidmenį, kuris jį pabraukia geresnėse vietose, kuris gėrisi pada- 
rytu įspūdžiu ir kuris klauso savęs su tam tikru pasitenkinimu. 
Buvo jaučiama, kad už nieką pasaulyje jis nebūtų atidavęs savo 
vietos, apleidęs savo vaidmenį. 

— Ir gerai įsidėmėk,— tarė toliau, — jog tą valandą būčiau 
galėjęs tave nutverti už sprando ir tuojau suvaidinti su tavimi 
didelę penktojo veiksmo sceną, kurią dabar vaidiname. Bet tada, 
matote, penktasis veiksmas būtų buvęs per trumpas, o aš noriu 
komedijų... o dabar įdomumas dukart, šimtą kartų padidėjo... 
Ir kaip buvo įdomu stebėti, kaip mintis dygo tavo beveik kaip vo- 
kiečio galvoj! Ir kaip buvo smagu nueiti į didžiąją salę, pakabin- 
ti elektros lemputę, įtikinti tą gerąjį Patricijų, kad esu ten, išeiti 
ir girdėti Patricijų manęs išsižadant ir uždarant kalėjime, ką? ... 
mano elektros lemputę! 

Visa tai buvo gerai padaryta, ką sakai? Taip, aš tave matau 
išsižiojusį iš nustebimo. .. Ir po dešimties minučių, kai sugrįžai, 
a? Kokia puiki scena tie bildesiai, kuriuos aš dariau į užmūry- 
tas duris iš kambarėlio į didžiąją salę!... Taigi, senasis Simeo- 
nai, aš nebuvau didžiojoje salėje, bet kambarėly. O senis nieko 
mirti. Tai maestro smūgis, ką sakai? Ir buvau tada dalyko val- 
dovas, net neturėjau reikalo tave sekti ligi galo. Žinojau, kaip du 
ir du sudaro keturis, kad tu eisi pas savo draugą poną Vacherot, 
durų sargą. Ir iš tiesų, tu nuėjai protekine. 

Lupenas atsiduso ir kalbėjo toliau: 

— Na, ten tu padarei labai neatsargų dalyką, senasis Simeo- 
ne, kuris mane ištraukė iš sumišimo... Ateinu — nieko sargo 

kambarėly. Kas daryti? Kaip atrasti tavo pėdsakus? Laimei, Ap- 
vaizda mane gynė. Ką paskaitau parašytą pieštuku viename laik- 
raščio kampe? Teleiono numerį. Va! va! štai kur vienas pėdsa- 
kas. Paprašau tą numerį. Sujungia ir ramiai sakau: „Pone, aš 
neseniai teleionavau. Tik turiu jūsų numerį, bet neturiu jūsų 
adreso“. Ir tuojau man duoda adresą: Daktaras Geradec, Mont- 
moreney bulvaras. Tada supratau. Senasis Simeonas pirmiausia 
eina pasigydyti. Paskum pasirūpins pasu, žinodamas, kad dakta- 
ras Geradec yra netikrų pasų specialistas. 

Ai, ai! Tai senis Simeonas norėtų pabėgt? Visai ne, brangu- 
sai! Tada atėjau čia, visai nesirūpindamas tavo draugu Vacherot, 
kurį nužudei kur nors užkampy, kad nusikratytum galimu kal- 
tintoju. Tr čia pasimačiau su daktaru Geradec, labai simpatingu 
žmogumi, kurį gyvenimo pamokos padarė išmintingą ir lankstų, 
ir kuris man užleido savo vietą... vienam rytui. Man brangokai 
atsiėjo, bet kas nori galo..., ar ne taip? Paskum, kadangi tavo 
pasimatymas buvo skirtas dešimtą valandą, taigi turėjau dvi va- 
landas laiko, nuėjau aplankyti laivelio, paimti milijonų, sutvarkyti 
kai kutių kitų dalykų. .. Ir štai aš čia. 

Sustojo priešais senį ir tarė: 

— Na, ar esi pasiruošęs? 

Simeonas, kuris atrodė susimąstęs, krūptelėjo: 

— Pasiruošęs kam? — nelaukdamas atsakymo vėl tarė Lupe- 
nas.— Na... į didelę kelionę. Tavo pasas tvarkoje. Paryžius — 
Pragaras. Nebegrįžtamai. Greitasis traukinys, sleeping — kars- 
tas... Į vagoną, pone! 

Ilgai tylėjo. Senis galvojo ir buvo aišku, kai ieškojo, kaip iš- 
sisukti nuo savo priešo spaudimo. Bet Arsenijaus Lupeno juoka- 
vimai turėjo giliai sudrumsti jo ramybę, nes valandėlę tegalėjo 
šnibždėti nesuprantamus skiemenis. 

Pagaliau sukaupė jėgas ir sumurmėjo: 

— O Patricijus? 

— Patricijus? — pakartojo Lupenas. 

— Taip, kas bus su juo? 

— Ar turi apie tai kokią mintį? 

— Siūlau jo gyvybę už savo. 

Lupenas atrodė nustebęs. 

— Tavo nuomone, yra mirties pavojuje? 

— Taip, todėl susitarkim: jo gyvybė už mano. 

Lupenas sunėrė rankas ir atrodė supykęs: 

— Iš tiesų?.. Bet esi tikras akiplėša! Kaip! Patricijus yra 
mano draugas, ir tu manai, kad aš jį galiu taip apleisti? Aš, Lu- 
penas, kalbėčiau apie tavo greitą mirtį, esant mano draugui Pat- 
ricijui pavojuje? Seni Simeonai, tavo protas pakriko. Laikas eiti 
tau pailsėti... geresniu būdu. 

Pakėlė uždangalą, atidarė duris ir pašaukė: 

— Na, kapitone? 

„ Paskum, vėl pašaukęs, tarė: 

„1 — Ak, matau, kad atsipeikėjot, kapitone. Juo geriau! Ir ar 
nesat nustebęs mane matydamas... Prašau jus pirmiausia — ne- 
reikia padėkų. Būkit tik taip malonus čia ateiti. Senis Simeonas 
Jūsų nori. O senis Simeonas šiuo momentu turi viskam teisę. 

r tuojau atsigręžė į senį: 
—- Niekšingas tėve, štai tavo sūnus! 


PASKUTINĖ SIMEONO AUKA 


Patricijus įėjo su aprišta galva, nes smūgis, kurį Siraeonas 
jam smogė, atvėrė senas žaizdas. Buvo išblyškęs ir atrodė labai 
kenčiąs. 2 

Pamatęs Simeoną, sudrebėjo iš baisaus pykčio. Tačiau susi- 
laikė. Stovėdami vienas prieš kitą abudu. nejudėjo, tuo tarpu Lu- 
penas, trindamas rankas, kalbėjo patylomis. 

— Kokia scena! Kokia nuostabi scena! Argi negeras šis teat- 
ras? Tėvas ir sūnus! Nusikaltėlis ir auka!.. Ką dabar darys? Sū- 
nus nužudys tėvą, ar tėvas nužudys sūnų? Iškilmingoji minu- 
tė! .. Kokia tyla! Kalba tiktai kraujo balsas ir kokiais žodžiais! 
Jau! Kraujo balsas prabilo... Dabar griebs vienas antrą pa- 
smaugti. .. 

Patricijus žengė du žingsnius, ir Lupeno pranašystė jau buvo 
beišsipildanti: karininkas jau iškėlė rankas... Bet staiga Simeo- 
nas, nuvargintas kentėjimų, valdomas nežinomos jėgos, nuleido 
rankas, maldaudamas: 

— Patricijau... Patricijau. .. ką nori daryt? 

Ištiesė rankas, melsdamas savo priešą pasigailėjimo, o šis, su- 
siturėjęs nuo šuolio, buvo -<sumišęs ir ilgai žiūrėjo į tą Žmogų, su 
kuriuo jį rišo paslaptingi ir jam neišaiškinami ryšiai. 

Vis pakeltais kumščiais tarė: 

— Korali!.. Sakyk, kur yra, ir tavo gyvybė bus išgelbėta... 

Senis sudrebėjo, jo neapykanta, paskatinta Korali atsiminimo, 
suteikė dar energijos. Atsakė nuožmiu juoku: 

— Ne, ne... Išgelbėti Korali? Ne, geriau mirti. O paskum, 
Korali slėptuvėj, aukso slėptuvėj... Ne, niekada, geriau mirti. 

— Tai užmušk jį! — įsikišo don Aloyzas.— Užmušk jį, kad tai 
jam geriau... 

Vėl staigaus ir mirtino keršto mintis nudažė krauju karininko 
veidą. Bet nauja abejonė sulaikė šuolį. 

— Ne, ne,— tarė patylomis,— negaliu. 

— O kodėl? — neatleido don Aloyzas.— O taip lengva! Drąs 
sos! Nusuk kaklą kaip viščiukui. 

— Negaliu. | 

— Kodėl? Ką tau reiškia pasmaugti jį? Tau šlykštu? O jei bū- 
tų kovos lauke!.. 

— Taip... bet tas Žmogus... 

— Gal rankos atsisako? Mintis nutverti tą mėsą ir suspaus- 
ti? .. Se, kapitone, imk mano revolverį ir peršauk jam galvą... 

Patricijus godžiai nutvėrė revolverį ir atstatė jį į senį Simėo- 
ną. Buvo baisi tyla. Simeonas užsimerkė, ir prakaito lašai ri 3dė- 
jo per pamėlynavusį veidą. : 

Pagaliau karininko ranka nusviro. / 

— Negaliu,— tarė jis. | 

— < — atkartojo nekantraudamas don Aloyzas. | 

— Ne 

— Bet kodėl gi? Kodėl? 

— Negaliu. 

— Negali? Nori, kad aš tau pasakyčiau priežastį. Tu galvoji 
apie tą Žmogų, tarsi jis būtų tavo tėvas. | | 

— Gal... —tarė karininkas patylomis.— Kai kurie dalykai 
mane verčia taip manyti. | 

— Nesvarbu, jei yra niekšas ir banditas! 

— Ne, ne, neturiu teisės. Tegu! miršta, bet ne nuo mano ran- 
kos... neturiu teisės. 

— „Tai atsisakai atkeršyti? 

— Būtų baisu, būtų šlykštu! 

Don Aloyzas prisiartino prie jo ir, suidus danas per pečius, ta- 
rė jam rimtai: 

— Ojei nebūtų tavo tėvas! 

Patricijus žiūrėjo į jį. Nesuprato. 

— Ką norit pasakyti? | 

— Noriu pasakyti, kad“ tikrtimo nėra, kad abejonės. nepaša- 
lino jo įrodymai. O, antra vertus, manau apie tavo pasikoktėjimą, 
pasišlykštėjimą. . „nes reikia ir tatai turėti galvoj. Jei. tu Žmo- 
gus švarus, ištikimas, visas pilnas garbės ir gyvumo, ar galima 
manyti, kad tu gali būti tokio niekšo sūnus? Pagalvok, Patrici- 
jau... 

Sustojo, paskum vėl tarė: 

— Pagalvok, Patricijau...-ir manyk apie kitą dalyką, kuris 
turi savo vertę. 

— Kokį? — paklausė Patricijus, kuris žiūrėjo į jį nenuleisda- 
mas akių. 

— Vis tiek, kokia' mano praeitis,— tarė don Aloyzas, in ma- 
nyje matai tam tikrą sąžinę, juk taip? 

— Taip, taip, — griežtai tarė Patricijus. 

— Gerai, tada, kapitone, mariai, kad aš versčiau tave nužu- 
dyti tą žmogų, jei jis būtų tavo tėvas? 

Patricijus atrodė be sąrnonės. 

— Tikrai žinot teisybę... Ak, prašau. jus. 

Don Aloyzas kalbėjo toliau: | | 

— Manai, kad aš tau būčiau sakęs neapkęsti jo, jei jis būtų 
tavo tėvas? LE. 

— Ne, ne,— rėkė on Aloyoas su aiškiu įsitikinimu ir kylan- 
čiu įniršiu.— Ne, ne, tūkstantį kartų ne! Bet žiūrėk į jį! Ziūrėk į 


158 


tą kvailio galvą! Visi nusikaltimai, visos ydos yra surašytos ant 
bjauraus veido. Visoje toje avantiūroj, nuo pirmos ligi paskutinės 
dienos, nėra jokio pikto darbo, kuris būtų ne prieš du nusikaltė- 
lius, kaip manėm: nebuvo Essares bey. Buvo tik vienas nusikal- 
tėlis, vienui vienas, supranti, Patricijau? Tas pats banditas, 
kuris, taip sakant, prieš mus nužudė Ya-Bon, nužudė Vacherot, 
nužudė savo sąjungininkę, tas pats banditas pradėjo tą keistą dar- 
bą, nužudė jau tuos, kurie jam kliudė. O tarp jų buvo vienas, ku- 
rį tu pažįsti, Patricijau, vienas, kurio tu esi kūnas ir kraujas. 

— Kas? Apie ką kalbat? — sumišęs klausė Particijus. 

— Apie tą, kurį tu per telefoną girdėjai merdint, apie tą, ku- 
ris tave vadino Patricijum ir kuris gyveno vien tik dėl tavęs... 
Jis jį nužudė... O tas mirusis buvo tavo tėvas. Patricijau! Buvo 
Armandas Belval! Dabar supranti? 

Bet Patricijus negalėjo suprasti. Don Aloyzo žodžiai krito 
tamsumon, nė vienas iš jų neįžiebė nė mažiausios šviesos kibirkš- 
tėlės. Tačiau vienas baisus dalykas ėmė kilti jo galvoj. 

— Tai buvo mano tėvo balsas? — sušnibždėjo jis.— Tai jis 
mane šaukė? 

— Tai buvo tavo tėvas, Patricijau. 

— O žmogus, kuris įį nužudė? 

— Buvo šis! — baigė don Aloyzas, rodydamas į senį. 

Simeonas nejudėjo, žiūrėjo Žvėriškomis akimis, kaip niekšas, 
kuris laukia mirties sprendimo. Patricijus, piktų drebulių krato- 
mas, nepaleido jo iš akių. 

Tačiau kažkoks džiaugsmas pamažu kilo iš jo jausmų netvar- 
kos, augo jame, užėmė visas jo mintis. Tas šlykštus žmogus ne- 
buvo jo tėvas. Buvo linkęs manyti, kad jo tėvas mirė. Dabar 
lengviau kvėpavo. Galėjo pakelti galvą, laisvai neapkęsti teisinga 
ir šventa neapykanta. : 

— Kas gi esi tu? Kas esi?.. 

Ir atsigręždamas į don Aloyzą: 

— Jo vardas?.. Jus maldauju... noriu žinoti jo vardą, prieš 
sutriuškindamas jį. 

— Jo vardas? — tarė don Aloyzas,— kaip dar neatspėjai? Tei- 
sybė, aš pats ilgai ieškojau, tačiau buvo vienintelis priimtinas 
spėjimas. 

— Bet koks spėjimas? Kokia mintis? — rėkė įnirtęs Patrici- 
įus. 

— Nori žinot jį? 

— Maldauju... 

— Gerai... 

Abudu tylėjo. | 

Bet don Aloyzui turbūt pasirodė, kad dar reikia nutęsti at- 
skleidimo momentą, nes tarė: Ši 
+ — Tu dar nesi pasiruošęs tiesai, Patricijau, tuo tarpu aš no- 
riu, kad tau jos klausant nekiltų tavyje joks prieštaravimas. Ne- 
manyk, kad šią valandą noriu juokauti, jei tau pasakysiu, kad 

gyvenime, kaip ir teatre, scenai trūksta įspūdžio, jei nėra geraš 
paruošta. Bet aš nenoriu įspūdžio: noriu tau įkvėpti aiškų tvir- 
tą, įsitikinimą dėl to Žmogaus, kuris nėra tavo tėvas, kaip ir tu 
dabar manai, bet ir ne Simeonas Diodokis, nors jis ir pasisavino 
pavidalą, asmens žymes ir kilmę, paties Simeono gyvenimą. 

Pradedi suprast? Ar turiu pakartoti ką tik pasakytą sakinį? .. 
Mes nesam atsidūrę prieš du nusikaltėlius. Ne Essares pradėjo 
pragarišką darbą ir ne tas, kuris pasivadino seniu Simeonu, jam 
baigt. Vienui vienas, vienui vienas buvo ir yra nusikaltėlis, vis 
gyvas, nuo pat pirmo momento, vis veiklus, žudantis tuos, kurie 
jam painiojasi ir, reikalui esant, pasisavina kito asmenybę, kad 
geriau varytų toliau prakeiktą darbą... Supranti? Ar turiu tau 
pasakyti vardą to, kuris buvo pati siela to milžiniško dalyko? Tas, 
kuris sukėlė painiavą, nuvilkusią jį prie palankaus tikslo, per vi- 
sas kliūtis, per pasiutusį karą, kurį jo sąjungininkai jam pa- 
skelbė? 

Neieškok vien tik savo atsiminimuose, net seniausiuose. Ieš- 
kok kitų atsiminimuose ir visame, ką Korali tau papasakojo apie 
praeitį. Kas yra vienintelis persekiotojas, vienintelis banditas, vie- 
nintelis žmogžudys, vienintelis genijus visos piktybės, kuri buvo 
padaryta tavo tėvui ir Korali motinai, motutei Korali, pulkininkui 
Fakhi, Gregorijui, Ya-Bon, Vacherot, tau, Patricijau, visiems 
tiems, kurie buvo įpinti į tą tragišką dalyką? Jaučiu, kad tu at- 
spėji. Jei tiesa tau dar neaiškėja, jos nematomas šešėlis suka 
aplink tave. To žmogaus vardas dygsta tavo smegenyse. Šlykš- 
čioji siela pradeda reikštis tamsumoj, jo tikroji asmenybė įgauna 
kūną, jo kaukė nukrinta... Ir turi priešais vienintelį nusikaltėlį, 
vadinasi... 

Kas ištarė baisųjį vardą? Ar don Aloyzas gerai įsitikinęs? Ar 
abejodamas Patricijus? Tačiau kai tas vardas nuaidėjo iškilmin- 
goj tyloj, kapitonas nė akimirkos neabejojo. Nė akimirkos nesu- 
stojo ieškoti, kokiu stebuklu tatai galėjo būti tikra ir paprasta 
tiesa. ŪUmai jis priėmė tą tiesą kaip įrodytą ir neginčytiną. Ir 
kartojo tą vardą, apie kurį niekad nepamanė ir kuris suteikė iš 
karto logišką ir nepaprastą nesuprantamos problemos paaiški- 
nimą. 

— Essares bey... Essares bey... 

— Essares bey,— vėl tarė don Aloyzas,— taip, Essares bey, 
žmogus, kuris nužudė tavo tėvą, kuris jį nužudė, galima sakyti, 
du kartus: pirmą — nameliuose, atimdamas jam laimę ir pagrindą 
gyventi, antrą — prieš kelias dienas, bibliotekoj, kai Armandas 
Belval, tavo tėvas, tau skambino... Taip, Essares bey žmogus, 
kuris nužudė Korali motiną ir kuris palaidojo nesurandamame 
kape motutę Korali... 

Šį kartą Patricijus sieloj nusprendė nužudyti. Jo akys išreiš- 
kė nesuvaldomą nusistatymą. Turi jo tėvo, Korali žmogžudys 
tuojau mirti. Pareiga buvo aiški ir tikra. Baisusis Essares turėjo 
mirti nuo sūnaus ir sužadėtinio rankos. 

— Atlik savo maldą,— šaltai tarė! — po dešimties sekundžių 
būsi negyvas. 

Ir skaičiavo sekundes... sulig dešimta norėjo jau šauti, bet 
priešas padarė tokį pamišusios energijos šuolį, kuris parodė, jog 
senis Simeono pavidalu buvo dar jaunas ir tvirtas vyras. Jis rėkė 
negirdėtai garsiai. Patricijus ėmė abejot: 

— Gerai, nužudyk mane!.. Taip, padaryk, kad būtų baig- 
ta!.. Esu įsitikinęs... priimu žlugimą. .. bet mano žlugimas yra 
pergalė, nes Korali yra negyva, ir mano auksas yra nerandamas... 
Mirštu, bet niekas jų neturės, nei vieno nei antro... nei moters, 
kurią myliu, nei aukso, kuris buvo mano gyvenimas. Ak, Patri- 
cijau, Patricijau, moteris, kurią iki paskutinio abudu mylėjom, 
nebegyvena. .. arba merdi negelbėjama... Jei aš jos neturiu sau, 
tu taip pat jos neturėsi. Mano kerštas atliko savo darbą. Korali 
pražuvo!.. 

Kartu baubė ir murmėjo, atgaudamas žvėrišką energiją. Prie- 
šais viešpatavo Patricijus, pasiruošęs veikti, bet dar laukdamas 
galo tų žodžių, kurie jį kankino. 

— Pražuvo! — dvigubai smarkiau šaukė priešas.— Pražuvo! 
Nėr kas daryti! Ir net nerasi jos lavono žemėje, kur ją paslėpiau 
su aukso maišais. Niekad nerasi. Auksas troškina. Ji mirė! Ko- 
rali negyva! Ak! koks džiaugsmas mesti tau į veidą šiuos žodžius! 
Kaip turi kentėt, Patricijau. Korali negyva! Korali negyva! 

— Nerėk taip garsiai! Galima pabudinti... — ramiai tarė don 
Aloyzas. 

Išsiėmė papirosą ir užsidegęs leido tirštus dūmus. Ir atrodė, 
kad ištarė tuos žodžius kaip kokį įspėjimą, kurį pasakė nepagal- 
vojęs. 

Tylus nustebimas sukaustė abu priešus. Patricijus nuleido 
ranką; Essares pajuto silpnumą ir parkrito į soią. Visi Žinodami, 
ką Lupenas gali padaryti, tuojau suprato, ką norėjo pasakyti. 

Bet Patricijui reikėjo kitko, ne tokių neaiškių žodžių, kurie 
galėjo būti pasigyrimas. Jam reikėjo tikrumo. Kapotu balsu 
klausė: 

— Ką sakot? galima pabudint? 

— Po velniais! — patraukdamas pečius, tarė don Aloyzas.— 
Garsiai rėkiant galima pabudint žmones. 

— Tad... gyva? 

— Nepabudinami negyvi. 

— Korali gyva! Korali gyva! — apsvaigęs kartojo Patricijus.— 
Argi galimas daiktas! Bet tada... yra čia? Ak, sakykit tikrai, kad 
aš išgirsčiau jus patvirtinant... Bet ne, netiesa... negaliu tikė- 
ti... pasakėt taip sau... 

Don Aloyzas atsakė: 

— Jums pasakysiu, kapitone, tai, ką neseniai sakiau tam 
niekšui: argi manot, kad aš apleisčiau savo darbą jo nepabaigęs? 
Tada mane nekaip tepažįstat. Tai, ką apsiimu, turi pavykti. Tai 
įprotis. Juo labiau, kad jis geras. Taip... 

Priėjo prie užuolaidos, priešais tą, kurią buvo pakėlęs įeiti 
Patricijui, ją pakėlė: buvo kitos durys. Tuo tarpu kapitonas ne- 
suprantamu balsu kalbėjo: 

— Ne... ne... nėra ten... negaliu tikėt... Tai būtų per di- 
delis nusivylimas. .. prisiekit man... 

— Neturiu ko prisiekti, kapitone. Nieko daugiau neturit dary- 
ti, kaip atmerkti akis. Po velniais! Turit gražią prancūzų karinin- 
kui spalvą! Esat perbalęs. Taip, tai ji, tai motutė Korali! Miega 
toje lovoje sargybinių saugoma. Jokio pavojaus. Jokio sužeidimo. 
Tiktai truputis karščio ir begalinis nuovargis. Vargšė motutė Ko- 
rali. Nesu jos matęs kitokios, tik vis nuvargusią ir nusikamavusią. 
EE iš džiaugsmo žengė priekin. Bet don Aloyzas jį su- 
aikė. 

— Užteks, kapitone, neikit! Jei aš ją atgabenau čia, ne į jos 
namus, reiškia, kad maniau reikiant būtina pakeisti kambarį ir 
orą. Nesijaudinkit. Turėjo savą. vaidmenį, ir jai pasirodydamas 
rizikuotumėt viską sugadinti. 

— Jūsų tiesa,— tarė Patricijus.— Bet ar esat įsitikinęs? .. 

— "Kad gyva? — tarė juokdamasis don Aloyzas.— Kaip jūs ir 
aš, ir pasiruošus suteikti jums laimę, kurios nusipelnot, ir pasi- 
vadinti ponia Belval. Tiktai truputį kantrybės. O paskum neuž- 
mirškit, kad dar reikia peržengti vieną kliūtį, nes galų gale ji 
yra ištekėjusi. .. 

Uždarė duris ir pastūmė Patricijų į Essares bey. 

— Štai ta kliūtis, kapitone. Dabar esat nusistatęs? Tarp mo- 
tutės Korali ir jūsų yra dar šis niekšas. Ką norit daryt?.. 

Kai dėl Essares, tai jis nė akių nebuvo pasukęs į gretimą kam- 
barį, lyg žinodamas, kad don Aloyzo žodžiais negalima abejoti. 
Sulinkęs, be jėgų, drebėjo sofoj. 

Don Aloyzas kreipėsi į jį: 

— Na, brangusai, man rodos, kad nesi patenkintas. Ko tu taip 
drebi? Gal bijai? O dėl ko? Tau pažadu, kad nieko nedarysim 
nesusitarę ir nebūdami visi trys tos pačios nuomonės. Ta mintis 
tave ramina, a? Tikrai, tave nuteisim trise. Ir tuojau. Kapitonas 
Patricijus Belval, don Aloyzas Perena ir senasis Simeonas su- 
daro teismą. Teismas prasideda. Niekas nenori pono Essares bey 
apginti? Niekas. Ponas Essares bey nuteistas mirti. Nėra švelni- 
nančių aplinkybių. Nėra kasacijos. Nėra prašymo pasigailėti. Nė- 
ra atidėjimo. Greitas bausmės įvykdymas. Teismas pasišalina. 

Sudavė jam per petį ir vėl tarė: 

— Kaip matai, ilgai netrunka. Štai patenkinamas sprendimas, 
kuris visus nuteikia. Lieka tik rasti mirties būdą. Ką galvoji? Re- 
volverio šūvis? Gerai. Greit ir patogu, kapitone Belval, štai 
ginklas. 

Patricijus nejudėjo. Ziūrėjo į tą šlykštų Žmogų, kuris jam 
tiek pikta padarė. Baisi neapykanta virė jame. Tačiau atsakė: 

— Aš nežudysiu to žmogaus. 

— Iš tiesų,— patvirtino don Aloyzas.— Viską sudėjus, teisin- 
gai darote, ir jūsų sąžiningumas mums suteikia garbės. Ne, jūs 
neturit teisės nužudyti tą Žmogų, žinodamas, kad yra vyras mo- 
ters, kurią mylite. Ne jūs pašalinsit kliūtį. O paskum, jums šlykš- 
tu jį nužudyt. Ir man taip pat šlykštu. Tai per bjaurus gyvulys. 
Tada, mano brangusai, tu turi padėti mums išeiti iš tos malo- 
nios būsenos. 

Don Aloyzas nutilo valandėlę ir pasilenkė į Essares. Ar niek- 
šas suprato? Dar buvo gyvas? Galima buvo pamanyti, kad apal- 
pęes, be sąmonės. 

Don Aloyzas jį supurtė už peties. 

Essares graudžiai tarė: 

— Auksas... maišai aukso... 

— Aa! apie tai galvoji, senas niekše! Dar tave domina. 

Ir ėmė juoktis. 

— Štai, buvau užmiršęs tau pasakyt. Ir tu dar galvoji, bjau- 
rybe! Tave dar domina, a?;:. Gerai, kad nori žinot... maišai auk- 
so yra Lupeno kišenėj... nors į kišenę negali tilpti tūkstantis aš- 
tuoni šimtai maišelių... 

Essares prieštaravo: 

— Slėptuvė... 
 — Slėptuvė! Jos nebėra. Ir nereikia tau įrodymų, nes Korali 
buvo palaidota tarp aukso maišų. Tad esi visiškai pražuvęs. Mo- 
teris, kurios norėjai sau, yra laisva, ir tai baisiausia, kad laisva 
šalia to, kurį garbina ir kurio daugiau nebeapleis. Tavo turtas su- 
rastas. Taigi viskas baigta, argi ne? Sutinkame? Imk, štai žaisle- 
lis išvaduotojas. 

Jam padavė revolverį, kurį jis nutvėrė ir atstatė į Lupeną: bet 
ranka bejėgiškai nusviro. 

— Puiku! —tarė don Aloyzas.— Tavo sąžinė sukyla; tavo 
ranka ne prieš mane nori veikti. Puiku! Susitarkim; veiksmas, ku- 
rį nori atlikti, bus atlyginimas už tavo niekšingą gyvenimą, se- 
nasis bandite. Kai visos viltys pražuvo, nieko daugiau nelieka 
kaip mirtis. Tai didelė prieglauda. | 

Jam paėmė už rankos ir, spausdamas prie revolverio koto nu- 
silpusius pirštus, pasuko ginklą į Essares veidą. 

— Na, truputį drąsos! Tai, ką nusprendei padaryti, yra 1a- 
bai gražu. Kadangi kapitonas ir aš atsisakom terštis, nusprendei 
veikti tu. Aš visada sakiau: Essares yra vienas niekšas, bet, mir- 
čiai atėjus, mokės baigti gražiu mostu, kaip didvyris, su šypsena 
lūpose. Taip, truputį spiriatės, bet artinamės prie tikslo. Dar 
komplimentų. Gražus tavo būdas baigti. Tu supranti, kad, būda- 
mas vis dėlto gyvas, kliudytum Patricijui ir Korali... Zinoma, vy- 
ras yra visada painiava... Yra įstatymai, formalumai. .. Tad lin- 
kęs pasišalinti. Bravo! esi tikras džentelmenas! Ir, žinai, tavo 
teisybė. Nėra meilės, nėra aukso... nėra aukso, Essares!.. Ne, 
tikrai, geriau dingti, ar ne teisybė? 

Essares vos laikėsi. Ar. tai reiškė bejėgiškumą? Ar gal sų- 
prato, kad don Aloyzas turi tiesą, kad jo gyvenimas nebevertas 
gyventi? Ginklas pakilo ligi kaktos, vamzdelis palietė smilkinį. 

Prisilietus plienui, nukrėtė. šiurpas ir suvaitojo: 

— Pasigailėjimo! 

— Ne, ne,— tarė don Aloyzas,— neturi pasigailėti. Čia, tikėk 
manim, tau nepadėsiu. Gal, jei nebūtum nužudęs mano vargšo 
Ya-Bon, gal būtume galėję ieškoti kitos spragos. Bet dabar tu 
neįkvepi pasigailėjimo, taip kaip jo neįkvepi pats sau. Nori mirti 
ir neveltui. Aš tau netrukdau. 

O paskum, tavo pasas yra paruoštas, tu turi bilietą kišenėje. 
Nėra priemonės sulaikyti. Tavęs ten laukia. Ir nebijok, kad bus 
nuobodu, klausyk! Ar niekad nematei senų paveikslų, vaizduo- 
jančių pragarą? Kiekvienas turi savo kapą, uždengtą milžinišku 
akmeniu, ir kiekvienas kelia akmenį ir jį laiko ant pečių, kad iš- 
vengtų liepsnų, kurios dega jam iš apačios. Tikra ugnies mau- 
dyklė. Dabar kapas užsakytas, liepsnos jau liepsnoja... Poniška 
maudyklė paruošta. 

Pamažu pavyko pakišti niekšo smilių po rankena, padėti jį 
ant gaiduko, Essares susmuko... Tebuvo tik skarmalas. Mirtis 
buvo jame. 

— Turėk galvoje,— kalbėjo toliau don Aloyzas,— kad esi vi- 
siškai laisvas. Tu paspausk, jei tau širdis tai sako. Kai dėl ma- 
nęs, tai tas dalykas manęs neliečia. Nenorėčiau padaryti tau įta- 
kos už jokią kainą. Ne, aš ne tam esu čia, kad priversčiau tave 
nusižudyti, bet kad patarčiau tau ir suteikčiau mažą pagalbą. 

Iš tikro paliko laisvą nykštį ir laikė jį tiktai už rankos. Bet 
slėgė Essares visa savo valia ir energija. Valia sunaikinimo, va- 
lia, nuo kurios Essares negalėjo išsilaisvinti. 

Kiekvieną sekundę mirtis skverbėsi giliau į tą sudribusį kū- 
ną, naikino jausmus, maišė mintis ir žadino tik begalinį reikalin- 
gumą poilsio ir atilsio. | 

— Matai, kaip lengva. Apsvaigimas apima tavo smegenis. Tai 
beveik džiaugsmas, ar ne teisybė? Koks išsivadavimas — daugiau 
nebegyventi! Daugiau nebegyventi! Nebegalvoti apie tą auksą, 
kurio nebegali turėti, apie tą moterį, kuri yra kito ir kuri yra pa- 
siruošusi atiduoti jam savo lūpas ir visą savo gražųjį kūną... 
Ar galėtum gyventi su ta mintimi? Ar galėtum galvoti apie be- 
galinę tų dviejų įsimylėjusių laimę? Juk ne?.. O tada?.. 

Niekšas pamažu bailiai pasidavė. Buvo prieš vieną iš tų jė- 
gų, kurios triuškina prieš galingą kaip likimas jėgą, kuri priver- 
čia klausyti. Pagautas sūkurio grimzdo bedugnėn. 

— Neužmiršk pagaliau, kad jau esi miręs vieną kartą... At- 
simink... Tave palaidojo, Essares bey, tave užkasė, mano bran- 
gusai. Ir dėl to negali kitaip pasirodyti pasauly, tik pasidavęs 
teismui. Suprantama, aš būsiu ten, padėsiu teismui. Tad pirmiau- 
sia kalėjimas, paskum mirties bausmė... Mirties bausmė, brangu- 
sai... A?2.. Šalta aušra... kirvis... 

Buvo baigta. Essares nugrimzdo tamsybėse. 

Valandėlę atsigręžė į Patricijų lyg melsdamas. 

Bet Patricijus nejudėjo iš savo bejausmės būsenos. Sunerto- 
mis rankomis žiūrėjo be pasigailėjimo į savo tėvo žudiką. Baus- 
mmė buvo pelnyta. Liko tik leisti veikti likimui. Patricijus Belval 
nesikišo. 

— Na, drąsos... Nieko nėra, tik didelis poilsis... Kaip gera 
užmiršti! Nebekovoti daugiau... Manyk apie auksą, kurio nete- 
kai... Trys šimtai milijonų amžinai žuvo... Ir Korali taip pat 
žuvo. Motina, kaip ir duktė: neturi nei vienos, nei antros. Bet 
gyvenimas yra tik apgavystė. Verčiau jį apleisti. Na, mažą jude- 
sį, mažą spūstelėjimą... 

Pagaliau tą mažą judesį banditas padarė. Nesąmoningai pa- 
spaudė gaiduką. Pasigirdo šūvis... ir jis pasviro priekin, klūpo- 
mis ant grindų. 

Don Aloyzas turėjo pašokti, kad nebūtų aptaškytas kraujais, 
kurie ištryško iš sutriuškintos galvos. 

— Po velnių! — tarė — to niekšo kraujas... man atneštų ne- 
laimę. Tariuosi padaręs dar vieną gerą darbą per gyvenimą: tas 
nusižudymas man suteiks teisės vietai rojuj. Ak! aš nereikalauju 
sau... kuklios vietelės patamsėj. Tikrai turiu teisės. Ką sakai, 
kapitone? 


FIAT LUX! 


Tos pačios dienos vakare Patricijus buvo prie Senos ties Pas- 
sy. Buvo beveik šešta valanda. Kartais pravažiuodavo tramvajus 
arba prekių vežimai. Maža praeivių. Jis buvo beveik vienas ir lū- 
kuriuodamas vaikščiojo ten ir atgal. 

Nuo ryto nebebuvo matęs don Aloyzo. Jis rašteliu paprašė per- 
gabenti Ya-Bon į Essares rūmus ir paskum ateiti prie kranto vir- 
šuj laivų taisytojo Berthou. 

Pasimatymo valanda artinosi, ir Patricijus nekantriai laukė to 
pasikalbėjimo, kada pagaliau jam bus atskleista visa tiesa. Jis 
iš dalies jau įspėjo tą tiesą, bet kiek dar tamsybės! Kiek užda- 
vinių nebuvo išsprendęs! Drama pasibaigė, uždanga nusileido mi- 
rus banditui. Viskas ėjo gerai. Nebereikėjo daugiau nei pavojų, 
nei ginklų bijoti. Baisusis priešas dingo. Bet su kokiu nekantru- 
mu Patricijus laukė, kad drama nušvistų šviesa! 

— Keli žodžiai, — kalbėjo pats sau,— keli žodžiai to tikro 
žmogaus, kuris vadinasi Lupenas, ir paslaptis bus išaiškinta. Su 
juo netruko ilgai. Po valandos turi išvykti... Išvyks su aukso 
paslaptim? Ar išspręs man trikampio uždavinį? O tą auksą ar 
sau pasiliks: ir kaip jį išgabens? 

Nuo Trocadero atvyko automobilis; sustojo prie šaligatvio. Tu- 
rėjo būti don Aloyzas. 

Bet, labai nustebdamas, Patricijus pažino poną Desmalioną, 
kuris ėjo priešais jį su ištiesta ranka: 

— Na, kapitone, kaip sekasi? Ar tiksliai atvykau į pasimaty- 
mą, a? Bet klausykite, ar vėl buvot sužeistas į galvą? | 
— Taip... mažmožis... Bet apie kokį pasimatymą kalbat? 

— Kaip? Apie tą gi, kurį jūs man paskyrėt. 

— Aš jums neskyriau jokio pasimatymo. 

— Na! — tarė ponas Desmalionas,— ką visa tai reiškia? Žiū- 
rėkit, štai raštelis, kurį man atnešė į preiektūrą: „Kapitono Bel- 
val vardu ponui Desmalionui pranešama, kad auksinio trikam- 
pio problema išspręsta. Tūkstantis -aštuoni šimtai maišų yra jo 
žinioj. Yra prašomas atvykti šeštą valandą prie Senos, ties 
Passy, su pilnomis valdžios teisėmis priimti įteikimo sąlygų. Bū- 
tų gerai atvedus porą dešimčių rinktinių agentų, kurių pusė tu- 
rėtų būti pastatyta sargyboj per šimtą metrų prieš Essares rū- 
mus, o kita pusė per šimtą metrų už rūmų.“ Štai viskas. Aišku? 

— Aiškiausia! — tarė Patricijus,— bet raštelis nėra mano. 

— () kieno gi? 

— Vieno nepaprasto žmogaus, kuris lyg žaislą išaiškino vi- 
sas tas mįsles ir kuris turbūt ateis pats jums visko išaiškinti. 

— Jo vardas? 

— Negaliu jums jo pasakyti. 

— Oh, oh! karo metu sunku išlaikyti tokią paslaptį. 

— Lengviausia, pone! — tarė balsas užpakaly pono Desmalio- 
no.— Užtenka norėti. 


Ponas Desmalionas ir Patricijus atsigręžė ir pamatė kažkokį 
poną ilgu juodu apsiaustu ir aukšta lyg anglų pastoriaus apy- 
kakle. 

— Štai žmogus, apie kurį jums kalbėjau, — tarė Patricijus, 
stengdamasis pažinti don Aloyzą.— Išgelbėjo du, kartus man ir 
mano sužadėtinei gyvybę. Atsakau už jį. 


Don Aloyzas atsakė į pono Desmaliono sveikinimą ir tuojau 
ėmė kalbėti lengvu svetimšalio akcentu. 

— Pone, jūsų laikas brangus, mano taip pat, nes šį vakarą 
turiu apleisti Paryžių, o rytoj — Prancūziją. Taigi mano paaiš- 
kinimai bus labai trumpi, juo labiau, kad ligi šiol sekėt svar- 
biausius dramos įvykius, kuri šį rytą pasibaigė, ir kapitonas Bel- 
val jums apsakys viską, ko dar gal nežinote. Pagaliau su jūsų 
profesijos ypatumais ir jūsų uosle, tokiuose dalykuose lengvai per 
kelias minutes išaiškinsit kelias vietas, kurios dar yra neaiškios. 
Taigi pasakysiu jums tik kas svarbiausia, ir pirmiausia, kad mūsų 
vargšas Ya-Bon yra miręs. Taip, mirė šią naktį, narsiai kovoda- 
mas su priešu. Paskum rasit tris kitus lavonus: Gregorijaus, ku- 
rio tikrasis vardas yra ponia Mosgranem, šitame laively; Amedė- 
jaus Vacherot,— kuriame nors užkampyje Gaimard gatvės 18 
numerio trobesy ir pagaliau daktaro Geradec klinikoje Simeono 
Diodokio lavoną. 

— Senio Simeono? — nustebęs paklausė ponas Desmalionas. 

— Senis Simeonas nusižudė. Kapitonas Belval jums suteiks 
apie tą žmogų ir apie jo tikrą asmenybę visas galimas žinias, ir 
manau, kad nuspręsit, kaip ir aš, būtinumą nuslopinti visą tą da- 
lyką. Kalbėkim toliau. Visa tai, jūsų akimis žiūrint, yra tiktai 
antraeilės ir nesvarbios smulkmenos. Jums labiausiai rūpi auk- 
sas ar ne taip? 

— Taigi. 

— Taigi kalbėkim. Ar atsivedėt agentų? 

— Taip, bet kuriam tikslui? Slėptuvė, kai jūs man ją parody- 
sit, pasiliks visada tokia, kokia yra, vadinasi, nerandama vi- 
siems tiems, kurie jos nežino. 

— Žinoma: bet vis didėjant skaičiui tų, kurie ją žino, paslap- 
tis negalės būti išlaikyta. Siaip ar taip, tai viena mano sąlygų. 

Ponas Desmalionas nusišypsojo. 

— Galit jūs pats įsitikint, kad ji jau priimta. Mūsų žmonės. 
yra savo vietose. O kita sąlyga? 

— Kita svarbesnė, pone, tokia svarbi, jog, kad ir kažin kokia 
jums būtų suteikta valdžia, abejoju ar būtų užtektina. 

— Kalbėkit, pamatysim. 

— Štai. 

Ir don Aloyzas Perena ilegmatišku tonu, tarytum pasakoda- 
mas nereikšmingiausią apysakaitę, aiškiai pradėjo: 

— Pone, prieš du mėnesius, dėka mano santykių Rytuose ir 
įtakos, kurią turiu kai kuriuose otomanų rūmuose, išgavau, kad 
susirinkimas, kuriam dabar vadovauja Turkija, priimtų atskirą 
taiką. Reikėjo paprastai keli šimtai milijonų išdalyti. Pasiūlymas, 
kurį iškėliau sąjungininkams, buvo atmestas ne dėl finansinių su- 
metimų, bet dėl politinių, kurie man nepriklauso spręsti. To ma- 
žo diplomatinio nepasisekimo nenoriu daugiau patirti. Pirmos. 
mano derybos nepavyko, neturi nepavykti antros. Dėl to pasirū- 
pinau savo atsargos priemonėmis. 

Nutilo. Ponas Desmalionas, būdamas visiškai sumišęs, netarė 
nė žodžio. Paskum vėl prabilo, ir jo balsas pasidarė iškilminges- 
nis. . 
— Yra šiuo momentu, 1915 balandžio mėnesį dalykas, kurio. 
niekas nežino, išskyrus mane ir kelis žmones už kelių šimtų kilo- 
metrų nuo čia. 

— Koks? 

— Rusai beveik nebeturi amunicijos. Baisioje kovoje, kurią. 
kovoja, dar spiriasi, bet yra nusiminę; taipgi ir dėl to, kad be- 
amunicijos neišgali sumokėti tolimiems kraštams, kurie jos jau: 
jiems pristatė ir dabar abejoja pristatyti. Kaip paprastai, tai pi- 
nigų klausimas. Rusija prašė paskolos, trijų šimtų milijonų auksu. 
Sąjungininkų vyriausybės svarsto... Bet tuo tarpu aš, turėda- 
mas tuos tris šimtus milijonų, kurių esu savininkas, manau juos. 
skirti mūsų sąjungininkams ir tuojau nutraukti visokius tinan- 
sinius ir diplomatinius nusistatymus ir vilkinimus. 

Ponas Desmalionas atrodė nustebęs. Ką reiškė ta kalba? Kas 
buvo tas nuostabus žmogus, kuris, rodės, juokavo rimčiausio- 
mis problemomis ir nori asmeniškai išspręsti didžiuosius pasaulio 
koniliktus? 

Kiek nekantriai atsakė: 

— Bet, pone, tie dalykai ne mūsų žinioje; juos turi ištirti ir 
apsvarstyti kiti žmonės. 

— Ne, neb) Kiekvienas turi teisę panaudoti savo pinigus, kaip 
įam rodos geriau. 

Ponas Desmalionas nepatenkintai numojo ranka, kaip prieš 
nepateisinamą užsispyrimą. 

— Bet apgalvokit, pone! 

— Apgalvojau, pone. Noriu, kad Prancūzija išvengtų nepa- 
taisomos klaidos, kuri tikrai priverstų Rusiją atskirai taikytis. 
Tam nustačiau savo sąlygą. 

Ponas Desmalionas visas sumišęs kratė galvą, nežinodamas, 
ką atsakyti. Paskum sumurmėjo: 

— Tai negalima. Tai sąlyga, kuri nebus niekad priimta. Rei- 
kia laiko... derybų... . 

— Laiko? Penkios minutės. .. daugiausia šešios. .. 

— Bet klausykit, pone, jūs kalbat apie dalykus... 

— Apie dalykus, kuriuos žinau geriau už bet ką kitą, apie aiš- 
kiausią būseną, apie tikrą pavojų, kurį galima viena akimirka 
pašalinti. 

— Bet tai negalima, pone, negalima. Tam yra visokių sun- 
kumų. .. 

— Kokių? 

— Įvairių sunkumų, nenugalimų kliūčių. .. 

Kažkas jam padėjo ranką ant jo rankos, kažkas kuris nepa- 
matytas prisiartino ir klausėsi don Aloyzo žodžių. Tas kažkas bu- 
vo išlipęs iš automobilio, kuris buvo kiek tolėliau sustojęs, ir Pa- 
tricijus labai nustebo, kad jo judesys nesutiko jokio nei pono 
Desmaliono, nei don Aloyzo pasipriešinimo. 

Tai buvo gana senas žmogus, energingu, darbo mačiusiu 
veidu. 

Jis tarė: 

— Mano brangusai Desmalionai, manau, kad žiūrit į dalyką 
ne iš tikros jo pusės. 

— Ir aš taip manau, ponas pirmininke,— tarė don Aloyzas. 

— Aal mane pažįstate, pone,— tarė naujai atvykusis. 

— Ponas ministras Valenglay, argi ne? Turėjau garbės bū- 
ti jūsų priimtas prieš kelerius metus, kai buvote tarybos pirmi- 
ninkas. 

— Tikrai, rodos atsimenu... nors negalėčiau tikrai pasakyti. 

— Negalvokite, pone pirmininke,— praeitis nesvarbu. Svarbu, 
kad esat mano nuomonės. 

— Nežinau, ar esu jūsų nuomonės, bet manau, kad tai nieko 
nereiškia. Tai norėjau jums pasakyti, pone Desmalionai. Jūs ne- 


162. 


galite svarstyti pono pasiūlymo, tik galite be ginčų priimti arba 
atmesti. Čia nėra derybų. Derybose kiekviena pusė ką nors siū- 
lo. Dabar mes nieko nesiūlome... visiškai nieko, o ponas viską. 
Jis sako: „Ar norit gauti tris šimtus milijonų auksu? Jei taip, 
štai ką turit padaryti. Jei ne — labanakt“. Tai yra tiksli būse- 
na, argi ne, Desmalionai? 

— Taip, ponas pirmininke. 

— Gerai, ar galit išsiversti be pono? Ar galit be pono rasti 
aukso slėptuvę? Turėkite galvoje, kad jis elgiasi kuo geriausiai: 
jus atveda ant pačios žemės ir jums beveik nurodo vietą. Na, ar 
jums užtenka to? Ar tikitės atrasti paslaptį, kurios ieškote jau 
savaitės, net mėnesiai? 

Ponas Desmalionas nė akimirkos neabejojo: 

— Ne, ponas pirmininke, — aiškiai tarė,— nesitikiu. 

— Na, o tada? 

Ir atsigręždamas į don Aloyzą, Valenglay tarė: 

— O jūs, pone, esate nusistatęs? 

— Visiškai. 

— Jei mes atmesim. .. labanakt? 

— Teisingai išreiškėt, pone pirmininke. 

— O įei sutiksim, ar auksas bus tuojau įteiktas? 

— Tuojau. 

— Sutinkam. 

Atsakymas negalėjo būti griežtesnis. Ir senasis tarybos pir- 
mininkas patvirtino sutikimą mažu griežtu judesiu, kuris pabrėžė 
visą įo žodžio vertę. 

Trumpai patylėjęs, vėl tarė: 

— Sutinkam. Šį vakarą bus pranešta rusų pasiuntiniui. 

— Man duodat savo žodį, pone pirmininke? 

— Jums duodu savo žodį. 

— Tad sutinkam. 

— Sutinkam. Kalbėkit. 

Visi tie sakiniai buvo skubiai ištarti. Ministras tik prieš pen- 
kias minutes pasirodė scenoj, o jau don Aloyzui teliko tik iš- 
laikyti savo pažadėjimą. Nebuvo galima išsisukti. Dabar reikė- 
jo nebe žodžių, bet veiksmų, įrodymų. 

Valanda buvo tikrai iškilminga. Keturi žmonės buvo būryje, 
kaip praeiviai atsitiktinai susitikę ir sustoję valandėlę pasikalbėt. 
Valenglay ranka pasirėmęs užtvaro, nugara į Seną, badė lazda 
smėlio kalvelę, ant kurios visi stovėjo. Patricijus ir ponas Des- 
malionas tylėjo, kiek surauktu iš laukimo veidu. 

Don Aloyzas ėmė juoktis. 

— Nelaukit, pone pirmininke, kad aš iškelsiu auksą kokia ma- 
giška lazdele, ar kad jums parodysiu landynę, kur sukrautas 
brangusis metalas. Visada maniau, kad pasakymas „Auksinis tri- 
kampis“ klaidina, žadindamas kažką paslaptinga ir pasakiška. Bet 
mano nuomonė visada buvo, kad jis tereiškia vietą, kur yra auksas 
ir kuri turi trikampio pavidalą. Auksinis trikampis taip išaiški- 

namas: maišeliai aukso sukrauti trikampiu slėptuvėje, kuri turi 
trikampio pavidalą. Kaip matot, tikrovė daug paprastesnė, ir jūs 
gal būsit kiek nusivylęs, pone pirmininke. 

— Nebūsiu,— atsakė Valenglay,— jei jūs mane pastatysit prieš 
tūkstantį aštuonis šimtus maišų aukso. 

Don Aloyzas tarė: 

— Jūs esate prieš aukso maišus, pone pirmininke. 

— Kaip esu? Ką nori pasakyti? 

— Tą, ką sakau, pone pirmininke. Sunku būti dar arčiau prie 
jų, negu jūs esat šią valandą. 

— Kad ir mokėdamas susivaldyti, ministeris nepaslėpė savo 
nustebimo: 

— Ar nenorit pasakyti, kad aš vaikščiojau ant aukso ir kad 
užtenka pakelti šaligatvio akmenis ar išversti užtvarą?.. 

— Na, tam reikėtų pašalinti kliūtis. Bet jūsų nuo aukso jo0- 
kia kliūtis neskiria. 

— Jokia kliūtis? 

— Jokia, pone pirmininke, nes tereikia tik mažą judesį pa- 
daryti, norint paliesti maišus. 

— Mažą judesį! — tarė Valenglay, kuris automatiškai karto- 
jo don Aloyzo žodžius. 

— Vadinu mažu judesiu tokį, kurį galima atlikti be jokio 
vargo, al nepajudėjus, pavyzdžiui, įbesti lazdą į pelkę arba... 

— Arba? 

— Arba į smėlio kalvelę. 

Valenglay radosi tylus it be jausmo. Nebent mažas drebulys 
mukratė pečius. Nedarė jokio nurodyto judesio. Nereikėjo rodyti. 
'Suprato. 

Ir kiti tylėjo, nustebinti stebuklingos, tačiau paprastos tiesos, 
kuri jiems pasirodė netikėtai, kaip žaibas. 

Ir per tą jokio prieštaravimo, jokio neįtikėjimo ženklo netrik- 
„domą tylą don Aloyzas pusbalsiu kalbėjo toliau: | 

— Jei turėtumėt nors mažiausios abejonės, pone pirmininke, 
+0 matau, kad jos neturit, turėtumėt tik įsmeigti savo lazdą... ne- 
giliai... tik penkiasdešimt centimetrų... ir tuojau pajustumėt pa- 
sipriešinimą. Tai maišai aukso. Turi būti jų tūkstantis aštuoni šim- 
tai. Tačiau, kaip matot, tai ne didžiausia krūva. Vienas piniginio 
aukso kilogramas, atleiskit už tas technikos smulkmenas, kurios 
yra būtinos, vienas piniginio aukso kilogramas yra trys tūkstan- 
čiai ir šimtas frankų. Tad, kaip maždaug esu apskaičiavęs, pen- 
kių dešimčių kilogramų maišas, kuris turi šimtą penkiasdešimt 
tūkstančių frankų mažais po tūkstantį frankų gabalais, tai gana 
1nažo tūrio maišelis. 

Sukrauti ir sukimšti vieni prie kitų ir ant kitų, tie maišeliai 
sudaro ne daugiau kaip penkių kubinių metrų tūrį. Jei tą tūrį 
sukrausim trikampės piramidės pavidalu, turėsim pagrindą su 
šonais apie tris metrus kiekvienas, ir aukštumo kaip šis užtvaras. 

PDA visa tai smėliu ir turėsit kalnelį, kurį turit čia, prieš 
akis. 

Ir vėl patylėjęs, don Aloyzas tarė: 

— Tą, kuris čia yra jau kelintas mėnuo... Ne tiktai tie, ku- 
rie ieškojo, negalėjo atrasti jo čia, bet nė atsitiktinai niekas ne- 
patyrė. Pagalvokit, smėlio krūva! Ieško rūsy, visur, kas tik pa- 
daro landynę, skylę, duobę, šulinį, požemį... bet smėlio kalnelis! 
Kam galėjo ateiti į galvą mintis pažiūrėti, kas ten vidury yra? 
Šunys sustoja, vaikai žaidžia, kasinėja, koks valkata išsitiesia 
ant jo pamiegoti, lietus jį plauna, saulė džiovina, sniegas nuklo- 
ja, bet visa tai įvyksta paviršiuj, matomoje dalyje. Viduje yra 
neprieinama paslaptis, neištiriama tamsybė. Nėra pasaulyje slėp- 
tuvės kuri būtų verta viešoje vietoje stūksančio kalnelio. Žmogus, 
kuris sumanė juo pasinaudoti, paslėpti trims šimtams milijonų, 
yra labai galingas žmogus, pone pirmininke. 

— Iš tikro labai galingas. Bet yra dar vienas už jį galinges- 
nis, pone. . | 

— Nemanau. 

— Taip, tai kuris įspėjo, kad smėlio krūva slepia tris šimtus 
milijonų. Tai maestro, prieš kurį reikia nusilenkti. 

Don Aloyzas, pagirtas komplimentų, nusilenkė. Valenglay jam 
ištiesė ranką. 

— Nematau tinkamo atlyginimo už patarnavimą, kurį sutei- 
kėte savo kraštui, pone. 

— Neieškau atlyginimo,— tarė don Aloyzas. 

— Tegul, pone, bet norėčiau, kad jums padėkotų oresni bal- 
sai negu mano. 

— Ar tai būtina, pone pirmininke? 

— Būtina, pone. Prisipažįstu, kad man įdomu sužinoti, kaip 
atidengėte paslaptį. Užeikit po valandos į ministeriją. 

— Man labai nemalonu, pone pirmininke, bet po penkiolikos 
minučių aš turėsiu išvykti. 

— O ne, ne, jūs negalit taip išvykti, — griežtu tonu tarė Va- 
lenglay. 

— O dėl ko gi, pone pirmininke? 

— Po šimts pypkių! Dėl to, kad mes nežinom nei jūsų vardo, 
nei jūsų asmenybės. 

— Tai visai nesvarbu. 

— Taikos metu, gal. Bet karo metu tai būtina. 

— Ak, pone pirmininke! teikitės mane atleisti nuo to išskir- 
tinai. 

— Oh, oh! išskirtinai... 

— Sakykim, jog bus mano prašomas atlyginimas. Ar atmesit? 

— Tai vienintelis, kurį esam priversti atmesti. Pagaliau tur- 
būt jo neprašysit. Toks geras pilietis, kaip jūs, supranta reikala- 
vimus, kuriems reikia nusilenkti. 

— Puikiausiai suprantu reikalavimus, pone pirmininke. Ne- 
aimei... 

— Nelaimei?.. 

— Neturiu papratimo nusilenkti. 

Don Aloyzo tone buvo truputis priešingybės, bet Valenglay 
atrodė nepastebėjęs ir tarė įjuokdamasis: 

— Negeras įprotis, pone, kurio, žinoma, vieną kartą teiksitės 
nesilaikyti. Ponas Desmalionas įums padės. Pone Desmalionai, 
susitarkit dėl to su ponu. Po valandos į ministeriją, a? Pasitikiu 
jumis: jei ne... Iki pasimatymo, pone. Jūsų laukiu. 

Ir labai meiliai atsisveikinęs, Valenglay linksmai sukalioda- 
mas lazdą nuėjo Desmaliono lydimas į automobilį. 

— Gerai!— tarė don Aloyzas kiek pašiepiamu tonu,— štai 
puikus vyras! Viena akimirka priėmė tris šimtus milijonų auksu, 
pasirašė istorinę sutartį ir Arsenijaus Lupeno areštavimo doku- 
mentą. 

— Ką gi sakot! — sušuko nustebęs Patricijus. — Jūsų arešta- 
vimo? 

— Ar bent į tai panašų, dokumentų i ir kitko ištyrimą. 

— Bet tai būtų begėdiškas dalykas! 

— Tai teisėtas dalykas, brangusai kapitone. Taigi nusilenkim. 

— Bet... 

— Tikėkit, kapitone, kad tie maži nemalonumai neatima man 
nieko iš pasitenkinimo, kurį jaučiu labai pasitarnavęs savo kraš- 
tui. O paskum turiu kitą atlyginimą... keturis milijonus. Kadan- 
gi motutė Korali man įkvepia per daug pagarbos, kad aš galė- 
čiau manyti galint ją paliesti tuos pinigus... kurie iš tikrųjų jai 
priklauso. 

— Galiu laiduoti už ją. 

— Dėkui ir tikėkit, kad tie keturi milijonai bus gerai panau- 
doti, kad net nė dalelė nebus skirta kitiems tikslams, kaip tik 
mano šalies didybei ir būtinai pergalei. Tad viskas tvarkoje. Da- 
bar dar galiu jums paskirti kelias minutes. Išnaudokim jas, kol 
ponas Desmalionas surinks savo žmones. Kad palengvintume 
jiems uždavinį ir išvengtume skandalo, nueikim į pylimėlį, ten 
bus jam lengviau paimti mane už apykaklės. 

Belipant Patricijus tarė: 

— Noriu pirmiausia atsiprašyt... 

— O už ką, kapitone? kad mane truputį išdavėt, uždarydami 
namelių salėj? Na, jūs gynėt motutę Korali. Kad manėt, jog aš 
galiu pasilikti sau visą tą turtą, kurį atrasiu? Na, argi galima 
buvo manyti, kad Arsenijus Lupenas nekreips dėmesio į tris šim- 
tus milijonų auksu? 

— Na, tai nereikia atsiprašymų, — tarė įuokdamasis Patrici- 
įus. — Tada turiu padėkoti. 

— O už ką gi? Kad išgelbėjau jums ir motutei Korali gyvy- 
bę? O ne, nedėkokit man! Man tai sportas gelbėt žmones. 

Patricijus paėmė don Aloyzo ranką ir stipriai ją suspaudė, 
Paskum tarė linksmu balsu, norėdamas paslėpti savo susijaudi- 
nimą: 

— Na, nedėkosiu jums. Nesakysiu, kad mane išvadavot iš tos 
baisios baimės, pasakydamas, jog nesu to žvėries sūnus ir ati- 
dengdamas man jo tikrąją asmenybę. Nesakysiu, kad esų“ lai- 
mingas, kad gyvenimas man atsiveria visas spinduliuojąs, ir kad 
Korali laisva mane mylėti. Ne, nekalbėkim. Bet prisipažįstu, kad 
mano laimė dar yra... kaip čia pasakius... kiek tamsi... neaiš- 
ki... Teisybė, man nėra jokios abejonės... Bet, šiaip ar taip, dar 
gerai nesuprantu tiesos, ir ligi būsiu viską supratęs, tiesa man 
kelia kažkokį neramumą. Meldžiu, kalbėkit... išaiškinkit... 

— O, tačiau taip aiški tiesa! — sušuko don Aloyzas.— Painiau- 
sios tiesos. visada paprasčiausios... Tikrai nesuprantat? Pagal- 
vokit, kaip atsiranda problema. Per šešiolika ar aštuoniolika me- 
tų Simeonas Diodokis elgiasi su jumis kaip tikras draugas, visiš- 
kai ištikimas... iš.viso kaip tėvas. Neturi kitos minties, kaip tik 
savo kerštą, jūsų ir Korali laimę. Jis nori judu sujungt... Ir 
seka jus per visą jūsų gyvenimą, beveik pradeda su jumis san- 
tykiuoti. Jums siunčia sodo raktą ir paruošia pasikalbėjimą... 
Paskum ūmai visiškai pasikeičia: pasidaro įnirtęs jūsų priešas ir 
temano tik apie jūsų ir Korali sunaikinimą. Kas atsitiko tarp tų 
dviejų dvasios būsenų? Vienas įvykis ar, geriau, viena data 
prieš 4 balandžio naktį ir drama, kuri įvyko tą naktį ir kitą dieną 
Essares rūmuose. Prieš tą datą jūs esat Simeono Diodokio sū- 
nus. Tai jums atveria akis... argi ne? 

Patricijus neatsakydamas kratė galvą. Žinoma, suprato, ta- 
čiau mįslė turėjo savo paslapties dalį. 

— Prisėskim čia,— tarė don Aloyzas,— ant mūsų garsiosios 
smėlio krūvos. Per dešimtį minučių pabaigsiu. 

Buvo Berthou laivų taisykloje. Saulė leidosi, ir kitoje Senos 
pusėje šešėliai darėsi neaiškūs. Prie krašto tyliai suposi „Lin- 
ginys“. 

Don Aloyzas atsakė: 

— Tą vakarą, kada pasislėpęs bibliotekos koridoriuje stebėjot 
Essares rūmų dramą, buvo jūsų akivaizdoje du Žmonės, kurie 
buvo užpulti sąjungininkų: Essares bey ir Simeonas Diodokis. 
Abudu dabar mirę. Vienas buvo jūsų tėvas. Kalbėkim apie ant- 
rąjį — Essares bey. Tą vakarą jo būsena buvo kritiška. Surinkęs 
Prancūzijos auksą dėl kokios rytų šalies, turbūt verčiamos ir 
vadovaujamos Vokietijos, jis mėgina išgabenti surinkto milijar- 
do liekaną. „Gražioji Elena“, kuriai buvo pranešta kibirkščių lie- 
tumi, atplaukė ir sustojo prie Berthou laivų taisyklos. Naktį auk- 
sas turėjo būti pergabentas iš smėlio kalnelio į laivelį. Viskas 
ėjo gerai, tiktai netikėtas smūgis: sąjungininkai, kuriems pranešė 
Simeonas, pasirodė. 

Taigi išsipirkimo scena, pulkininko Fakhi mirtis ir t. t., ir 
Essares patyrė, jog sąjungininkai žino jo planą pasisavinti auk- 
są, ir kad pulkininkas pasiuntė jo įskundimą policijai. Jis buvo 
pražuvęs. Kas daryti? Pabėgti? Bet karo metu pabėgimas buvo 
beveik negalimas. O paskum, pabėgti — reiškė apleisti auksą; 

ir apleisti amžinai taip pat ir Korali. O tada? .. Tada vienintelė 
apsauga: dingti. Dingti, bet pasilikti čia, kovos lauke, prie auk- 
so ir Korali. Ir tą naktį jis sugaišta, vykdydamas savo planą. 
Tai Essares. Pereikim prie antrojo žmogaus: Simeono Diodokio. 

Don Aloyzas atsiduso. Patricijus godžiai jo klausėsi, tarytum 
jo kiekvienas Žodis nešė dalį šviesos į slegiančią tamsą. 

— Tas, kurį vadino senuoju Simeonu, buvo jūsų tėvas... taip, 
jūsų tėvas, nes jūs jau neabejojat, juk taip?.. ir jūsų tėvas 
buvo kritiškoje savo gyvenimo valandoje. Armandas Belval, bu- 
vęs vieną kartą Essares auka su Korali motina, dabar buvo prie 
tikslo. Jis išdavė ir įdavė savo priešą pulkininkui Fakhi ir jo 
sąjungininkams. 

Pavyko prisiartinti prie Korali. Jums pasiuntė namelių rak- 
tą. Galėjo manyti, kad viskas įvyks kaip tikėjosi. 

Bet rytojaus rytą pabudus kažkokie ženklai, kurių nežinau, 
turėjo jam pranešti apie pavojų, „ir turbūt nujautė Essares planą. 
Ir jis klausė: kas daryti? .. Pranešti jums ir pranešti tuojau, pa- 
skambinti. Nėr ko laiko gaišti. Pavojus aiškėja. Essares saugo, 
ima gaudyti tą, kurį išrinko antrą kartą auka. Gal Simeonas buvo 
tiesiai susektas... Gal buvo užsidaręs bibliotekoj?.. Ar galės 
paskambinti? 

Šiaip ar taip, bet kokia kaina nori jums pranešti. Paprašo 
ryšio. Jį gauna, pašaukia jus, girdi jūsų balsą, o tuo tarpu Essa- 
res miršta prie durų, jūsų tėvas, sunkiai alsuodamas, šaukia: „Tai 
tu, Patricijau? Ar turi raktą? O laišką? Ne? Tai baisu! Tai tu 
ne...“ Paskum šiurkštus riksmas, kurį jūs girdėjot, laikydamas 
ragelį... O paskum vėl balsas prie aparato šnibždąs, netvarkin- 
gas: Patricijau, ametisto medalis... Patricijau, būčiau taip no- 
rėjęs!.. Patricijau... Korali... Paskum riksmas, silpnėjantys 
balsai, paskum tyla. Ir užtenka. Jūsų tėvas nužudytas. Sį kartą 
Essares bey, kuriam kitą kartą ne visai pavyko nameliuose, at- 
keršijo savo senam priešui. 

Don Aloyzas nutilo. Jo smarkiuose žodžiuose atgijo drama: 
nužudymas iš naujo buvo ruošiamas sūnaus akyse. 

Patricijus sumišęs murmėjo: 

— Mano tėve, mano tėve... 

— Taip, buvo jūsų tėvas, — patvirtino don Aloyzas. — Buvo 
septinta ir devyniolika minučių ryto, kaip ir jūs pats pastebėjot. 
Po kelių minučių jūs, norėdamas sužinoti ir suprasti, paskambinot. 
Essares jums atsakė, turėdamas po savo kojomis jūsų tėvo la- 
voną. | 

— Ak, niekšas! Tad tas lavonas, kurio neradom... 

— Tą lavoną Essares perdirbo, tikrai taip perdirbo, pakeitė, 
ir taip, brangus kapitone, jog Simeonas Diodokis, negyvas, virto 
Essares bey, tuo tarpu Essares bey, gyvas, virto Simeonu Diodo- 
kiu. Ir čia visa paslaptis. | 

— Taip, dabar suprantu, permanau. .. | 

— Kokie santykiai buvo tarp tų dviejų žmonių? Essares bey 

ar pirmiau jau žinojo, kad Simeonas ne kas kitas, tik jo senas 
priešas, Korali mylimasis, apskritai žmogus, kuris jau buvo jūsų 
tėvas, vadinasi, Armandas Belval? Tai problema, kuri niekada 
nebus išspręsta, ir kuri, pagaliau, neturi svarbos. Bet spėju, kad 
nauja žmogžudystė nebuvo ūmai sugalvota. Tvirtai tikiu, jog Essa- 
res, pastebėjęs kai kuriuos kūno sudėties panašumus, buvo jau 
viską paruošęs virsti Simeonu tuo atveju, jei aplinkybės spirtų 
dingti. Ir buvo lengva: Simeonas dėvėjo peruką ir neturėjo 1az- 
dos: tuo tarpu Essares buvo plikas ir su lazda. Jis nusiskuto, 
sugadino židinio akmens smūgiais Simeono veidą, toje kruvino- 
je krūvoje sumaišė kelis savo barzdos plaukus, aprengė lavoną 
savo paties drabužiais, pats pasiėmė sau aukso, užsidėjo peruką, 
užsidėjo akinius, apsirišo šerpe... ir taip pasikeitė. 

Pagalvojęs Patricijus prieštaravo: 

— Tegul bus taip dėl to, kas atsitiko septintą valandą ryto; 
bet kažkas atsitiko dvyliktą ir dvidešimt trys minutės... 

— Ne, nieko. - 

— O tas laikrodis, kuris sustojo dvyliktą ir dvidešimt trys 
minutės? 

— Nieko, jums sakau... Reikėjo išvengti tyrimo. Reikėjo, 
svarbiausia, išvengti neišvengiamo kaltinimo, kuris būtų kritęs 
ant naujojo Simeono. 

— Kokio kaltinimo? 

— Kas nužudė Essares bey? Atranda rytą lavoną. Kas nužudė? 
Įtarimai tuojau būtų buvę nukreipti į Simeoną. Būtų buvęs ap- 
klausinėtas, suimtas. Ir po Simeono kauke būtų greit radę Essa- 
res... Ne, jam reikėjo laisvės. Tam slėpė žmogžudystę visą rytą 
ir taip padarė, kad niekas nejeitų į biblioteką. Tris kartus ėmė 
belstis į savo žmonos duris, kad ji galėtų tvirtinti, girdėjusi bal- 
są, kad visą rytą dar Essares buvo gyvas. 

Paskum, kai ji išėjo, jis garsiai paliepė Simeonui, vadinasi, 
pats sau, palydėti ją ligi ligoninės. Ir taip ponia Essares manė 
paliekanti gyvą savo vyrą ir kad yra lydima senio Simeono, 
tuo tarpu ji paliko namuose Simeono lavoną, o buvo lydima savo 
vyro. 

Kas atsitiko? Tai, ko banditas norėjo. Apie pirmą valandą po- 
piet policija, kuriai pranešė pulkininkas Fakhi, atvyko ir atsirado 
prieš lavoną. Kieno lavonas? Dėl to nebuvo jokios abejonės. Tar- 
nai pažino savo šeimininką, ir kai atvyko ponia Essares, pamatė 
išsitiesusį savo vyrą prie židinio, kur vakarykščiai jį kankino. 
Senis Simeonas, vadinasi, Essares, tai patvirtino. — Jūs patys 
pakliuvot į žabangas. Dalykas pavyko. 

Patricijus palingavo galyą. 

— Ir ar nebuvo paskum kaip įrodymas,— dar tarė don Aloy- 
zas,— tas paties Essares ranka rašytas laiškas, kuris buvo. rastas 
ant jo rašomojo stalo? Tas laiškas balandžio 4 dienos, 12 valan- 
dos data, adresuotas jo žmonai, kuriuo praneša savo išvykimą? 
Dar geriau, dalykas buvo taip gerai parašytas; jog patys ženklai, 

kurie turėjo rodyti tiesą, tik sustiprino apgavimą. Jūsų tėvas 
nešiojo mažą Iotogralijų albumą vilnonių marškinių vidujinėje 
kišenėje. Essares neatkreipė dėmesio ir nenuvilko jam marškinių. 
Gerai, kad buvo rastas albumas, pamanė: Essares bey nešiojo prie 
savęs savo Žmonos ir kapitono Belval fotografijas! 

Tuo pačiu būdu, kai rado mirusiojo rankoj, vadinasi, jūsų tė- 
vo rankoje, ametisto medalį ir kai rado sulankstytą popierių, tuoj 
pamanė, kad Essares bey pavogė medalį ir dokumentą, ir kad 
juos turėjo rankoje mirties valandą. Buvo taip tikra, kad nužu- 
dytas yra Essares bey, kad prieš akis jo lavonas ir kad daugiau 
neturi rūpintis tuo klausimu! Taip naujasis Simeonas buvo padė- 
ties ponas. Essares bey mirė, tegyvuoja Simeonas. 

Don Aloyzas ėmė juoktis. Avantiūra jam rodėsi tikrai links- 
ma ir jis gėrėjosi visu tuo, kas joje atrodė kaip piktas išradimas 
ir genijus! 

— Tuojau, — tarė jis toliau. — Essares bey su nepasiekiama 
kauke ėmė dirbti. Tą pačią dieną pro pravirą langą klausėsi jūsų 
pasikalbėjimo su motute Korali, pergalėtas pykčio, matydamas 
jus pasilenkus prie jos, iššovė vieną revolverio šūvį. Paskum, ne- 
pavykus tai naujai žmogžudystei, jis pabėgo ir vaidino savo ko- 
mediją prie sodo durelių, rėkdamas ant žmogžudžio, permesdamas 
per tvorą raktą, kad nukreiptų pėdsaką, ir parkrito pusgyvis, be- 
veik priešo pasmaugtas, kuris turėjo iššauti. Komedija, kuri bai- 
gėsi apsimetus pamišusiu. 

— Bet kuriam tikslui tas pamišimas? 

— Kuriam tikslui? Kad jį paliktų ramų, kad jo neklausinėtų, 
kad juo nė nepasitikėtų. Pamišęs galėjo tylėti ir būti paliktas 
nuošaliai. Šiaip iš pirmųjų žodžių ponia Essares būtų pažinusi jo 
balsą, kad ir kažin kaip jį keistų. 

Dabar buvo pamišus, neišaiškinama būtybė. Vaikščiojo sau, 
buvo beprotis! Ir jo pamišimas taip tikrai vaidinamas, jog jis 
jus nuveda, galima sakyti, už rankos prie savo senų sąjunginin- 
kų, ir kuriuos jūs suimat, nepaklausdami, ar tas beprotis neveikia 
geriau numatydamas savo reikalus. Tai pamišėlis, vargšas, nepa- 
vojingas beprotis, ir palieka laisvą tą nelaimingąją būtybę. 

Nuo to momento telieka tik kovoti su savo dviem paskutiniais 
priešais, motute Korali ir jumis. Aš spėju, kad jam pakliuvo į 
rankas jūsų tėvo rašytas dienoraštis. Šiaip ar taip, tikra, kad 
pastebi tai, ką jūs Žinojot. Taip patiria visą kapų istoriją ir Žino, 
kad 14 balandžio Korali ir jūs eisit aplankyti tų kapų. Antra ver- 
tus, savo machinacijomis jis jus verčia eiti. Jo planas paruoštas. 
Paruošia sūnui ir dukteriai, šios dienos Patricijui ir Korali, tą 
patį smūgį, kurį kitados ruošė tėvui ir motinai. Pradžioje smūgis 
pavyksta ir būtų pavykęs ligi galo, jei vargšo Ya-Bon galvoje 
nebūtų iškilęs mano asmeny naujas priešas. .. 

Argi reikia jums daugiau ką pasakyt? Kitką jūs žinot kaip 
ir aš, ir kaip aš galit įvertinti niekšingąjį banditą, kuris per pas- 
kutines dvidešimt keturias valandas leido pasmaugti savo sąjun- 

gininką Gregorijų ar, geriau, savo meilužę ponią Mosgranem, 
palaidojo motutę Korali po smėlio krūva, nužudė Ya-Bon, uždarė 
mane, ar bent manė mane uždarąs nameliuose, jus palaidojo jūsų 
tėvo iškastame kape ir nugalabijo durų sargą Vacherot. O dabar, 
kapitone, manot, kad būčiau turėjęs neleisti jam nusižudyti, tam 
gražiajam ponui, kuris, griebdamasis paskutinės priemonės, sten- 
gėsi apsimesti jūsų tėvu? 

— Jūsų tiesa,— tarė Patricijus.— Visoje toje avantiūroje jūsų 
tiesa nuo pradžios ligi galo. Dabar matau visą tragediją su vi- 
somis smulkmenomis. Telieka tik viena vieta: auksinis trikampis. 
Kaip atskleidėt tiesą? Kas jus atvedė ligi tos smėlio krūvos? ir 
kas jums leido išgelbėti Korali iš baisios mirties? 

— Oh! — atsakė don Aloyzas,— čia dalykas yra dar paprastes- 
nis, ir paaiškėjo beveik savaime. Iš kelių žodžių suprasit. Bet atsi- 
tolinkim truputį. Ponas Desmalionas ir jo Žmonės pradeda pai- 
niotis. 

Agentai buvo įėję per du Berthou laivų taisyklos įėjimus, o 
ponas Desmalionas davė jiems nurodymų; buvo aišku, kad kalbėjo 
jiems apie don Aloyzą ir kad ruošėsi jį nutverti. 

— Eikim į laivelį, — tarė don Aloyzas.— Ten palikau svarbių 
dokumentų. 

Patricijus ėjo paskui jį. 

Prieš tą kabiną, kur buvo Gregorijaus lavonas, buvo kita, į 
kurią ėjo tais pačiais laiptais. Viduje tebuvo tik vienas stalas ir 
vienas krėslas. 

— Kapitone,— tarė don Aloyzas, atidaręs vieną dėžutę ir iš- 
ėmęs laišką, kurį užlipdė, štai laiškas, kurį prašau įteikti... Ne, 
ne, jokių nereikalingų sakinių, vos turiu laiko jums išaiškinti. 
Tie ponai artinasi. Taigi dabar kalbama apie trikampį, tad kal- 
bėkim tuojau. 

Pasiklausė taip atidžiai, kad paskum Patricijus suprato. 

Ir klausydamas, kas vyko lauke, don Aloyzas tarė: 

— Auksinis trikampis yra iš tų problemų, kurios išsprendžia- 
mos kiek atsitiktinai, neieškant. Esti įvykių, kurie savaime išsi- 
sprendžia... Taigi šį rytą jus nuvedęs prie kapo ir palaidojęs 
jus po akmeniu, Essares sugrįžo prie manęs. Manydamas mane 
esant uždarytą didžiojoj namelių salėj, buvo malonus atidaryti 
dujų vamzdelį, paskum nuėjo prie kranto, netoli nuo Berthou 
laivų taisyklos. Trumpai paabejojo, bet tai man buvo brangus 
ženklas. Tikrai jis tą valandą manė išvaduoti motutę Korali. Ėjo 
pro šalį Žmonių, ir jis nuėjo sau. Žinodamas, kur eina, sugrįžau 
įūsų gelbėti, pranešiau jūsų draugams Essares rūmuose ir juos 
paprašiau jumis rūpintis. 

Tada sugrįžau čia. Reikėjo spėti, kad aukso maišeliai nebuvo 
vandens vamzdyje, ir kadangi „Gražioji Elena“ dar įų nebuvo 
sukrovusi, jie turėjo būti kur už sodo. Aplankiau šį laivelį, ne 
„tiek ieškoti aukso maišų, kiek kokios netikėtos žinios ir taip pat 
paieškoti, prisipažįstu, Gregorijui pavestų keturių milijonų. Da- 

bar, kai aš imu kratyti vietą, kur nerandu to, ko ieškau, visada 
atsimenu keistą Edgardo Po apysaką „Pavogtas laiškas“... Jūs 
atsimenat? Kažkoks diplomatinis dokumentas pavogtas ir paslėp- 
tas kambary nežinia kur. Išieško visą kambarį, iškilnoja grindų 
lentas — nieko. Bet atvyksta ponas Dupenas ir beveik tuojau pri- 
eina prie pakabinto ant sienos popieriams maišelio, kuriame ma- 
tyti senas vokas; viduje randa tą dokumentą. 

Iš instinkto ir aš taip pat pasielgiu. Ieškau ten, kur negalima 
būtų manyti ieškoti, vietose, kurios neturi nieko panašaus į slėp- 
tuvę kaip tik dėl to, kad yra per daug lengvai atrandamos. Taip 
kilo mintis pavartyti keturis tomus senoviško nevartojamo vado- 
vo, sudėtus čia ant mažos lentynėlės. Buvo keturi milijonai. Pui- 
kiai susipažinau. 

— Su kuo susipažinot? 

— Taip, su Essares papročiais, apskritai kaip jis suvokia ge- 
rą slėptuvę. Ieškojom per toli ir per giliai. Reikėjo ieškoti arti, 
apžiūrėti paviršių. Du kiti maži ženklai man padėjo. Pastebėjau, 
kad kopėčios, kurias Ya-Bon paėmė iš šios aplinkos, buvo truputį 
smėlėtos. Paskum atsiminiau, kad Ya-Bon parašė trikampį ant 
šaligatvio, ir kad tas trikampis teturėjo du įbrėžtus šonus, o trečią 
sudarė sienos pamatas. Dėl ko tas ypatingas būdas brėžti trikam- 
pį? Dėl ko ne su kreida trečioji linija? Gal tos trečios linijos ne- 
buvimas reiškė, kad slėptuvė yra prie mūro apačios? Užsidegiau 
papirosą, atsistojau ten, ant laivelio tiltelio, ir galvojau, dairy- 
damasis aplinkui: 

„Brangus Lupenai, tau duodu penkias minutes laiko“. Nesu- 
rūkiau ketvirčio papiroso ir atradau. 

— Žinojot? 

— Žinojau. Tarp mano turimų elementų, kuris įžiebė kibirkš- 
tį? Nežinau. Gal visi drauge. Tai labai sudėtingas psichologinis 
darbas, kaip chemijos bandymas... O paskum buvo nuovokos 
pradžia, ypatingas susijaudinimas, kuris mane vertė atidengti 
slėptuvę; buvo paslėpta motutė Korali. 

Buvau įsitikinęs, kad mano nesėkmė, paabejojimas būtų ją 
pražudęs. Moteris buvo ten, už kelių dešimčių metrų. Reikėjo ras- 
ti. Ir radau. Kibirkštis žybtelėjo. Ir aš bėgau tiesiai prie smėlio 
krūvos. | 

Tuojau pamačiau žingsnių pėdsakus ir beveik viršuj gilesnio 
nutrypimo pėdsakus. Ieškojau. Aptikus pirmą maišelį, prisipažįstu, 
mano susijaudinimas buvo labai didelis. Bet neturėjau laiko jau- 
dintis. Pajudinau kelis maišus. Motutė Korali buvo ten, vos smė- 
lio pridengta, kuris pamažu veržėsi, ją slėgė, ją apakino, ją 
troškino. Nereikia daugiau jums aiškinti, teisybė? Laivų taisykla, 
kaip paprastai, buvo tuščia. Korali ištraukiau, pašaukiau automo- 
bilį, nugabenau į jos namus. Paskum tvėriaus Essares, sargo 
Vacherot ir, patyręs mūsų priešo planus, nuėjau susitarti su dak- 
taru Geradec. Pagaliau jus ir motutę Korali pergabenau į Mont- 
moreney bulvaro kliniką. Štai ir viskas. Ir visa tai per tris va- 

landas. Kai sugrįžau iš klinikos, tuo pačiu metu atvyko Essares 
parodyti savo sužeidimo. Buvo mano valioj. 

Don Aloyzas baigė. 

Jokio žodžio daugiau nereikėjo tarp tų dviejų žmonių. Vienas 
antram atliko didžiausius, kokius tik galima pasauly atlikti pa- 
tarnavimus, ir Patricijus gerai žinojo, kad yra patarnavimų, už 
kuriuos neįmanoma tinkamai atsidėkoti. Ir taip pat žinojo, kad 
įam niekad nebus progos parodyti savo dėkingumą. Kaip patar- 
nauti tokiam Žmogui, kuris darė stebuklus taip pat lengvai, kaip 
darome paprastus kasdieninius gyvenimo veiksmus? 

Patricijus vėl jam tvirtai suspaudė rankas, netaręs nė žodžio. 

Don Aloyzas priėmė tylią pagarbą ir tarė: 

— Jei kada prieš jus kalbės apie Arsenijų Lupeną, ginkit jį, 
kapitone, to vertas. 

Ir pridūrė juokdamasis: 

— Tai įdomu: metams bėgant pradeda kreipti dėmesį į savo 
gerą vardą: velnias virsta atsiskyrėliu. 

Po valandėlės tarė: 

— Kapitone, jau atėjo išsiskyrimo valanda. Perduokit mano 
pagarbos sveikinimus motutei Korali. Iki pasimatymo, kapitone. 
Ir jei kada būsiu reikalingas kokiam nors dalykui, kokiam niekšui 
atskleisti, doram žmogui išgelbėti iš bėdos, mįslei išaiškinti, be 
abejojimų klauskitės mano patarimų. Padarysiu taip, kad visada 
turėsit adresą parašyti. Taigi dar kartą — iki pasimatymo. 

— Tad jau išsiskirsim? 

— Taip, girdžiu poną Desmalioną. Teikitės eiti jo pasitikti ir 
jį čia įvesti. | 

Patricijus abejojo. Dėl ko don Aloyzas siuntė jį pasitikti poną 
Desmalioną? Gal dėl to, kad jis, Patricijus, galėtų užtarti jį. 

Su ta mintimi tuojau išėjo. 

Tada atsitiko dalykas, kurio Patricijus negalėjo niekada su- 
prasti; taip tas dalykas buvo ūmus ir neišaiškinamas. Ir įvyko 
kaip pasibaigia ilga ir miglota avantiūra, staigiai, netikėtu 
smūgiu. 

Patricijus sutiko ant tiltelio doną Desmalioną, kuris jam tarė: 

— Ar jūsų draugas ten? 

— Taip, bet... pirma porą žodžių... Manau, kad nenorėsit? .. 

— Nieko nebijokit. Nenorim jam nieko pikta, netgi... 

Tonas buvo toks aiškus, jog kapitonas neįmanė pasipriešinti. 

Ponas Desmalionas praėjo, o Patricijus ėjo paskui jį. Nulipo 
laiptais. 

— Nagi, žiūrėk! — tarė Patricijus,— palikau šios kabinos du- 
ris atdaras. 

Pastūmė, durys atsidarė. Bet kabinoje nebuvo don Aloyzo. 


Skubus tardymas parodė, kad niekas nematė jo išeinant, nei 
tie, kurie buvo ant pylimėlio, nei tie, kurie jau ėjo tilteliu. 

Patricijus pareiškė: 

— Kai bus laiko ištyrinėti ligi dugno šį laivelį, esu įsitikinęs, 
kad jis bus labai pakeistas. | 

— Tad jūsų draugas pabėgo pro kokį dangtį plaukte? 

— Manau, kad taip,— juokdamasis atsakė Patricijus,— ar po- 
vandeniniu laivu. 

Bet labiausiai nustebo ponas Desmalionas, radęs kabinoje ant 
stalo jo adresu laišką, laišką kurį don Aloyzas padėjo, įėjęs su 
Patricijum. 
 — Tad žinojo, kad čia ateisiu? Tad numatė, dar prieš mūsų 
pasimatymą, kad reikalausiu iš jo tam tikrų formalumų? 

Laiškas buvo toks: 


„Pone, 


Dovanokit dėl mano išvykimo ir tikėkit, kad aš labai gerai 
suprantu sumetimus, kurie įus čia atveda. Iš tiesų, mano būse- 
na nėra tvarkinga, ir jūs turit teisę pareikalauti iš manęs 
paaiškinimų, kuriuos įums pasižadu suteikti vieną ar kitą die- 
ną. Tada pamatysit, jei patarnauju Prancūzijai savotišku bū- 
du, jis nėra negeras, ir kad mano kraštas turės būti truputį 
dėkingas už tuos begalinius patarnavimus, drįstu taip pasakyti, 
kuriuos suteikiu jam karo metu. Tą dieną, kada įvyks mūsų 
naujas pasikalbėjimas, noriu kad jūs man padėkotumėt. Tuo 
metu būsit — nes žinau slaptą jūsų svajonę — policijos pre- 
iektas. Gal ir aš pats galėsiu prisidėti prie paskyrimo, kurį 
laikau pelnytu. Priimkit ir t. t.“ 


Ponas Desmalionas gana ilgai tylėjo, pagaliau tarė: 

— Keistas žmogus! Jei būtų norėjęs, jam būtumėm pavedę 
didelius dalykus. Tai tą pasakyti jam turėjau nuo pono Valenglay. 

— Bet pone,—tarė Patricijus,— dalykai, kuriuos dabar atlie- 
ka, vra dar didesni. 

Ir pridūrė: 

— Iš tiesų keistas žmogus! Ir dar keistesnis, dar galingesnis 
ir nepaprastesnis, negu jūs galit spėti. Jei kiekviena sąjungininkų 
tauta turėtų savo reikalams tris ar keturis tokius Žmones, karas 
nebūtų trukęs nė šešių mėnesių. 

Ir ponas Desmalionas sumurmėjo: 

— Tuo visiškai tikiu. Bet tie žmonės apskritai yra atsiskyrę, 
laisvi, kurie mėgsta veikti savo galva ir neprisiima jokio jungo... 
Ziūrėkit! Jūsų draugas man primena tą garsųjį avantiūristą, ku- 
ris prieš kelerius metus privertė kaizerį ateiti įo aplankyti į ka- 


lėjimą ir išvaduoti... ir kuris vėliau dėl nelaimingos meilės nu- 
šoko nuo Kapri uolos. 

— Kas buvo? | 

— Žinot... Lupenas... Arsenijus Lupenas. .. a 

